
Devonas šiurkščiai prisitraukė ją prie savęs ir pirmą 
kartą palietė jos lūpas. 

Jo pabučiavimas buvo ugnis, stulbinantis jausmas, 
prasidėjęs jos lūpose ir persmelkęs visą kūną. Jos rankos 
apsivijo jo kaklą ir prisitraukė jį arčiau, jo oda, prigludu- 
si prie jos peties pro praplėštą suknelę, siuntė virpulius į 
pačias jos gelmes. 

Linetė prisiglaudė prie jo. Devonas paguldė ją ant že- 
mės, ir Ji pajuto jo kūno svorį virš savęs. Ji degė. Jis lūpo- 
mis palietė jos kaklą, o ji liepsnojo troškimu leisti jam 
prieiti prie kiekvienos savo kūno dalelės, kurios jis geidė. 

Jo rankos nuplėšė jos suknelę ir palietė jos krūtų iš- 
gaubimus. 

— Ak, Devonai, — sušnibždėjo Ji. 

Linetė brovėsi į Kentukio tyrlaukius, praeityje pa- 
likdama gyvenimą Londone. Per keletą baisių akimirkų 
jos gyvenimas pasikeitė amžinai. Laukiniai indėnai už- 
puolė jų vežimų vilkstinę, išžudė jos bendrakeleivius, ir 
ji liko viena atšiauriame krašte... žiaurios šovni genties 
nelaisvėje. 

Kai dailusis drąsuolis kreipėsi į ją puikia anglų kal- 
ba, Linetė suprato, kad ji išgelbėta. 

Kol jo pavydas neprivertė jų leistis į pavojingą ke- 
lionę, kupiną pavojų ir klastos... kelionę, kurios metu iš- 
kilo grėsmė jų gyvybėms ir tokiai nepaprastai jų meilei! 


1 skyrius 


Kentukio Tyrlaukiai — Spalis 1784 


Motli Arei vežimus, arklius ir Žmones supo miš- 
kas. Vienoje pusėje stovėjo keturi tvarkingi vežimai, 
šalia ganėsi jaučiai, o dvi aukštos karietos, kadaise 
buvusios labai dailios, dabar tuščios stovėjo ant savo 
aukštų ratų. Pavargusios moterys tvarkėsi, ruošda- 
mos vakarienę, o tuo metu vyrai rūpinosi gyvuliais. 
Grupelė vaikų žaidė netoli suaugusiųjų. 

— Nemoku tau pasakyti, kaip aš džiaugiuosi, jog 
atsikračiau tos kaitros. Tik jūros ilgiuosi, — ponia Vot- 
son atsistojo ir uždėjo ranką ant juosmens, norėdama 
savo pilve nuraminti kūdikį, kuris greitai gims. — Kur 
Linetė, Miranda? — paklausė ji moters kitoje laužo 
pusėje. 

— Ji vėl žaidžia su vaikais, — smulkesniosios mo- 
ters balse girdėjosi aiškus angliškas akcentas, kuris ge- 
rokai skyrėsi nuo jos draugės neaiškiai tariamų žodžių. 

— A, dabar aš ją matau, — ponia Votson prisi- 
dengė akis nuo besileidžiančios saulės blyksnio. — 
Jei Linetės geriau nepažinotum, tai neatskirtum jos 
nuo vaikų. 

Ji stebėjo mergaitę, susikibusią rankomis rate- 
lyje su jos pačios paaugliais vaikais. Ji buvo dvide- 
šimties, ne aukštesnė už juos; laisva suknelė slėpė 
jos jauno kūno išlinkimus, tuos pačius, kurie masino 
vyriausiąjį Votsonų berniuką prie Tailerių vežimo. 

— Žinai, Miranda, tu ir Amosas turėtumėte pa- 
sišnekėti su Linete. Pats laikas jai pačiai turėti savų 
vaikų, 0 ne prižiūrėti svetimus. 

Miranda Tailer nusišypsojo. 

— Tu, žinoma, gali tai padaryti, bet Linetė turi 
savo protą. Be to, kalbėsiu atvirai, nesu tikra, jog 
jaunuoliai galėtų prisiimti atsakomybę dėl mano duk- 
ters. 

Ponia Votson pažvelgė tolyn ir susidrovėjusi su- 
kikeno. 

— Bijau, jog tu teisi. Ne dėl Linetės kaltės. Ji 
pakankamai graži, bet ne taip Žiūri į vyrus: tas jos 
dėbčiojimas, lyg visad galėtų savimi pasirūpinti pati. 
Ar neprieštarausi, jei aš atsipūsiu? Man kas minutę 
vis labiau ima mausti nugarą. | 

— Žinoma, Elen. 

Amosas išnešė suoliuką. Nėščia moteris atsisė- 
do, pražergusi kelius, lyg stengdamasi išlaikyti savo 
didžiulį pilvą pusiausvirą. 

— Tai apie ką aš čia? — ji arba nepastebėjo, arba 
apsimetė nepastebinti Mirandos surauktų antakių. — 
A... taip, aš kalbėjau apie Linetę, apie tai, kaip ji nu- 
ginkluoja vyrus. Kartą aš iš tikrųjų bandžiau su ja pa- 
sišnekėti, paaiškinti jai, kad vyrai mėgsta jaustis esą 
ypatingi. Na, tu tik pažvelk į Prudę Džeims. 

Miranda, padariusi tai, kas jai buvo liepta, vėl 
žvelgė į pupų puodą. 

— Prudė visą ištisą dieną apsupta jaunų vyrų, — 
tęsė Elen. — Ji neprilygsta išvaizda tavo Linetei, bet 
vaikinų jai visada užtenka. Atsimeni, kai praeitą savai- 
tę jai įgėlė vapsva. Keturi vaikinai nubėgo jai padėti. 

Miranda Tailer pažvelgė į savo dukrą, ir jos lū- 
pose prasiskleidė mylinti šypsena. Ji turėjo savų pri- 
siminimų, tokių, kaip tas sykis, kai mažasis Parkeris 
vienas paliko stovyklą. Tai Linetė jį rado, rizikuoda- 
ma savo gyvybe, spraudėsi po tomis uolomis ir atga- 
beno išsigandusį berniuką į saugią vietą. Ponia Vot- 
son gali pasiimti visas savo Prudes, jei tik nori. 

— Žinoma, aš neturiu nieko prieš Linetę, ji vi- 
sada man tokia pagalbininkė, bet tik tai, jog... Na, aš 
noriu matyti ją laimingą šalia savo išrinktojo. 

— Esu tau dėkinga už tavo rūpestį, Elen, bet įsi- 
tikinusi, kad vieną dieną Linetė ras sau vyrą, ir esu 
tikra, jog tokį, kokio panorės. Atleisk, aš turiu eiti. 


Vienintelis perspėjimas buvo šuns cyptelėjimas, 
staigiai nutrūkęs, ir beveik negirdimas, nes vaikai 
džiaugsmingai juokėsi, susijaudinę laukdami paslap- 
čiomis įdėto antpirščio į jų ištiestas rankas. 

Jau seniai užpuolikai indėnai buvo perpratę ne- 
tikėtumo pranašumą — pulti tada, kai pavargę vyrai 
ir moterys būdavo labiausiai atsipalaidavę ir mažiau- 
siai budrūs. Stovinčius sargyboje vyrus lengviau nu- 
žudyti, perpjovus gerkles vienu staigiu, tyliu kirčiu. 
Likdavę tik moterys, keletas jaunuolių ir vaikai. La- 
biausiai juos domino vaikai, kuriems surišti ir sau- 
goti būdavo siunčiami du drąsuoliai. 

Linetė, kaip ir kiti, buvo paralyžiuota staigaus 
šoko. Jie greitai atsisuko į duslų šauksmą ir pamatė, 
kaip Prudė Džeims krito ant žemės. Žmonės blaškė- 
si, beviltiškai stengdamiesi pabėgti nuo indėnų, ku- 
rių, rodos, buvo visur. 

Linetė matė savo motiną, žengiančią žingsnį į 
priekį. Ištiesusi rankas puolė bėgti. Jei tik būtų ga- 
lėjusi sugauti savo motiną, sulaikyti ją, viskas būtų 
buvę gerai. 

— Mama! — sušuko ji. 

Kažkas užgavo jai pėdą, ir ji virto ant kietos že- 
mės, visai netekusi jėgų. Dar apsvaigusi bandė atsi- 
gauti, baimindamasi, kad jėgos negrįžta. Linetė su- 
mirksėjo, pamačiusi, jog viskas sukasi. Kai pasuko 
galvą, burnoje pajuto kraujo skonį: krisdama prasi- 
kando lūpą. Jos motina ramiai gulėjo ant žemės, ne- 

toli ugnies, šalimais ponios Votson. Buvo panašu, jog 
jos snaudžia, taip įprastai viskas atrodė, išskyrus ap- 
link jas vis didėjančią tiršto, raudono skysčio balą. 

— Linete! Linete! — šauksmai sklido jai už nu- 
garos, o šiurkšti ranka grubiai pastatė ją ant kojų ir 
pastūmė prie vaikų. Mažasis Ulisas Džonsonas pri- 
bėgo prie jos ir rankomis apsivijo kelius. Jo ašaros 
vilgė jos sijoną, o mažas kūnelis drebėjo iš siaubo. 
Vienas iš indėnų atplėšė jį nuo Linetės. Kada vaikas 
nukrito, vyras taip užlaužė berniukui ranką, jog šis 
iš skausmo suriko. 

— Ne! — Linetė pribėgo prie berniuko, atsiklau- 
pė priešais jį ir nubraukė nuo veido purvą. — Ma- 
nau, kad jie mus ketina pasiimti. Ar būsi narsus, Uli? 
Mes būsime kartu, kad ir kas atsitiktų. Nemanau, kad 
jie mus skriaus, jei mes jų klausysime. Ar tu supran- 
ti, Uli? 

— Taip, — pasigirdo trūkčiojantis atsakymas. — 
Mano ma... 

— Žinau... — vienas iš indėnų pastūmėjo ją, su- 
griebė jos rankas už nugaros ir stipriai surišo su pjau- 
nančia odine virve. 

 Linetė stengėsi nežiūrėti į skerdynes jos dešinė- 
je, į motinos kūną; stengėsi negalvoti apie tėvą, bu- 
vusį sargyboje. Ji nukreipė akis į šešetą prieš ją sto- 
vinčių vaikų. 

Per kelias minutes jų gyvenimas pasikeitė am- 
žiams. Patsi Galagher griuvo, nusitempdama su savi- 
mi Ulį, ir suriko, kai indėnas timptelėjo ją už kojas 
suveržusių raiščių. Ulisas vėl pradėjo verkti, 0 visi 
vaikai įbedė akis į laužus, kuriuos užkūrė indėnai, ir 
kruvinus savo tėvų kūnus. 

Linetė ėmė dainuoti. Iš pradžių tyliai, bet lėtai 
ir labai tvirtai, taip tvirtai, jog pirma vienas, 0 pas- 
kui ir kiti prisijungė: 


“Amžių uola užgriuvo mane, 
Leisk man rasti prieglobstį Tavy.“ 


Jie pradėjo judėti; ėjo klupdami, dažnai parkris- 
dami, lėtai žengdami tyrlaukiais, surišti į vieną, ne- 
rangią virtinę. 


Linetė laikė Ulisą ant rankų, lipnus vaiko kūnas 
suglebęs, jisai tarsi buvo be sąmonės, tarsi miegojo. 
Jie keliavo jau tris dienas, labai mažai ilsėdamiesi ir 
dar mažiau valgydami. Du jaunesnieji vaikai buvo taip 
išsekę, jog, atrodė, daugiau neištvers, ir Linetei pa- 
vyko įtikinti vieną indėną, jų vadą, kad leistų jai neš- 
ti berniuką ant nugaros. Dabar ji judino kojų pirš- 
tus, jausdama pūsles ir begalę sužeidimų. Ji buvo al- 
kana, tačiau atidavė pusę savo maisto davinio Ulisui, 
o jis verkšleno, kad nori dar. 

Linetė paglostė jo kaktą ir suprato, jog jis karš- 
čiuoja. 

Indėnų buvo penketas niūrių vyrų. Jie reikala- 
vo, ko norėjo, ir jų reikalavimai visada būdavo pa- 
tenkinami. Kai Linetė sulėtino žingsnį slegiama ant 
nugaros nešamo penkiamečio naštos, jie aštriomis laz- 
domis paragino ją neatsilikti. 

Naktį ji buvo per daug nuvargusi, jog užmigtų. 
Gėlė visą kūną. 

Vienas indėnas atsigręžė, ir ji skubiai užmerkė 
akis. Keletą kartų matė, kaip jie rodė į ją ir kažką 
šnekėjo. Suprato, kad kalbama apie ją. 

Dar neišaušus septyni belaisviai buvo pastatyti 
ant kojų ir priversti pradėti kelionę. Artėjant saulė- 
lydžiui, indėnai nuvedė juos prie upelio, kurio gylis 
siekė iki juosmens, ir įstūmė į jį. 

— Bijau, Linete. Aš nemėgstu vandens, — pra- 
tarė Ulis. 


— Ašjį nešiu, — Linetė mostu parodė vyrui, sto- 
vinčiam gale. 

Jis nupjovė virvę, ir Ulisas užšoko jai ant nugaros. 

Kiti vaikai jau buvo toliau, kai Linetė paslydo ir 
krito vandenin. Tučtuojau vienas iš vyrų nupjovė jos 
virvę, jungiančią ją su kitais — jie nerizikuos visais 
savo belaisviais, jei vienam tektų paskęsti. Linetė sun- 
kiai ištraukė isteriškai klykiantį Ulisą į krantą, o kada 
tai pavyko, atsigulė ant žemės, sunkiai alsuodama. 

— Linete! Ką jie sako? — paklausė Patsi Ga- 
lagher. 

Apsidairiusi Linetė pamatė du vyrus, laukiniais 
judesiais rodančius į ją. Jie pasišaukė savo vadą, ku- 
rio veide ji pamatė pyktį. Dar silpna nuo grumtynių 
su vandeniu, ji ilgai nesuprato, jog jie rodo į jos krū- 
tinę. Šlapias rūbas prilipo jai prie kūno, išryškinda- 
mas jos pilnas krūtis. Linetė sukryžiavo rankas, no- 
rėdama jomis prisidengti. 

— Linete! — sušuko Patsi, kai vienas indėnas 
piktai puolė prie jos. 

Mergina užsidengė rankomis veidą, slėpdama jį 
nuo pirmojo sulaukėjusio vyro smūgio, bet negalėjo 
apsiginti nuo jo stiprių spyrių į šonkaulius. Ji susi- 
rietė iš skausmo, laukdama kitų smūgių. 

Indėnai piktai ją keikė, o vienas ranka ją parver- 
tė ant nugaros. Jos sumušti, galbūt sulaužyti šonkau- 
liai neleido Linetei net kvėptelėti. Tas vyras nuplėšė 
nuo jos suknelę, apnuogindamas ją iki juosmens. Tai, 
ką išvydo, dar labiau jį įsiutino. Laukinis sugniaužė 
kumštį, bet Linetei neteko pamatyti, kaip jis nusilei- 
do ant jos žandikaulio. 


— Linete, pabusk! 
Ji pasimuistė, nesuprasdama, kur esanti. 

— Linete, leisk man tavimi pasirūpinti. Štai, ap- 
sivilk. Tai Džonio marškiniai. 

— Patsi?... — sušnibždėjo ji. 

— Ak, Linete, tu atrodai baisiai! Tavo veidas su- 
tinęs ir... — mergaitė sušnirpštė ir pasodino savo 
draugę, vilkdama lininius marškinius. — Linete, pa- 
sakyk, ar tu gerai jautiesi? 

— Manau, kad taip. Jie leido tau ateiti? Maniau, 
kad mane čia paliks. Kodėl jie buvo taip įniršę? 

— Na, ašir Džoana spėjame, jog jie galvojo, kad 
tu irgi vaikas, bet kai pastebėjo, jog ne... 

— Ak, bet kodėl jie leido tau prie manęs ateiti? 

— Nežinau, bet jei ne tu, mes būtume neištvėrę. 
Galbūt ir indėnai tai supranta. Ak, Linete, aš tokia 
įbauginta, — mergaitė apsivijo rankomis Linetės kak- 
lą, o ši sukando dantis, kad neparodytų skausmo. 

— Aš taip pat bijau, — sušnibždėjo Linetė pro 
sukąstus dantis. 

— Tu! Tu niekada nebijai. Džonis sako, kad tu 
pati drąsiausia pasaulyje. 

Linetė nusišypsojo mergaitei, nors tai jai ir su- 
kėlė skausmą. 

— Gal ir atrodau drąsi, bet viduje aš kaip obuo- 
lių želė. 

— Ir aš. 

Patsi padėjo sugrįžti į indėnų stovyklą Linetei, mo- 
teriai, kuri buvo ne stambesnė už dvylikametę mer- 
gaitę. Visi vaikai sveikino ją šypsodamiesi, ir tai buvo 
pirmas kartas, kai jie bandė nugalėti savo išgąstį. 

Ankstų kitos dienos rytą jie pasiekė didesnę in- 
dėnų stovyklą. Nešvarios ir apsiskarmalavusios mo- 
terys bėgo pasisveikinti su savo vyrais ir rankomis 
čiupinėjo vaikus. Indėnų vadas pastūmė Linetę link 
grupelės moterų, mostu rodydamas nuo savo krūti- 

nės prie jos. Viena iš moterų surikusi nuplėšė jos 
marškinius ir trenkė jai per krūtinę. Linetė palinko 
priekin ir rankomis bandė prisidengti, o moterys kva- 
tojosi. Ji matė, kaip vaikus nuvedė šalin, bandė prie 
jų prisiartinti, bet viena moteris ją sustabdė, juokda- 
masi ir žnaibydama. Kita sugriebė jai už kasų. 

Indėnas vėl prašneko, ir moterys nepatenkintos 
atitraukė savo rankas nuo Linetės. Viena ją stumte- 
lėjo pirmyn ir stūmė tol, kol Linetė suprato, jog turi 
šliaužti į ankštą, iš pagalių suręstą, žolėm dengtą pa- 
stogę, kurioje buvo ne daugiau vietos kaip dviem 
žmonėms miegoti. Moteris atėjo iš paskos ir atsine- 
šė molinį dubenį. 

Dubenėlio turinys baisiai smirdėjo gaižiais rie- 
balais, o indėnė ėmė jais trinti Linetės veidą ir viršu- 
tinę kūno dalį, taip pat ir plaukus. Linetė sėdėjo ra- 
miai, stengdamasi nešaukti ir nepasiduoti ašaroms, 
kai šiurkščios moters rankos užgaudavo ypač skaus- 
mingas vietas. 

Ją paliko vieną, visiškai vieną klausytis triukš- 
mingų garsų lauke, pašėlusių vyrų šūksnių, jiems šven- 
čiant sėkmingą antpuolį. 


— Štai išgerk tai... — stipri ranka laikė Linetę 
ir prispaudė metalinį dubenėlį prie jos lūpų. — Ne 
taip greitai, nes užspringsi. 

Keletą kartų ji sumirksėjo, nesuprasdama, jog 
buvo užspringusi. 

Platūs šio vyro pečiai, atrodė, užpildė visą pa- 
stogės erdvę. Laužo atšvaitai žaidė ant dramblio kaulo 
karolių, prigludusių prie jo gerklės, o jo kūnas buvo 
menkai pridengtas drabužiais. Jis švelniai atsirėmė 
nugara į atraminį baslį ir, paėmęs riešą, tyrinėjo jos 
rankas, prieš įtrindamas sužeistas vietas tepalu. 

— Suprantu, kodėl jie tave palaikė vaiku, — pa- 
sakė jis giliu, žemu balsu. 

— Tu kalbi angliškai, — tarė Linetė ramiai ir 
tyliai. 

Jis, pakėlęs vieną antakį, pasakė: 

— Ne taip, kaip tu, bet panašia į anglų kalbą. 

— Aš mačiau tave. Maniau, jog tu indėnas, bet 
taip nėra. Tavo akys mėlynos, ar ne? 

Jis pažvelgė į merginą, nustebintas jos išorinio 
ramumo. 

— Kur yra vaikai? Kodėl mes čia? Jie... užmušė 
kitus? 

Jis nukreipė akimirkai žvilgsnį šalin, nenorėda- 
mas matyti jos akyse sielvarto, tačiau buvo apstul- 
bęs, kad ji gali galvoti apie ką nors kitą, o ne vien 
apie save. 

— Tai grupelė perbėgėlių atmatų iš įvairių gen- 
čių. Jie grobia vaikus ir juos parduoda kitoms gen- 
tims vietoj jų buvusių vaikų. Jie manė, jog ir tu vai- 
kas, ir nebuvo per daug laimingi, supratę, jog taip 
nėra. Pasiutęs Lokys daug ką pasakojo apie tavo mo- 
teriškumą. 

Jo akys nevalingai nukrypo į jos krūtis. 

— Ką... ką jie ketina su mumis daryti? 

Jis stebėjo ją atidžiai, mėlynos akys žvelgė įdė- 
miu žvilgsniu. 

— Vaikais bus pasirūpinta, bet tu... 

Linetė tvirtai atrėmė jo žvilgsnį. 

— Norėčiau žinoti tiesą. 

— Vyrai dabar lošia, spręsdami, kam tu atiteksi. 
Paskui... 

— Aš atiteksiu? Ar aš turėsiu tekėti už kurio 
nors iš šių vyrų? 

Jo balsas buvo labai tylus. 

— Ne, jie neketina tavęs vesti. 

— Ak! — Linetės lūpa ėmė virpėti, ir ji ją pri- 
kando. — O kodėl tu čia? 

— Mano senelė buvo iš Šovni, o vienas iš šių vy- 
rų yra mano pusbrolis. Jie pakenčia mane, ir tiek. 
Aš buvau šiaurėje, spendžiau spąstus. 

— Spėju, kad tu mums niekuo negali padėti. 

— Taip, bijau, kad niekuo. Man dabar reikia ei- 
ti. Dar vandens? 

Ji papurtė galvą. 

— Ačiū, misteri...? 

— Mekas, — jis norėjo pasišalinti. 

Ji buvo tokia jauna, ir akivaizdu, kad sumušta. 

— Ačiū, misteri Mekai. 

— Ne, paprasčiausiai Mekas. 

— Mekas? Ar tai pavardė, ar vardas? 

Jis dėbtelėjo į ją apstulbęs. 

— Ką? 

— Ar Mekas — tavo pavardė, ar vardas? 

Jis jautėsi pritrenktas. 

— Tu keista moteris. Koks skirtumas, velniai 
griebtų? 

Ji sumirksėjo taip, lyg jo atšiaurūs žodžiai galė- 
tų ją pravirkdyti, nors to nepadarė smūgiai. 

Jis palingavo galvą. 

— Mano vardas — Devonas Mekalisteris, bet visi 
mane vadina Meku. | 

— Ačiū tau už vandenį ir draugiją, pone Meka- 
listeri. 

— Ne ponas Mekalisteris, o paprasčiausiai — 
Mekas! — mergina pradėjo jį pykdyti. — Na, aš ne- 


manau, jog... — jis nutilo, išgirdęs žingsnius Žemai, 
prie išėjimo. 
— Tu turi eiti, — sušnibždėjo ji. — Nemanau, 


kad jiems patiks, jei suras tave čia. 

Jis vėl nustebęs pažvelgė į ją ir paliko pastogę. 

Mekas ėjo vienas mišku. Ji buvo keisčiausia mer- 
gina, kokią jis kada nors buvo sutikęs. Ir nepaisant 
to, ką Pasiutęs Lokys buvo sakęs, jis negalėjo apie ją 
kitaip galvoti, tik kaip apie mergaitę. Indėnai kalbė- 
jo apie jos ištvermę kelionės metu, apie tai, kaip ji 
didesnę kelio pusę nešė mažiausią vaiką. Mekas bu- 
vo jį matęs, ir jis neatrodė esąs lengva našta. 

Kokia rami ji buvo? Paskutinį kartą, kai jam te- 
ko matyti merginą tokioje pat padėtyje kaip jos, toji 
isteriškai klykė. Jis taip pat bandė jai padėti, bet ji 
šaukė taip garsiai, jog jis pats vargais negalais pa- 
spruko nuo indėnų. Jam nepatiko prisiminti, kaip tie 
vyrai elgėsi, išgėrę per daug viskio. Paskutinioji mir- 
tinai nukraujavo. 

Jis pagalvojo apie tą mergaitę, kuri dabar taip 
kantriai laukė pastogėje. Užuot šaukusi ji klausinėjo 
jo apie kitus ir dėkojo jam, tarytum jie būtų sėdėję 
kokios nors turtingos damos prabangioje svetainėje. 

Jis prisiminė jos dideles, ryškias akis ir spėliojo, 
kokios jos buvo spalvos, o taip pat prisiminė, kaip 
laikė jos mažą ranką savojoje. “Po velnių!" — pagal- 
vojo jis, paskui atsiduso iš nepasitenkinimo. Jis tik- 
riausiai paskelbė sau mirties nuosprendį. 

Jis vėl ją išvydo, kai įžengė į pastogę. Ji sėdėjo 
ramiai, padėjusi rankas sau ant kelių. 

— Na, misteri Mekalisteri, nemanau, kad jums 
reikėtų čia būti. 
pakreipęs į ją galvą, paklausė: 

— Pasakyk, ar tu moki skaityti? 

— Na taip, Žinoma. 

— Jei aš tave ištraukčiau iš čia, ar tu išmokytum 
mane skaityti? 

— Žinoma, — sušnibždėjo ji, o jos drebantis bal- 
sas išdavė, kokia ji buvo išsigandusi. 

Jo susižavėjimas ja dar labiau išaugo. 

— Na gerai, pasistenk išlikti rami. Aš užtruksiu 
neilgai, o be to, galiu ir nelaimėti. 

— Laimėti? Ką tu sumanei? 

— Tu turi manimi pasikliauti. Dabar pasistenk 
ir užmik, iki ryto nieko neatsitiks. Bet rytoj tylėk ir 
manimi pasitikėk. Ar padarysi taip? 

— Taip, misteri Mekalisteri. 

— Ne misteri Mekalisteri! 

Ji šyptelėjo. 

— Aš pasitikiu tavimi... Devonai. 

Jis ėmė protestuoti, bet suprato, jog tai bepras- 
miška. 

— Esu tikras, kad visa tai — sapnas, ir aš greitai 
pabusiu. Tu tikrai esi pati keisčiausia moteris iš vi- 
sų, kada nors mano sutiktų, — jis pažvelgė į ją dar 
kartą ir išėjo. 

Linetė negalėjo užmigti. Ji nuolankiai būtų suti- 
kusi ateitį, kokia ji bebūtų, bet štai šis didelis vyras 
suteikė jai naują viltį, ir ji beveik norėjo, kad taip 
nebūtų įvykę. Anksčiau buvo lengviau. 

Patekėjo saulė, ir viena indėnė, užkopusi į pa- 
stogę, pamojo Linetei sekti paskui ją, keletą kartų 
jai skaudžiai įgnybdama. 

Kitos moterys laukė jų lauke, juokėsi iš jos, be- 
sijuokdamos mušė ją, nors jos virpantys keliai, ro- 
dės, tuoj sulinks. Indėnės tempte nutempė Linetę prie 
medžio ir tvirtai surišo rankas už jo. Vaikų niekur 
nesimatė. Prie jos atėjo du indėnai, nuogi, tik su au- 
deklo skiaute, atstojančia kelnes, išsitepę aliejais. Li- 
netės akys užkliuvo už aukštesniojo vyro mėlynomis 
akimis, ir ji pamatė Devoną pirmą kartą visiškai aiš- 

kiai. Jis ėjo ramiai, lyg gerai Žinodamas savo vietą 
žemėje. Po tamsia oda ryškėjo stangrūs raumenys. 

Devonas taip pat matė moterį, dėl kurios rizika- 
vo gyvybe, bet jo akims atsivėrė visai kitoks vaizdas. 
Jos smulkūs bruožai buvo iškreipti ištinusio skruos- 
to, o aplink akis juodavo gilūs ratilai. Oda ir plaukai 
dvokė gaižiais meškos taukais. Tiktai akys, žvelgian- 
čios į jį, buvo tyros ir neįprastos raudonmedžio 
spalvos. 

Dar nespėjus jam jos paliesti, viena iš moterų nu- 
plėšė Linetei marškinius, apnuogindama krūtis, ir 
mergina nuleido galvą stengdamasi jas paslėpti. Ji Ži- 
nojo, kad Devonas stovi priešais ją, bet neįstengė į jį 
„pažvelgti. Užuot tai padariusi, ji pažvelgė į šalią sto- 
vinčią moterį, besijuokiančią ir pirštu rodančią tai į 
Devoną, tai į Linetę. 

Paskui ji prisivertė pažvelgti į jį ir pamatė, kaip 
Devonas linktelėjo tai moteriai prieš sutikdamas jos 
žvilgsnį. Ji tuoj pat pajuto grįžtančią stiprybę, lyg jo 
jėga būtų perėjusi jai. 

— Nebijok, — pasakė jis, uždėdamas savo ran- 
ką jai ant peties. — Indėnai jau pastebėjo tavo nar- 
są. — Jo ranka nuslinko žemyn, ir ji apstulbo, kai jis 
suėmė jos krūtį; Linetė neteko žado, tačiau negalėjo 
pamiršti jo akių. 

— Tikiuosi, jog tu apsišvarinsi labiau negu da- 
bar. Aš nemanau, kad galėčiau pakęsti mokytoją, ku- 
ri taip dvokia, kaip tu. 

Ji sugebėjo vos pastebimai nusišypsoti, bet jo 
ranka ant jos kūno ją taip apstulbino, jog mergina 
nereagavo daugiau į nieką. 

Devonas pataisė Linetės marškinius, linktelėjo 
senajai moteriai ir nuėjo prie kito indėno. Moteris 

susijuokė ir parodė į Linetę, o paskui į tą indėną, 
kurio akys buvo piktos, jis nusispjovė prie Linetės 
kojų, atsukdamas jai nugarą. 

Linetė iki tol nesuprato, kas turi atsitikti, kol 
tie du vyrai neatsistojo vienas priešais kitą aikštelė- 
je. Jiems prie kulkšnių buvo pririštas odinis saitas, 
kad nenutoltų vienas nuo kito daugiau negu per jar- 
dą. Kai jiems padavė po peilį, Linetė giliai įkvėpė oro. 

Jie apėjo vienas kitą ratu, peilis blykstelėjo saulė- 
je, ir indėnas pirmas iki kraujo sužeidė Devono ranką 
tarp peties ir alkūnės. Vyras, atrodė, nė nepastebėjo to 
sužeidimo ir greitai savo peiliu kliudė indėno pilvą. 

Linetė stebėjo šio Žmogaus, dėl jos rizikuojan- 
čio savo gyvybe, žvėrišką grakštumą ir jėgą. Jis ne- 
buvo nei baltasis Žmogus, nei indėnas, bet baltųjų 
gudrumo ir indėniškos vienybės su gamta mišinys. 

Devonas kirto tam vyrui per petį, vos nekliudė 
neapsaugoto kaklo, o tuo tarpu iš jo kairiosios rankos 
kraujas sruvo ant vešlios žolės. Indėnas puolė pirmyn, 
o Devonas žengtelėjo į šalį, pakišdamas jam koją. Jie 
abu išsitiesė ant žolės ir pradėjo raičiotis taip, kad nė 
blykčiojančių peilių tarp jų nespėjai pamatyti. Devo- 
nas buvo apačioje. Staiga jie nustojo judėti. 

Stovykloje viskas nutilo. Atrodė, net ir mišką už- 
liejo ramybė. Linetė nedrįso įkvėpti, o jos širdis ta- 
rytum nustojo plakusi. 

Indėnas sujudėjo, ir ji pajuto šalia esančių mo- 
terų triumfą. Atrodė, kad praslinko visa amžinybė 
iki tos akimirkos, kol indėnas nuo Devono kūno din- 
go, ir Linetei buvo sunku suprasti, kad tai Devonas 
numetė nuo savęs kūną be gyvybės ženklų. 

Ji žiūrėjo, vis dar negalėdama patikėti, kai jis nu- 
pjovė virvę prie savo kulkšnies, pašėko ant kojų ir 
priėjo prie jos. Devonas perpjovė odinį raištį ant jos 
riešų ir ją išlaisvino. 

— Sek paskui mane, — tarė jis šaltu plieniniu 
balsu. 

Linetė suspaudė palaidinės kraštus ir iš visų jėgų 
stengėsi nuo jo neatsilikti. Jis tiesiog užmetė ją ant sa- 
vo bėrio balno, o pats vienu šuoliu užšoko ant jo jai už 
nugaros. Apglėbęs ją, viena ranka laikė vadeles, kita 
jos liemenį. Ji pasižiūrėjo į kraujuojančią žaizdą ant jo 
rankos ir apsidžiaugė, kad toji ne per daug gili. 

Jie jojo greitai, taip greitai, kaip tik galėjo arklys, 
nešantis du žmones. Linetė sėdėjo kiek galima tiesiau, 
stengdamasi nebūti našta vyrui, sėdinčiam už jos. . 

Jau įdienojus jie prijojo prie upelio ir ten susto- 
jo. Devonas nukėlė ją nuo arklio ir pastatė ant že- 
mės. Ji susirišo palaidinės galus ant pilvo. 

— Ar manai, kad jie mus seks? 

Pasilenkęs virš upelio, jis užsitėškė šalto vandens 
sau ant rankos. 

— Neįsitikinęs, bet geriau, kad taip neatsitiktų. 
Jie ne tokie kaip indėnai, jie neturi garbės. Jei šovni 
genties indėnai sudarytų sandėrį, tai susitarimo lai- 
kytųsi, bet tik ne šie Žmonės. 

— Palauk, aš tai padarysiu, — ji nusiplėšė apati- 
nio sijono skiautę ir suvilgė ją šaltu vandeniu. Paskui 
ėmė plauti žaizdą. 

Tvarstydama žaizdą, Linetė žvilgterėjo į jį ir su- 
prato, jog jis mato jos nuogas krūtis per mazgu su- 
rištą palaidinę. Ji instinktyviai sugriebė palaidinės 
kraštus, norėdama jas paslėpti. 

Devonas nųsuko žvilgsnį. 

— Nesijaudink. Aš dar nenusiritau taip Žemai 
kaip Pasiutęs Lokys, nors gal ir atrodau panašus į 
vieną iš jo gentainių. 

Ji apsidžiaugė, kad gali pakeisti pokalbio temą. 

— Tikrai, išskyrus tavo mėlynas akis. Kai miegi, 
Devonai, tave galima palaikyti tikru indėnu. 

Jis dar nebuvo pripratęs prie Devono vardo, nes 
kiek atsiminė, niekas jo dar taip nevadino. 

— Prisiminsiu tai kitą kartą, kai miegosiu. O da- 
bar keliaukime ir galbūt mums pavyks nuo jų atitolti 
iki sutems. 

Stabtelėjęs prie arklio ir ištraukęs iš maišo kelis 
džiovintos mėsos gabalėlius, padavė Linetei. 

— Indėnai tave praminė Mažąja Paukštele. Šis 
vardas tau labai tinka, esu tikras, jog tavo kauleliai 
ne stambesni už paukščio. 

— Mažasis Paukščiukas, — pasakė ji, lyg pra- 
linksmėjusi nuo kažkokio pokšto. 

— Tau teko garbė būti taip pavadintai, — pasa- 
kė jis, keldamas ją ant arklio. — Nedažnai jie taip 
elgiasi su belaisviais, — jis apglėbė ją rankomis, kad 
galėtų paimti vadeles. — Koks tavo vardas? 

— Linetė. Ir nežinau, ar tu tuo patikėsi, bet an- 
gliškai tai — kikilis. 

— Tu sakai, kad... 

— Na, taip, mažytis paukštelis. 

Devonas sodriai nusijuokė, ir ji juto jo krūtinę 
prisispaudžiant prie jos nugaros. 

— Tu esi... 

— Ar galiu spėti kas? Keisčiausia moteris, ne- 
svarbu, ką tai galėtų reikšti. 

— Sakyčiau, kad kaip tik tokia, pati netikėčiau- 
sia moteris, kokią kada nors buvau sutikęs. 

Linetė nežinojo kodėl, bet tai girdėti jai buvo la- 
bai malonu. 


2 skyrius 
Jie jojo ligi sutemos, tylėdami, kol pagaliau su- 
stojo prie upelio. 
— Mes įsikursime čia nakčiai, — pratarė De- 

vonas, tiesdamas rankas, kad padėtų jai nulipti nuo 
arklio. 

Linetė nesvarstė, kodėl ji tikėjo, jog jis jai padės. 

— Pasilik čia. Aš pajojėsiu atgal įsitikinti, ar jie 
mūsų neseka. Ar tu pabūsi čia viena? — Devonas- 
šyptelėjo suprasdamas, koks juokingas jo klausimas. 

Linetė atsisėdo pailsėti. Jai suniežėjo galvą, ir ji 
pasikasė, po to su pasibjaurėjimu pažvelgė į savo pur- 
vinas panages. Atsidususi ėmė dairytis malkų laužui. 

Sugrįžęs Devonas rado nubalnotą arklį ir jaukiai 
įrengtą vietą nakvynei. 

— Nebuvau tikra, ar galiu sukurti laužą. Gal tu 
nenori būti pastebėtas? 

— Gerai, bet manau, jog Pasiutęs Lokys ir jo 
žmonės per daug tingūs, kad mus sektų. Jie pasiėmė 
vaikus ir to jiems pakanka. 

— Pasiutęs Lokys. Ar tai tas vyras, kurį tu...? 

— Ne, anas buvo Dėmėtasis Vilkas, — jis pažiū- 
rėjo į ją labai įdėmiai, kurdamas ugnį. 

— Apgailestauju, jog tau teko... 

— Nekalbėkime daugiau apie tai. Baigta. Dabar at- 
eik čia ir leisk man apžiūrėti tą randą prie tavo burnos. 

Ji paėjo kelių pėdų atstumą, skiriantį juos, ir at- 
sisėdo priešais, tada jis suėmė jos veidą didelėmis, 
stambiomis plaštakomis ir švelniai perbraukė per iš- 
sišovusius skruostikaulius. 

— Išsižiok. 

Ji pakluso, žiūrėdama jam į kaktą, o jis tuo tar- 
pu tyrinėjo jos dantis. 

— Gerai. Atrodo, kad nelūžo. O kaip kitose vie- 
tose? Ką nors skauda? 

— Šonkaulius, bet atrodo, kad jie tik sumušti. 

— Nagi, leisk pažiūrėti. Manau, kad net jeigu 
jie būtų sulaužyti, tu nepasakytum nė žodžio, — jis 

pakėlė jos nešvarių marškinių skverną ir stipriai brau- 
kė per šonkaulius, o baigęs atsitūpė ir tarė: — Neat- 
rodo, kad kas nors būtų lūžę, bet jei tikrai nežino- 
čiau, tai nepasakyčiau, kad tu jau ne vaikas. Aš atga- 
benau porą paukščių. Išvirsime ir pamaitinsime ta- 
ve, kad pariebėtum. 

— Paukščių? — paklausė ji, vėl užverždama 
marškinių mazgą. — Aš negirdėjau šūvio. 

— Paukščius galima gaudyti ir spąstais. Kol tu 
virsi, aš nusiprausiu. 

Linetė ilgesingai žvilgtelėjo į vandenį. 

— Aš taip pat norėčiau išsimaudyti. 

Jis papurtė galvą. 

— Spėju, jog šitiems riebalams nuplauti vien van- 
dens neužteks. 

Ji pažvelgė į savo suplėšytą, apdriskusį sijoną, 
užrištą palaidinę, savo tamsią riebaluotą odą. 

— Ar aš iš tikrųjų atrodau taip baisiai? 

— Esu matęs ir gražiau atrodančių baidyklių. 

Suraukusi antakius ji paklausė: 

— Negaliu suprasti, kodėl taip rizikavai dėl ma- 
no gyvybės? Tave galėjo užmušti, Devonai. 

— Aš ir pats nežinau, — atsakė jis tikrai nuošir- 
džiai, mesdamas negyvus paukščius prie jos. — Tu 
moki virti, ar ne? 

Ji pirmą kartą jam nusišypsojo, parodydama gra- 
žius, smulkius dantis. 

— Taip, džiaugiuosi galėdama atsakyti, kad moku. 

Ši šypsena privertė Devoną prisiminti jos gerai 
po nešvarumais paslėptą moteriškumą. Jis greit nu- 
sigręžė, pasiėmė balną ir nuėjo prie vandens. 

Kai Devonas sugrįžo, Linetė buvo apstulbinta jo 
pasikeitimo. Jis vilkėjo tamsiai mėlynomis medvilni- 
nėmis kelnėmis ir storais austais marškiniais, parauk- 

tais ties plačiais pečiais. Didžioji dalis to, kas jame 
buvo indėniška, dingo, nusimovus skurdžias indėniš- 
kas kelnes ir nusiėmus kaulinius karolius, bet jo no- 
sis buvo ereliška, profilis tiesus, o plaukai tamsūs. 
Atsisėdęs kitoje laužo pusėje, jis šyptelėjęs pasakė: 

— Aš ir vėl civilizuoto pasaulio atstovas. 

Ji palietė savo plaukus, prilipusius prie odos. 

— Apie save to negaliu pasakyti. 

— Jei aš ištveriu tą smarvę, tai pakęsi ir tu. 

Jie godžiai valgė paukštieną, kuri buvo labai ska- 
ni po kietos, džiovintos mėsos ir kukurūzų. Devonas 
surinko lapus ir padarė du guolius kelių pėdų atstu- 
mu vieną nuo kito. Jis padavė jai antklodę. 

— Apsiklojusi aš ją tik sugadinsiu. 

Devonas pažvelgė į ją. Mėnulio šviesoje nešva- 
rumai ant jos veido buvo matomi mažiau. 

— Nemanau, — pasakė jis ramiai. 

Linetė pažvelgė jam į akis ir vieną akimirką pa- 
juto baimę vyrui, kuriam ji buvo tiek daug skolinga. 
Ji nusigręžė savo guolyje ir užmigo, nespėjusi net pa- 
galvoti apie tai. 

Kai prabudo, išvydo, jog ji viena, bet šakelės 
trakštelėjimas privertė ją atsigręžti į tą pusę, iš kur 
tarp medžių pasirodė Devonas, nešdamas už ausų ne- 
gyvą triušį. 

— Pusryčiai, — nusišypsojo jis. — Šį kartą aš 
pats paruošiu. 

Ji taip pat šyptelėjo ir nuėjo prie upelio, pasiry- 
Žžusi nusiprausti riebius nešvarumus. 

Po keletos minučių ji nusprendė, jog iš viso to 
labai mažai naudos. Užuot pašalinusi nešvarumus, ji 
tik juos “stumdė" iš vienos vietos į kitą. Pagaliau vi- 
sa tai metusi, grįžo į stovyklavietę. 

Devonas iš pradžių tik nusišypsojo, o paskui ėmė 

juoktis, bet, pamatęs jos verksmingą išraišką, liovė- 
si. Jis atsistojo priešais ją, ištraukęs marškinius iš 
kelnių, nuplėšė jų skiautę ir ėmė šluostyti jai veidą. 

— Sunku patikėti, bet manau, jog tu viską tik 
dar labiau pabloginai. Tikiuosi, kad Svytbraero žŽmo- 
nės supras, jog priklausai Žmonių giminei. 

Ji pažvelgė Žemyn. 

— Atleisk, kad aš taip greitai įsižeidžiu. 

— Eikš, sėsk ir valgyk. Aš pradedu prie tavęs 
priprasti. 

Ji atsisėdo, atkando triušienos ir, šluostydamasi 
sultis nuo smakro, jam nusišypsojo. 

— Gal man reikėtų bėgti paskui Žvėris ir mirti- 
nai juos gąsdinti? 

Devonas nusijuokė. 

— Taip, tą tu galėtum. 

Kitą dieną jie ilgai jojo, ir Linetė labai stengėsi 
neužsnūsti. 

— Spėju, kad labai pavargai, — pasakė Devonas 
po pietų. 

Ji gūžtelėjo. 

— Yra buvę blogiau. 

— Na, tada gerai, jog ilgai jojome praeitą naktį. 
Mes šiąnakt pasieksime Svytbraerą“*. 

— Svytbraerą? 

— Ten aš gyvenu. Šimtas pačių gražiausių žemės 
akrų, kokius kada nors tau teko matyti. Prie pat Kam- 
berlendo žemės, — tai sakydamas jis padavė jai ga- 
balėlį džiovintos mėsos. 

— Ar tu ten gyveni vienas? 

— Ne, tai beveik miestas, — pasakė jis, o balse 
galėjai justi pašaipą. — Ten gyvena Emersonai, Star- 
kai, Takeriai. Puikūs Žmonės, tau jie patiks. 


* Svytbraer (angl.) — erškėtis, erškėtrožė. 

— Tai ir aš ten gyvensiu? 

— Tikrai, kaipgi kitaip tu ketini mane išmokyti 
skaityti, ką? Tu nepamiršai mūsų susitarimo, ar ne? 
Ji šyptelėjo, nes iš tikrųjų buvo užmiršusi. 

— Na, tai bus nesunku padaryti. 

Jie pasiekė vietą, vadinamą Svytbraeru, vėlai va- 
kare, kai Linetė jau buvo visai išsekusi. Ji žvilgtelėjo 
į septynias trobeles miško proskynoje ir, Devonui iš- 
tiesus rankas, kriste krito ant jų. Jis sugavo ją ir leng- 
vai nunešė. 

— Devonai, prašau, aš galiu eiti pati. Tiktai šiek 
tiek pavargau. 

— Po to, ką tau teko patirti, stebiuosi, jog iš vi- 
so gali atmerkti akis. Geilanai! — sušuko jis virš jos 
galvos. — Atrakink šias duris ir įleisk mane. 

Durys atsidarė, ir senas vyras nepatenkintas pa- 
klausė: 

— Kodėl tu čia tokiu paros metu ir kokį daiktą 
čia atnešei? 

— Ne daiktą, o žmogų. 

Nerangus senis pakėlė lempą prie Linetės veido, 
ir ji užsimerkė nuo jos šviesos. 

— Neatrodo, kad būtų labai panašu į žmogų, — 
ištarė jis. 

— Aš esu Linetė Blanša Tailer, misteri Geilanai, 
ir man labai malonu jus matyti, — ji ištiesė jam ranką. 

Senis pažvelgė į ją nustebęs: purvais aptekusi 
mergiotė vyro glėbyje elgiasi taip, lyg būtų pristatyta 
prezidentui. Jis nepatikliai pažvelgė į Devoną, o De- 
vonas jam tik šyptelėjo. 

— Matai, kokia ji? Tokią ir radau, kai ji buvo 
Pasiutusio Lokio nelaisvėje. 

— Pasiutusio Lokio? Juk jis nepaleido jos, jai 
gražiai paprašius? 

— Aišku, ne, ir mano sužeista ranka apie tai 
byloja. 

— Devonai, ar nepasodintum manęs? 

Geilanas pažvelgė į ją. 

— Su kuo ji čia kalbasi? 

— Su manimi, — sumišęs paaiškino Devonas. — 
Ji vadina mane Devonu. 

— Kodėl? 

— Todėl tu, senas puskvaiši, kad toks mano var- 
das — Devonas Mekalisteris! 

— Oho! Nežinojau, kad tu dar kas nors be Meko. 

— Su ja nepasiginčysi, — tarė Devonas, statyda- 
mas Linetę ant žemės. — Pakviesk Agnesę. Jai pa- 
tiks ta mergaitė, kad ji anglė ir... apskritai. 

— Tai štai kodėl ji kalba taip juokingai. 

— Taip, tai tiesa. Dabar pašauk Agnesę ir pas- 
kubėk. 

Jis palydėjo Linetę iki kėdės, ir ji dėkinga atsi- 
sėdo. Mergina neprisiminė, kad dar kada nors buvo 
tokia pavargusi. 

— Agnesė bus čia už minutės, ir ji tavimi pasi- 
rūpins, — patikino ją Devonas, pakurstydamas ugnį. 

Beveik po akimirkos pasirodė moteris — bent 
taip pasirodė iš snaudulio nubudusiai Linetei. 

Toji moteris buvo aukšta, raudonskruostė, užsi- 
metusi vyrišką švarką ant naktinių marškinių. Šalia aki- 
nančio jos švarumo Linetė pasijuto dar purvinesnė. 

— Mekai, ką Geilanas bando man pasakyti? 

Linetė pakilo. 

— Bijau, kad aš esu viso to priežastis. Devonas 
išgelbėjo mane nuo kažkokių indėnų, ir dabar bijau, 
kad būsiu našta visiems jums. 

Agnesė meiliai nusišypsojo purvinai mergaitei, 
o Devonas apsikeitė su Geilanu žvilgsniais. 

— Ji labai nedaug miegojo ir valgė pastarosio- 
mis dienomis ir labai daug prisikentėjo, — paaiškino 
Devonas. 

— Pažiūrėjus į ją, matyti. Aš pasiimsiu ją į savo 
namus. Kuo tu vardu? 

— Linetė Blanša Tailer, — už ją atsakė Devonas 
visiems tavo namams. 

Linetė sumišusi pažvelgė žemyn. 

— Eime, Linete, nekreipk dėmesio į tuos vyrus. 
Ar tu pirmiau norėtum valgyti, ar miegoti? 

— Aš norėčiau pirmiausiai išsimaudyti. 

— Nesunku suprasti kodėl, — nusijuokė Agnesė. 


Po kelių valandų Linetė palindo po antklode. Da- 
bar jos plaukai ir kūnas buvo visiškai švarūs, ji švei- 
tė juos tol, kol Agnesė sustabdė. Linetė suvalgė ke- 
turis kiaušinius ir du didžiulius duonos gabalus, už- 
teptus saldžiu sviestiniu kremu. Dabar ji gulėjo apsi- 
vilkusi naktiniais marškiniais ir pagaliau po ilgos ke- 
lionės užmigo. 

Kai Linetė pabudo, namuose buvo tylu, bet ji Ži- 
nojo, kad jau vėlus rytas. Pasirąžiusi ji palytėjo plau- 
kus, norėdama įsitikinti, ar jie vis dar švarūs, ir, išli- 
pusi iš lovos, nuėjo prie pastogės laiptų pažvelgti že- 
myn. Durys atsidarė ir įėjo Agnesė. 

— Taigi tu pabudai. Visas Svytbraeras miršta iš 
smalsumo, ką ten Mekas parsigabeno. Aš buvau pas 
Takerius, ir jų Karolina man paskolino švarią sukne- 
1ę tau. Nusileiskime į apačią ir pasižiūrėkime, kaip ji 
tau tiks. 

Linetė lipo kopėčiomis, prisilaikydama savo il- 
gus marškinius. 

Agnesė padavė jai suknelę. 

— Taip, kaip ir maniau, aš turiu pasiaurinti ją 
per krūtinę. Pasėdėk čia ir pavalgyk, kol sudaigsty- 
siu. Tai netruks ilgiau kaip minutę. 

Linetė suvalgė kukurūzinius paplotėlius, kumpio 
ir medaus, 0 tuo tarpu Agnesė siaurino kartūninę 
suknelę. 

— Nagi. Dabar viskas. Pažiūrėkime, — padėjusi 
Linetei apsirengti, ji nusišypsojo. — Manau, kad Me- 
kas tikrai nustebs, kai jis pamatys, ką parsivežė į na- 
mus. 

— Ar aš tikrai atrodau kitaip? 

— Mieloji, lėlė, pagaminta iš deguto, ar degute 
išvoliotas vaikas nebūtų baisesnis ar juodesnis už tą, 
kurį Mekas parodė man praeitą naktį. Leisk, pašu- 
kuosiu tavo plaukus. 

— Agnese, tu neturi viso to daryti. Prašau, leisk 
man tau kuo nors padėti. 

— Tu jau pridėkojai praeitą naktį. Niekada ne- 
turėjau dukters, ir man malonu, kad aš galiu tai da- 
ryti, — ji žengtelėjo atgal, gėrėdamasi savo darbu. 

Linetės plaukai, sunkiomis garbanomis krintan- 
tys ant nugaros, buvo tamsiai geltonos spalvos su švie- 
sesnių, net truputį rusvų plaukų sruogomis. Tankios, 
tamsios blakstienos virš didelių, neįprastos spalvos 
akių kaustyte prikaustydavo žvilgsnį — tokia nepa- 
prasta buvo tų akių spalva. 

Agnesė žiūrėjo į dailią Linetės figūrą po gerai 
prigludusia tvarkinga suknele. 

— Tu tikrai duosi garo Korinai. 

— Korinai? 

— Ji vyriausia Starkų duktė, įsižiūrėjusi Meką 
dar nuo tada, kai jai buvo dvylika. O dabar, kai jis 
beveik jos, pasirodei tu. 

— Meką? Ak, Devoną. Ar jis jums nesakė, kad 
atsivežė mane tam, kad išmokyčiau jį skaityti? 

— Devoną, ar ne? Na, aš jį pati būčiau galėjusi 
išmokyti. Nesvarbu. Eikime. Netveriu noru greičiau 
pamatyti jo veidą. 

Agnesės Emerson namas stovėjo per mylią nuo 
proskynos, kurioje buvo Devono gyvenamasis namas 
ir kiti pastatai. Kas jardą buvo pilna Žmonių, dau- 
giausia vaikų. Ir visi jie troško pamatyti merginą. Jie 
visą rytą girdėjo jo pasakojimus, ir dargi Geilano 1a- 
bai pagražintus. 

— Ji visai nepanaši į tą, apie kurią kalbėjo Me- 
kas, — pasigirdo balsas už Linetės nugaros. 

Mergina atsigręžė į murziną kokių septynerių me- 
tų berniuką, iš kurio kelnių kišenės karojo ilga virvė. 

— O ką jis sakė? — paklausė ji. 

— Sakė, kad tu pati narsiausia moteris, kokią 
kada nors buvo sutikęs. 

Linetė nusišypsojo. 

— Jis manęs artimiau nepažįsta. Buvau per daug 
išgąsdinta, kad kelčiau kokį nors triukšmą. Esu tik- 
ra, kad tu norėtum išgirsti, kaip jis kovojo su Dėmė- 
tuoju Vilku. 

— Mekas kovėsi su indėnu? 

— Žinoma, taip. 

— Tu kalbi labai juokingai. 

— Aš kilusi iš Anglijos. 

— Na, aš turiu eiti. Iki! 

Agnesė apkabino Linetę. 

— Eikim, o jūs visi liaukitės spoksoję į ją, lyg ji 
būtų kokia nenormali, — pasakė ji vaikams, kurie vis 
dar spoksojo. — Eikime, pasirodykime Mekui. 

Rąstų namas buvo didelis, L raidės formos, ir 
Linetė stebėjosi, iškart nesupratusi, kad tai parduo- 
tuvė. Devonas stovėjo nugara į ją, šnekučiuodamasis 
su dailia, tamsiaplauke, nepaprastai geidulingos fi- 
gūros mergina. 

Mergina nutilo viduryje sakinio ir vėpsojo į Ag- 
nesę ir Linetę, stovinčias tarpduryje. Devonas irgi 
atsigręžė, 0 jo akys išsiplėtė. 

— Na, argi tu nieko nepasakysi? 

— Tu atrodai kitaip negu ta dvokiančių skudurų 
krūva praeitą naktį. 

Agnesės akys sublizgo. 

Devonas negalėjo kalbėti. Linetė graži, labai gra- 
ži, labai dailaus veidelio, kuriame buvo didžiulės 
akys, smulki nosytė ir putnios lūpos, dabar šiek tiek 
besišypsančios. Jis nesuprato kodėl, bet jautėsi iš- 
duotas. “Kodėl ji nepasakė, kad ji tokia daili? Tokia 
velniškai graži! — jis pagalvojo, vos nepratrūkdamas 
pykčiu. Galbūt nepasakyti, bet perspėti. 

— Manau, kad jis neteko žado. Štai čia Korina 
Stark, ir ji dažnai čia, Meko parduotuvėje, — Agne- 
sės balsas pasakė viską, ką ji galvoja apie Korinos 
landumą. 

Devonas pažvelgė į didelį stalą, nukrautą kailiais. 

— Agnese, kodėl tu nenuvedei jos į senojo Luko 
trobelę. Manau, kad ją gerokai aptvarkius, Linetė ten 
galėtų pasilikti. 

Linetė klausiamai pažvelgė į Agnesę, nesupras- 
dama, kodėl Devonas jos vengia, bet Agnesė įsmei- 
gusi akis Žiūrėjo į Devono nugarą. 

— Aš turiu per daug darbo namuose. Tu pats nu- 
vesk ją ir aprodyk senojo Luko trobelę. 

Korina šyptelėjo ir, atsigręžusi į Devoną, tarė: 

— Aš eisiu su tavim, Devonai. 

— Teisybę pasakius, Korina, mieloji, man reikia, 
jog tu man padėtum susidoroti su naujuoju lovatie- 
sės raštu, kurį tavo mama man paskolino ir sakė, kad 
tu man gali labai daug padėti. 

— Kitą kartą, — atsakė Korina šaltai. 

Agnesė pažvelgė skvarbiu žvilgsniu. 

— Na, aš neturiu tiek laisvo laiko, kiek tu, o man 
tavęs reikia dabar, šį rytą. 

Korina pasižiūrėjo lyg pralaimėjusi, mestelėjo 
dar vieną žvilgsnį į Devoną ir nusekė Agnesę, veng- 
dama pažvelgti į Linetę. 

Jie liko vieni, tylėdami, o Devonas vis dar ir nu- 
garą atsukęs. Ji priėjo prie jo arčiau. 

— Devonai? 

Jis atsisuko ir įsižiūrėjo į tašką kažkur virš jos 
galvos. 

— Jei mes ketiname eiti prie to namelio, tai ge- 
riau eikime dabar. Aš turiu darbo. 

Jis paliko parduotuvę ir ėjo, nekreipdamas dė- 
mesio į Linetę, kuri vos spėjo paskui jį, žengiantį di- 
deliais žingsniais. 


3 skyrius 


Trobelėje buvo baisi netvarka. Nuo Devono par- 
duotuvės ji buvo per keletą jardų, pro skylę stoge skli- 
do pluoštas saulės spindulių, ant židinio akmenų tu- 
pėjo viščiukai, o skraidančios voverės iššokinėjo pro 
langus. Devonas pabaidė viščiukus, kurie plasnoda- 
mi sukėlė dulkes. 

— Na, štai. Ne kažin kas, bet gyventi galima, tru- 
putį paplušėjus. Ar tu nebijai trupučio darbo, anglų 
panele? Juk esi tokia, ar ne? 

Ji šyptelėjo, o jis pagalvojo apie jų dvi naktis, 
praleistas keliaujant čia. Gerai, kad ji neatrodė taip, 
kaip dabar, pamanė jis. Jis nusuko žvilgsnį į šalį. 

— Devonai, ar tu pyksti ant manęs? 

— Kodėl aš turėčiau ant tavęs pykti? Argi tu da- 
vei kada man tokią dingstį? Girdėjau, kad net Dže- 
siui Takeriui tu patikai, o tam vaikui nepatinka jo- 
kios moterys. Ne, man ant tavęs pykti nėra jokios 
priežasties, — jis atsisėdo ant suoliuko, sukeldamas 
dulkių debesis. 

Linetė keletą kartų sumirksėjo. 

— Kaip tavo ranka? 

— Mano ranka jau gerai. 

— Ar norėtum, kad aš ją apžiūrėčiau? 

— Man nereikia jokio šokinėjimo aplinkui, ypa- 
tingai iš... 

Ji nukreipė žvilgsnį šalin, negalėdama suprasti 
jo pykčio priežasties ir visai neįsižeidusi. 

Devonas stebeilijosi į vieną savo batą, pykdamas 
ant savęs už tokį elgesį ir dar labiau siusdamas. 

— Po velnių! | 

— Atleisk, ką pasakei? 

Jis apsižvalgė aplinkui. 

— Ką tu čia ketini valgyti? Ar nepagalvojai apie 
tai? 

— Ne, nepagalvojau. Aš iš tikrųjų neturėjau lai- 
ko apie ką nors galvoti. Atrodo, kad manimi visi taip 
ilgai rūpinosi. Iš pradžių tu, o paskui Agnesė. Žino- 
ma, tu liepei Agnesei. 

Jis pertraukė ją: 

— Na, kiek atmenu, mes susitarėme, jog tu mo- 
kysi mane, jei aš tave išlaisvinsiu iš Pasiutusio Lokio 
nelaisvės, o dabar aš atvedžiau tave į šią trobelę, bet 
neketinu maitinti ar rengti. 

— Aš ir nesitikiu, tu ir taip labai daug dėl manęs 
padarei. 

Jis žiūrėjo, kaip saulės šviesa skverbiasi pro at- 
virus langus, žiūrėjo į skraidančias aplink ją dulkes 

ir į jos dideles akis, nuolankiai žvelgiančias į jį, kuris 
gali palikti ją badauti, bet neprašančias iš jo ar iš ko 
kito daugiau, negu jie pasiruošę jai duoti. 

Ji nusišypsojo, jos akys sukibirkščiavo nuo saulės. 

— Kas tave neramina, Devonai? 

Jis grįžo tikrovėn. 

— Geilanas, jei taip galima pasakyti. Kartais kai- 
mynystėje gyvenančios moterys manęs pasigaili ir pa- 
kviečia vakarienės. 

— Aš sudarysiu su tavimi sandėrį. 

— Kokį tu gali pasiūlyti sandėrį? Net suknelė, 
kurią tu vilki, yra skolinta, — jis nejučia nuleido akis, 
supratęs, jog ta suknelė niekam kitam netiktų taip, 
kaip jai. 

— Valgį gaminti aš moku. Jei tu parūpinsi mais- 
to, aš jį tau paruošiu, 0 jei duosi audeklo ir siūlų, aš 
pasiūsiu tau naujų marškinių ir sau dvi sukneles. Ar- 
gi tai ne geras sandėris? 

“Daugiau negu geras“, — pagalvojo jis. 

— O kas rūpinsis malkomis? 

— Aš pati. Esu stipri. 

Ji atrodė kokia tik nori, bet ne stipri. Papurtęs 
galvą, jis nusišiepė. 

— Galiu lažintis, kad tu, net perėjusi per mėšlo 
krūvą ir išlindusi iš jos, vis viena kvepėtum rožėmis. 

Linetė taip pat jam nusišypsojo. 

— Pagal tai, ką visi man sakė per praėjusias 
kelias dienas, aš manau, kad kaip tik taip su mani- 
mi ir buvo. — Ji pridėjo abi rankas sau prie galvos 
ir tarė: — Puiku vėl jaustis švariai, vilkėti švariais 
drabužiais, — perbraukė išblukusį medvilninį si- 
joną. — Tu to nesupranti, Devonai. Ar aš gerai at- 
rodau? Ar nenustebai pamatęs, jog aš daugiau ne- 
panaši į degutu išsitepliojusį vaiką? Taip apie ma- 
ne sakė Agnesė. 

Ji stovėjo nuo jo už keleto žingsnių, o kai pasi- 
taisė plaukus, permesdama juos atgal, jie sublizgėjo 
saulės šviesoje. 

— Taip gera liesti plaukus ir neišsitepti rankų. 

Jis nieko negalėjo su savimi padaryti ir pats ne- 
pajuto, kaip ištiesė ranką ir palietė jos plaukus, pa- 
trindamas juos tarp pirštų. 

— Niekada nebūčiau galėjęs pagalvoti, kad jie 
geltoni. Jie buvo tokie juodi. 

Jis staigiai paleido tą šilką, bet, Žvilgterėjęs jai į 
veidą, pamatė, kad ji taip pat šypsosi, ir daugiau jam 
nebuvo pikta. 

— Linete, aš niekada nebūčiau atspėjęs, kad tu 
ta pati dvokianti, lipni mergina, kurią radau toje Žžo- 
lių pastogėje. Dabar, kai viskas aptarta, sutvarkyki- 
me šią vietą. 

— O, ne, — pasakė ji greitai. — Dabar, kai mes 
aptarėme reikalus, galime keliauti vaikų. 

Mekas nebuvo tikras, ar gerai išgirdo tai, ką ji 
pasakė. 

— Vaikų? 

— Žinoma. Vaikų, kuriuos pagrobė Pasiutęs Lo- 
kys. Mes negalime palikti jų ten. 

— Palauk minutėlę! Tu nesupranti, apie ką šne- 
ki. Mes atvykome čia vieni, ir indėnai paliko mus ra- 
mybėje. 

— Ramybėje! — sušuko ji. — Jie užmušė mano 
tėvus ir pasiėmė vaikus. Aš negaliu palikti jų ten. Jie 
turi grįžti pas savus. 

— Tu! Tu negali palikti jų ten! Ar jau užmiršai, 
kaip jie ketino pasielgti su tavimi? 

— Ne, — atsakė ji tyliai. — Bet aš taip pat dar 
atsimenu savo tėvų kraują. Vaikai ten negali būti au- 
ginami. 

Jis priėjo arčiau ir tarė: 

— Paklausyk, moterie! Tie vaikai turės gerus na- 
mus, ir nieko blogo, jei juos auklės indėnas. Aš ta- 
riausi su tavimi, jog tu išmokysi mane skaityti. Aš 
rizikavau savo gyvybe dėl vienos nepažįstamos ir dau- 
giau nerizikuosiu dėl krūvos nepažįstamų vaikų. 

Jis nusigręžė, norėdamas išeiti. 

— Jei tu man paskolinsi savo ginklą ir arklį, aš 
išvyksiu viena. Aš esu puiki šaulė. Dalyvavau šaudy- 
mo turnyre Škotijoje La 

Jis pažvelgė į ją taip, lyg ji būtų netekusi proto, 
ir išėjo iš trobelės. 

Linetė pastovėjo nejudėdama ir nežinodama, ką 
daryti, po to atsiduso ir ėmė tvarkytis. Ji tikėjo, jog 
nugalės, bet galbūt teks palaukti. Linetė netikėjo, kad 
indėnai padarys vaikams ką nors bloga, bet tikrai ži- 
nojo, kad vaikai turi sugrįžti pas savo tautos žmones. 

— Matau, kad suknelė tau tinka, — prakalbo jau- 
na mergina tarpduryje. Jai buvo apie keturiolika me- 
tų, smulkutė kaip ir Linetė, strazdanota ir paprasta. 

Linetė jai nusišypsojo. 

— Ačiū tau už paskolintą suknelę, bet bijau, kad 
šiandien galiu ją sutepti. Aš esu Linetė Tailer, — ji iš- 
tiesė ranką mergaitei, kuri akimirką sumirksėjo iš nu- 
stebimo, paskui išsišiepė ir pakratė pasiūlytą ranką. 

— Aš esu Karolina Taker. 

— Taker? Manau, jog buvau sutikusi tavo brolį 
šįryt. 

— Tu tikriausiai šneki apie Džesį. Jis kalbėjo 
apie tave. Ar galiu tau padėti? 

— Ak, ne. Aš tik ketinu šiek tiek aptvarkyti šią 
vietą. Tai mano namai, — pridūrė ji išdidžiai. 

Karolina apžvelgė trobos vidų ir suabejojo, jog 
čia kada nors bus panašu į gyvenamąjį būstą. 

— Na, aš vis tiek neturiu ką veikti, — pasakė ji, 

imdama už kito galo suolelį, kurį Linetė bandė pa- 
stumti. 

Dar vėliau atėjo aštuonmetės dvynės Stark. Jub- 
rauna ir Liza, su visiškai vienodomis kasomis, švys- 
čiojančiomis į šalis; O jų riestos noselės virpėjo iš 
smalsumo. Jos troško susitikti su Meko mergina. Jei 
tikėtum ponia Emerson, tai ji buvo Meko mergina. 
Korinai tai nepatiktų! 

Kalbos, kad Linetė graži, apskriejo Svytbraerą, 
ir greitai daugelis jaunuolių rado įvairių dingsčių už- 
sukti į senojo Luko trobelę. 

Linetė paliko juos, kad atsineštų dar vieną kibi- 
rą vandens iš upelio už šimto jardų. Ji sustojo ir pa- 
silenkė, kai išvydo dvi kojas, kurių prisiartinant ne- 
girdėjo. Staiga prisiminė apie indėnus, paskutinį mo- 
tinos paveikslą, giliai palaidotą sąmonėje, ir jos šir- 
dis pradėjo plakti stipriau. Ji apsidairė ir neaiškiai 
pamatė vyro veidą, sunkiai įžiūrimą prieš saulę. 
| Ji išsitiesė. 

— Sveikas. Aš esu Linetė Tailer. 

Linetė ištiesė ranką, 0 jis vėpsojo į ją, be žodžių, 
nors pravira burna. Jis buvo ne ką vyresnis už ber- 
niuką, tačiau tvirtas ir raumeningas, šiurkščiais ru- 
dais plaukais, styrančiais virš galvos; burna pernelyg 
didelė, kad suteiktų jo veidui grožio, bet vis tiek tai 
buvo malonios išvaizdos jaunuolis. 

— Tu ta mergina, kurią Mekas parsivežė, — pa- 
sakė jis lygiu, maloniu balsu. 

— Taip, tai aš, o kas tu toks? — ji vis dar laikė 
ištiesusi ranką. 

— Vortas, panele, Vortas Džeimsonas. Aš gyve- 
nu fermoje, apie penkios mylios nuo čia. Šiandien aš 
atvykau į parduotuvę. 

Ji pati paėmė jo dešiniąją ranką ir ją pakratė. 

— Džiaugiuosi, galėdama su tavimi susipažinti, 
pone Džeimsonai. 

— Tiesiog Vortas, panele. 

Linetei buvo sunku priprasti prie to, kad ameri- 
kiečiai primygtinai prašo juos vadinti krikščionišku 
vardu, vos tik susipažinus su jais. 

— Tu gyveni senojo Luko trobelėje? 

— Taip, ten. 

— Nagi, leisk, aš panešiu. Tu per maža, kad ne- 
šiotum tokius sunkius daiktus, — jis paėmė iš jos ran- 
kų pilną kibirą. 

Ji jam nusišypsojo. 

— Ačiū tau. Aš nežinau, kodėl visi mano, kad 
aš tokia bejėgė. Nors turiu pripažinti, kad man tai 
malonu. 

— Panele Linete, tu pats gražiausias mano kada 
nors matytas padarėlis. 

Ji nusijuokė. 

— Dėkoju tau ne tik už tavo pagalbą, bet ir už 
meilikavimą. Na, o dabar atiduok jį, nes man reikia 
iššveisti grindis. 

Vortas nepaleido kibiro, bet įėjo vidun, pastatė 
jį ant grindų, apsižvalgė aplinkui, tada išėjo. Po ke- 
lių minučių jis jau buvo ant stogo, o Linetė apstulbu- 
si žiūrėjo, kaip jis užtaiso skylę. Nusišypsojusi ji pa- 
mojavo jam ir grįžo prie nešvarių grindų. 


— Ei, Mekai! Ar matei, kas dedasi tos mažytės 
merginos trobelėje? Visas miestas jai padeda, — sušu- 
ko Dolas Starkas, sėdintis ant savo mėgstamo suo- 
liuko prieš dar tuščią Židinį. 

— Taip, mačiau, — nenoromis atsakė Devonas 
iš parduotuvės. 

Geilanas baigė drožti lazdą, kurią jis beveik visą 
sudrožė. 

— Ji net Vortą Džeimsoną pasikvietė ant stogo. 

— Vortą? — paklausė Dolas. — Na, šis bernio- 
kas baikštus kaip trijų dienų kumeliukas. Kaip jai pa- 
vyko jį prisikalbinti, kad jis į ją pažvelgtų, jau nekal- 
bant apie tai, kad jį įdarbintų? 

Geilanas vėl ėmė drožti. 

— Ji kažką savyje turi. Net pats senis Mekas ko- 
vėsi su vienu iš Pasiutusio Lokio niekšų, kad išgelbė- 
tų ją, o aš galiu pasakyti, kad, kai jis ją pamatė, tai ji 
kvepėjo kitaip negu šį rytą. 

— Ar jūs neturite apie ką šnekėtis, tik apie Li- 
netę? — paklausė Mekas iš už prekystalio, ant kurio 
gulėjo atversta sąskaitų knyga. 

Geilanas ir Dolas susižvalgė, pakėlę antakius ir 
pravėrę lūpas. 

— Mes galime šnekėtis apie orą, bet tai nėra net 
per pusę taip įdomu, kaip apie tą mergaitę, kurią tu 
parsigabenai namo, — tęsė Geilanas. 

— Tu geriau paskubėk, Mekai, kol nesugrįžo 
Kordas. 

— Kordas? — kvailai paklausė Devonas. 

— Taip, Kordas. Tu girdėjai apie jį, ar ne? Tas 
berniukas, kuris praeitą Žiemą paveržė iš tavęs ma- 
Žžąją merginą Trulok. 

— Visai ne taip viskas buvo, o tai, kad čia atsi- 
vežiau Linetę, dar nereiškia, jog ji man priklauso. 

Dolo lūpų kampučiai virptelėjo. 

— Žinoma, kad ne. Juk visi vyrai nuo septyne- 
rių iki septyniasdešimties metų sukasi aplink ją. 

Devonas trinktelėjo durimis. 

— Jei jūs neturite ką veikti, galite prisijungti 
prie jų. 

— Su mielu noru, bet bijau, jog ji ir mane pri- 
vers dirbti, kaip ir tuos kitus kvailius. Mano piršly- 

bos seniai pasibaigė, o kai tik galiu išsisukti nuo dar- 
bo, tai taip ir darau, — Dolas akies krašteliu pažvel- 
gė į Geilaną. 

Mekas nuėjo prie durų. 

— Aš manau, kad pats išeisiu, įkvėpsiu gryno 
oro, tylos ir ramybės. 

— Taip, taip, vaikine. Geriau pasiimk šiek tiek 
vinių. Girdėjau, kad jiems reikia vinių, — šūktelėjo 
Dolas, durims užsitrenkiant. 

Devonas išsiėmė iš kišenės virvelę, šypsodama- 
sis iš tų dviejų senių kalbos. Artinosi saulėlydis, o 
jam reikėjo laimikio vakarienei. Mintis apie vakarie- 
nę dviese su Linete privertė jį plačiai nusišypsoti. 

Po dviejų valandų Devonas, iškėlęs du kiškius, 
belsdamasis stovėjo prie Linetės durų. Ji atidarė du- 
ris ir nusišypsojo. Ant skruosto matėsi dulkių žymė. 

— Mes ką tik baigėme, — tarė ji, siekdama kiš- 
kių vos drebančia ranka. 

Jis patraukė juos atgal, padėjo ranką jai ant pe- 
ties, o kitos rankos mostu jai parodė į suolelį prie- 
šais ugnį. 

— Sėsk ir pailsėk. Aš juos paruošiu. 

— Devonai, mes tarėmės ne taip. 

— Ką jie čia veikė? Tu čia visą dieną dirbai, O jie 
tavęs šimtus kartų klausinėjo, bet paskui tave paliko, 
ir kiekvienas išėjo į savo namus vakarieniauti, ar ne? 

Ji jam šyptelėjo. 

— Nesijaudink. Jie nieko blogo negalvojo. Tie- 
siog kiekvienas pratęs pasirūpinti savimi. Išskyrus 
mane. Aš tau visada esu našta, ar ne, Devonai? 

— Visai ne. Tu atsilyginsi. Palūkėk, kai bandysi 
įkalt raides į šią kietą kaktą. 

— Ak! — ji atsisėdo tiesiau. — Tavo skaitymo 
pamoka! 

— Tu manai, kad man reikia tokios pavargusios 
mokytojos? 

— Ne, pažvelk į lentą. 

Jis atsistojo ir pamatė lentą bei anglimi parašy- 
tas raides. 

— Čia parašyta — Devonas. Aš bent taip jau ma- 
nau, kad šitaip rašomas tavo vardas. 

— Tu nežinai? — jis negalėjo tuo patikėti, lyg 
būtų labai ja nusivylęs. 

— Yra keletas būdų žodžiui parašyti, ypač var- 
dui. Aš galiu tik bandyti spėti, kaip rašomas tavo var- 
das. Ar tu turi gimimo liudijimą? 

— Ką tokį? — jis atsargiai įkišo lentelę į kišenę. 

— Popierių, kurį išrašo gydytojas, kai vaikas 
gimsta. 

Jis pavartė kepamus kiškius, o sultys tiško į ugnį. 

— Kai aš gimiau, ten nebuvo gydytojų, tik ma ir 
kaimynė, bet aš turiu Bibliją, o joje yra kažkas įrašyta. 

— Greičiausiai kaip tik tai, ko mums reikia. Ar 
galėtum man ją atnešti rytoj, tai yra, jei tu norėtum 
atidėti mūsų pirmąją pamoką? 

— Žinoma, nes nepakęsčiau, jei tu užmigtum, 
įpusėjus Žodį “Mekalister". Dabar užkirskime triu- 
šienos. 

Linetė atsistojo, nežymiai nusižiovavo, pasirąžė 
ir paglostė savo skaudančius pečius. 

Devonas nusuko akis, kai ji buvo beatsagstanti 
savo suknelės priekio sagas. Kartais jis svarstė, ar ji 
ŽinO, JOg yra suaugusi moteris. 

— Pasakyk, ką tu manai apie Svytbraerą, — pa- 
prašė jis. 

— Visi čia man labai geri, nežinau, kaip jiems 
atsilyginsiu. Ar pažįsti Vortą Džeimsoną? 

— Taip, — jis atkando sultingą kiškienos gabalą. 

— Papasakok man apie jį. 

— Jis gyvena vienas. Tai ramus, tikrai darbš- 
tus vaikinas. Čia atvyko prieš dvejus metus, išsi- 
kirto sau sklypą ir dirba visą dieną jame vienui vie- 
nas. Kartą per mėnesį jis ateina į parduotuvę nusi- 
pirkti visko, ko jam reikia, — Devonas susirūpi- 
nęs pažvelgė į ją. — Kodėl tu taip susidomėjai juo? 

— Nes jis man pasipiršo. 

Devonas vos neužspringo kiškienos e. 

— Ką?! — šūktelėjo. 

— Sakiau, kad domiuosi Vortu Džeimsonu, nes 
jis paprašė, kad tekėčiau už jo. 

Devonas sukando dantis. 

— O tu paprasčiausiai sėdi rami, kaip visada, lai- 
žydama pirštelius, ir pasakoji man, kad kažkoks vai- 
kinas tau pasipiršo. Ar tu taip prie to pripratusi, kad 
net nekreipi dėmesio? 

— Ne, — rimtai pasakė ji. — Nemanau, kad taip. 
Per daug pasiūlymų nesu gavusi. 

— Per daug! Na, o kiek, tavo manymu, tas ne 
“per daug"? 

— Tik du, tikrai. Be Vorto, vienas vyras Angli- 
joje, bet jis buvo labai senas, o kitas laive, plaukiant 
į Ameriką. Manau, kad jis dabar Bostone. 

— Po velnių! Tu tikrai ypatinga! 

— Keisčiausia moteris, ar ne? — nekaltai paklau- 
sė Linetė. 

Jie dar kartą pažiūrėjo vienas į kitą ir susijuokė. 

— Kentukyje ne per daugiausia moterų, taigi, įsi- 
vaizduoju — daugybė vyrų pasipirš, -— jis pažvelgė į 
ją vertinančiu žvilgsniu. — Manau, jog tu čia viską 
apversi aukštyn kojomis. Ar jau baigei valgyti? Aš 
išnešiu kaulus. Man ir taip jau reikia eiti, — stabte- 
lėjęs prie durų, jis paklausė: — Ką tu atsakei Vortui? 

— Ačiū tau. 

Jis atsigręžė į ją, o jo pyktis vėl sugrįžo. 

— Ačiū! Ir tai viskas? 

— (Garbė, jei vyras prašo tekėti už jo. Tai reiš- 
kia, jog jis trokšta praleisti su tavimi visą savo gyve- 
nimą. 

— Aš nenoriu klausytis kalbų apie tai, kas yra 
santuoka. Kokį atsakymą be “ačiū" tu davei Džeim- 
sonui? 

— Tu turi galvoje mano atsisakymą arba sutiki- 
mą tekėti? 

Jis pažvelgė į ją. 

Lėtai, pasitaisiusi plaukus, ji tarė: 

— Pasakiau, kad nepažįstu jo taip gerai, kad galė- 
čiau duoti atsakymą, — Linetė jam nusišypsojo. — Ar 
galiu ateiti rytoj iš ryto į parduotuvę ir nusipirkti šiek 
tiek audeklo. Norėčiau grąžinti Karolinai suknelę. 

— Gerai, — jis jautėsi nedrąsiai po savo pykčio 
protrūkio. — Labanakt, Linete. 

— Galbūt rytoj mes galėsime aptarti, kaip atgauti 
vaikus, — pasakė ji pavargusiu balsu. 

Jo akys pasidarė piktos. 

— Tu aptarinėk tai pati. Aš turiu svarbesnių rei- 
kalų, — ir užtrenkė duris. 

— Labas rytas, Devonai. 
Jis atsitraukė nuo sąskaitų knygos ir nusišypso- 
jo Linetei. 


— Ar tai ji? — pasigirdo vieno iš dviejų vyrų, 
sėdinčių prie židinio, šnibždesys. 

. . . R) Žr . . 

— Linete, mergaite, ateik čia, — pašaukė Gei- 


lanas. 

— Ar jūs abu nepaliksite jos ramybėje? — pa- 
klausė Devonas. — Jai nėra kada gaišti laiko su to- 
kiais, kaip jūs. 

— Kas tau įgėlė, vaikine? Ar ne ta koja iš lovos 
išlipai? 

Dolas pasilenkė, pašnibždėjo kažką Geilanui, ir 
abu vyrai atsilošę kėdėse subliuvo iš juoko, plekšno- 
dami sau per šlaunis. 

Devonas rūsčiai pažvelgė į juos ir atsigręžė į Li- 
netę, bet ji jau ėjo pas besikvatojančius vyrus. 

— Ar galiu prisistatyti? Aš Linetė Blanša Tai- 
ler, jūsų paslaugoms, — ji Žemai jiems nusilenkė. 

Jie žvelgė į ją kurį laiką be žodžių. 

— Na, čia tai jau viršūnė, — tarė Dolas. — Ką 
tu čia dabar padarei? 

— Tai reveransas. Kuo aukštesnis asmuo, tuo že- 
mesnis reveransas. Štai, — pademonstravo, — baro- 
nui, hercogui, 0 šis — karaliui. 

— Na, na, tai tikrai puiku, — pratarė Dolas. — 
Tai tu, sakai, esi iš Anglijos? 

— Taip, iš ten. 

— Anglijoje auklėjimas aukščiausios klasės, — 
pasakė Dolas. — Nenuostabu, kad išmušė iš koto vi- 
sus vaikinus. 

Ji mandagiai nutylėjo, apžiūrinėdama medinę fi- 
gūrėlę ant židinio atbrailos. Tai buvo kokių keturių 
colių aukščio, nepaprastai kruopščiai išskaptuota se- 
nio statulėlė, sulinkusiais pečiais, kiekviena linija pa- 
brėžianti jO nuovargį. 

— Ar tai tu išdrožinėjai? — ji paklausė Geilano. 

— Ne-e, tai Mekas. Jis garsus drožinėtojas. 

— Devonas? — ji pažiūrėjo į jį, pasislėpusį tarp 
keleto maišų miltų. 

— Ji kalba apie Meką, — pasakė Geilanas vyrui 
šalia. — Taip, tai jis. 

— Ji puiki, — Linetė nepastebėjo, kaip jie susi- 
žvalgė. 

— Atneškite man... Man reikia medžiagos, — ji 
nenoriai padėjo medinį senuką ant židinio atbrailos. 

— Na, jau baigei jiems pasakoti apie Angliją? — 
rūsčiai paklausė Devonas. 

— Devonai, aš nežinau kodėl, bet atrodo, kad aš 
visada tave supykdau. 

Jis pažvelgė jai į veidą. 

— Aš nežinau, kodėl taip atsitinka. Pats neži- 
nau. Kažkas užeina. Na, — pratarė jis skubiai, — ko 
gi tau reikia? 

— Medžiagos suknelei ir naujiems marškiniams 
tau. 

— Man nereikia marškinių. 

— O aš manau, kad reikia. Be to, aš negaliu pa- 
siimti medžiagos tik sau. Mes juk susitarėme. Man 
reikia grąžinti Karolinai suknelę, todėl turiu „pasiūti 
tau marškinius. 

— Nežinau, kaip tu, Geilanai, — juos pasiekė 
Dolo balsas, — bet aš jaučiuosi čia kaip trečia koja. 

— Taip, sere, kaip tik taip. 

Geilanas atsikrenkštė. 

— Suprantu, apie ką tu. O ką, jei nueitume pas 
Takerį pažiūrėti jo naujų kiaulių. 

— Labai norėčiau, — ir jie išėjo iš parduotuvės. 

Devonas žvelgė į uždarytas duris. 

— Kodėl tu taip žiūri, Devonai? 

— Argi tu nesupranti? — rūsčiai paklausė jis. — 
Vien tik todėl, jog aš parsivežiau tave iš žmogžudžių 
indėnų gaujos, šis visas miestelis mus jau sutuokė ir 
suguldė į lovą. Tikriausiai jie net išrinko vardus mūsų 
vaikams. 

— Kaip tu manai, kokius? 

Jis įsmeigė pykčiu degančias akis į ją: 

— Ką? 

— Aš tik susidomėjau, kokius vardus jie išrinko 
mūsų vaikams. 

Devonas suprato, kad ji iš jo juokiasi, ir tuomet 
pats pamatė visos tos situacijos komiškumą. Atlėgęs 
jis palingavo galvą. 

— Devonai, žmonės visuomet taip šneka. Nesvar- 
bu. Nekreipk į tai dėmesio. 

— Ypač, kad tu, atrodo, įsižiūrėjai Vortą Džeim- 
soną. 

Jis truputį patylėjo. 

— Ar tu manai, kad Vortas ką nors žino apie in- 
dėnus? Gal jis norėtų man padėti atgauti vaikus? 

— Džeimsonas! — neišlaikė Mekas. — Tas ber- 
niukas užaugo Pensilvanijos fermoje. Jis negalėtų jau- 
čių bandos susekti, ką jau bekalbėti apie indėnus. 

— Tada kas man galėtų padėti, ar nežinai? 

— Niekas tau negali padėti! — beveik išrėkė De- 
vonas. Tai, kad ji tikisi, jog jis lengvai gali išlaisvinti 
šešis belaisvius vaikus, vertė jį siusti. — Išmesk šią 
mintį iš galvos. O dabar eikš čia ir išsirink, kokios 
tau reikia medžiagos. 

Švelniai nusišypsojusi, ji užėjo už prekystalio. 

— Ačiu tau. 

— Labas rytas, Mekai, — pasigirdo moters balsas. 

Linetė iš tos vietos, kur ji buvo, negalėjo pama- 
tyti, kas tai. 

— Sveika, Vilma. Kaip šiandien laikaisi? 

— Aš jaučiuosi puikiai, bet girdėjau, jog tau ne- 
kaip sekasi su Korina... 

Devonas dirstelėjo akies krašteliu į Linetę už sa- 
vo nugaros, bet ji nesižvalgė. 

— Kuo galiu pasitarnauti? 

— Ak, nieko. Aš tik vėl užėjau pasižiūrėti į tą 
žalią kaspiną. Vakar mačiau tą mažytę panelę anglę. 
Ji tokia gražutė, kaip ir tu sakei, nors Korina turi 
kitokių dalykų, kurie tik jai būdingi. Kaip manai, ar 
Meri Linai patiks šis žalias kaspinas? 

— Manau, kad jai labai patiks, — Devonas pa- 
žengė nuo prekystalio ir, paėmęs Vilmą Taker už ran- 
kos, pamažu stūmė durų link. 

— Meri Linos akys rudos, — pasipiktinusi tarė ji. 

— Na, tu tik pagalvok. Ruda ir žalia labai dera 
kartu, — jis beveik išstūmė ją pro duris ir jas uždarė. 

— Manau, kad aš išsirinkau šias dvi, — Linetė 
padėjo du rietimus ant prekystalio. — Ar tau patin- 
ka šita mėlyna marškiniams, Devonai? 

— Puiki, — jis pasitraukė nuo durų. 

— Dabar gal galiu tave išmatuoti? 

— Kam? 

— Tavo naujiems marškiniams. 

Jis nepatenkintas atsiduso ir stebėjo, kaip ji at- 
siplėšė keletą juostelių nuo atraižos, pakištos po pre- 
kystaliu. 

— Ateik štai čia, — ji pamojo jam prieiti prie 
židinio. — Stok štai čia, — o pati užlipo ant suole- 
lio, atsiplešusi reikiamo ilgio juosteles, kad pamatuo- 
tų jo pečių plotį ir jo ūgį. 

— Ar tu tikrai Žinai, ką darai? 

— Žinoma. Tai viskas, ko man reikia, — pasakė ji. 

Jis atsigręžė į ją, jų veidai buvo viename aukštyje. 


— Mekai. 
Devonas atsisuko į Koriną. 
— Sveika, Korina, — Linetė nulipo nuo suole- 


lio. — Aš turiu eiti. Pasimatysime per vakarienę, De- 
vonai. 

Ji uždarė duris, girdėdama Korinos žodžius: 

— Kąji turėjo galvoje, sakydama “per vakarienę"? 

— Lyna! Lyna! Ar jau atsikėlei? 

Linetė atidarė duris, už kurių stovėjo Džesis Ta- 
ji pastebėjo, šiek tiek pasibjaurėjusi, kad kažkoks gy- 
vis judėjo jo kišenėje ir bandė iš ten ištrūkti. 

— Labas rytas, Džesi. 

— Chm. Tu dar juokingiau kalbi, kai atsibundi. 

— Ir tu taip pat, o aš jau senokai pabudau. 

Jis, nekreipdamas dėmesio į jos žodžius, įžengė 
vidun. 

— Ką manai apie mano namą? 

— Namas kaip namas, — nerūpestingai atsakė 
Džesis, sėsdamas ant suolelio. — Ar nori, kad tau 
parodyčiau Svytbraerą? 

— Norėčiau, bet negaliu ilgam išeiti. Man reikia 
šiandien sukirpti ir siūti marškinius Devonui. 

— Kodėl tu vadini jį Devonu, kai jo vardas Me- 
kas? 

— O kodėl tu vadini mane Lyna, kai mano var- 
das Linetė? 

Jis gūžtelėjo pečiais. 

— Kartais tu man patinki, bet kartais tu kaip 
mergiotė. 

— Manau, kad tu pasakei komplimentą. Suval- 
gykime ką nors ir eikime. 

— Mano mama privertė mane tau atnešti visą 
pintinę maisto. Ji pasakė, kad šį mažmožį ji gali pa- 
daryti, jei tik aš ketinu tave aplankyti. Ką ji tuo no- 
rėjo pasakyti? 

— Kad tu neįtikėtinai gyvas jaunuolis, Džesi. Kai 
tu išeisi, ar negalėtum paleisti to monstro, kuris ran- 
gosi tavo kišenėje. 

Jis išdykėliškai nusišiepė. 

— Gerai. Bet ar neklyksi, kai jį išleisiu? 

— Tikiuosi, kad ne. Esu tikra, kad laukimas daug 
blogiau negu tikrovė. 

— Ką? 

— Pažiūrėkime, ką tavo mama atsiuntė. Aš išba- 
dėjusi. 


Džesis aprodė jai tai, kas, jo manymu, buvo svar- 
bu Svytbraere: slaptą šaltinį, briedžių takus, du 
paukščių lizdus, kuriuos jis buvo paslėpęs, ir apleis- 
tą laukinės katės guolį. Artėjant vidurdieniui, ji pa- 
liko Džesį, grįžo į savo trobelę ir ėmėsi siuvimo. Ji 
nusišypsojo, žengdama į vidų, nes kažkas jau čia pa- 
buvojo, kol ji vaikščiojo, ir Linetė žinojo, jog tai bu- 
vo Devonas. 

Kambaryje buvo krepšiai miltų, džiovinti obuo- 
liai, kibiras taukų, kumpis, džiovinta Žuvis ir maža 
statinaitė sūdytų agurkų. Prie židinio kabėjo ketver- 
tas triušių, o prie užkurtos ugnies stovėjo aukšta krū- 
va prikapotų malkų. Ji palytėjo kiekvieną daiktą, 
prieš pradėdama siūti. | 


Pasigirdo beldimas į duris, ir ji, sėdėdama prie 
ugnies, sušuko: 

— Įeikite! 

Vidun įžengė Devonas. 

— Kaipgi tu gali kviesti mane į vidų, jei net neži- 
nai, kas aš esu. "Tu turėtum užsirakinti ir nieko neleisti, 
kol neįsitikinsi, kas ten. Kai kurie Žmonės gali pasinau- 
doti tuo, kad graži mergina gyvena trobelėje viena. 

— Ačiū tau. 

— Už ką tu man dėkoji? 

— Už tai, kad sakai, jog esu graži. 

Jis palingavo galvą. 

— Aš atnešiau tau Bibliją, kaip prašei. Kas čia 
taip skaniaį kvepia? 

— Tavo vakarienė. Ar pirmiau nori mokytis, ar 
valgyti? 

— Ir to, ir to, — jis nusišypsojo. — Jeigu tai 
taip pat skanu, kaip ir kvepia, aš noriu valgyti ir 
prieš, ir po. 

— Gerai, gausi. 

Ji samčiu įpylė pilną dubenį tiršto, riebaus troški- 
nio iš geležinio puodo, stovinčio ant ugnies. Pro Židi- 
nio dureles iš šono matėsi kepamas duonos kepalas. Ji 
atriekė storą duonos riekę ir užtepė ją saldžiu, šviežiu 
sviestu. Prie viso to dar pastatė vėsaus pieno ąsotį. 

— Iš kur tu šitiek visko gavai? Aš neatsiunčiau 
tau nei pieno, nei svogūnų, nei bulvių, — jis pašnai- 
ravo į troškinį. 

— Tai keisčiausias dalykas, Devonai, bet visą šią 
popietę aš tik ir girdėjau beldimus į duris, o kai jas 
atidarydavau, už jų nieko nebūdavo, bet kažkas vis 
palikdavo maisto. Tokia tad buvo paslaptis. 

— Buvo? — paklausė jis, godžiai valgydamas. 

— Pagaliau dvi geradarės užėjo pasišnekėti. Tai 
Starkų dvynukės. 

— Kurios? 

— O kiek jų yra? 

— Du kartus po du. Estera ruošiasi turėti dar 
vieną, bet visi sako, kad bus daugiau. Atrodo, kad 
Dolas Starkas moka daryti tik vienintelį dalyką — 
dvynukus. Pasakok toliau. 

— Jubrauna ir Liza pasakė, kad viskas skirta tau, 
kad jos žino, jog aš verdu tau valgį, ir kad tu dėl jų 
esi tiek daug padaręs, jog jos norėtų kaip nors tau 
atsilyginti. 

Devonas akimirką atrodė sumišęs, paskui jai nu- 
sišypsojo. 

— Jei jie man dėkingi, kodėl leido man taip ilgai 
valgyti Geilano pagamintą valgį? 

— Esu tikra, kad gerumas irgi turi ribas 1r, kaip 
suprantu, tai turi kažkokį ryšį su Korinos pykčiu, — 
Linetė stebėjo Devoną, bet jis susikaupęs valgė. — Ke- 
tinu geriau su ja susipažinti. Ar ji tokia grėsminga? 

Jis nusišiepė, atsilauždamas didelį duonos gabalą. 

— Jei ketini susikauti su ja dėl manęs, tai pra- 
nešk apie tai man. Įsitikinęs, jog būtų įdomu pasi- 
žiūrėti. 

Ji ramiai pažvelgė į jį. 

— Abejoju, kad mes kautumės. Dabar, jei jau 
prisikimšai, gal pradėsime mokytis skaityti? 

Jis pakėlė vieną antakį, vos sulaikydamas juoką. 

— Prisiekiu, kad esu pasiruošęs bet kada. 

Ji paėmė Bibliją ir atvertė jos vidurį, ties genea- 
loginiu medžiu, taip kruopščiai užrašytu. 

— Na, Devonai, čia išvardinta visa tavo giminė. 
Štai tavo tėvas — Sleidas Rolinzas Mekalisteris, ta- 
vo motina — Džordžina Simington Mekalister. 

— Džordžina? 

— Manau, kad ji turi gražų vardą. 

— Turėjo, nes ji mirusi, — pasakė jis ramiai. 

— Ak, atleisk. Taip, čia yra data. Tik prieš tre- 
jus metus, tais pačiais metais kaip ir tavo tėvas, — ji 
pažvelgė į jį, sėdintį nuleistu profiliu, pasirėmusį al- 
kūnėmis į kelius, stipriai suspaudusį rankas. — O, 
štai ir tu — Devonas Sleidas Mekalisteris. 

— Sleidas? Toks buvo mano tėvo vardas. 

— Ir tavo, atrodo, taip pat. Kas tai? Kevinas 
Džordžas Mekalisteris. 

— Mano brolis. 

— Aš nežinojau, kad tu turi brolį. 

— Negirdėjau, kad klaustum. Gal užteks apie ma- 
no šeimą? 

— O, Devonai! Gimimo datos vienodos — 1758, 
sausio 10. Jis buvo tavo brolis dvynys. 

— Tai aš ir pats žinau. Jei būčiau žinojęs, kad 
tik tiek šioje knygoje, būčiau ją palikęs namie. 

— Gerai, — ji norėjo užversti knygą, o paskui 
dar vienas vardas patraukė jos dėmesį. — Kordas Me- 
kalisteris. Šį vardą aš girdėjau. Jis turi būti tavo pir- 
mos eilės pusbrolis. 

— Taip, Kordas — mano pusbrolis. 

Ji nustebo, išgirdusi jo balse susijaudinimą. 

Linetė užvertė knygą, nenorėdama kišti nosies į 
Devono šeimos istoriją, — ji aiškiai kėlė jam skaus- 
mą, ir nukreipė savo mintis į jai nežinomą darbą — 
mokymą. 

— Kaip su tavo vardu? 

Jis paėmė anglies gabalėlį iš jos ir rūpestingai 
parašė “Devonas" ant židinio akmens, triumfuojan- 
čiai šypsodamasis dėl savo pasiekimo. 

— Aš mokiausi. 

— Devonai, tai nuostabu! Tu būsi puikus mokinys! 

— Ne toks jau puikus, — sumurmėjo jis. 

Ji griežtai į jį pažvelgė. 

— Kai kas nors tau pasako komplimentą, reikia 
atsakyti: “ Ačiū". Negalima neigti pasakyto pagyrimo, 
net jei manai, kad jis ir neteisingas. 

— Tu tikrai ketini būti mokytoja, ar ne? 

Ji kantriai laukė. 

Galiausiai jis nusišypsojo ir tarė: 

— Ačiū tau už gražius žodžius. Dabar išmokyk 
mane dar ko nors. 

— Mielai, — ji nusišypsojo jam atsakydama. 


Linetė įmetė dar vieną rąstigalį į ugnį. Ji Svyt- 
braere jau dvi savaitės ir ima jaustis, lyg visada čia 


būtų gyvenusi. Tie Žmonės tapo jos draugais, ji pa- 

milo juos su jų trūkumais ir dorybėmis. Ir jie ją pr1- 
ėmė į savo tarpą. Ji pažarstė ugnį. Išskyrus Koriną 
Stark. Ta mergina išnaudojo kiekvieną progą pasa- 
kyti kokią nors gudrią pastabą apie Linetę. Sklido 
gandai, kad tai, ką ji ir Devonas darė kiekvieną va- 
karą trobelėje, neturi nieko bendra su skaitymu. 

Linetė nusijuokė prisiminusi — ji nežinojo, ką 
Svytbraero Žmonės stengėsi apsaugoti: ją nuo Devo- 
no ar savo brangųjį Devoną nuo godžios merginos. 
Keturis vakarus ji ir Devonas buvo nuolatos trukdo- 
mi lankytojų, atėjusių dėl įvairiausių, sunkiai įsivaiZ- 
duojamų priežasčių. Devonas galiausiai įpyko ir iš- 
sakė savo nuomonę, kad tai ne jų reikalas, jeigu vis- 
kas ir vyktų taip, kaip jie galvoja. Linetė taip pat už- 
siplieskė, to klausydama. 

Bet pagaliau juos paliko ramybėje, ir Devonas 
darė sparčią pažangą skaitydamas. 

Linetė perbraukė ranka naujosios suknelės sijo- 
ną, po to prijuostės skraistę ir naktinį chalatą, ku- 
riuos ji dabar vilkėjo. Devonas juokėsi, kad jis turi 
daugiau marškinių negu visi Svytbraero vyrai drauge, 
bet ji suprato, kad iš tikrųjų jis buvo patenkintas. 

Beldimas į duris sugrąžino jos mintis į tikrovę. 
Lauke stovėjo Vilma Taker, labai susijaudinusi, gniau- 
žydama ir grąžydama rankas. 

— Aš dėl Džesio, — tarė ji. — Ar jis čia? 

— Ne, jo nėra, — susirūpino Linetė. — Įeik ir 
sėskis. Tu atrodai labai susirūpinusi. 

Vilma suėmė veidą rankomis. 

— Džesis dingo. Jis arba pabėgo, arba jį pagro- 
bė. Aš nežinau kas. Maniau, kad jis lovoje, kai pra- 
eitą vakarą pasižiūrėjau, bet šį rytą pamačiau tik ant- 
klodžių krūvą. Jo nebuvo namie visą naktį. Kažkas jį 
pagrobė, mano vienintelį berniuką, — sudejavo ji ir 
ėmė raudoti. 

Linetė stengėsi suvaldyti savo pačios baimę. 

— Gerai. Pasilik čia, aš pašauksiu Devoną. Jis 
žinos, ką daryti. 

— Meko nėra. Jis išėjo medžioti dar prieš auš- 
rą. Aš nuėjau pirmiausia pas jį, bet paskui, prisimi: 
nusi, jog tu jo moteris ir taip toliau, atėjau čia. 

Linetė kelis kartus sumirksėjo. Devono moteris! 
Pirmąkart ji išgirdo tai pasakyta taip aiškiai. | 

— Mes paieškosime jo, — ji apsigobė pečius 
skraiste. — Eikime pas Starkus ir suraskime Agne- 
sę. Agnesė žinos, ką daryti. Ar supranti, Vilma? Kur 
Floidas? — ji pirmąkart pagalvojo apie Džesio tėvą. 

— Jis išėjo medžioti su Meku. 

Linetė sugriebė Vilmos ranką, negalėdama ilgiau 
suvaldyti savo baimės. 

— Ar Džesis galėjo išvykti su savo tėvu? 

— Ne. Džesis ir Floidas labai susiginčijo. Floi- 
das liepė pasilikti Džesiui ir padėti Džonatanui ūky- 
je, bet tu juk pažįsti Džesį. 

Linetė pažvelgė į šią moterį. Taip, ji pažinojo 
Džesį. Jis norėjo eiti medžioti su tėvu, o kai jam ne- 
leido, nutarė pabėgti, paklojęs lovą taip, jog niekas 
nepastebėtų, kad jo nėra. 

— Vilma, eikime pas Agnesę, ir pradėsime ieškoti. 

Linetė juto didėjančią baimę, prisiminusi Pasiu- 
tusio Lokio pagrobtus vaikus. Nevalingai ji prisimi- 
nė motiną, gulinčią prie laužo ir raudoną dėmę prie 
jos galvos. Baimės jausmas užvaldė ją. Džesis, ne- 
paisant jo narsumo, buvo tik mažas berniukas, pate- 
kęs į didelį pavojų. 

— Eik pas Agnesę, o ji padės sušaukti žmones 
jo ieškoti, — pakartojo ji, beveik išstumdama Vilmą 
pro duris. , 

— O kur tu eini? 

— Aš einu ieškoti Džesio. Manau, jog Žinau ke- 
letą vietų, kur jis galėtų būti, — ji žengė į šaltą lapkri- 
čio orą Ir nuėjo mišku jausdama, kaip daužosi širdis. 


s skyrius 


Jau buvo saulėlydžio metas, kai Devonas atjojo 
į aikštelę, ir jis nusišypsojo Linetės trobelės pusėn, 
spėliodamas, ką ji paruošė vakarienei. Stabtelėjęs aki- 
mirkai, jis pagalvojo apie vakarus, praleistus drauge 
su ja. Kaip lengvai ji susijuokia, kokia graži jos bur- 
na... Jis paliepė sau liautis apie tai galvojus, šyptelė- 
jo ir užsuko į parduotuvę. 

— Sugrįžai, vaikine? — paklausė Geilanas. 

— Taip, Floidas ir aš parsivežėme patiną. Man 
atiteko vieno jo pusė. Jis lauke. 

— Ar girdėjai apie šiandieninį sujudimą? — pa- 
klausė jo Geilanas. 

— Kokį sujudimą? 

— Mažasis Džesis Takeris buvo pasimetęs. 

Devonas dėbtelėjo į senį. 

— Pasimetęs? Ar jį jau rado? 

— O, taip. Jis miegojo malkinėje, kaip tik tada, 
kai jo motina norėjo, kad jis miegotų savo lovoje. Įta- 
riu, kad Floidas turės su juo persimesti keliais Žo- 
džiais. 

— Jis jų užsitarnavo, — pratarė Devonas, gerai 
žinodamas, kokie pavojai tyko miške. 

— Aišku. Visi Svytbraere jo ieškojo. Prarado vi- 
są rytą. 

— Na, džiaugiuosi, kad jis nesusižeidė. Išeik ir 
nulupk tą patiną, gerai? Aš praalkau. 


“wos 

lanas. — Kada tu su ja sueisi visam laikui? Ji turėtų 
mokėti ne tik skaityti ir virti. 

— Linetė — mano reikalas, ir man nereikia, kad 
tu ar kas kitas patarinėtų, kaip elgtis, — rūstų Gei- 
lano žvilgsnį tuoj pakeitė platus šypsnys. — Aš tik 
mėgaudamasis vynioju saldainio popierėlį. 

— Tai labai puiku ir gerai, — tarė Geilanas rim- 
tai, — bet jei aš būčiau tavo vietoje... 

— Na, bet tu nesi, — atšovė Devonas, — ir pa- 
našu, jog nebūsi. Dabar atnešk tą elnią, kaip sakiau, 
ir palik mano merginimąsi man pačiam. 

— Aš tik bandžiau pasakyti, kad ji per daug gra- 
ži gyventi trobelėje viena. Kas nors gali jai atsitikti. 
Girdėjau, kad Vortas Džeimsonas taikosi prie jos. 

Devonas blykstelėjo akimis. 

— Nėra ko pykti, — paprieštaravo Geilanas. — 
Aš noriu tik patarti, bet pažįstu jus, jaunus patinus. 
Būdamas tavo amžiaus, buvau toks pats, maniau, jog 
žinau viską, — jis išeidamas uždarė duris. 

Devonas išėjo į lauką prie statinės vandens už 

arduotuvės ir nusiprausė po medžioklės dienos. 
Sluostydamas savo stiprias rankas, jis pagalvojo, kad 
Geilanas teisus. Bet ką jam reiškia Linetė? Jis žino- 
jo, kad ji jam patinka, kad kartais, kai jos petys pa- 
liesdavo jo petį, jis susijaudindavo ir sumišdavo. “ Vel- 
niai griebtų!"“, — pagalvojo jis, net dabar tai juto, 
prisiminęs jos artumą. Šyptelėjo, blykstelėjęs baltais 
dantimis mėnesienoje. Vortas Džeimsonas. Jis tik ber- 
niukas, o jis, Mekas, subrendęs vyras. Jam nerūpėjo 
Džeimsonas. 

Devonas pažvelgė į žvaigždes ir pamatė, kad jau 
vėlu. Pasitrynęs delnais šlaunis, jis nuėjo prie trobe- 
lės ir labai nustebo, kai Linetė neatsakė, jam pabel- 
dus: paprastai ji tuoj pat pasirodydavo. 

Jis pastūmė neužrakintas duris. 

— Linete? — tuoj pat suprato, jog jos ten nėra. 
“Po velnių!" — nusikeikė ir pats nustebo, kaip jis bai- 
siai pasijuto, supratęs, kad jis jos tuoj pat neišvys. 
Niekur jos nepamatęs sugrįžo į parduotuvę. 

Geilanas klūpėjo su peiliu rankoje prie elnio 
mėsos. 

— Ar matei Linetę? 

— Ne visą dieną, bet aš dažnai jos nematau. Pa- 
klausk pas Emersonus. Gal ji manė, jog tu šiąnakt 
nesugrįši. 

— Bet aš jai sakiau. 

— Ji tai galėjo pamiršti, vaikine. Tu gi ne vienin- 
telis jos gyvenime. 

Devonas pažvelgė į jį tvardydamasis, bet Geila- 
nas tik nusijuokė ir tęsė savo darbą. Devonas vėl pa- 
žabojo savo jau pavargusį arklį ir išvedė jį iš gardo. 

INliai užsliuogęs ant nebalnoto gyvulio nugaros, jis 
nujojo link Emersonų trobelės. Linetės ten nerado, ir 
niekas jos nebuvo matęs. Jis nujojo pas Takerius. 

Po valandos keiksnodamasis išjojo iš Takerių. Vil- 
ma buvo nuėjusi pas Linetę, kad ši pagelbėtų ieškoti 
Džesio, bet niekas nesugalvojo jai pasakyti, kad Dže- 
sis jau atsirado. Devonas pasišnekėjo su Džesiu ke- 
lias minutes ir jau turėjo šiokį tokį supratimą, kur 
Linetė galėtų ieškoti berniuko. 

Devonas taip niršo ant visų, jog tučtuojau išlė- 
kė, sunkiai valdydamasis, bet suprasdamas, kad jie 
puikiai Žino jo mintis. 

Mėnulis dingo, ir pasidarė labai tamsu bei šalta. 
Jis šūkavo tiek, kad net užkimo, bet atsakymo nesu- 
laukė. Iš baimės, kad jos gali niekada nesurasti, kad 
Pasiutęs Lokys atkeršijo Devonui, ją vėl atimdamas, 
jam maudė pilvą. Pakreipęs galvą ir klausydamasis, jis 

išgirdo tolimą silpną garsą. Tai buvo neįprastas miš- 
kui garsas, bet jis buvo nukeliavęs jau apie penkiolika 
mylių nuo Svytbraero. Ji tikriausiai nenuėjo taip toli. 

Jis paspaudė arklį, o kai pamatė ją, susirietusią 
šalia medžio, tyliai nušoko nuo gyvulio ir atsiklaupė 
šalia jos. 

— Linete? — sušnibždėjo, o jo balse buvo jau- 
čiamas susirūpinimas ir agonija, niekaip negalint jos 
surasti. 

Ji atsuko išblyškusį, ašarotą veidą. Tai jos verks- 
mą jis išgirdo. Be žodžių ji puolė jam į glėbį, O jis 
spaudė ją, jausdamas palengvėjimą. 

— Džesis, — verkė ji, — Džesis dingo. 

— Linete, — jis pakėlė jos veidą. — Džesis sau- 
gus. Jis tik supyko ant savo tėvo ir pasislėpė. Dabar 
jau viskas gerai, — bet ne su mergaite, kurią laikau 
savo glėbyje, pamanė jis, jausdamas augantį pyktį Ta- 
keriams. 

Jos ašaros nesiliovė, bet — priešingai — prasi- 
dėjo vėl iš naujo. 

— Tai buvo taip, kaip... Taip, kaip... 

— Kai Pasiutęs Lokys pagrobė tave ir vaikus? — 
paklausė jis tyliai. 

Ji tik linktelėjo, bakstelėdama galva jam į krūtinę. 

Jis atsirėmė į medžio kamieną, nepaleisdamas jos 
iš rankų, galvodamas, kokia ji mažytė, kokia trapi. 
Velniai rautų tą Vilmą Taker už tai, kad ant šių glež- 
nų, mažų pečių užkrovė savo naštą. Jie visi žinojo, 
kad ji išklausys jų bėdas, visada bus jų draugė, bet 
nepagalvojo, ką tuo padarė jai. 

— Papasakok man, Linete, pasišnekėk su mani- 
mi apie tai, kas tave ištiko. 

Ji papurtė galvą, norėdama palaidoti prisiminimus. 

Jis palietė jos skruostą. 

— Pasidalink su manimi. Pasakyk man. 

Ji ėmė jam pasakoti. Iš pradžių ji sunkiai tarė 
žodžius, vėliau jais springte springo. Ji pasakojo apie 
savo baimę, užpuolus indėnams, apie tai, kaip nieko 
nesužinojo apie savo tėvą, apie ilgą kelią su vaikais. 
Linetė pasakojo, kaip bijojo, kad indėnai ją muš, ir 
kaip manė, jog jie paliks ją vieną, kad mirtų badu. 

Kalbėdama pajuto ją apglėbusias stiprias Devo- 
no rankas, kuriose pasijuto saugi. 

— Aš buvau tokia išsigandusi, Devonai. 

Jis paglostė jos ranką. 

— Daugiau tau nebereikia bijoti. Aš esu čia, ir 
tau dabar niekas negresia. 

— Aš visada saugi, kai tu šalia. Tu visada ateini, 
visuomet atsirandi šalia, kai man tavęs labiausiai rei- 
kia, — ji sujudėjo, pažvelgus į jį, 0 jis nubraukė nuo 
jos veido ašaromis suvilgytą plauką. 

Dangus šviesėjo, artinosi rytas. Jos burna, tokia 
švelni, buvo taip arti jo, jos krūtinė glaudėsi prie jo 
krūtinės. Jis palenkė savo galvą ją pabučiuoti. Bet 
Linetė nusisuko. 

— Bijojau, kad Džesį pagrobs, kad jis turės gy- 
venti atskirtas nuo tėvų, nuo savo šeimos, kaip tie 
kiti vaikai. Devonai, jei tu būtum matęs mažąjį Uli- 
są. Jis toks mielas berniukas, toks puikus. Džesis 
toks, kaip ir jis. 

Devonas nepatenkintas ją paleido. 

— Tu negali jų pamiršti. Į kapus mane nuvarysi, 
zyzdama apie tuos prakeiktuosius, kurie man nieko 
nereiškia. 

— Kas tai? Įsimylėjėlių ginčas? — pasigirdo bal- 
sas viršum jų. 

Jie abu pasisuko ir pamatė Kordą Mekalisterį, pa- 
linkusį virš jų. Tik vienas žodis tiktų apibūdinti Kor- 
dą Mekalisterį — apakinantis. Tai buvo galingo, stam- 

baus sudėjimo vyras, plačiai išžergęs kojas, uždėjęs 
rankas ant klubų, apsirengęs baltais kailiais su dviejų 
pėdų ilgumo kutais iš kiekvienos siūlės. Ant jo pla- 
čios krūtinės buvo įmantrūs stikliniai karoliai, kurie 
žaižaravo ir atspindėjo ankstyvo rytmečio šviesą. 

Jo tankūs, banguojantys plaukai buvo saulės spal- 
vos, o akys — ežerų mėlynumo. Jis stebėjo Linetės vei- 
dą žinodamas, kokios reakcijos susilauks. Tokios pat, 
kaip ir iš visų moterų, kai jos pamatydavo jį pirmą kar- 
tą ar kai matydavo jį 100-ąjį kartą, o kai Linetės veide 
išvydo tokį patį žvilgsnį, apdovanojo ją pačia Žaviausia 
savo šypsena. Tokia šypsena, kuri, kaip daugelis mote- 
rų sakė, galėtų varžytis savo grožiu su žvaigždėmis. 

Devonas taip pat pamatė Linetės veido išraišką 
ir nepritariamai pažiūrėjo į ją. Jis nuėmė rankas ir 
padėjo jai atsistoti, o kai ji klausiamai pažvelgė į jį, 
nusisuko. 

— Kordas, — pasakė Devonas. — Nesitikėjau 
tave pamatyti taip anksti. 

— Nesitikėjai pamatyti taip anksti šiais metais, 
ar nesitikėjai ką nors sutikti šį ankstų rytą, — šypte- 
lėjęs Kordas pažvelgė į Linetę. 

Devonas sukando dantis. “Kodėl Linetė neištie- 
sia jam rankos ir neprisistato, kaip visais kitais kar- 
tais?" — pagalvojo jis ir pratarė: 

— Čia Linetė Tailer. Linete, čia Kordas Meka- 
listeris. 

— Tailer, ar ne? Pažiūrėjus į jus abu, atrodo, jog 
ji — Mekalister. Džiaugiuosi sužinojęs, kad ne, — jo 
akys nužvelgė jos kūną ir plaukus, suveltus bei pil- 
nus lapų. — Tikrai džiaugiuosi, jog ji dar netekėjusi. 

Devonas pajuto priešiškumą, kuris visuomet pa- 
busdavo, kai Kordas būdavo šalia. Šis priešiškumas 
atsirado prieš daugelį metų, būnant kartu ir matant, 
kaip jis patinka moterims. 

— Eime, — jis patraukė Linetės ranką. — Grįž- 
kime į Svytbraerą, ir eik gulti. Tu atrodai baisiai. 

— Tai skonio reikalas, mažasis pusbroliuk. Ši 
jauna panelė man atrodo labai graži. Ar jūs turite tik 
vieną arklį? 


— Taip, aš ką tik suradau Linetę, — Devonas 
trumpai papasakojo apie Džesio dingimą ir Linetės 
ieškojimą. 


— Tai tu turi tik vieną pavargus; arklį, — Kor- 
das žvilgtelėjo į Linetę, pagalvodamas, kad jos ryšiai 
su Meku visai ne tokie, kaip jis pamanė. 

Dabar ji pažvelgė į jį savo didžiulėmis akimis. 

— Kokios spalvos tavo akys? 

— Aš... aš nežinau, — Linetė pajuto, kad jos bal- 
sas silpsta. 

Kordas sukikeno ir įžūliai pažvelgė į Meką. 

— Mekai, senas mano pusbroli, kodėl man ne- 
pajodinėti su šia panele iki Svytbraero? Tu juk neno- 
ri nuvarginti savo vienintelio arklio, ar ne? 

— Ne, — reikšmingai pradėjo Linetė, — De- 
vonai... 

— Devonai? — pertraukė Kordas. — Aš tikrai 
atsiminiau, kad tavo kitas vardas Devonas. Tačiau ne- 
su girdėjęs, kad tave taip kas nors vadintų. 

Devonas dėbtelėjo į savo pusbrolį. 

— Pasiimk, jei nori, aš neturiu į ją jokių teisių. 

Kordas nusišiepė. 

— Džiaugiuosi, tai girdėdamas, berniuk. 

Nespėjus jai paprieštarauti, jis pakėlė Linetę, 
įsodino į balną ant savo baltojo arklio, pats atsisėdo 
už jos ir pavarė arklį. 

— Na, mergyte, papasakok, kaip tu patekai į Svyt- 
braerą. į 

Ji trumpai papasakojo, kaip Devonas ją išgelbėjo. 

Jis nusijuokė, drebindamas orą. 

— Jeigu tai ne būdas padaryti merginai įspūdį, 
tai aš nežinau, kas tai. Senis Mekas užmušė Dėmėtą- 
jį Vilką. Pasiutęs Lokys šito taip lengvai nepamirš, 
nebūtų Dėmėtasis Vilkas Pasiutusio Lokio brolis. 

Po kelių valandų jie atvyko į Svytbraerą, o visas 
miestas jų jau laukė aikštelėje. Jie apstulbo, išvydę 
Linetę Kordo balne, bet pamatę, jog jai nieko blogo 
neatsitiko, truputį nurimo. 

Floidas Takeris padėjo jai nulipti nuo arklio. 

— Linete, man tikrai dėl to, kas įvyko, labai gaila. 

— Man taip pat, — tarė Vilma, jos akys ėmė aša- 
roti. — Aš buvau taip pasimetusi savo mintyse, jog 
negalvojau apie nieką daugiau. 

— Nieko, viskas gerai, Vilma, — Linetė paplekš- 
nojo moteriai per petį. 

— Ne, negerai, — Devonas nulipo nuo arklio. Jis 
nesekė paskui Kordą, bet atjojo vienas kitu keliu. — 
Linetė galėjo būti užmušta, ieškodama jūsų berniuko. 

Vilma sušnarpštė. 

— Devonai! Viskas gerai. Neatsitiko nieko blo- 
go, — laikėsi savo Linetė. 

— Nieko blogo! Aš nuo vakarykščių pietų netu- 
rėjau nieko burnoje, nemiegojau visą naktį, o tu sa- 
kai — nieko blogo! 

Ji pažvelgė į jį su pykčiu, kietai sučiaupusi lūpas. 

— Man tikrai labai gaila, kad sukėliau tau tokių 
nepatogumų. Tikiuosi, kad surasiu tau ko nors už- 
valgyti. 

Jis atsakė taip pat piktai: 

— Nenorėčiau tavęs atitraukti nuo kitų pareigų, 
kurias tu turi, bei kitų interesų. Jei man leisi, aš tu- 
riu pasirūpinti savais reikalais, — jis nusigręžė par- 
duotuvės link ir, įėjęs į Ją, užtrenkė duris. 

Parduotuvės kieme Geilanas kumštelėjo Dolą. 

— Kas dėl to kaltas? 

Dolas išspjovė tabako seilių ir galvos linktelėji- 
mu parodė į plačią Kordo nugarą. Pėdsekys būdavo 
apsuptas moterų, pradedant septynmetėmis Starkų 
dvynėmis ir baigiant Agnese Emerson. 

— Manau, kad dėl Meko problemų kaltas Kor- 
das, visuomet atsistojantis jam skersai kelio. 

Geilanas pažvelgė su pasibjaurėjimu. 

— Ką jame moterys mato, nežinau! Jame nieko 
nėra, išskyrus keletą gražių plunksnų, kurias aš kar- 
tą regėjau ant turčiaus arklio. 

— Kas tai bebūtų, bet moterims jis tikrai patinka. 


Linetė tyliai sėdėjo trobelėje, džiaugdamasi pa- 
bėgusi nuo triukšmo. Ji nusiprausė veidą ir rankas, 
ėmė nusirenginėti suknelę, bet, atsisegusi keletą sa- 
gų, krito į lovą ir užmigo, vos spėjusi padėti galvą. 

Ją pažadino beldimas. Skubiai pažvelgė pro lan- 
gą ir pamatė blėstančią šviesą. Devonas atėjo vaka- 
rienės ir mokytis skaityti, 0 ji vis dar miega! Blaivy- 
damasi iš miegų, pati save žadino. 

— Įeikite! — sušuko ji, nespėjusi atsiminti, kad 
Devonui tai nepatinka. 

Tarpduryje stovėjo Kordas Mekalisteris. 

— Na, esi malonus reginys, — jo akys pažvelgė į 
jos rausvą nuo miego veidą, auksinius plaukus, kren- 
tančius ant pečių ir vilnijančius nugara. Nesusagsty- 
ta suknelė atskleidė pilną krūtinės vaizdą. 

— Kordas? Aš nelaukiau... 

— Tu laukei Meko? Na, jam labiau pasįsekė, ne- 
gu aš maniau. 

Linetė skubiai pasitaisė suknelę, susipynė plau- 
kus į storą, ilgą kasą. 

— Ką galiu dėl tavęs padaryti? 

Jis įsitaisė ant suolo prie stalo, ištiesdamas ilgas 
kojas ant grindų. Kažkas primygtinai vertė atkreipti 
dėmesį į Kordą Mekalisterį, atsižvelgti į jo buvimą. 

— Aš užsukau kaip kaimynas. Pamaniau, kad 
mes galėtume geriau susipažinti, — jo akys linksmai 
sužibėjo, kai ji turėjo peržengti jo kojas, kad pasiek- 
tų židinį. 

— Aš labai atsiprašau, bet man reikia paruošti 
vakarienę. 

Jis stebėjo, kaip ji paskubomis skuta bulves ir 
meta jas į puodą. 

— Atrodo, jog čia per daug maisto tokiai mažy- 
tei, kaip tu, — pastebėjo jis. 

— Tai Devonui. Jis čia vakarieniauja. 

— Na, tai jam tikrai patogu, ar ne? 

— Tai tik menkniekis, kuriuo galiu jam atsilyginti. 

Jis tyliai nužvelgė jos kūną, įsivaizduodamas jį 
be drabužių, paskui vėl pažvelgė jai tiesiai į akis. 

— Esu tikras, jei man būtum skolinga, rasčiau 
kitą būdą skolai grąžinti. 

Į duris pasigirdo beldimas, ir Kordas sušuko pir- 
miau už Linetę: 

— Įeikite. | 

Devonas nustojo šypsotis, išvydęs Kordą, ir šal- 
tu žvilgsniu žiūrėjo į Linetę. 

— Nežinojau, jog turi svečią. Eisiu savais rei- 
kalais. 

— Na, pusbroli, nebūk toks. Ši mažytė ledi ver- 
da labai gardžią vakarienę. Esu tikras, kad mums 
abiem užteks. 

Devonas metė Linetei paniekos kupiną žvilgsnį. 

— Nenorėčiau kam nors trukdyti. Labos nak- 
ties, — tarė jis, uždarydamas duris. 

Linetė puolė jam iš paskos, bet Kordas sugavo 
ją už rankos. 

— Palik jį. Jis visada toks buvo. Labai jau karš- 
to būdo. Niekada ir nieko negalima pasakyti tam vai- 
kinui, jo nesuerzinus. 

Linetės akys susitiko su Kordo akimis ir piktai 
sužaižaravo. 

— O tu tai žinodamas tyčia išprovokavai jo pyktį. 

Kordas nepatikliai pažvelgė. 

— Na, tu gali sakyti ir taip, bet jei laimikis toks, 
kaip tu, gražus, mažytis padarėlis, tai bet koks me- 
džioklės būdas sąžiningas, mano nuomone. 

Jis laikė jos ranką, glostydamas nuo riešo ligi al- 
kūnės. 

Ji piktai nuo jo pasitraukė. 

— Na, dabar, kai pasikvietei save vakarienės, tu 
gali ją ir valgyti, — ji metė pusžalę mėsą į medinį 
dubenį, apsitaškydama suknelės priekį. 

Kordas buvo pritrenktas. Per trisdešimt šešerius 
metus nė viena moteris neatsispyrė jo Žavesiui — nė 
viena, kurios jis panorėdavo. Sios nepalankumas jį 
stebino. Jis valgė lėtai, negalvodamas apie maistą, vis 
stebėdamas Linetę, kaip ji piktai duria ir ištraukia 
adatą iš siuvinio, panašaus į vyriškus marškinius. Bai- 
gęs valgyti jis atsikėlė ir pasirąžė, balti kutai kadara- 
vo aplinkui kailius, karoliai Žaižaravo liepsnos švie- 
soje. Pamatęs, kaip į jį Linetė žiūri, nusišypsojo. 

— Mis Linete, mieloji, man labai malonu buvo 
praleisti šį vakarą kartu, bet aš turiu eiti. 

Ji linktelėjo. 

— Labanakt. 

Plačiai nusišypsojęs jai, dar stabtelėjo prie du- 
rų, kažką pagalvojo. 

— Svytbraeras niekada nebuvo mano mėgstama 
vieta, bet mano nuomonė gali labai greitai pasikeisti. 
Būtų malonu čia apsistoti Žiemai ir pažiūrėti, kas iš 
to išeis, — tuomet paliko ją vieną. 

Kordas nuėjo į Devono parduotuvę, tikėdamasis 
ten sutikti jo laukiančius žmones. Jis buvo geras pa- 
sakotojas ir visada visų laukiamas. Šyptelėjęs nekan- 
traujantiems vaikams, kuriems buvo leista pasilikti 
prie laužo pirmą Kordo atvykimo į Svytbraerą naktį, 
jis priėjo prie savo pusbrolio, stovinčio už plataus 
prekystalio. 

— Ta tavo mažytė ledi — tikrai puiki virėja. 

Devonas šaltai pažvelgė į akis vyrui, dešimčia 
metų už jį vyresniam, bet viso jo gyvenimo varžovui. 

— Neatmenu, jog būčiau ją paženklinęs. 

— Kaip tik tai dar kartą norėjau išgirsti. Mano 
širdžiai mieli žodžiai, — Kordas nužingsniavo prie 
židinio, pradėdamas pasakoti savo nutikimus. 

Linetė stabtelėjo tarpduryje, rankoje laikyda- 
ma skepeta apdengtą krepšį. Ji stebėjo Kordą, ap- 
suptą minios susidomėjusių Žmonių. Baltų kailių su 
kutais apdaras išskyrė jį iš visų. Dolas Starkas su- 
griebė ją už rankos ir tyliai pamojo link durų į par- 
duotuvės galą. Niekas nepastebėjo, kaip ji atidarė 
duris, kurios, jos manymu, vedė į arklides. Akimirks- 
niu patekusi į kambarį, ji labai apstulbo, o kai akys 
prisitaikė prie tamsos, tada pamatė Devoną, gulintį 
siauroje lovoje, o batus ir marškinius, numestus ant 
suolo. Jo tamsi oda švytėjo mėnesienoje, aplink kak- 
lą bangavo tamsūs, tankūs plaukai. Linetė nusiste- 
bėjo, kaip jaunai jis atrodė, ir koks panašus buvo į 
vieną iš Pasiutusio Lokio drąsuolių. Po to pagalvojo 
apie karolius, kuriuos jis buvo užsidėjęs tą naktį, 
kai ją išgelbėjo. 

Pirštų galais ji nutipeno prie suolo šalia lovos. 
Pamanė, kad jai reikėtų palikti maistą ir išeiti. Jo pirš- 
tai sujudėjo, jam kažką sapnuojant. Kaip magėjo jį 
paliesti! Jo atmerktos akys žvelgė į ją, 0 jų mėlynu- 
mas visa nederėjo su odos tamsumu. 

— Atnešiau tau vakarienę, — pasakė ji tyliai. — 
Nebūčiau čia atėjusi, jei ne Dolas Starkas. Tai jis man 
parodė šį kambarį, o aš galvojau, kad tos durys veda 
laukan, — greitai paaiškino. Tačiau kodėl ji sėdi per 
dvi pėdas nuo jo, ištiesusi ranką, norėdama paliesti 
jo šiltus pirštus, Žinoma, nepaaiškino. 

Jis atsisėdo basas, ir ranka perbraukė per savo 
tankius plaukus. Linetė mintyse spėliojo, ar jo plau- 
kai šiurkštūs ar švelnūs. Ant krūtinės plaukų nebu- 
vo, tik švari, tamsi oda ir gražūs raumenys. 

— Nieko man tu neprivalėjai. 

Ji nusišypsojo, stengdamasi išlaikyti žvilgsnį ant 
jo veido. 

— Žinau, kad neprivalėjau, bet aš taip norėjau. 
Negalėjau palikti tavęs alkano tada, kai pati buvau 
kalta dėl to, kad tu nemiegojęs ir nevalgęs. 

Jis paėmė iš jos krepšį. 

— Kartais aš pašėlstu ir pasakau tau, ko iš tik- 
rųjų negalvoju. O, Dieve! Tik nesakyk, kad čia kep- 
tas viščiukas. 

— Viščiukas ir visas obuolių pyragas. 

— Manau, kad galiu viską suvalgyti. 

— Ir aš taip manau. 

Kai Devonas atkando kulšies, ji žvalgėsi po kam- 
barį. Ant tolimesnės sienos buvo lentyna, ir Linetė 
nuėjo apžiūrėti ornamentų ant jos. Ji negalėjo gerai 
jų įžiūrėti tamsoje, bet jie buvo tokie pat, kaip ir tie 
mediniai papuošimai ant parduotuvės priekio. Line- 
tė perbėgo pirštais vienu iš jų, gėrėdamasi drožinio 
lygumu, o Devonas ją stebėjo. 

— Ar tai tu padarei? 

Jis linktelėjo pilna burna. 

— Devonai, ar žinai, kad tai meno dirbiniai? Ar 
žinai, kad Rytuose juos būtų galima brangiai parduoti? 
Jis stabtelėjo, prieš vėl pradėdamas valgyti. 

— Tai tik drožinėjimas. Mano tėvas tai darė daug 
geriau už mane. 

— Negaliu įsivaizduoti, — ji paėmė dar vieną pa- 
puošimą. — Koks jis buvo, tavo tėvas? 

Devonas nusišypsojo. 

— Jis buvo geras vyras. Visi jį mėgo. Geriausias 
tėtis, kokį berniukas galėtų turėti. Palikdavo mane 
vieną, kai man to reikėdavo, bet išperdavo kailį, kai 
tai buvo būtina. 

— Jis mirė nelabai senas, ar ne? 

— Ne, — bejausmiu balsu atsakė Devonas. 

— Kaip tai atsitiko? — tyliai paklausė ji. 

— Lokys, — Devonas, atrodo, sudėjo į šį žodį 
dalį savo sielvarto ir skausmo, jaučiamo nuo tada, 
kai pamatė savo mylimą tėvą, sudraskytą to lokio. 
Geilanas sulaikė jį ir neleido pulti lokio plikomis ran- 
komis. Vėliau Devonas spėliojo, iš kur seniui atsira- 
do tiek jėgų, nes tuomet Devonas jau buvo stiprus 
dvidešimt trejų metų jaunuolis. 

— Pasiimk keletą iš jų, jei nori, — pamojo jis 
link figūrėlių, — arba jas visas, man nesvarbu. 

— Devonai, tau turėtų būti svarbu. Jos tokios 
puikios, ir tu negali beatodairiškai jų dalinti. 

— Nesuprantu, ką turi galvoje. 

— Tu negali atiduoti jų kam papuola. 

— Kodėl ne? — griežtai paklausė Devonas. — 
Jie gi mano, ir jų yra dar daugiau ten, iš kur aš juos 
atsivežiau. 

— Devonai Mekalisteri, nedrįsk vėl ant manęs 
supykti. Vienai nakčiai jau pakaks. 

Jos žodžiai priminė jam Kordą, ir jis tylėdamas 
valgė. 

— Norėčiau pasiimti vieną, nors per daug tamsu, 
kad pamatyčiau ir nuspręsčiau, kurio aš noriu, — ji 
priėjo prie Devono. — Aš pasiimsiu krepšį, jei jau bai- 
gei. 

— Buvo labai skanu. Tai vienas iš geriausių pa- 
tiekalų, kokius man teko valgyti, — tarė jis mieguis- 
tai, dėdamas koją ant lovos. — Ačiū tau. 

— Labanakt, Devonai, — pasakė ji tarpduryje. 

— Labanakt, Lyna. 


Iš ryto Linetė nuėjo į Devono parduotuvę, bet 
Geilanas pasakė, kad jis išjojo labai anksti, apkrovęs 
arklį maistu. 

— Jis pabėga beveik kiekvieną sykį, kai pasiro- 
do Kordas, — tarė Dolas. — Išvyksta pasimatyti su 
savo proseneliu iš šovni genties. 

— Nesijaudink, jis sugrįš, — pasakė Geilanas. 

Linetė negalėjo patikėti, kokia ji vieniša pasiju- 
to per kelias kitas dienas. Ji leido laiką su Svytbrae- 
ro žmonėmis, bet visi jie turėjo savo gyvenimus ir 
nedaug laiko galėjo jai skirti. 

Kai Kordas pakvietė pajodinėti, ji svyravo, bet 
paskui sutiko. Knietėjo sužinoti priežastį priešišku- 
mo tarp tų dviejų vyrų. 

Kordas, uždėjęs rankas ant šlaunų, į ją Žiūrėjo iš 
aukšto, vos vos šypsodamasis. 

— Tu manęs nebijai, ar ne? 

Ji trumpai jį nužvelgė. 

— Ne, nebijau. 

— Tada daugiau klausimų nėra. Aš gavau arklį 
iš Floido Takerio, ir, jei tu pasiruošusi, galime iške- 
liauti. 

Mintis apie išvykimą iš gyvenvietės ir pajodinė- 
jimą ją labai viliojo. 

— Aš norėčiau pajodinėti, Kordai. Tik pasiim- 
siu šaliką. 

Kordas žiūrėjo, kaip ji įžengė į trobelę, o paskui 
pažvelgė į pilką dangų. “Taip, sere, — pagalvojo jis, 
— viskas vyksta pagal planą.“ 

Linetė žinojo, kad oras neįprastai šiltas šiam me- 
tų laikui. Visi šnekėjo, kad taip ilgai tęstis negali. 
Šiandien buvo apsiniaukę, ir visur tvyrojo keista nuo- 
jauta, tarytum daiktai būtų buvę šventi, o miškas ai- 
dėjo nuo kiekvieno garso. Kordas šnekėjo nedaug, 
tik vedė ją siauru taku į mišką. Atrodė, kad jie nujo- 
jo mylias. 

— Kordai, ar mes ne per daug nutolome nuo gy- 
venvietės? Devonas mane perspėjo dėl indėnų. 

Jis jai nusišypsojo. 

— Tai, kad mano pusbrolis kartais gyvena su in- 
dėnais, nereiškia, kad jis vienintelis juos supranta. 
Gali manimi pasitikėti — nevesčiau tavęs ten, kur 
nesaugu. Kaip bebūtų, mes čia. 

Arkliai jojo greta. Jie sėdėjo žvelgdami į platų, 
mėlyną Kamberlendo upės vingį. 

— Gražu, ką? — pertraukė tylą Kordas. 

— Taip, net kvapą gniaužia. 

Jis nulipo nuo arklio. 

— Ar Anglijoje yra kas nors panašaus? 

— Taip. Tik Amerika atrodo daug didesnė, net 
ir Žmonės daug didesni. 

Jis atsistojo prie jos arklio ir ištiesė rankas taip, 
kaip Devonas buvo daug kartų daręs. Linetė uždėjo 
rankas jam ant pečių, kai jis nukėlė ją ant žemės. Ta- 
čiau nepaleido, o laikė už liemens. Akimirką jis pa- 
žvelgė jai į akis, ir Linetė pajuto, kad jos širdis ėmė 

pašėlusiai daužytis. Tai, jog panašiai ant rankų jau 
buvo laikyta, ir pasitikėjimas, sklindantis iš jo, vertė 
jos širdį greitai plakti. Jis lėtai palinko prie jos vei- 
do, akimis ieškodamas jos akių. Kordo lūpos švel- 
niai palietė jos lūpas, paskui jis privertė ją praverti 
burną. Iš pradžių mergina buvo apstulbinta, bet vė- 
liau suprato, jog tai visai nėra malonu; iš tikrųjų, jai 
patiko būti bučiuojamai. Jis nusuko burną nuo jos ir 
priglaudė ją prie krūtinės. Ji išgirdo jo širdies dū- 
žius. Keista, bet jos pačios širdies plakimas vėl tapo 
normalus. 

— Tu malonus mažytis sutvėrimas, Linete, — pa- 
sakė jis, glostydamas jos plaukus. 

Jis atitraukė ją nuo savęs, kad galėtų pažvelgti į 
veidą. Nespėjus kuriam nors iš jų ištarti Žodį, prasi- 
skyrė debesys, perplėšti nuostabaus žaibo blyksnio. 
Tučtuojau šaltas lietus ėmė pilti kaip iš kibiro. 

Linetė aiktelėjo nuo pirmųjų liūties lašų, permer- 
kusių ją kiaurai, ir tuoj ėmė drebėti. 

— Vesk arklį! — sušuko Kordas lietuje. — Sek 
iš paskos. 

Ji sugriebė vadeles ir nusekė paskui tą didžiulį 
vyrą. Po keleto minučių jis atvedė juos į sausą urvą. 
Mergina nusigręžė plaukus ir nusišluostė nuo veido 
vandenį. 

"Tuo tarpu Kordas nuvedė arklius į urvo gilumą 
ir nubalnojo. 

— Štai, ji padės, kol užkursiu ugnį, — ir jai ant 
pečių uždėjo antklodę. 

Ji žiūrėjo, kaip jis paėmė keletą šakelių iš gana di- 
delės sausų malkų krūvos prie sienos ir užkūrė laužą. 

— Na, dabar eikš čia, susišildyk. Tu atrodai mir- 
tinai sušalusi, — jis patrynė jos šaltus, šlapius pe- 
čius, ir kraujas jos gyslomis ėmė cirkuliuoti greičiau. 

Ji ištiesė rankas virš laužo. 

— Tai tikrai šalčiausias lietus, kokį kada esu pa- 
tyrusi. 

— Jis gali virsti sniegu, — pasakė jis, įmesda- 
mas dar malkų į laužą. — Bijau, kad bobų vasara pa- 
sibaigė, ir artinasi Žiema. 

— Gerai, kad tu žinojai šį urvą, — Linetė pa- 
žvelgė į jį, kai jis nutilo. 

Jis atsigręžė juokdamasis. 

— Tikrai gerai, — išsitiesęs ant smėlėtos žemės, 
pakišęs ranką po galvą, jis ištiesė kitą ranką jai. — Ko- 
dėl neateini ir nepabūni čia, kur mus užklupo lietus. 

Ji kurį laiką žvelgė į jį. Šaltas lietus buvo lyg du- 
rys, uždariusios juos urve. Ji pažiūrėjo į krūvelę mal- 
kų, paskui pakilo, nuėjo prie urvo angos pažiūrėti į 
lietų ir, sudrebėjusi nuo šalčio, kurį iškart pajuto at- 
sitraukusi nuo laužo, kimiu balsu paklausė: 

— "Tu tai suplanavai, ar ne? 

:— Kaipgi buvo galima suplanuoti šią audrą? 

— Tu gyvenai miškuose gana ilgai ir gerai pažįsti 
Kentukio orą. 

Kordas lėtai nusišiepė, pažvelgė į prie kūno pri- 
lipusią šlapią jos suknelę ir pagalvojo apie kreminę, 
lygią odą. 

— Sakykim, kad aš turėjau šiokių tokių minčių 
apie tai, kas galėtų šiandien nutikti, bet nemaniau, 
kad tam turiu pasiruošti. Ko tu bijai? Nieko neatsi- 
tiktų, kas tau nepatiks taip, kaip ir man. 

— Pasakyk man, Kordai, kas atsitiktų, jei pasa- 
kyčiau “ne"? 

Jis atrodė nuoširdžiai nustebęs.. 

— Na, leisk man pagalvoti, aš tiesiog nežinau. 
Jokia moteris man to dar nėra sakiusi. 

Ji toliau žiūrėjo į jį, O jo veido išraiška pasikeitė 
į rūstesnę. 

— Tiesa yra tokia, Linete, kad aš nemanau, jog 
man patinka, kai moteris man sako “ne". 

Ji vėl pažvelgė į lietų. 

— Ar tik tu nesumanei išeiti? Aš nepatariu to 
daryti. Kas minutę darosi vis šalčiau, ir abejoju, ar 
tu žinai kelią į Svytbraerą. Na, ko gi ten stovi kaip 
užtaisytas pabūklas? Grįžk prie ugnies, — kurį laiką 
jis ją stebėjo, o paskui nusijuokė. Ji pažvelgė į jį. — 
Kertu lažybų, kad tai tavo pirmasis kartas su vyriš- 
kiu, ir tu bijai. Tau nereikia dėl nieko bijoti. Aš bū- 
sių tikrai švelnus ir tau nesuteiksiu jokio skausmo. 

Ji priėjo prie laužo ir paėmė šalį. Atkakli Kordo 
ranka bandė sučiupti ją už sijono. Jis atsisėdo, Žai- 
buodamas akimis. 

— Tu ketini išeiti šitaip apsirengusi! 

— Bijau, kad nepalieki didelio pasirinkimo. Be- 
lieka arba pasilikti čia ir... — ji atsiduso, — arba pa- 
bandyti išeiti. Man labiau patinka lietus. 

Jis atsistojo įsiutusiu veidu. 

— Aš niekada neprievartauju moterų ir nesiruo- 
šiu to daryti dabar. 

Ji liovėsi rišti savo šaliką. 

— Ar tai reiškia, kad, jei aš pasiliksiu čia, tu pa- 
liksi mane ramybėje, — ir tuomet neįtikėtinas pyktis 
jo akyse atsakė jai aiškiau negu žodžiai. — Tada aš iš 
tikrųjų neturiu pasirinkimo. 

— Tik negalvok, kad aš ateisiu ir išgelbėsiu tave 
kaip Mekas. Išeisi, tai keliauk sau sveika. Pasimatysim 
per tavo laidotuves, — jo akys perbėgo jos kūnu. — 
Bereikalingas laiko gaišinimas, — jis sušnarpštė. 

Paskutinį kartą Linetė pažvelgė į šiltą ugnį ir su- 
sigūžė, žengdama į stingdantį lietų. 

Kordas kurį laiką žiūrėjo į ją, paskui paspyrė be- 
sivoliojantį ant žemės akmenį. Jis išsitiesė ant užtie- 
salo prie laužo. 

— Na, ar ji nepralenkia visų? — ištarė balsu, lin- 
guodamas galvą, o paskui išsišiepė. Jis palauks dar ke- 
lias minutes, o paskui eis ir parsives ją. Pabuvusi šiek 
tiek tame šaltyje ji labai norės eiti jam iš paskos. Pasi- 
rąžęs jis susidėjo rankas po galva. “Mergaitė tikrai drą- 
si“, — pagalvojo, trindamas rankas viršum laužo, ir 
prisiminė, kaip ją pabučiavo. Jis niekad nieko taip ne- 
buvo troškęs, kaip šios mažytės mergaitės. 

Kokie teisingi buvo Kordo žodžiai, Linetė supra- 
to, vos tik šaltas lietus ėmė virsti kruša. Plaukai, iš- 
lindę iš po jos šaliko, suledėjo. Kojos jau sustiro, bet 
ji, palenkusi galvą, ėjo prieš sniegą į priekį. Dėl vie- 
no dalyko Kordas labai klydo. Linetė puikiai orien- 
tavosi ir dabar neklysdama ėjo link Agnesės Emer- 
son namo. Kartą ji pamanė, kad kažką netoliese iš- 
girdo, ir tada pamatė šmėsčiojant už medžių baltus, 
su niekieno kito nesupainiojamus Kordo kailius. Ji 
pasislėpė už didžiulio supuvusio kelmo ir palaukė, 
kol jis nueis. 

Dar po valandos ji jau nebebuvo tokia tikra dėl 
savo sprendimo palikti šiltą urvą. Nebuvo galima su- 
lyginti Kordo blogybės su mirtimi. Jai buvo daugiau 
negu šalta. Kūnas per daug sustiręs, kad drebėtų. 
Kruša virto sniegu, o šlapia suknelė ant jos suledėjo 
ir dabar kabėjo, tempdama ją žemyn. 

Keista, šalčio daugiau nebejuto, bet jautėsi nepa- 
prastai mieguista. Viskas, ko ji norėjo, — tai atsigulti 
kur nors ir miegoti. Ji girdėjo kažkur toli lojant šunį, 
bet tas triukšmas pasiekė ją lyg per miglą. Jei tiktai 
galėtų šiek tiek numigti, tada atsikeltų ir eitų toliau. 
Turbūt nedaug likę kelio iki Agnesės namo. Nuvirtęs 
medis gulėjo skersai tako, o sniegas šalia — tai toks 
purus, minkštas baltas guolis. 

Ji susmuko ant kelių ir palietė jį. Jos rankoms, 

iš pradžių mėlynoms, o dabar papilkėjusioms, snie- 
gas atrodė truputį šiltas. Linetė pasirąžė: ak, miego 
palaima! 

Kažkas palietė jos veidą, bet nepažadino. 

— Ma! Ji atsirado! Aš ją suradau. 

Agnesė nubėgo pas savo sūnų pro tirštai krin- 
tantį sniegą. Aštuoniolikmetis Doilas klūpojo prie ne- 
judančio Linetės kūno ir valė sniegą nuo jos veido. 
Palinkęs į priekį, pakėlė ją ant rankų, išsigandęs kie- 
tos, sušalusios suknelės. 

— Ji gyva... vos vos, — pasakė jis, pasirodžius 
Agnesei. 

— Parneškime ją namo. Ar ji tau ne per sunki? 

Doilas metė pilną paniekos žvilgsnį į motiną. Ar 
ji niekada taip ir nesupras, jog jis suaugęs vyras? Doi- 
las laikė ją prie savęs, bandydamas sušildyti savo pa- 
ties kūnu. Linetė buvo tokia sušalusi ir sustirusi kaip 
geležis, bet, ačiū Dievui, nesunki. Jie greitai pasiekė 
trobelę. Motina pamojo jam paguldyti Linetę į lovą 
prie ugnies. 

— Dabar eik ir surask Lonį bei tėvą. Aš ją atšil- 
dysiu. 

Doilas skubiai išėjo svarstydamas, ar kas nors, 
buvęs taip sustingęs, kaip Linetė, gali vėl atgyti. 

Agnesė prakirpo suknelę, nes medžiaga buvo per 
daug suledėjusi, kad galėtų nurengti. Tada įvyniojo mer- 
gaitę į vieną iš savo didžiulių flanelinių naktinių marš- 
kinių, trindama visą kūną šiurkščia vilnone antklode. 

Durys atsidarė, ir Doilas, jo tėvas bei aštuon- 
metis Lonis įžengė į kambarį. 

— Ji atrodo baisiai, ma. Ar ji mirė? — paklausė 
Lonis. 

— Ne, — atšovė Agnesė. — Ji nemirė ir nesi- 
ruošia mirti. Lytli, — kreipėsi į savo vyrą, — tu trink 
jos pėdas, o tu, Doili, padaryk jai sasapraso arbatos. 

— O aš? — nekantriai paklausė Lonis. 

— Tu trink jai rankas. Ar mokėsi? 

— Taip, ma, — jis pradėjo savo darbą. — Pažiū- 
rėk į jas. Jos tokios mažytės ir tokios juokingos spal- 
vos, ar ne? 

Agnesė sėdėjo, pasidėjusi ant kelių Linetės gal- 
vą lyg į lopšį. 

— Kodėl ji nieko nepasako, ma? Kaip ji gali taip 
gulėti, lyg numirusi? 

— Nes ji sušalo, Loni, ir mes turime ją sušildyti. 

Lonis laikė Linetės rankas savosiose ir pūtė į jas, 
o paskui pažvelgė į motiną, laukdamas padrąsinimo. 

Agnesė vos nusišypsojo savo sūnui, bet visi ma- 
tė, kokia ji susirūpinusi. 

— Aš apvyniosiu jos kojas, — pasakė Lytlis. 

— Gal mums uždėti ant jos daug antklodžių ir 
prikūrenti pirkią? 

Nespėjus jam tai ištarti, Doilis įmetė dar vieną 
rąstigalį į krosnį. 

— Ma, — tarė Lonis, o kai pažvelgė, jo akyse bu- 
vo ašaros. — Aš nenoriu, kad Linetė mirtų. Ji tokia 
graži, o Mekas pašėltų, jei ji numirtų. 

— Ji nemirs! — ištarė Agnesė su tokia jėga, ku- 
ri nustebino net ją pačią. — Mes neleisime jai nu- 
mirti. 

Lytlis laikė krūvą antklodžių ir dangstė jomis Li- 
netę. Paskui Agnesė atsigulė ir prisitraukė mergaitę 
prie savęs, o Lytlis jas abi užklojo. Lonis pakėlė ant- 
klodės kraštą. 

— Loni! Ką tu darai? Mes norime ją sušildyti. 

— Zinau, — pasakė berniukas rimtai. — Aš ke- 
tinu irgi įlįsti, — jis palindo po antklodėmis ir pri- 
spaudė savo mažo kūnelio nugarą prie Linetės. — Jai 
tikrai šalta, ar ne, ma? 

— Tikrai, Loni, — sušnibždėjo Agnesė, ir jos 
širdį užliejo pasididžiavimas sūnumi. 

7 skyrius 


Linetė lėtai atmerkė akis. Agnesė buvo pasilen- 
kusi prie ugnies, maišydama kažką gardaus dideliame 
juodame puode. Ji atsisuko ir nusišypsojo Linetei. 

— Kaip gerai, kad sugrįžai pas mus. 

Linetė pabandė pajudinti vieną ranką ir pajuto, 
kaip nežmoniškai skauda raumenis. 

— Ką aš čia veikiu? 

— Tu neatsimeni? — Agnesė uždengė puodą 
dangčiu ir atsistojo. — Kordas vakar atėjo ir pasakė, 
kad tu pasiklydai per audrą, ir ar mes negalėtume 
padėti tave surasti. 

— Kordas tai padarė? — su panieka paklausė Li- 
netė, viską prisiminusi. 

Agnesė pakėlė vieną antakį. 

— Kordas nėra blogas, tik kartais toks atrodo. 
Nesu girdėjusi, jog jaunos mergaitės būtų juo anks- 
čiau skundęsi. 


— O dabar girdi, — Linetei visai nesinorėjo ap- 
tarinėti Kordo. 
— Stai, noriu, kad tai išgertum, — Agnesė prieš 


ją laikė garuojantį puodelį. — Tu dar būsi labai s1l- 
pna ir jausi skausmą keletą dienų, bet pažadu, mes 
tavimi gerai pasirūpinsim. 

— Agnese, aš negaliu čia likti, — Linetė paban- 
dė atsisėsti, ir Agnesė greitai priėjo jai padėti. 

— Atrodo, kad aš jau tai girdėjau, kai pirmą kartą 
atvykai į Svytbraerą, o dabar nenoriu apie tai dau- 
giau kalbėti. 

Linetė nusijuokė, bet tuoj pat nustojo, nes nuo 
to ėmė labai skaudėti pilvo raumenis. 

Agnesė jai nusišypsojo. 

— Dabar tau reikia pasistiprinti. 

Linetė padarė dar vieną dygsnį ištemptoje 
lovatiesėje. Ji Agnesės namuose jau savaitė, ir kiek- 
vieną kartą, kai tik užsimindavo apie išvykimą, visa 
šeimyna atsisakydavo jos klausytis. Ji girdėjo, kad 
Devonas jau sugrįžo, bet jos aplankyti neužėjo. 

Agnesė iš kitos rėmelio pusės palytėjo rankdar- 
bį ir kritiškai į jį pažiūrėjo. 

— Šarono Rožė visada buvo vienas iš mano mėgs- 
tamiausių raštų. O ar poniai Mekalister jis pano: — 
paklausė Linetė, nustojusi siuvinėti. 

— Meko ma, nors ji neleido berniukams taip jos 
vadinti. Jie turėjo sakyti “motina". 

Linetė pažvelgė į lovatiesę. Devono niekur nesi- 
matė nuo to laiko, kai ji susirgo, bet juk jis neturėjo 
jokios priežasties ją lankyti. 

— Tu pažinojai jo motiną tada. Kokia ji buvo? 

— O, ji buvo tikrai puiki ledi. Sleidas, Meko tė- 
vas, išvyko į šiaurę ieškoti pinigų, kad galėtų atida- 
ryti naują prekyvietę Kentukyje. Visi mes — Take- 
riai, Starkai ir aš su Lytliu — tada gyvenome Šiauri- 
nėje Karolinoje. Nė vienas iš mūsų nebuvome vedę, 
tik draugai ir kaimynai. Kaip sakiau, Sleidas išvyko į 
šiaurę. Ak, — Agnesė nustojo pasakoti ir atsiduso. — 
Tada Sleidas Mekalisteris buvo puikios išvaizdos vy- 
riškis, aukštas, gražus, tamsiais plaukais, plačiapetis, 
vaikščiojo tyliai, lyg katė. 

— Kaip Devonas, — sušnibždėjo Linetė pati sau. 

Agnesė stabtelėjo, bet neparodė jokio ženklo, jog 
išgirdo Linetės pasakymą. 

— Iš šiaurė Sleidas atsivežė nepaprastai gražią 
nuotaką, kuri elgėsi labai juokingai, — akies krašte- 
liu Agnesė žvilgtelėjo į Linetę, šią anglų mergaitę, 
geriančią arbatą iš grubaus molinio puoduko lyg iš 

trapaus porceliano. — Tada ji jau laukėsi, ir po to, 
kai jai gimė dvynukai, visa mūsų kompanija išsiruošė 
į naująją Kentukio žemę. Tuomet Sleido žmonai pa- 
sidarė blogai. Ji ėmė skųstis, visą laiką zirzė dėl ke- 
lionės, dėl darbo gausybės, vos neišvedė mūsų iš kan- 
trybės, tačiau Sleidas ją tikrai mylėjo. Niekada nesu 
mačiusi labiau atsidavusio moteriai vyro, — Agnesė 
sukikeno iš tik jai vienai žinomo dalyko. — Tik vie- 
name dalyke ta jo žmonelė, atrodo, ypač buvo vyku- 
si, nes daugelį rytų Sleidas atsikeldavo labiau pavar- 
gęs, negu tada, kai guldavosi. 

Linetė, nulenkusi galvą, slėpė savo paraudusius 
skruostus. 

— Manau, kad negalime tos moters labai kaltin- 
ti. Sleidas pasakojo, kad ji užaugo name su virvutė- 
mis prie sienos, ir vos tik jas patraukdavo tai koks 
nors vyras ar moteris atlėkdavo paklausti, ko pagei- 
daujama. 

Linetė nustebusi pažvelgė į Agnesę. Ji taip pat 
būtų galėjusi papasakoti, kad ir jos pačios gyvenimas 
buvo labai panašus iki to laiko, kol neištuštėjo tėvo 
kasyklos, o žemės neišpardavė, kad apmokėtų skolas. 

— O kaipgi Devonas? — tyliai paklausė ji. 

— Tie berniukai! Nors ir dvyniai, bet tokių prie- 
šingybių nerasi niekur. Kevinas atrodė kaip ir jo ma- 
ma — geltonais garbanotais plaukais, baltos odos, o 
Mekas buvo panašus į tėvą — tamsus, bet mėlyno- 
mis akimis. Po kiek laiko Sleidas, išvykęs iš Svytbra- 
ero, vis ilgiau užsibūdavo. Spėjama, kad jo žmonos 
skundai galop ir jam ėmė įgristi. O tada prasidėjo tikri 
nesutarimai dėl indėnų. 

— Kokių indėnų? 

— Sleido motina, dvynių senelė, buvo grynak- 
raujė šovni, kažkokia genties vyresnioji, ir visą laiką 

jos giminaičiai atvykdavo aplankyti dvynių. Indėnai 
išgąsdino berniukų motiną, ir ji ėmė laikyti juos na- 
muose, niekada neišleisdavo laukan. Dėl to Sleidas 
su žmona labai susiginčijo — buvo girdėti net per 
mylią. Bet kai berniukai ėmė vaikščioti, jų proble- 
mos išsisprendė, bent jau Meko, — ji susijuokė. 

— Kaip Devonas tai padarė? 

— Tas mažylis buvo tikras paršelis. Jo negalėjai 
išlaikyti jokiame kambaryje. Vieną kartą, prisimenu, 
Sleidas vos jo neužplakė, kai rado ant stogo viršaus. 
Jam buvo tik ketveri metai, ir mes niekaip nesupra- 
tome, kaip galėjo tenai patekti, — Agnesė nusijuokė 
ir siuvo toliau. 

— Bet kas atsitiko jo motinai, ir kur yra Kevi- 

nas? , 
Agnesė atsiduso. 
— Tai tikrai liūdna istorija. Kai berniukams bu- 
vo apie penkerius metus, ir ponia Mekalister seniai 
liovėsi bandyti išlaikyti Meką troboje, tada ji rado jį 
tupintį purve su indėnų berniuku. Jie abu buvo su 
trumpomis odinėmis kelnėmis, ir berniukas mokė Me- 
ką šovni žodžių. Ta vargšė moteris ėmė šaukti ir šau- 
kė tol, kol, atrodė, išėjo iš proto. 

— Bet kodėl? — Linetė nuoširdžiai paklausė ne- 
suprasdama. 

Agnesė švelniai jai nusišypsojo. Net ir po visų 
nutikimų pas indėnus Linetė nejautė neapykantos 
jiems, kaip kai kurie kiti žmonės. 

— Aš manau, kad negalima buvo atskirti jos sū- 
naus nuo kitų indėnų vaikų, lakstančių aplink par- 
duotuvę. Betgi su Kevinu buvo visai kitaip, jis visad 
klausydavo mamos. Tik ne Mekas. Tą naktį mes gir- 
dėjome, kaip ji šaukė Sleidui, jog sugrįšianti atgal į 
rytus ir pasiimsianti su savimi berniukus. Po dviejų 

dienų atvyko kažkokie misionieriai, keliaujantys į Ry- 
tus, ir ji, pasiėmusi Keviną, išvyko su jais. Daugiau 
mes jos nematėme. 

— Bet kaipgi Devonas? Kaip ji galėjo palikti sa- 
vo mažylį? 

Agnesė papurtė galvą. 

— Aš tikrai nežinau, bet ji tai padarė. Ji apkabi- 
no jį, išbučiavo, vis kartodama, kad jį myli, o paskui 
sėdo į vežimą ir išvažiavo. 

— O Devonas? — tyliai paklausė Linetė. 

— Jam tada buvo tik penkeri metai. Jis tik pasto- 
vėjo minutę ir sugrįžo į parduotuvę. Mes visi manė- 
me, kad jis buvo per mažas, jog suprastų, kas vyksta. 

— Bet juk taip nebuvo, — paprastai pasakė Li- 
netė. 

Agnesė liūdnai papurtė galvą. 

— Tikrai nebuvo. Po keleto valandų Sleidas jo pa- 
sigedo ir ėmė ieškoti. Mes visi ieškojome. Po dviejų die- 
nų vienas iš jo indėnų pusbrolių atvedė jį atgal, o ber- 
niukas atrodė taip, lyg būtų visą tą laiką nevalgęs ir ne- 
miegojęs. Sleidas tik stovėjo, o mes galvojome, kad jis 
ketina jį prilupti, bet jis tik atsiklaupė, ištiesė rankas, 
ir Mekas pribėgo prie jo, — Agnesė nutilo, nusišluos- 
tydama ašarą. — Buvo tiesiog baisu. Tas mažasis ber- 
niukas verkė tiek valandų, jog Sleidas turėjo jam duo- 
ti viskio, kad užmigdytų. 

— Ar jis kada nors pasimatė su motina? 

— Niekada. Bet po trejų metų, kai Sleidas pasi- 
mirė, aš parašiau Meko broliui ir nusiunčiau vieną iš 
jo drožinėtų statulėlių. Kevinas atrašė ir pranešė, kad 
motina neseniai mirė, ir atsiuntė Mekui skaptavimo 
įrankius iš pačios Vokietijos. Vyliuosi, kad Kevinas 
kada nors pasirodys čia. 

Jos trumpam nutilo, besiklausydamos tvirtų mal- 

kas skaldančio Doilo kirvio smūgių. Sniegą verste ver- 
tė, todėl lauke ir net viduje buvo neįprastai tylu. 

— Kodėl Devonas nekenčia Kordo? — nulenku- 
si galvą, paklausė Linetė. Ji norėjo sužinoti. Jai rei- 
kėjo tai sužinoti, nors rizikavo, jog Agnesė nepasiti- 
kės ar net pasmerks. 

Agnesė, atrodė, galvojo apie tą patį. 

— Mekas nebuvo susitikęs su Kordu iki aštuo- 
niolikos metų, ir jie, vos tik pažvelgę vienas į kitą, 
tapo priešais. Kiekvieną vasarą pro mus keliauja bū- 
riai žmonių, o Kordas su Meku visada stengiasi var- 
žytis, kurį įsimylės daugiau merginų. 

Linetė netikėdama pažvelgė į Agnesę, o ši jai nu- 
sišypsojo. 

— Žinau. Jie baisūs. Aš šnekėjausi dar su Slei- 
du dėl to, bet niekaip nebuvo galima su juo sutarti ar 
įtikinti, jei kalba ėjo apie Meką. Jis manė, kad saulė 
patekėjo ir apšvietė jo berniuką. O aš pavargau ma- 
tyti verkiančias mergaites ir Kordą bei Meką, besi- 
šaipančius vienas iš kito. Bet praeitą vasarą reikalai 
pasikeitė. Maža mergaitė, vardu Emi Trulok, pasiro- 
dė mūsų krašte, ir Mekas ją labai įsimylėjo. 

Agnesė nekreipė dėmesio į išplėstas Linetės akis. 

— Kordo tada nebuvo, bet kai jis sugrįžo, tai ap- 
žavėjo tą mergiotę, kaip ir visada anksčiau, bet Mekui 
šis kartas buvo ypatingas. Aš nebūčiau žinojusi, kas at- 
sitiko, bet Lytlis ir Mekas buvo išvykę medžioti, ir jie 
pamatė tą mergaitę su Kordu, 6csimaudančius nuogus. 
Nuo to laiko viskas, ką daro Kordas, Meką siutina. 

Kelias minutes abi tylėjo. Agnesė žiūrėjo į nulenk- 
tą Linetės galvą. Ji spėliojo, ką ši mergina mano apie 
Meką, kas atsitiko tarp jos ir Kordo. Ji suprato, kad 
Mekas neaplanko jos todėl, jog įsitikinęs, kad žino, 
kas nutiko tarp jų. Tas atvejis su Emi Trulok sužeidė 

jį labiau, negu jam atrodė. Agnesė spėjo, kad jis nesi- 
ruošia pamilti ką nors dar kartą, ypač po to, kai Line- 
tė tiek daug laiko praleido miške drauge su Kordu. 

Anksti kitą rytą Linetė nuėjo į savo trobelę. Jai 
sunkiai pavyko įtikinti Agnesę ir visus likusius Emer- 
sonus, kad ji jaučiasi puikiai ir gali eiti be niekieno pa- 
galbos. Galiausiai ji beviltiškai pažvelgė į Agnesę, ir 
vyresnė moteris suprato, kad Linetė nori pabūti viena. 

Dabar ji lengvai žingsniavo derlinga, klampia že- 
me. Šaltas oras gaivino po ilgos savaitės, praleistos 
trobelėje. Nors dabar jau buvo beveik nutirpę, tačiau 
kai kur vis dar baltavo nedideli sniego lopinėliai. 

Linetė, pagreitinusi žingsnį, giliai kvėpavo. Po 
vakarykščio Agnesės pasakojimo ji negalėjo daugiau 
apie nieką galvoti, kaip tik apie Devono gyvenimą, 
apie mažą berniuką, raudantį savo motinos, ir suau- 
gusį vyrą, išvydusį savo mylimąją, besimaudančią nu- 
0gą su pusbroliu. Dabar ji suprato, kodėl Devonas 
jos neaplankė, kodėl apie ją nesiteiravo — jis galvo- 
jo, jog ji pasielgė taip kaip ir Emi Trulok. Žinoma, 
kad viskas, ką ji gali padaryti, tai nueiti pas jį ir tie- 
siai papasakoti, kas įvyko tarp jos ir Kordo. 

Bet kodėl? Taip, kodėl ji turėtų tai padaryti? Jei 
jeigu maldaus ja patikėti dabar, tai ir visada turės 
jam teisintis ir aiškintis. Po to trumpam tarsi išvydo 
savo ateitį: penkiasdešimties metų Devonas, ateinan- 
tis į jos trobelę mokytis skaityti ir kaltinantis ją, pra- 
žilusią ledi, susidomėjus kitu vyru. Ne! Ji nuvijo ša- 
lin beprotišką viziją. Jis privalo priimti ją tokią, ko- 
kia yra, ir jeigu jis mano, jog ji praleido naktį su vy- 
ru, tegul taip ir mano. Jis turėjo žinoti, jog ji Linetė 
Tailer, o ne Emi Trulok. Trumpam ją apėmė baimė 
supratus, ką toks pasiryžimas reiškia. Devonas gali 

supykti taip, kad nuo jos pasitrauks. Ji bandė save 
įtikinti, kad jei jis toks tuščias, paviršutiniškas žmo- 
gus, tai geriau jo netekti. Tada garsiai nusijuokė iš 
šio teiginio absurdiškumo, nes žinojo, ką ji padary- 
tų, jei reikėtų Devono atsisakyti. 

Jau pasirodė proskyna, ir Linetė suprato, kad 
mato dūmus, rūkstančius iš jos mažos trobelės ka- 
mino. Taip neilgai čia gyveno, bet kokie brangūs bu- 
vo jai šie namai! Ji pasikėlė sijoną ir pasileido bėgte 
trobelės link. Kai uždususi įžengė pro duris, atsirė- 
mė nugara į jas ir apžvelgė kambarėlį. 

Pamačiusi keturis daiktus ant stalo, priėjo prie 
jų. Jos akys trumpam apsiblausė iš palengvėjimo ir 
laimės, nes tai buvo Devono išskaptuotos figūrėlės. 
Ji pakėlė pirmąją, žvelgė į švelnias jos formas. Žvel- 
gė tol, kol suprato, jog tai Agnesė Emerson. Agnesė 
stovėjo atlošusi pečius, jos energija ir gyvastis tryš- 
ko net ir iš keturių medžio colių. 

Linetė greitai, su didėjančiu smalsumu atsigręžė 
į figūrėles. 

Kita figūra buvo keturios Starko dvynės, susiki- 
busios rankomis. Išsipūtę sijonai pabrėžė jų judan- 
čius kūnus. Mergaitės buvo beveik visos tokios pa- 
čios, bet Linetė tuoj pat pastebėjo, kuri yra Sara. Ji 
nusišypsojo, sužavėta skulptūrėlės. 

Kitą figūrą taip pat buvo lengva atpažinti. Geila- 
nas ir Dolas sėdėjo ant suoliuko. Geilanas, drožinė- 
jantis lazdą, o Dolas, linksmomis akimis, pravira iš 
juoko burna. 

Paskutinis darbas Linetę suglumino. Tai buvo jau- 
na mergaitė, žiūrinti į Džesį Takerį. Džesio kišenės 
išsipūtusios, bet mergaitės Linetė nepažino ir tuoj 
pat pagalvojo apie Emi Trulok. Mergaitė truputį šyp- 
sojosi ir atrodė, jog jai pasaulyje niekas nesvarbu, 

išskyrus tai, ką sako Džesis. Linetė nesusidomėjo Emi 
Trulok statulėle, bet kitos trys jai labai patiko. Ji su 
meile pastatė jas ant Židinio atbrailos, tik tą mergai- 
tę su Džesiu truputį atokiau nuo kitų. Visą dieną, ar 
duoną minkė, ar daržoves valė, ar malkas krovė, vis 
žvalgėsi į jas ir gėrėjosi. 

Vakarėjo, ir Linetė nervingai išlygino savo sijo- 
no raukšles bei pasitaisė plaukus, išgirdusi beldimą į 
duris. Devonas stovėjo prie durų, 0 ji žvelgė į jį, ne- 
galėdama nė žodžio ištarti. 

— Ar ruošiesi mane sušaldyti lauke, ar įleisi vi- 
dun, — jis nusišypsojo, ir ji žengtelėjo atgal. 

— Žinoma, įeik. 

Jis praėjo pro ją ir apsidairė po trobą. 

— Ar grįžusi viską radai savo vietose? 

Linetė nuėjo pamaišyti troškinio. Devonas elgė- 
si taip, lyg ji būtų išvykusi aplankyti savo giminaičių. 

— Taip, — ji nusišypsojo. — Viskas puiku. Ačiū, 
kad pasirūpinai trobele ir ypač už jas. 

Jos ranka švelniai palietė tris figūrėles, sustoju- 
si prie trečiosios. 

Devonas pastebėjo jos gestą, ir jo akyse pasiro- 
dė nuoskauda. Jis priėjo prie jos, pakėlė ketvirtąją 
statulėlę ir paklausė: 

— Ar tau ji nepatinka? — tyliai paklausė. 

— Aš... Na, ji labai graži, — ištarė ji užsikirs- 
dama. 

— Džesi buvo labai sunku perteikti medyje, jo 
veidas visada keičiasi, bet tave buvo lengva. 

Ji sustojo, įpusėjusi dengti stalą. 

— Mane? — paklausė, negalėdama patikėti. 

Devonas pažvelgė nustebęs. 

— Gal aš neperteikiau tavęs gerai. Argi nepaži- 
nai, jog tai tu? 

Ji padėjo lėkštę ir paėmė statulėlę. Ši žiūrėjo į 
ją. Ji niekada nemanė, jog taip atrodo. Tokia jauna, 
tokia naivi. 

— Ne, aš nežinojau, jog tai aš, — tyliai pasakė 
ji, žiūrėdama į Devoną. 

Jis nusišypsojo pastebėjęs, kaip ji pirštais apsi- 
vijo aplink tamsų medį. Po to perlipo per suolą. 

— Aš pasiruošęs valgyti. Geilanas vos manęs ne- 
pribaigė savo valgiu, kol tavęs nebuvo. 

Dėdama jam į lėkštę didžiulę porciją maisto, ji 
suprato, kadjis tyčia ketina neminėti incidento su Kor- 
du. Bet nežinojo, ar jausti palengvėjimą, ar pyktį. 

— O kas čia tokia, kaip tu manei? — paklausė 
jis pilna burna. — Čia nėra nieko, kas būtų į tave 
panašu? 

— Aš... Aš nežinau. Maniau, kad ji — tai kas 
nors, ką tu pažinojai anksčiau. 

Jis susiraukė. 

— Tu nemoki gerai meluoti. 

Tarp jų stojo tyla. 

— Devonai, aš noriu tau pasakyti... 

Jis staigiai pakėlė galvą. 

— Tu man nieko neturi pasakoti. Tu mano mo- 
kytoja, ir tai viskas. Ką tu darai, tai tavo pačios rei- 
kalas, ne mano. Aš neturiu jokių teisių į tave. Dabar 
šnekėkimės apie tai, kas domina mus abu, pavyzdžiui, 


apie dar vieną pyrago gabalą, — jis nusišypsojo jai, 
bet akys nebuvo linksmos. 
— Gerai, — tarė ji po akimirkos. — Aš supran- 


tu tavo jausmus. 

Ji dosniai atpjovė jam dar vieną didelį pyrago 
gabalą. 

— Geilanas sakė, kad tu tikriausiai išvykai ap- 
lankyti savo prosenelio. 

Devonas nekreipė jokio dėmesio į jos žodžius. 

Ji piktai patraukė lėkštę. 

— Gal tau neįdomus mano gyvenimas, bet kaip 
mokytoja aš rūpinuosi tavimi. Ar tavo prosenelis toks 
pat užsispyręs kaip ir tu? 

Devonas atsilošė kėdėje, žiūrėdamas į ją su 
nuostaba. 

— Aš buvau išvykęs dėl vaikų, kurių tu gailėjai. 
Perdaviau juos misionieriams, keliaujantiems į rytus. 

Ji buvo taip apstulbusi, jog neteko žado. 

— Visus? — sušnibždėjo. 

— Tavo šešis ir dar porą kitų, kuriuos Pasiutęs 
Lokys pagrobė dar per vieną užpuolimą. 


s skyrius 


Tyliu abipusiu susitarimu Devonas keletą savai- 
čių negrįžo į Linetės trobelę, kurioje gyvenimas te- 
kėjo ramia vaga. Ji jautėsi labai skolinga už vaikų iš- 
gelbėjimą, todėl tris kartus per dieną palikdavo jam 
karštą maistą pas Geilaną. Kai ji ateidavo, niekada 
neužtikdavo Devono parduotuvėje. 

Artėjant Kalėdoms, Linetė kaip ir visi kiti labai 
laukė švenčių. Agnesė, atėjusi į parduotuvę, visiems nu- 
rodė darbus. Geilanas buvo pasiųstas į mišką šviežio 
laimikio, o Dolas turėjo mokytis groti smuiku. Linetė 
privalėjo išpuošti parduotuvę, kurioje vyks šokiai. Po 
to Agnesė įsmeigė žvilgsnį į Devoną ir pasakė: 

— O tu pasiliksi su Linete ir jai padėsi. 

Linetė galėjo prisiekti, jog girdėjo, kaip Geilanas 
su Dolu sukikeno. 

— Gerai, ką reikia padaryti? — be entuziazmo 
paklausė Devonas. 

Linetė sukando dantis. 

— Man nieko iš tavęs nereikia. Esu tikra, jog 
galiu viską padaryti viena, — ji greitai perėjo per 
kambarį ir buvo jau beužtrenkianti duris. 

— Linete? 

Ji atsisuko į jį ir tarė: 

— Neateik daugiau čia man sakyti nemalonių žo- 
džių. Aš tikra, kad susitvarkysiu pati. 

— "Tu tai jau sakei. Aš atnešiau tai, — jis ištiesė 
jos šaliką. — Pagalvojau, kad tau jo reikia. 

Linetė suprato, kad buvo supykusi, jog net šal- 
čio nejautė. Ji apsigaubė šaliku pečius. 

— Na, o dabar atleisk man, — ji nusigręžė nuo 
jo, eidama miškan, tačiau dar didesniam jos pykčiui, 
Devonas nusekė įkandin. 

— Tu neprivalai būti šalia manęs. 

— Žinau — tu esi visai savarankiška, — jis pa- 
mėgdžiojo ją. — Bet girdėjau, jog čia laisva šalis. 

Ji stengėsi nekreipti į jį dėmesio, ieškodama ža- 
lumynų židiniui papuošti. Didžiam savo pasipiktini- 
mui buvo pamiršus: peilį. Bet užuot grįžusi į trobelę 
peilio, Linetė pabandė nulenkti žemyn vieną visad ža- 
liuojančio medžio šakelę. 

Devonas žiūrėjo, kaip ji kovoja su medžiu, 0 pas- 
kui žengtelėjo į priekį. 

— Ar galiu padėti? — jis pakėlė aštrų peilį ir grei- 
tai nupjovė šaką. — O gal nori, kad Kordas padėtų? 

— Taip, — sušnibždėjo ji. — Norėčiau, kad man 
padėtų Kordas arba kas nors kitas, — Linetė nežiū- 
rėjo į jį, kai jis nusigręžė ir pasišalino. Drebančio- 
mis rankomis ji nutempė šaką į gyvenvietę. 

Kai sugrįžo, parduotuvė buvo pilna žmonių. Vai- 
kai lakstė pirmyn ir atgal, susijaudinę dėl šokių, kurie 
vyks kitą dieną. 

— Šventė, — tarė Linetei Dolas. — Pasidėk 
kauptukus ir keliauk į miestą. 

Karolina Taker visą dieną praleido su Linete, jos 
virė, kepė, negailėdamos per žiemą sukauptų produk- 
tų. Džesis vis painiojosi po kojomis, bet greitai prie jo 
prisijungė ir Lonis Emerson. Lonis jautė, kad jis išgel- 
bėjo Linetės gyvybę, ir todėl ji dabar buvo jo asmeninė 
nuosavybė. Tačiau Džesiui anaiptol taip neatrodė, to- 
dėl jie keletą kartų susikibo, net prisireikė skirti. 

Kartą Devonas išspyrė Linetės duris; pagriebęs 
į ranką po berniuką, jis pareikalavo, kad ji juos su- 
tvarkytų. Taip pat mestelėjo keletą pastabų apie tai, 
kad dėl jos Svytbraere visi vyriškos lyties atstovai ko- 
voja, ir tebus jis prakeiktas, jei pats prisijungs prie 
jų. Jis išsliūkino, nespėjus jai ką nors atkirsti. 

Šventės naktis buvo giedra ir šalta, o Linetė apsi- 
vilko naująją suknelę, pasisiūtą tam vakarui. Lengvą 
melsvą medvilninę suknelę, parauktą ties krūtine ir 
liemeniu. Rankovės buvo ilgos ir ligi alkūnių pūstos. 
Ji žinojo, kad ši suknelė daugiau tinka vasarai, bet spė- 
JO, jog kambaryje bus daug žmonių ir labai šilta. Line- 
tė susišukavo ką tik išplautus plaukus, ir jie apgaubė 
jos nugarą ir pečius, švelniai garbanodamiesi. 

Ji stovėjo prie židinio, nervindamasi, keikdama 
save už silpnumą. Kai pasisuko, platus jos sijonas iš- 
siskleidė. Jei tik Devonas galvotų, jog ji graži, jei tik 
Devonas... Ji garsiai nusijuokė. Spėliodama, ką jis pa- 
sakytų, jei žinotų, kiek laiko sugaišo su šia suknele ir 
tik dėl jo. Gal jis paprašytų jos išeiti pakvėpuoti gry- 
nu oru šiąnakt? Ji išeitų. Ji eitų, kur tik jis paprašytų. 

Linetė atidarė trobelės duris ir giliai įtraukė nak- 
ties oro. Nejausdama šalčio, ji ėjo į parduotuvę. Ne- 
drąsiai atidarė duris, ir daugybė akių nukrypo į ją, 
bet Devono akių tarp jų nebuvo. Jis sėdėjo nuošalia- 
me kampe su Korina, 0 jos net nepastebėjo. 

Agnesė Emerson priėjo prie Linetės. 

— Lyna, kodėl tau su manim nepaėjėjus? Ar tu 
galvoji už jo tekėti? 

Linetė trumpam sutriko, paskui išsiblaškiusi nu- 
sišypsojo vaikinui Vortui Džeimsonui, kuris stovėjo 
netoli jos. 

— Iš kur Žinai, kad jis man pasipiršo? 

— Svytbraere visi žino viską apie visus. Taip, 
kaip aš Žinau, jog tu ir Mekas pykstatės, nepasakote 
vienas kitam Žžmoniško žodžio. 

Linetė palenkė galvą ir pažvelgė į savo rankas. 

— Devonas apie mane neteisingai mano ir tegul. 
Tegul jis turi ką nors kitą. 

— Jis nenori Korinos kitaip, negu bet kuris vy- 
ras jos nori, — Agnesė ėjo tiesiai prie reikalo es- 
mės. — Jei Vortas ar kas kitas paprašytų tekėti už 
j0, ji tikriausiai nusitemptų jį pas šventiką. Bet Ko- 
rina mano, kad jai atiteks Mekas, be to, įsitikinusi, 
j0g jis turtingas. 

— Agnese, ar tu manai, jog visi mane mato 
kiaurai? 

— Žinoma, kad taip. Tu žiūri į Meką ir vos ne 
tirpsti jo akivaizdoje. 

— Ne! Prašau. Nekalbėk taip. 

— Nieko negaliu padaryti, tokia yra tiesa. Dabar 
eikime ir pagalvokime, ar galime jį pagrobti iš Kori- 
nos. Kartą žvilgtelėjęs į tave, jis nieko daugiau, aš ma- 
nau, nematys. Mekai! — pašaukė Agnesė, — išlįsk iš 
to kampo ir ateik čia pasižiūrėti į mūsų Linetę. 

Devonas pažvelgė, ir jo akyse suspindo nuostaba. 

— Manau, kad tu jį jau dabar turi, tik nepa- 
leisk jo, — sušnibždėjo Agnesė Linetei, nueidama 
pas Koriną. 

— Tu labai graži, Linete, — tyliai pasakė De- 
vonas. 

— Gražesnė už baidyklę? 

— Daug gražesnė, — nusišypsojo jis. 

Dolas sugriežė smuiku, ir Devonas suėmė jos 
ranką. 

— Ar pasiruošusi šokiui? 

— Manau, jog tu parodysi man žingsnius. 

— Nėra jokių žingsnių, tik reikia greitai judinti 
kojas, — jis pačiupo ją už rankų ir apsuko aplink. 

Šokis buvo labai greitas, ir Linetė pasijuto iš- 
troškusi. Devonas paėmęs ją už rankos, nusitempė 
prie sidro statinės ir įpylė jai bokalą. Jie gerdami pa- 
žiūrėjo vienas į kitą, staiga jis pastatė savo puoduką, 
apsivijo ranka jos liemenį ir prisitraukė prie savęs. 

— Manau, kad tavo akys yra medaus spalvos su 
sidabriniais taškeliais, bet prisiekiu, kartą jos buvo 
beveik raudonos. 

— Užteks! — sušuko jiems Floidas Takeris. — 
Tu matai, kur tai veda, Mekai, — jis parodė į keletą 
vaikų, sėdinčių eilėje šalia nėščiosios Esteros Stark. 

Linetės veidas paraudo, bet Devonas spaudė ją 
šypsodamasis. 

— Puikiausia mintis, kokią girdėjau per visą va- 
karą, Floidai, — nusijuokė jis. 


— Devonai! — ji nustūmė jį nuo savęs, bet jis 
tol šypsojosi, kol ji pati jam nenusišypsojo. 
— Agnese! — Lytlis pašaukė savo žmoną. — Aš 


manau, kad laikas mums įsikišti ir pradėti kukurūzų 
aižymą, kol jie dar šiek tiek tvardosi. 

— Negaliu pasakyti, kad ši mintis tokia pat gera 
kaip Floido, bet tiks, — atsakė Devonas. 

Iš sutartinio juoko, Linetė suprato, kad tai, ką 
Devonas pasakė, ne taip jau nekalta. Agnesė atėjo ir 
atsistojo šalia. 

— Mes kasmet pasiliekame keletą bušelių kuku- 

rūzų ir čia aižom juos. Kas gauna raudoną burbuolę, 
gali pabučiuoti ką nori. 

— O, — pasakė Linetė, pradėdama suprasti De- 
vono juoką. 

— Paskubėk, geriau pradėk, nes viskas prapuls. 

— Aš? — paklausė Linetė. 

— Žinoma, — nusijuokė Agnesė. — Tu gausi rau- 
doną burbuolę ir galėsi pabučiuoti tą, kurį tik nori. 

Linetė pažvelgė į Devoną, kuris ją atidžiai ste- 
bėjo. Ji nesusvyravo. 

— Eikime, — pasakė ji, skubėdama prie didelės 
kukurūzų krūvos. 

Dolas Starkas rado pirmą raudoną burbuolę ir 
tiesiu taikymu nuėjo pas savo žmoną. Jis apglėbė jos 
didžiulį pilvą. Kažkas sušuko, kad tai jis gerai išma- 
no, nes niekada jos kitokios nemato. Dolas aistrin- 
gai ją pabučiavo ir pakėlė, 0 tuo tarpu aplink visi juo- 
kėsi ir šaukė. 

Agnesė kumštelėjo Linetę. 

— Kiek aš suprantu, tik dėl to ji ir pakenčia Dolo 
tingumą. Moteriai daugiau nieko ir negalima norėti. 

Staiga Dolas nuleido savo žmoną ant suoliuko ir 
grįžo prie smuiko. Visi kvatojosi iš Esteros meile 
trykštančio žvilgsnio. 

Parduotuvės durys atsidarė, ir siauroje angoje iš- 
niro Kordas Mekalisteris. Linetė nebuvo jo mačiusi 
nuo tada, kai pabėgo iš urvo. Atrodo, jis nė kiek ne- 
apgailestavo dėl to atsitikimo, nes akimis ieškojo Li- 
netės akių. Jai šyptelėjo. 

— Kordai! — kai kurie vaikai šaukė ir bėgo prie 
jo, rankutėmis glostė jo ilgus baltus kutus. 

— Na, kaip tik laiku, — jis nužvelgė kukurūzų 
krūvą. — Tai mano mėgstamas žaidimas. Saugokitės, 
mergaitės, Kordas ketina rasti raudoną burbuolę. 

Vaikai nusijuokė, kai didysis traperis įkišo ran- 
ką į krūvą. 

— Turiu ją! — po kelių minučių džiaugsmingai 
sušuko Kordas. Jis peršoko per krūvą, kutais užgau- 
damas Vilmos veidą, ir vos neparvertė Linetės. 

Ji atšoko nuo jo. 

— Ne, Kordai, palik mane ramybėje. 

— Ne, mis, aš tave laimėjau pagal taisykles, są- 
žiningai. Tu esi mano prizas, — jis šiurkščiai prisit- 
raukė ją prie savęs ir skaudžiai atlošė galvą, brukda- 
mas liežuvį jai į burną. Linetei pasirodė, kad jai už- 
kimšo gerklę. 

Kordas staigiai ją paleido, ir ji skaudžiai kojo- 
mis atsitrenkė į žemę. Jis pažvelgė į ją su neapykan- 
ta, po to apsigręžė ir išėjo iš parduotuvės, užtrenk- 
damas duris. 

Kambaryje buvo tylu. 

— Rodos, kad užmiršau iššluoti plevėsas iš visų 
pakampių, — sumurmėjo Geilanas. Nors visi nervin- 
gai juokėsi, bet nuotaika buvo rūškana. 

Dolas perbraukė smičiumi per smuiką. 

— Jis nesugadins mano šventinės nuotaikos! — 
sušuko jis. — O jūs griebkite tuos kukurūzus, kad 
mano Žmonai ir vaikams nereikėtų to daryti. 

Jie visi nusijuokė iš Dolo, pašiepusio savo paties 
tingumą. Kai buvo rastos dar kelios raudonos 
burbuolės, vėl pasigirdo juokas. Krūvai baigiantis, 
Devonas rado raudoną burbuolę, ir visi nervingai lau- 
kė, slapčia šypsodamiesi Linetei. 

Devonas kurį laiką rimtu veidu žiūrėjo į ją. 


— Paskubėk, vaikine! — sušuko Geilanas. — Tu 
turi tiek moterų, kad negali išsirinkti? 
— Ne, — ryžtingai pasakė Devonas. — Korina, 


ateik čia, — ir atsigręžė į geidulingą merginą. 


92 


Aplink visi sušnibždėjo, kai Devonas apkabino 
Koriną, o Linetė negalėjo nuo jų atplėšti akių, nuo 
tos lygios tamsios Devono odos, liečiančios kitą mo- 
terį. Ji matė, kaip jo burna prasivėrė, prieš užspaus- 
dama Korinos burną, ir kaip mergina noriai prie jo 
prisispaudė savo kūnu. 

Linetė pažvelgė į savo saują ir pamatė pirmuo- 
sius grūdus iš raudonos burbuolės. Tada greitai įbru- 
ko burbuolę Agnesei į ranką ir kažką sumurmėjo apie 
tai, jog jaučiasi negerai. Ji tyliai išėjo iš parduotu- 
vės, bet nebuvo nė vieno, kuris to nebūtų pastebėjęs, 
taip pat ir vyras, kuris bučiavosi su kita. 


o skyrius 


Linetė parbėgo į savo trobelę ir parpuolusi pra- 
dėjo raudoti, jausdama tuštumą dėl prarasto Žmogaus. 

— Na, dabar tu sugadinsi savo gražiąją šventinę 
suknelę. 

Ji atsisuko ir pro ašaras pamatė Kordą, stovintį 
šalia. 

— Eik iš čia ir palik mane vieną, — ji pastebėjo, 
kad jo akys pasidarė piktos. 

— Manau, kad man jau pakanka tavo gerų ma- 
nierų. Ne tokia jau tu tyra, kaip dediesi. Girdėjau, 
jog lakstai apie mano mažąjį pusbrolį, esu tikras, kad 
jam tai jau nusibodo. Taigi, atrodo, ir man truputis 
priklauso to, ką tu taip laisvai daliji. 

— Tu klysti! Dabar nešdinkis iš čia, arba aš 
šauksiu. 

— Gali pradėti tuoj pat. 

Ji pravėrė burną, bet joks garsas nepasigirdo. Ji- 
sai delnu uždengė jos veidą, neleido nė kvėpuoti. Po 
kelių sekundžių jis ją paleido. 

— Dabar matai, ką aš noriu pasakyti. Tik pra- 
dėk šaukti. Bet pagalvok, ar tau bus labai malonu, 
jei užkimšiu burnelę, kolei ragausiu tavo mielą, ma- 
žytį kūną. 

— Kordai, ne... — ji pasitraukė nuo jo, dabar 
jau išsigandusi. 

— Tu manai, kad gali mane perkalbėti? Mažai 
yra žodžių, kurie priverstų mane išeiti, negavus to, 
ko trokštu, — kažkieno balsas pasigirdo lauke prie 
trobelės, ir Kordas tuoj pat užvirto ant Linetės bei 
užėmė jai burną. — Prakeikti nenuoramos! Jie ateis 
čia pažiūrėti, kodėl jų mažoji Lyna ne puotoje. At- 
rodo, kad teks tave iš čia išsivežti. 

— Ne, — ji pradėjo prašyti. 

— Nesakyk man “ne" daugiau, — suurzgė jis. — 
Man tai nepatinka. Dabar aš turiu pagalvoti šitką. 
Nenoriu, kad šie žmonės mane sektų. Tas mano pus- 
brolis galėtų susekti net gyvatę prieš srovę, — jo vei- 
das nušvito. — Tu jį mokei skaityti, ar ne? Na, tai tu 
gali jam parašyti laišką, kad pabėgai su manimi. Jis 
tuo patikės, — Kordas nusišiepė. — Mekas tau ne- 
pasakojo apie Trulok, tą mergaitę? Jis buvo taip įsi- 
mylėjęs, jog liežuviu vos nesiekė Žemės, bet pasiro- 
džiau aš, ir ji niekad daugiau Meko neišvydo. 

Linetė buvo išsigandusi, labai išsigandusi. Kor- 
das buvo išprotėjęs. Jo balse ji girdėjo pavydą ir ne- 
apykantą pusbroliui, ir vėl stebėjosi dėl to. 

— Imk ir rašyk, ką tau pasakysiu. 

Ji neturėjo nei parkerio, nei pieštuko, tik skalū- 
no gabalėlį, kuriuo naudojosi mokydama Devoną. 

— Tu rašyk, kad pabėgai ir negrįši. Bet atsar- 
giai, nes aš moku skaityti, — pamatęs, kad ji delsia, 
jis perkreipė lūpas. — Aš labai nenorėčiau sulaužyti 
vieno iš tavo gražių kauliukų, bet esu tikras, kad teks 


94 


tai padaryti, o paskui aš tave vis tiek išsivešiu. Kaip 
tąsyk sakei urve, neturi jokio pasirinkimo. 

Ji parašė tai, ką jis pasakė, bet kai jis patraukė 
ją, kad pasižiūrėtų, Linetė suprato, kad jis ją apga- 
vo, nes nemokėjo skaityti. 

Kordas nusišiepė, tarytum būtų skaitęs jos mintis. 

— Nekenčiu to daryti, bet privalau, — jis užrišo 
raištį jai ant burnos, 0 po to surišo rankas už nugaros. 

Kordas ištempė ją paskui save, prieš tai iškišęs 
galvą pro duris ir apsižvalgęs. Įsitikinęs, jog netolie- 
se nieko nėra, jis užkėlė Linetę ant arklio, ir jie išjo- 
j0 į tamsų mišką. 


Paleidęs Koriną Devonas sutiko beveik visų Svyt- 
braero gyventojų priešiškus žvilgsnius. Jis žinojo, kad 
Linetė išėjo, ir trumpam pasijautė geriau, nes dabar 
ji pati paragavo savo vaistų. Linetė nesijautė blogiau 
negu jis, kai pamatė ją Kordo glėbyje, arba anksčiau, 
kai sužinojo, jog ji praleido naktį su Kordu. Dabar, 
kai nuo savęs nustūmė Koriną, Devonas vienas sėdė- 
jo ant suoliuko, stovinčio šalia sienos, bet nejuto jo- 
kio džiaugsmo. Jis prisiekė, kad neleis savęs skau- 
dinti nė vienai moteriai, bet Linetė tai padarė. Toji 
mergina neišėjo jam iš galvos nuo tada, kai ją išvydo 
Pasiutusio Lokio stovykloje. 

Jis nuėjo už prekystalio ir įsipylė sau viskio. Ko- 
dėl jis neveda Korinos ir neaugina krūvelės vaikų, 
kaip ir dera vyrui? Kodėl jis kenčia dėl tos mažos 
mergaitės, prasidedančios su kiekvienu Svytbraero vy- 
ru? Butelis buvo beveik tuščias, kai Geilanas jį iš jo 
paėmė. 

— Tu jau apsikvailinai šią naktį. Neleisiu pada- 
ryti tai dar kartą. Eik ir pasivaikščiok. Įkvėpk gryno 
oro, — jis nustūmė Devoną prie durų. 

Pirmiausia, ką Devonas pamatė, buvo Linetės 
trobelė: durys atidarytos, o blėstančios ugnies atšvai- 
tai Žaidė ant priekinių laiptelių. Jis lėtai nuėjo prie 
trobelės, bet protas nuo viskio buvo miglotas. 

— Linete? — kimiai sušnibždėjo, žengdamas vi- 
dun ir uždarydamas duris. Jos čia nebuvo. Jis įmetė 
dar vieną rąstigalį į ugnį, bet judėjo nerangiai ir lė- 
tai. Tada pamatė užrašą, kurį perskaitė atidžiai vie- 
ną kartą, paskui dar kartą. Ji paliko Svytbraerą su 
Kordu. Tuose žodžiuose skambėjo niekuo nesušvel- 
ninamas ryžtingumas. 

Devonas iškėlė lentelę, nuėjo į lovą, Linetės lo- 
vą, ir krito į ją. Jis užmigo viena ranka laikydamas 
lentelę, o kitą bejėgiškai ištiesęs į viršų. 

Rytą Devonas prabudo skaudančia galva, jo lie- 
žuvis buvo sunkus ir sausas. Kai apsidairė, ieškoda- 
mas vandens, suprato, kur esąs, ir ėmė keltis. Beke- 
liant ilgas kojas per lovos kraštą, ant grindų barkšte- 
lėjo grifelinė lentelė. Kai jis perskaitė žodžius, at- 
mintis vėl sugrįžo, o su ja atbudo pyktis. 

Taigi ji pabėgo su Kordu, pagalvojo jis ir atsimi- 
nė, kaip atrodė to didžiulio vyro glėbyje praeitą va- 
karą, taip pat ir tai, kaip Linetė bandė atstumti Kor- 
dą šalin. Zinoma, ji tiktai apsimetinėjo. Jis vėl per- 
skaitė ir susiraukė. Linetė niekada neapsimestų. Ji 
uždėtų savo mažą rankelę ir pasakytų: 

— Aš Linetė Blanša Tailer ir aš išteku. Ar ateisi 
į mano sutuoktuves? 

Kuo ilgiau jis žiūrėjo į lentelę, tuo labiau buvo 
susimąstęs. Taip pabėgti... tai nepanašu į Linetę. Jis 
apsižvalgė po trobelę ir ant kablio prie durų pamatė 
jos Šalį. 

Trobelėje niekas nebuvo pasikeitę. Jos dvi sukne- 
lės taip pat kabėjo. Keturios statulėlės, kurias jis jai 

padovanojo, taip pat buvo savo vietoje ant atbrailos. 
Linetė nebūtų išvykusi be drabužių. Gal Kordas pa- 
žadėjo jai naujus? Kai jie pasieks tą vietą, kur išvyko. 

Devonas atsistojo, o jo galva ūžė. Kordas! Jis ne- 
galėjo tikėtis iš Kordo, kad tasai išgabentų Linetę 
prieš jos valią, bent jau ne tada, kai jau buvo gavęs iš 
jos, ko norėjo. Bėt ar gavo? Ką ji veikė tą dieną snie- 
ge, jeigu nebuvo pabėgusi nuo Kordo? Galima įsivaiz- 
duoti, kad, jei Linetė tada pabėgo, Kordas taip pašė- 
lo, jog gali padaryti ką tik panorėjęs. 

Devonas išgėrė keletą bokalų vandens ir išėjo 
laukan sutikti ankstyvo ryto. Geilanas kriokė ant mil- 
tų maišų. Jis tikriausiai baigė butelį viskio, kurį De- 
vonas paliko. 

— Geilanai! — sušuko Devonas, ir senis atsimer- 
kė. — Aš keliauju paskui Linetę. Atrodo, kad Kor- 
das ją išsivežė. 

— Ar esi tikras, kad ji nenorėjo vykti? Nepana- 
šu į tai, kad čia yra dar kitas vyras, kuriam ji rūpėtų. 

— Neturiu laiko su tavimi ginčytis. Įdėk man 
džiovintos mėsos, kolei balnosiu savo arklį. 


Linetė įsitempusi sėdėjo priešais Kordą. Iš pra- 
džių jis graibė jos kūną, bet supykęs, kad ji tokia ne- 
judri, liovėsi. Dabar jie jojo tyliai. Ji neleido sau at- 
sipalaiduoti bijodama, kad neužmigtų, nes norėjo ži- 
noti, kuria kryptimi jie keliauja. Ji palauks šanso pa- 
bėgti ir sugrįš į Svytbraerą. 

Jie nesustojo iki kitos dienos, ir Linetė buvo to- 
kia pavargusi, jog vos galėjo paeiti, tačiau Kordas at- 
rodė žvalus, lyg būtų ką tik pailsėjęs. 

— Štai, sėskis, — jis pastūmė ją ant žemės. — 
Niekas mūsų neseka, — nusijuokė. — Bus nelengva 
pasislėpti nuo mano mažojo pusbrolio. Kai tu man 

nusibosi, aš tave parduosiu vienam iš tų traperių, O 
paskui kaip niekur nieko grįšiu į Meko miestelį, De- 
vonas nieko neįtars. 

Ji klausėsi daugiau jo balso negu žodžių. 

— Kodėl tu jo bijai? — paklausė tyliai. 

Kordo veidas pasidarė beveik violetinis nuo įsiūčio. 

— Bijau! Kordas Mekalisteris bijo tokio mažo 
sutvėrimo kaip Mekas? 

— Tu sakai, kad nebijai, bet aš dar kažką jaučiu 
tavo balse. 

Jis užsimojo, ruošdamasis jai suduoti, bet ji sė- 
dėjo tvirtai ir ramiai, o akyse nebuvo baimės. Linetė 
žinojo, jog yra dalykų, daug blogesnių už mušimą. 

Kordas vėl atgavo besišypsančią povyzą. 

— Spėju, kad tu tikrai šauni mergaitė. Netiesa, 
kad aš bijau Meko, tai yra kur kas giliau, negu mato 
visi žmonės. Tai, ką Žinau aš, bet nežino jis. Jis ma- 
no brolis. 

Linetės akys išsiplėtė. 

— Sleidas Mekalisteris buvo ir mano tėvas. Jis 
1r pats buvo beveik dar berniukas tada, kai aš gimiau, 
bet net ir toks turėjo mane pripažinti, tačiau užuot 
tai padaręs, jis mane paliko. Aš niekada negalėjau 
sugyventi su tais gerbiamais žmonėmis. Man buvo 
tiek kiek Mekui, kai radau Sleidą, ir mane visada 
skaudino tai, kad jis niekada niekam nepapasakojo, 
JO0g esu jo sūnus. 

— Bet aš nesuprantu, — tarė Linetė. — Agnesė 
pažinojo Sleidą, ir visi jį pažinojo dar prieš jam at- 
vykstant į Kentukį. Jie būtų žinoję, jog jis turi dar 
kitą žmoną. 

— Ne žmoną, o mergaitę. Aš buvau vieno pasi- 
voliojimo lauke vaisius, vienos nakties vaisius, kai 
Sleidas Mekalisteris buvo dar visai šunytis. 

Ji trumpai viską apmąstė ir tada ramiai paklausė: 

— Ar Sleidas žinojo apie tave? 

— Jis turėjo sužinoti, — su apmaudu pratarė 
Kordas. 

Linetė pradėjo suprasti. Užaugęs Kordas atvyko 
į Vakarus ieškoti savo tėvo, tikėdamasis, jog tasai jį 
atpažins. Neapykanta sustiprėjo, kai jo neatpažino. 

— Tu turi būti panašus į savo motiną. 

Jis įdėmiai pažvelgė jai į akis. 

— Mano mama mirė, keikdama Sleidą Mekaliste- 
rį. Jis pavertė jos gyvenimą pragaru. Aš užaugau pas 
jos tėvus. Senis visada man prikišdavo, kad aš nuodė- 
mės ir aistros vaikas, — jis bjauriai išsiviepė. — Aš 
sulaužiau jam žandikaulį prieš išvykdamas, o mano 
motina mirė tą pačią dieną. 

— Tai tu dabar atsilygini Sleidui, skaudindamas 
jo sūnų? 

— Teisingai. Praeitais metais aš iš jo pasiėmiau 
tą mažytę, o dabar tave. 

— Bet bijau, jog tu klysti. Devonui aš nerūpiu. Argi 
nežinai, kad kai turėjo šansą pabučiuoti ką nors, tai 
pasirinko Koriną, ne mane. Aš tik mokau jį skaityti. 

— Tu nori mane įtikinti, kad eičiau pas Koriną? 

— Ne, — ji nesuprato, jog tai nuskambėjo bū- 
tent taip. — Ne, — pasakė ji ramiai. — Tik Devonas 
nemyli jokios moters nuo to laiko, kai tai atsitiko su 
Emi Trulok. 

— "Tu žinai jos vardą, taip? Paklausyk — aš ne- 
pamišęs, ir nereikia su manimi taip kalbėti. Nebū- 
čiau išsivežęs tavęs, jei nebūtum manęs apkvailinusi, 
visam Svytbraeriui matant. 

— Aš to nedariau! Kordai, aš tikrai to nenorėjau. 

— Veltui bandai mane nuo to atkalbėti. Faktas 
tas, kad aš pradedu po truputį tave įsimylėti. Ateik 


čia, — jis sugriebė ją, oji atsitraukė atgal. Jis nuplė- 
šė jos suknelės rankovę. — Jei priešinsies, nieko iš 
to gero nebus. Kodėl tau nenurimus ir nepasitenki- 
nus tuo, ką aš tau padarysiu. 

Linetė paėjo atatupsta ir užkliuvo už nuvirtusio 
medžio kamieno. Ji smarkiai krito ant nugaros, net 
kojos kilstelėjo virš jo. 

Kordas stovėjo šalia, rankomis įsirėmęs į klubus. 

— Kaip tik taip, kaip aš mėgstu — iškeltomis 
kojomis, — jis atsiklaupė ir perbraukė ranka per šlaunį 
iš vidaus. — Tu apvalesnė, negu aš maniau. Man pa- 
tinka gražios apvalios kojos, — kita ranka perbrau- 
kė kitą koją. 

Ji pasikėlė ant alkūnių, mėgindama atgauti pu- 
siausvyrą ir atsitraukti nuo jo. Ilgas sijonas sukosi 
aplinkui, viena blauzda buvo prispausta tarp rąsto ir 
sunkaus Kordo kūno. Jo rankos toliau grabinėjo jos 
kūną. 

Pirštų galiukais ji užčiuopė akmenį ir išsitempė, 
kad jį pasiektų. Iš visų Jėgų trinktelėjo jam per gal- 
vą, nustebusi, kad ant jos pasipylė tiek daug kraujo, 
ir daugybė baltų kutų pakibo virš jos. 

Jos širdis daužėsi lyg pašėlusi. O pirma mintis 
buvo pamatyti jo žaizdą. “Ne!" — ji šaukė sau. Line- 
tė jautė plakančią jo širdį ir žinojo, kad jis gyvas. Ji 
turi labai mažai laiko pabėgti, kol skriaudėjas dar ne- 
atsipeikėjo. Visu kūnu stipriai jį stumtelėjo ir į šaką 
suplėšė sijoną per siūlę ties juosmeniu. 

Linetė atsistojo, kiek apsvaigusi, negalėdama su- 
galvoti, ką daryti ir kur eiti. “Galvok, Linete, gal- 
vok! — įsakė ji sau. — Eik iš čia į pietus, į Svytbrae- 
rą. Eik greitai ir tvirtai. Nebėk, eik tvirtu žingsniu.“ 

Ji žengė taip greitai, kaip tik galėjo, giliai įkvėp- 
dama oro, klausydamasi bet kokio persekiojimo gar- 
so, stengdamasi eiti kaip galima tyliau. 

Ją kamavo baisus troškulys, tačiau sustoti atsi- 
gerti nedrįso. Sprendžiant iš saulės, buvo vėlyvas vi- 
durdienis, kai ji parkrito. Krito ant nugaros, krisda- 
ma nuvertė supuvusį medį, kuris užgriuvo jai ant ko- 
jų. Ji įsikando į ranką, kad nesuriktų, bet paskui at- 
sipeikėjusi suprato, jog visai nejaučia skausmo. At- 
sisėdo apsižiūrėti, kas nutiko, tačiau negalėjo paju- 
dinti kojos. Jos koja buvo duobėje — todėl ir parkri- 
to, o sunkus rąstas prispaudė. Pastūmė jį, bet netu- 
rėjo tiek jėgos, kad galėtų jį pajudinti. Pernelyg buvo 
nusilpusi, tad įstengė tik gulėti ant nugaros nekrus- 
telėdama. Taip ir gulėjo, žiūrėjo į saulę, šmėkščio- 
jančią pro guobų lapus, kolei užsnūdo. 


— Kurji? 

Kordas, pakilęs nuo upelio su šlapiu skuduru ant 
kruvinos galvos, pažiūrėjo į Devoną, stovintį šalia jo. 
Jis vėl nusigręžė į vandenį. 

— Aš nežinau, ką turi omeny. 

— Kordai, aš noriu sužinoti dabar, — bejausmiu 
balsu ištarė Devonas. 

Kai Kordas vėl atsigręžė, rankoje jis turėjo bliz- 
gantį peilį perlais nusagstyta rankena. 

— Tu šito jau senokai prašaisi, ir aš pasiruošęs 
tau tai duoti. 

Devonas taip pat išsitraukė peilį, kabojusį prie 
jo šono, ir jie ėjo ratais vienas prieš kitą, susilenkę, 
prisimerkę. Kordas niekada netikėjo Meko jėga, vi- 
sada laikė jį stipena, bet Devono kūnas buvo tvirtas 
kaip plienas, ir dabar jis buvo pasiruošęs kovai, kiek- 
viename judesy atsispindėjo protėvių indėnų lanks- 
tumas ir jėga. 

— Kiekvieną dieną tu daraisi vis panašesnis į tuos 
indėnpalaikius, — sušnarpštė Kordas. — Pasakyk, 

kam tau prireikė tos mergaitės. Neatrodo, kad ji bū- 
tų tavo moteris. 

Devonas nekalbėjo, jo veidas buvo tarsi neper- 
matoma kaukė, o galvoje tik viena mintis — nugalė- 
ti. Kordas susiraukė, kai pamatė, kad nesutrukdė Me- 
kui susikaupti. Jis puolė su peiliu, bet Devonas leng- 
vai žengtelėjo į šalį, jo judesiai buvo beveik didingi. 

Kordas buvo užmušęs daug .vyrų mūšyje su pei- 
liu, bet niekada nesikovė su tokiu kaip Devonas, ku- 
rio judesiai buvo lengvi ir nenuspėjami kaip botago 
kirčiai. y 

— Manai, kad tu labai puikus, šokinėdamas ap- 
linkui lyg šokdamas? Bet pasižiūrėsime, kaip tau sek- 
sis susidoroti su tikru vyru. 

Galinga Kordo ranka griebė Devoną per juosme- 
nį, netikėtas judesys, ir Mekui peilis iškrito iš ran- 
kos. Devonas trenkė alkūne Kordui į šonkaulius, 
jausdamas, kad jie sugirgždėjo nuo smūgio. Kordas 
jį atlaisvino, bet tik trumpam, nes vėl iškėlė koją, ir 
abu vyrai nusirito ant žemės. Kordas atsirado viršu- 
je. Pakėlė ranką smeigti peilį į brolio gerklę, bet De- 
vonas pagavo jo riešą. Susigrūmus rankomis, ranka 
prieš ranką, vyras prieš vyrą, tik jėga parodys, kas 
bus nugalėtojas, kuris liks gyvas. 

Kordo veide atsispindėjo ne tik įtampa, bet ir 
nuostaba dėl neįtikėtinos mažesniojo vyro jėgos. Ne- 
judant praėjo kelios minutės, kol buvo nustumtas pei- 
lis, bet Devono treniruotas kūnas ir atkaklumas, ku- 
rio jis išmoko pas savo šovni brolius, nugalėjo. Peilis 
ėmė lėtai krypti link Kordo pilvo. Kordą išmušė pra- 
kaitas ir apėmė baimė, kai pamatė, kur peilis keliau- 
ja. Jis sudejavo, kai šis įsmigo į kietus raumenis. 

Devonas nuvertė priešininką nuo savęs, bet ma- 
tė, kad jis dar gyvas. Tada nuėjo prie upelio nusi- 
prausti prakaito ir kraujo. 

Šaltas vanduo atgaivino, ir jis paslėpė rankose 
veidą. Jis nebuvo geras šovni, nes nesimėgavo priešo 
krauju. | 

Sugrįžo pas Kordą, ištraukė peilį iš pilvo, nu- 
šluostė jį į samanas, žvelgdamas į vyrą. 

— Kordai, aš nenoriu tavęs užmušti, bet užmu- 
šiu. Pasakyk, kur ji, ir aš užkelsiu tave ant arklio. Į 
šiaurę nuo čia yra dar viena gyvenvietė. Tu gali gauti 
ten pagalbą. Liksi gyvas, jei pasakysi, kur ji yra. 

— Aš nežinau, — galiausiai sušvokštė Kordas. — 
Ji pabėgo prieš kokias septynias aštuonias valandas. 
Aš sekiau paskui ją, bet niekur neradau. 

DevonasTinktelėjo, tada paėmė Kordą žemiau pla- 
čių pečių ir padėjo jam atsistoti. Kordas neprieštara- 
vo, kai Devonas užsodino jį ant balno. Jau vieną kartą 
jis neįvertino Meko jėgos ir daugiau taip nesielgs. 

Jau sėdėdamas ant arklio, pasilenkęs ir vieną ran- 
ką prispaudęs prie žaizdos, Kordas pažvelgė broliui 
į akis ir pirmą kartą jose nebuvo neapykantos, bet 
liko tik ryšys — juos siejo bendras kraujas, ir pralie- 
tas, ir duotas jų abiejų tėvo. 

Tylų arklio kanopų kaukšėjimą Linetė išgirdo pir- 
miau negu ką pamatė. Ji iš visų jėgų bandė pajudinti 
ją sukausčiusį rąstą, bet negalėjo. Trakštelėjo šake- 
lė, ir ji suprato, kad netoliese kažkas yra. 

— Lyna, — tai buvo ne garsiau už šnabždesį, bet 
ji atsigręžė į garso pusę, ir ašaros pasruvo skruostais. 

Ji išvydo Devoną, apšviestą ryto saulės, ir akys 
vėl prisipildė ašarų. Ji ištiesė į jį rankas. 

— Devonai, — sušnibždėjo. 


103 


Jis greitai priėjo, apkabino ją ir ėmė raminti. 

— Ar tu nesusižeidei? 

— Ne, — ji vos įstengė ištarti. — Mano koja... 

Jis skubiai nuėmė rąstą, 0 ji prisiartino prie jo, 
apkabino. 

— Ak, Devonai, — sukuždėjo jam į ausį. — Tu 
atėjai. Tu žinojai. Nežinau kaip, bet tu supratai. 

Jis panardino veidą į jos plaukus, įtraukdamas 
gaivaus miško aromato, kuriuo jie kvepėjo. 

— Tu nepabėgsi. Niekada nepabėgsi. 

Ji nusijuokė, džiūgaudama ir suprasdama, apie 
ką jis kalba. Buvo taip nuostabu, kad jis šalia, kad 
viskas gerai. | 

— Tu visada šalia, kai tavęs reikia, visada šalia. 
Tu esi man brolis, kurio aš niekada nepažinojau. 

Jis atsitraukė nuo jos perkreiptu iš pykčio veidu. 

— Aš žiūriu, kaip tu būni su kitais vyrais, — pa- 
sakė pro sukąstus dantis, — o tu vadini mane broliu. 
Laikas tau būtų suprasti, jog aš vyras. 

Ji pravėrė burną, norėdama pasiaiškinti, bet ne- 
galėjo, nes Devono ranka perbėgo per marškinių krū- 
tinę ir beveik juos suplėšė, paskui nutraukė nuo sa- 
vęs ir numetė šalin. Jo oda blizga ir tokia lygi. Ji pa- 
matė jį tokį pirmą kartą — raumeningą ir tvirtą, 
trykštantį jėga ir ramybe. 

Jis šiurkščiai prisitraukė ją prie savęs ir pirmą 
kartą palietė lūpas. Koks nepanašus į Kordo buči- 
nys! Jo tik malonus, o Devono pabučiavimas — lieps- 
na, nepakartojamas pojūtis, prasidėjęs nuo lūpų ir už- 
liejęs visą kūną ligi kojų pirštų, ir vėl nuvilnijęs ligi 
lūpų. Jam nereikėjo versti jos išsižioti, nes Linetei 
norėjosi paragauti jo taip pat kaip ir jam jos. 

Ji rankomis apsivijo jo kaklą, kad prisitrauktų 
arčiau, jo oda lietė jos odą ties perplėštu petimi, ir 
nuo to ji virpėjo ligi sielos gelmių. 

Linetė prisispaudė visu kūnu prie jo, 0 jis švel- 
niai nuleido ją ant Žemės, ir ji jautė jo svorį ant sa- 
vęs. Mergina visa degė. Jis atitraukė lūpas, o ji net 
sudejavo protestuodama, bet jis bučiniais nusėjo jos 
kaklą, o ji troško jam atiduoti kiekvieną savo kūno 
dalelę. Jos rankos palietė jo plaukus, panirdamos jų 
vešliame tankumyne. 

Jo rankos nuplėšė jos suknelę ir palietė krūtis. 

— Ak, Devonai, — sušnibždėjo ji, ir jos šnabž- 
desys susiliejo su miško ošimu. — Taip, Devonai, — 
vėl sumurmėjo ji. — Devonai! 

Jo rankos apglėbė jos krūtinę, nykštys sužadino 
rausvą spenelį. Ji stipriai prie jo prigludo, mėgauda- 
masi bučinių drėgme ir saldybe, tokių saldžių lyg me- 
dus, tačiau reiklių. Jo ranka klajojo jos koja, glamo- 
nėjo odą nuo kulkšnies iki klubo. Jos širdies tvinks- 
niai aidėjo net ausyse. 

Jis atsitraukė nuo jos, o jos kūnas pasijuto pa- 
mestas, nes jai reikėjo jo vis daugiau. Linetė ištiesė 
rankas, bet palietė tik vėsų orą. Ji atmerkė akis. De- 
vonas klūpėjo virš jos, išžergęs kojas, L jai 
šlaunis ir šypsojosi. 

— Atmink tai kitą kartą, kai būsi su vienu iš sa- 
vo kitų vaikinų, ir kitą kartą negalvok, kad aš tavo 
brolis. 

Ji suprato, kas jis iš jos juokiasi, kad tai, kas jai 
buvo naujas ir puikus pojūtis, jam nebuvo kažkas dau- 
giau, kaip tik poelgis, įrodantis jo vyriškumą. Jos ran- 
ka pakilo nuo žemės ir iš visų jėgų trenkė jam per 
veidą. 

Jis nesistengė jos sustabdyti, ir garsas nuaidėjo 
miške. Ji pamatė ant jo skruosto raudonus pirštų at- 
spaudus. 

Devonas atsistojo ir nuėjo. Linetė buvo per daug 

pikta, kad verktų, o jos pirštai drebėjo, kai taisėsi 
suknelės liekanas. Ji negirdėjo, kaip jis sugrįžo, bet 
Devonas užmetė jai ant pečių savo marškinius. Line- 
tė numetė juos nuo savęs, lyg jie būtų blog: arba ne- 
švarūs — taip ji jautėsi po pažeminimo, kuriam jis 
buvo ją pasmerkęs. 

— Tu esi mažiau kaip mylia nuo Svytbraero, — 
pasakė jis iš lėto. — Laikykis šiaurės ir jok ten. 

Ji nežiūrėjo, bet žinojo, kad jis nuėjo. 


Kurį laiką Linetė sėdėjo tyloje, bet staiga ją per- 
vėrė pykčio banga. Ji buvo nekalta dėl to, kuo jis ją 
kaltino. Sugriebusi Devono marškinius, šoko ant lau- 
kiančio arklio ir pasileido jo ieškoti. Jis tikriausiai 
išgirdo ją artinantis, nes stovėjo ramiai, žvelgda- 
mas į ją. 

Ji neturėjo jokio kito ginklo, tik jo marškinius, 
kuriais ir tvojo jam lyg rimbu. 

— Kordas Mekalisteris yra geresnis vyras už ta- 
ve! — sušuko jam. — Bent jau sąžiningas! Nenuos- 
tabu, kad Emi Trulok pasirinko jį. 

Tai sakydama ji paleido marškinių galą, paspau- 
dė kojomis arklį ir ketino nujoti. 

Bet Devonas buvo greitesnis negu ji. Šuolis — ir 
po akimirkos jie abu voliojosi ant žemės, jo lūpos įsi- 
siurbė į josios, užgniauždamos kvapą. Linetė panar- 
dino rankas į jo plaukus ir grąžino tokį pat ugningą 
bučinį. 

— Velniai rautų, Linete! Velniai rautų! — sumur- 
mėjo jis, o jo lūpos slinko žemyn jos kaklu. 

Ji stengėsi vėl paliesti jo lūpas, bet jis ją sustabdė. 

— Aš laukiau per ilgai, ir tu manęs neskubink, — 
jis pradėjo bučiuoti ją lėtai, švelniai, parėmęs ranka 
skruostą. 


106 


Į užmarštį nugrimzdo jų sielvartas, priešiškumas, 
egzistavo tik per ilgus mėnesius susikaupusi, slepia- 
ma aistra. 

Devonas atsagstė Linetės suknelę ir apnuogino 
jos baltą odą. 

— Aš noriu į tave žiūrėti, — pasakė jis labai ty- 
liai, beveik sušnibždėdamas, bet labai aiškiai. 

Ji pažiūrėjo į jo tokias švelnias akis, ir nieko dau- 
giau negalvojo, tik tai, kad Devonas taip arti jos, kad 
jis ją liečia, ir kad jis pagaliau jos. Ji atsakė jam to- 
kiu pat žvilgsniu, ir jis nusmaukė suplėšytą suknelę 
nuo jos lieso peties, o lūpos nusekė jo rankas. Linetė 
nesuvokė, kas vyko toliau, tik gulėjo prieš jį nuoga ir 
džiaugėsi, jog jam įtiko. 

— Tu nuostabi, Lyna, nuostabi. 

Devono ranka sukėlė palaimingą virpulį, lygios 
odos ir sudiržusio delno kontrastas privertė ją su- 
vokti jo vyriškumą ir gyvybingumą. 

Jis nebučiavo jos į lūpas, bet į kaklą, žemiau 
skruosto, į ausies kaušelį. Jis glaudėsi veidu prie jos 
tobulo kaip brangakmenis žandikaulio, o ji jautė jo 
švelniai apžėlusias žŽandenas. 

Kai jo lūpos palietė krūtinę, Linetė aiktelėjo iš 
nuostabos ir malonumo. Ji išsilenkė prieš jį ir paju- 
to, kaip jis prisitraukė ją arčiau, jo šiurkščios kelnės 
trynėsi į jos šlaunį, bet kontrastas buvo nuostabus. 

— Devonai, — pratarė ji. 

Jis vėl grįžo prie jos lūpų šypsodamasis, o jo lū- 
pos buvo taip arti ir tokios šiltos. Jis ieškojo jos lū- 
pų, O ji pravėrė jas jam, ir jis gėrė jas, vis labiau jos 
geisdamas. Jos aistra ėmė augti, nuostabą keitė susi- 
žavėjimas. Ji sutiko jo bučinį, spausdamasi visu kū- 
nu, traukdama jį į save, rankomis įsitvėrusi jo plau- 
kų, apsivijusi jais pirštus. Ji godžiai gėrė jo lūpas, 
šiurkščiai lyg ištroškusi. 

— Palauk, mieloji, tu labai skubi. 

Jis pasitraukė nuo jos, nusišypsojo ir palietė pirš- 
tu smilkinį. Ji pasijuto apgauta, supyko. Ji nenorėjo, 
kad jis paliktų, bet norėjo, kad bučiuotų, liestų vis 
daugiau ir daugiau, kol ji mirs iš aistros. 

Devonas pajudėjo toliau prie jos šono, šveniai 
liesdamas jos kūną, pilvą, šlaunis. Staiga jis nepano- 
ro laukti ilgiau. Jis atsiklaupė šalia jos ant žolės ir 
žvelgė į ją. Linetės pirštai degė noru paliesti jo auk- 
sinę odą, ir ji vėl jį apkabino, 0 jis nusišypsojo jai, 
nusimaudamas kelnes. 

Linetė aiktelėjo, išvydusi jo vyriškumo simbolį, 
ir atsitraukė nuo jo nepastebėjusi, kaip greitai jis vėl 
atsigulė šalia jos. Nepaisant nežinomybės baimės, ji 
greitai atsakė į jo prisilietimą ir kvėpavimą jai į ausį, 
ausies kaušelio švelnų krimstelėjimą. Jis prisitraukė 
ją prie savęs stipriomis rankomis, liesdamas jos odą 
savo oda, kartu tokia karšta ir tokia vėsia, tokia gyva, 
beveik vibruojančia. Jo bučiniai keitėsi, stiprėjant jo 
aistrai, ir ji sutiko jo aistrą, ragaudama jo kaklo odos 
skonį dantimis. Oda buvo tokia tvirta ir lygi. 

Jis patraukė ją po savimi, ir jo svoris ją nustebi- 
no, jo stiprios, kietos šlaunys lietėsi su jos apvalio- 
mis, švelniomis, tamsi jo krūtinė lietėsi su jos krūti- 
mis, O jausmai netilpo joje. 

Pirmą kartą ją palietęs, jis plačiai pramerkė akis, 
ir Linetė pabandė nuo jo pasitraukti. 

— Linete? — paklausė apstulbęs. 

— Ne, — beviltiškai sušnibždėjo ji. 

Jis prisitraukė ją prie savęs ir palinko, įsisiurb- 
damas į lūpas. Visos mintys priešintis dingo iki pir- 
mo aštraus skausmo, kuris protui sukėlė norą atsisa- 
kyti meilės. Jis laikė jos veidą delnais. 

— Linete, aš nežinojau. Nežinojau. Prašau, pa- 
žiūrėk į mane. 

Skausmas atlėgo, nes jis gulėjo ramiai, ir ji at- 
merkė akis. Tai buvo Devonas, jos Devonas, ir ji no- 
rėjo jį patenkinti. Ji įstengė šiek tiek nusišypsoti, ir 
jis vėl ją pabučiavo, lyg norėtų nugalėti kažkokią vi- 
dinę agoniją. 

— Aš... negaliu... — sušnibždėjo jis ir ėmė judėti. 

Jai skaudėjo, bet ji pamatė malonumą jo veide, 
beveik nežemišką žvilgsnį, jo akys užsimerkė ir lū- 
pos prasiskyrė. Jis šiurkščiai susmuko ant jos ir tuoj 
pat užmigo. 

Linetė ramiai gulėjo po sunkia ranka, galvoda- 
ma, kaip ji norėjo, jog bučiniai nebūtų pasibaigę, nes 
jos alkis dar nebuvo patenkintas. Ji truputį pasikėlė, 
pažvelgė į jo didelius, lygius nugaros raumenis ir pa- 
noro lūpomis juos paliesti. Kiek kartų ji matė tą odą 
ir troško ją paliesti. 

Jis miegojo giliai ir nepabudo, kai ji išslydi iš po 
jo rankos. Linetė nedelsdama prispaudė lūpas prie 
jo sprando, paslėpto po juodomis garbanomis. Jo 
plaukai kvepėjo dūmais ir derlinga Kentukio žeme. 
Ji perbraukė per jo sprando raumenis, stebėdamasi 
jų jėga ir ta galia, kurią pajuto turinti pati — galią 
suteikti jam pasitenkinimą. 

Linetė pajuto, kaip jis po ja sujudėjo, lyg bustų 
iš sustingimo, bet Devonas neatsisuko. Ji ėmė užmirš- 
ti, kas ji tokia, daugiau neprisiminė griežto auklėji- 
mo ir anglės auklės žodžių: “Ledi taip nesielgia!" Ji 
buvo moteris, viena ramioje nuošalioje vietelėje, ir 
vyras, kurį ji mylėjo, gulėjo po ja, — tamsus, šiltas ir 
nepaliėstas. Žiūrėjusi į jį mėnesius, dabar panoro go- 
džiai jį liesti. 

Linetė uždėjo savo rankas ant apvalių, kietų jo 
pečių raumenų ir nuslydo savo jautriais pirštais jo 
rankomis, gulėdama ant jo, paskui ji pasikėlė, ir jaut- 
rūs krūtų speneliai palietė jo kūną. Tada ji pabučia- 

vo jį, alkanais pirštais ir lūpomis glamonėdama visą 
jo nugarą, smalsi, susidomėjusi ir susijaudinusi. 

— Dieve, Linete! Aš daugiau negaliu. Eikš čia, — 
jis sugriebė jos rankas ir patraukė šalia savęs. Ir vėl 
pajuto, kaip ji įsitempė. — Aš neskaudinsiu tavęs. Pa- 
tikėk manimi. 

Ji tikėjo juo taip, kaip jis buvo prašęs seniai toje 
ankštoje indėnų lūšnoje. Ji nešiojo tą tikėjimą savy- 
je, bet dabar grąžino jam, ateidama visa perpildyta 
meilės. Jau neskaudėjo, ir šį kartą ji pajuto savo aist- 
ros kulminaciją. Jis judėjo lėtai, atsargiai tol, kol pa- 
matė, jog ir ji jo geidžia. Ji spaudėsi prie jo, jos pirš- 
tai gniaužė jo rankas, ir ji judėjo kartu su juo. Jie 
kilo, sklandydami lyg vientisas kūnas, prasiverždami 
vienu metu. Paskui gulėjo kartu, susikabinę, drėgni, 
prisisotinę. Taip ir užmigo. 

Devonas prabudo pirmas ir tyliai, stengdamasis 
nežiūrėti į Linetę, ant kurios gražaus kūno žaidė sau- 
lės spinduliai, apsirengė ir nuėjo nuo jos. 

Jis gavo, ko troško, pagaliau ji sumokėjo jam už 
tai, kad jis ją išgelbėjo, ir dabar ji gali eiti pas Kordą 
ar kitą vyrą, pas kurį tiktai nori. 

Negalvodamas apie tai, kur eina, jis pasuko į šiau- 
rę pas savo šovni senelį. Jam reikėjo laiko pagalvoti. 


Jaunas vyras, atėjęs į šovni kaimą su ką tik nu- 
dobtu elniu ant peties, buvo sutiktas su didele meile 
ir ne mažesniu triukšmu. Moterys paėmė iš jo elnią, 
ir jis nuėjo tiesiai į apvalų didelį vigvamą, kuriame 
gyveno jo prosenis. Senojo vyro veidas buvo lyg vo- 
ratinklis raukšlių, kurios keitėsi, kai jis žiūrėjo į sa- 
vo aukštą, liekną vaikaitį. 

— Balto žmogaus įpročiai padarė tave švelnų, — 
pasveikino jis jaunuolį. 

Jaunuolis pasitikinčiu judesiu perbraukė per sa- 
vo kietą, tvirtą pilvą ir, nusišypsojęs seneliui, tarė: 

— Prašau leidimo kurį laiką pasilikti su savo šov- 
ni broliais. 

Senasis vyras linktelėjo ir pasiėmė ilgą, molinę 
pypkę nuo būsto sienos. 

— Sveikas atvykęs. Tu visuomet laukiamas. Tu 
tai Žinai. Ar kas nors tave vargina? — jis pažiūrėjo 
per pypkės indą. 

— Nėra nieko, ko laikas neišgydytų. 

Senis patylėjo ir pažvelgė savo juodomis lyg ka- 
roliukai akimis. 

— Tai padarė moteris, — ramiai pasakė jis. 

Jaunuolis staigiai pakėlė galvą, o senis sukikeno 
gergždžiančiu juoku. 

— Aš ne visada buvau toks kaip dabar. Ir aš bu- 
vau jaunas. Tu gali pasilikti ir pabandyti užmiršti ar 
prisiminti tą moterį. 

— Mano senelis labai išmintingas, — jis paėmė 

kė, daugiau nesikalbėdami. 


Kai Linetė pabudo ir suprato, jog ji viena, tai 
pasijuto taip, lyg ir būtų tikėjusis, jog jis išeis. Tik- 
riausiai jo neapykanta ir pavydas Kordui buvo dau- 
giau negu bet kokie jausmai jai. 

Nusiraminusi ji nujojo į Svytbraerą. 

Po šešių savaičių Devonas dar nebuvo grįžęs, o 
Linetė pasijuto nėščia. Ji nežinojo, ką daryti, ir spė- 
liojo, ar Svytbraero Žmonės ja rūpinsis, jei ji pagim- 
dys neteisėtą vaiką. 

Korina padėjo apsispręsti. Mergaitė su ašaromis 
atėjo pas Linetę ir maldavo pasakyti, kur yra Mekas. 
Ji ėmė verkti dar smarkiau, pro drėgnus pirštus žvelg- 

dama į Linetę, kai ši pasakė, jog neturi supratimo, 
kur yra Mekas. 

Korina dramatiškai prisipažino, jog ji nešioja Me- 
ko kūdikį, ir jis turi ją vesti. Linetė ėmė taip isteriš- 
kai kvatotis, kad Korina išlėkė iš mažos trobelės. 

Iš ryto Linetė pradėjo krautis savo menką man- 
tą ir paprašė keleto prekeivių Meko krautuvėje, ar 
jie negalėtų padėti jai keliauti į rytus. Jie atsakė, kad 
poryt keletas naujakurių ten iškeliaus. 

— Girdėjau, kad rytoj iškeliauji, — griežtai tarė 
Agnesė. 

— Taip, — tokiu pat balsu atsakė Linetė. 

Dvi moterys žvelgė tiesiai viena į kitą. Agnesė 
prakalbo pirma: 

— Tu esi kvailė, tikrai. 

— Aš nieko nežinau, — Linetė padėjo ilgakotį 
kirvį ant trinkos. 

Agnesė paėmė jos kirvį. 

— Tu galbūt gali apkvailinti kitus, bet neapkvai- 
linsi manęs. 

.— Agnese, prašau, atleisk man. Sakau tau, ne- 
suprantu, apie ką kalbi. 

— Apie tave ir Meką. 

— Meką? O taip, tikiu, kad sutikau vyrą, bet ne- 
žinau, kodėl mes turime sueiti į porą. 

Agnesė sugriebė Linetės ranką. 

— Ką jis tau padarė, kad šitaip elgiesi? 

— Niekas man nepadarė to, ko aš neprašiau. Aš 
grįšiu į rytus, kur ir privalau būti. Atsisakau likti čia 
ir laukti savanaudžio, kvailo vyro, kuris grįžtų ir iš 
manęs pasijuoktų. 

— Jis — kur kas daugiau. 

— Įdomu, kas gi daugiau? — sarkastiškai paklau- 
sė Linetė. 

— "Tai tas jausmas, kuris lieka, kai pavargsti visą 
dieną plovusi savo vyro vaikų vystyklus, kai tau blo- 
ga, jis laiko dubenį, lakstydamas iš paskos. Tai tas jaus- 
mas, kuris verčia atleisti jam, kai jis padaro viską blo- 
gai, kai jis sako, ar iš tikrųjų daro niekšybes. Ir tas 
jausmas yra meilė, tai, apie ką tu tikrai išmanai. 

— Bet tu klysti, Agnese, — tyliai atsakė Line- 
tė. — Aš nieko nežinau apie meilę, Agnese. Viskas, 
ką aš žinau, yra vaikiškas vyro, nesugebančio nieko 
daugiau jausti tik pyktį ir priešiškumą, garbinimas. 
Ar tu tikiesi, kad aš vysiuos tokį žmogų? Kartą aš 
nusivijau, bet daugiau ne. Tarp mūsų įvyko neatleis- 
tinų dalykų. 

— Gali man nepasakoti, kad be reikalo jį laikei 
didvyriu. Aš suprantu, ką matau, ir kartoju, kad tu 
kvailė. Eik pas jį ir pasakyk, jog myli. 

Linetės akyse nušvito linksmos ugnelės, bet jos 
išraiška nebuvo gera lemianti. 

— Bet tu nesupranti, Agnese. Aš jam sakiau. Aš 
tai pasakiau pačiu geriausiu būdu, kuriuo mokėjau, bet 
jam visai nuoširdžiai tai nerūpėjo. Taigi dabar, jei man 
leisi, aš ruošiu vakarienę, — ji praėjo pro Agnesę, o 
toji aukštaūgė moteris liko stovėti be žodžių. 

Greitai atėjo rytas, ir Linetė išgirdo už trobelės 
žmonių balsus bei riedančius vežimus. Ji paskutinį 
kartą apsižvalgė po kambarėlį. Kas beatsitiktų jos gy- 
venime, nuo šiol ji apsieis be Devono Mekalisterio. 
Keturios statulėlės stovėjo savo vietoje ant atbrai- 
los. Ne, ji nepasiims jų. Tas jos gyvenimo etapas bai- 
gėsi. Ji paskutinį kartą palietė tamsų medį, paskui 
atsiduso ir susižėrė jas į nedidelį rūbų ryšelį. Nesvar- 

bu, ji teisino save, jas visada galės parduoti. 

Linetė atidarė duris — beldėsi Lytlis Emersonas. 

— Laikas išvykti, Lyna. Svytbraero žmonės at- 
ėjo atsisveikinti, — liūdnai pasakė jis. 

Linetė žengė laukan ir pamatė, kad jie jos lau- 
kia. Ji nuėjo pas Vilmą ir Floidą Takerius bei už jų 
stovinčius keturis jų vaikus. 

— Mes tavęs pasiilgsime, — pradėjo Vilma, ap- 
kabinusi Linetę. — Ačiū tau, jog tą kartą ieškojai 
Džesio. 

Linetė nusisuko, kad paslėptų ašaras. Floidas pa- 
kratė jai ranką, jo veidas buvo iškilmingas. Džonata- 
nas, Karolina ir Merilina šypsojosi jai ir sakė, kad 
jiems liūdna, jog ji išvyksta. Linetė atsiklaupė prieš 
Džesį, O jis ištiesė į ją rankas. 

— Maniau, kad tau patiks. Tai tik akmuo, bet jis 
turi didelę skylę. 

— Ačiū tau, Džesi, — pasakė ji, o jos akyse bu- 
vo per daug miglos, kad matytų. Džesis gūžtelėjo ir 
nuėjo. 

Estera Stark Linetę apkabino ir padėkojo už pa- 
galbą, gimdant kūdikį Linkolną, o keturios dvynės 
verkė ir prašė, kad ji pasiliktų. Emersonų šeima bu- 
vo rūsčiausia. Lonis pasipiktinęs sakė, kad jis išgel- 
bėjės jai gyvybę, ir kad ji neturi teisės išeiti, jam to 
nepasakiusi. 

Agnesė kone sutraiškė ją savo stipriame glėbyje. 

— Prisimink, ką aš tau sakiau. Tu visada būsi 
laukiama Svytbraere. 

Linetė pakratė Lytlio ranką. Jos skruostais rie- 
dėjo ašaros. Ji dar niekad anksčiau nesuvokė, kokia 
laiminga buvo Svytbraere. 

Toliau stovėjo Dolas ir Geilanas, nelinksmomis 
akimis. Ašaros susitvenkė, kai ji pagalvojo, jog nie- 

kada nepamatys daugiau šių vyrų kartu, negirdės jų 
erzinantis ir bičiuliškai šaipantis iš Devono. Ji su- 
stojo prie vežimo keletą žingsnių nuo vyrų ir žemai, 
kaip karaliams, nusilenkė. 

Lytlis atsistojo ir padėjo jai atsisėsti ant vežimo 
sėdynės. Atgal ji nebeatsisuko. 

Svytbraeras, Kentukis — 1787 balandis 


Traperis* numetė ant prekystalio kailių ryšulius ir 
nuėjo prie židinio pasišildyti rankų. Svytbraere jis ap- 
silankė po dvejų metų, ir čia viskas labai pasikeitė. Gy- 
venvietė išsiplėtė beveik dvigubai, ir aplinkui gyveno 
daug jam nepažįstamų Žmonių. Jis spėliojo, kur galėtų 
būti Mekas ir Geilanas bei tas vyras, kuris paprastai 
sėdėdavo priešais ugnį. Dolas buvo jo vardas. Trape- 
ris apsižvalgė po parduotuvę ir suprato, kad ji taip 
pat pasikeitė. Mekas palaikydavo švarą arba to rei- 
kalaudavo iš Geilano, bet dabar ji atrodė taip, lyg 
pora lokių būtų joje peržiemoję. 

Zekis atsisėdo ir ištiesė savo ilgas kojas prie ug- 
nies. Gal tai turi kokį nors ryšį su ta mažyte mergi- 
na, kurią jis buvo sutikęs Skvairo mieste. Jis labai 
nustebo, kai pamatė ją ten, žaidžiant su krūva vaikų. 
Kai kurie jų buvo aukštesni už ją. 

Jis nustebo todėl, kad buvo ją jau matęs, ji gyve- 
no Svytbraere ir buvo sukėlusi nemaža nesusiprati- 
mų vyrų tarpe. Š 


* Š. Amerikos kailinių žvėrių medžiotojas 

Zekis turėjo nusišypsoti, kai prisiminė Meką, 
džiūstantį dėl tos mergaitės, slapčia neatitraukiantį 
nuo jos akių. Jis, Zekis, buvo toks pats, kai buvo Me- 
ko amžiaus, bet, ačiū Dievui, Molei užteko sveiko pro- 
to jį permanyti. Ji turėjo pasitelkti savo didelį protą, 
jog nutemptų jį prie altoriaus, 0 jis ganėtinai buvo jai 
negeras, bet ji pataisė jį, ir dešimt metų jis buvo pats 
laimingiausias žmogus pasaulyje. Jis nemėgo prisiminti 
Molės mirties ir savo gėrimo bei to, jog galiausiai i1š- 
siuntė vaikus į rytus, o pats išėjo į miškus. 

Zekis papurtė galvą, nuvydamas bjaurias mintis, 
ir sugrįžo į savo jaunystę su Mole. Mekas buvo toks, 
kaip jis — mirtinai išsigandęs to, ką jautė tai mer- 
giotei. Vyrui taip pamilti šį tą reiškia, nes tada jis 
per daug atsisako savęs. 

Durys atsidarė ir įžengė Geilanas, nuleistais. pe- 
čiais, rodos, dar labiau pasenęs nei praeitą kartą. 

— Labas rytas, Geilanai, — pasveikino jį traperis. 

Geilanas dėbtelėjo: 

— Kas tu? 

— Ar neprisimeni Zekio Hovkinso? Aš atvežiau 
kailių. 

— Chmm! — numykė senis, bet tik akies krašte- 
liu dėbtelėjo į kailius. 

— Kas čia nutiko? — paklausė Zekis. — Kur yra 
Mekas, ir kur tas senis, kuris sėdėdavo prie ugnies? 

Geilanas pasižiūrėjo į jį nustebęs. 

— Ilgokai čia tavęs nebuvo. Viskas dabar kitaip. 
Dabar Mekalisterio krautuvėje šeimininkauja velnias. 
Neleidžia nieko daugiau tik dirbti, — jis išspjovė ant 
grindų juodų tabako sulčių. 

Durys plačiai atsidarė, ir skubiai įžengė Mekas. 
Zekis aiktelėjo, jį išvydęs. Jis buvo labai sulysęs, o 
plaukai ir rūbai nešvarūs. 

— Mekai, — Zekis žengė prie jo, ištiesęs ran- 
ką. — Ilgai nesimatėme. 

Aukštas, tamsus vyras nekreipė į jį jokio dėme- 
sio ir nuėjo prie prekystalio. 

— Ar tu atnešei tuos kailius? 

— Taip, — nutęsė Zekis lėtai. 

Mekas atsigręžė į Geilaną. 

— Kodėl tu jų dar nesuskaičiavai? 

Geilanas vėl nusispjovė, šį kartą vos ne ant Me- 
ko kojos. 

— Neturėjau laiko. Jei tau taip skubu, tai pats ir 
skaičiuok. Aš turiu kitų darbų. 

— Esu tikras, jog jie tikrai svarbūs, — Mekas pik- 
tai suniurnėjo, kai Geilanas išeidamas užtrenkė duris. 

Zekis pasitraukė nuo prekystalio. Visa tai jam ne- 
patiko. Kas tam Mekui per tuos dvejus metus nutiko? 

— Ar neprieštarausi, jog aš pasiliksiu čia kele- 
tui dienų. 


— Elkis, kaip tinkamas, — atsakė tamsusis „Vy- 
ras. — Aš negaliu tau įsakyti. 
— Žinau, — Zekis stengėsi išlikti malonus. 


Durys atsidarė, ir įžengė aukšta, stambių kaulų 
moteris. | 

— Ko nori, Agnese? — suurzgė Mekas. 

— Tik jau ne tavo blogos nuotaikos, — atšovė 
moteris. — Atėjau pasižiūrėti to naujojo audinio. 

— Žinai, kur jis yra, — abejingai atsakė Mekas. 

Agnesė nekreipė į jį dėmesio, o paskui pamatė 
traperį. 

— O misteris Hovkinsas! Ilgai nematėme jūsų 
Svytbraere. 

Jis nusiėmė savo kailinę kepurę ir nusišypsojo. 

— Malonu, kad mane dar prisimenate. Buvau 
šiaurėje, praleidau Spring Like dvejus metus. 

— Spring Like? Ar tai ne ten, kur kuriasi Ken- 
tukio valstija? 

— Daug kas ten važiuoja. Ten yra vyras, vardu 
Skvairas Talbotas, kuris mano tapti pirmuoju guber- 
natoriumi. 

— Gubernatoriumi? Girdi, Mekai? Kentukis tu- 
rės gubernatorių. 

Mekas nekreipė į ją dėmesio. 

— Na, misteri Hovkinsai... 

— Zekis. 

Ji nusišypsojo. 

— Zeki, be abejo, noriu išgirsti visas naujienas. 
Kodėl tau neatėjus pas mus vakarienės? 

Zekis išsišiepė. 

— Tai geriausias pasiūlymas, kokį esu gavęs pas- 
taraisiais mėnesiais. Aš tikrai ketinau prašyti Meko, 
prieš tau ateinant. 

Mekas pakėlė galvą. 

— Aš neturiu laisvos virtuvės kiekvienam pake- 
leivingam traperiui. 

— Ne, ne to. Tas mano reumatizmas. Šį pavasarį 
lietus dar labiau pakenkė mano sąnariams, o miego- 
jimas ant Žemės irgi ne į gera. 

Mekas vertė sąskaitų knygą. 

— Galite bet kuriuo metu įsitaisyti čia ant grindų. 

— Nenorėčiau jūsų apsunkinti, bet jodamas čia 
miško proskynoje mačiau tuščią trobelę ir pagalvo- 
jau, ar negalėčiau apsistoti joje. 

— Ne! — Mekas vos nesuriko. 

Zekis nustebęs pažvelgė į Agnesę, o ji — į Meką. 

— Bijau, jog mes laikome šią trobelę tokią, ko- 
kia ji yra, tam, kad prisimintume kai kurių Žmonių 
nemokšiškumą, — pasakė ji. 

Mekas atlaikė jos žvilgsnį. 

— Ar suradai tai, ko reikėjo, Agnese? Aš turiu 
kitų reikalų, ne tik stovėti už šio prekystalio kiaurą 
dieną. 

Zekis įsiterpė tarp jų. 

— Na, aš nenorėjau sutrikdyti jūsų ramybės. Ži- 
nau, kad visi jūs tikrai mylėjote tą mažytę ledi, kuri 
ten gyveno, bet jei ji neketina grįžti, aš pamaniau... 

Agnesė atsigręžė į jį. 

— Kodėl tu manai, kad ji neketina grįžti? 

— Na, todėl, kad aš ją mačiau. 

Zekis pajuto, jog net žaibo blyksnis nebūtų pa- 
veikęs šių dviejų Žmonių labiau nei jo žodžiai. 

Agnesė atgavo žadą pirmoji. 

— Kur tu ją matei? — paklausė ji tyliai. 

Zekis nusuko žvilgsnį nuo įsistebeilijusio Meko. 

— Jau metai kaip ji gyvena Spring Like. Ji Spring 
Liko mokyklos mokytoja, — sukikeno Zekis. — Gal 
ji ir nedidukė, bet laiko savo rankoje visus tuos vai- 
kus. Daug kartų mačiau ją žaidžiančią su jais, bet vos 
tik paliepia jiems grįžti į klasę, tie paklūsta ir eina. 
Juokinga, nes pusė vaikų didesni už ją. 

Agnesė nusijuokė. 

— Ta Linetė tai bent. Ji tikrai nepakartojama. 
Bet kodėl ji Spring Like? Juk išvyko iš čia į Bostoną 
ar kažkur panašiai. 

— Ar jūs negalite eiti kur nors kitur pasišnekėti 
apie senus laikus ir liautis man kvaršinę galvą? 

Agnesė nė negrįžtelėjo į Meką. 

— Zeki, manau, negalėsiu išlaukti iki vakarie- 
nės, kad išgirsčiau naujienas. Kodėl tau neiti su ma- 
nim dabar? 

Zekis apsidžiaugė, kad galės palikti Meką. Ne- 
svarbu, dėl ko šis graužiasi. 

— Man būtų malonu, madam. 

Mekas akimirką žvelgė į uždarytas duris. Taigi Li- 
netė Spring Like. Jis pagriebė pilną viskio butelį nuo 
lentynos ir nuėjo prie seno, pavasarį sužaliavusio ąžuo- 
lo. Apžiojo kaklelį, tačiau beveik nepajuto deginan- 
čio viskio skonio — prie šito pojūčio buvo pratęs. 

Mergaitė jį sugraužė, pagalvojo jis. Ji graužė jį die- 
ną ir naktį. Kiek kartų jis ėjo į tuščią trobelę ir žvalgėsi 
aplink, prisimindamas drauge praleistas valandas. 

Tai buvo ne ilgesys, bet tarsi vis didėjantis, nie- 
kada nepraeinantis skausmas. 

Mekas ištuštino paskutinį viskio lašą ir juto, kad 
gėrimėlio nepakako, jog liautųsi galvojęs apie Line- 
tę. Kuo ji buvo kitokia? Jis buvo įsimylėjęs Emi Tru- 
lok, bet, kai ji paliko jį, ištvėrė. Kodėl gi nuolat gal- 
voja apie Linetę? Tik vienas būdas atsikratyti jos 
šmėkla — nuvykti į Spring Liką ir ją pamatyti. Ji tik- 
riausiai ištekėjusi ir turi du murzinus, bjaurius vai- 
kus. Sustorėjusi ir pavargusi, kaip ir kitos moterys. 
Kai jis pamatys ją tokią, galės nusijuokti iš savęs ir 
bus patenkintas, kad daugiau jos nepamatys. 

Jis pirmą kartą po daugelio mėnesių nusišypso- 
jo. Būtų gera atsikratyti jos balsu, skambančiu at- 
mintyje, tais gražiais, aiškiais jos žodžiais; būtų gera 
niekada daugiau nematyti tų keistų akių, kurios kei- 
tė savo spalvą nuo pilkos iki žalios, nuo mėlynos iki 
piktų raudonų blyksnių. Jis pabandė patraukti dar vis- 
kio, bet butelis buvo tuščias, tad piktai sviedė jį šalin, 
palydėdamas žvilgsniu. 


Linetė sėdėjo pasilenkusi prie rėmelio, o jos ada- 
ta sklandė virš siuvinio. Tuo tarpu moterys piktai pla- 
kė liežuviais Linetės draugę Netę Voters. Linetė ne- 
drįso pasakyti nė žodelio, nes suprato, kad sukels 
žmonių rūstybę, kuri atsisuks prieš ją. 

Ji išgyveno Spring Like beveik metus ir skaičia- 
vo valandas, kada galės iš čia išvykti. Kai išvyko iš 
Svytbraero supykusi ir skubėdama, nepagalvojo, kad 
neturi pinigų ir jokios pagalbos. Mėnesiais ji dirbo 
bet kokius darbus, kuriuos tik galėjo gauti, papras- 
tai patarnaudama kokiai nors tingiai moteriškei. Kai 
pasiekė Bostoną, jos nėštumas jau buvo toks žymus, 
jog buvo sunku rasti kokio nors darbo. 

Jos duktė Miranda gimė Katalikų ligoninėje ne- 
tekėjusioms motinoms, ir Linetę įkalbinėjo atiduoti 
kūdikį įvaikinti. Bet Linetė pažvelgė į tas mėlynas, 
tokias panašias į Devono akis, ir suprato, jog ver- 
čiau mirs, negu išsiskirs su tuo vaiku. 

Ligoninėje, atrodo, jai nusišypsojo laimė, nes per- 
skaitė skelbimą laikraštyje, jog vyras iš Bostono ieško 
mokytojos, kuri galėtų mokytojauti Kentukyje. Line- 
tė norėjo grįžti į tyrlaukius, užauginti dukterį toli nuo 
miesto, kad Žmonės negalėtų jos užgaulioti. 

Linetė kreipėsi į žmogų, vardu Skvairas Talbo- 
tas, ir po ilgų laukimo dienų ji gavo darbą. 

Netrukus suprato savo klaidą. Skvairas, kaip jis 
norėjo būti vadinamas, įtarė, jog jos istorija apie naš- 
lę — tai melas, ir padarė išvadą, jog ji lengvo elgesio 
moteris. 

Kartą, keliaujant į Kentukį, Linetė turėjo tvoti 
Skvairui į galvą sunkia keptuve, — tik taip jam pa- 
aiškėjo, kas yra kas. 

Bet Linetė įsigijo priešą. 

Skvairas nuo jos atstojo, bet jo savimeilė buvo 
užgauta, ir jis troško keršto. Jis pristatė ją Spring 
Liko žmonėms kaip našlę, bet po keleto dienų jie Ži- 
nojo, jog Miranda — nesantuokinis jos kūdikis, ir Li- 
netė suprato, kad Skvairas jiems papasakojo teisybę. 

Spring Liko žmonės buvo ribotų pažiūrų, liežu- 
vautojai, besidangstantys religija visur, kur jiems pa- 

tiko. Iš pradžių miesto vyrai, atrodė, tikėjosi malonių 
iš Linetės, bet ji mokėjo juos atstumti — ir tuo įsigijo 
dar daugiau priešų. Moterys jos nekentė, nes manė, 
kad ji gundo jų vyrus, o vyrai galvojo, kad ji turi ir 
jiems duoti tai, ką tikrai davė kažkokiam kitam vyrui. 

Dabar Linetė stengėsi taupyti kiekvieną penį, ku- 
rį užsidirbdavo mokytojaudama, tam, kad su Miran- 
da galėtų išvykti iš miesto, kuriame turėjo tik vieną 
draugę — Netę Voters. 

— Miranda greitai auga, ar ne, Linete? — pa- 
klausė siūdama Džulė Jarnal. — Pasakyk mums, ar ji 
panaši į tavo... vyro giminę ar į tave? 

Linetė nežiūrėjo į šią moterį. 

— Ji panaši į mano vyrą. Bent jau akis turi jo. Jo 
plaukai tamsesni. 

Durys atsilapojo, ir, moterims nespėjus susivok- 
ti, įžengė graži moteris. Jos drabužiai buvo išblukę, 
bet švarūs ir išryškinantys jos gražią figūrą. 

— Linete, aš ką tik gavau vaško žvakėms ir no- 
riu, kad man padėtum jas daryti. 

Džulė paprieštaravo: 

— O Vaida ar Rebeka negali tau padėti, Nete? 
Jos, atrodo, labai šaunios mergaitės. O gal jos užsiė- 
musios kitais dalykais? 

Netė jai piktai nusišypsojo, bet neatsakiusi nie- 
ko, klausiamai atsigręžė į Linetę. Linetė dėkinga nu- 
sišypsojo: 

— Džiaugiuosi, galėdama padėti. 

Ji skubiai susidėjo žirkles, adatą ir siūlus į mažą 
nendrinį krepšelį, prieš pasilenkdama ir pakeldama 
Mirandą. 

— Ačiū tau, — pasakė ji, kai jos buvo lauke. 

— Pagalvojau, kad metas tave gelbėti po to, kai 
jos aplojo mane bei mano šeimą ir ėmėsi tavęs bei 
Mirandos. 

Linetė net nusijuokė, nes Netė neklydo. 

Miranda ištrūko iš savo motinos, nes norėjo ant 
žemės. Linetė laikė ją už mažytės rankos, ir dvi mo- 
terys sulėtino žingsnį, vesdamos mergytę. 

— Tikrai gražus pavasaris, — pasakė Netė. — 
Puikus metas vestuvėms, — ji gudriai pažvelgė į Li- 
netę. — Kada grįžta Skvairas? 

— Nežinau, — Linetė vengė draugės akių. 

— Spėju, kadjis daro užuominų, jog Miranda yra 
jo, ar ne? — tarė tyliai Netė. 

— Ne! — sušuko Linetė. — Net jis... 

— Aš nieko nepraleisčiau apie jį. Tu įžeidei jo 
išdidumą. Vilką minim, vilkas čia. 

Prie jų jojo aukštas, pilkais plaukais vyras. Jis 
laikėsi tiesiai ir atrodė jaunesnis negu penkiasdešim- 
ties metų, pečiai gunktelėję, pilvas įtrauktas. Tai bu- 
vo Žmogus, įpratęs gauti iš gyvenimo viską, ko pano- 
rėjęs, ir Linetė įtarė, jog jos atsisakymas buvo pa- 
grindinis dalykas, dėl kurio ji jam šį tą reiškė. 

Prijojęs prie moterų Skvairas sustabdė arklį. Jo 
rudos akys nusišypsojo Linetei, prieš tai žvilgterėju- 
sios į Netę ir mergytę. Jis kilstelėjo skrybėlę. 

— Sveika, Nete. Ar viskas tavo namuose gerai? 

— Tiesiog puikiai, Skvairai, — atsakė ji. — Otis 
nori, kad užeitum pasižiūrėti kukurūzų sėklų, kurias 
jis pirko iš kažkokio traperio. Nemanau, jog jos labai 
geros, bet Otis, atrodo, galvoja, kad iš kiekvienos sėk- 
los išdygs toks stiebas, kad keturi vyrai turės nešti. 

Skvairas sukikeno. 

— Reikės šiandien užeiti ir pažiūrėti. Aš nega- 
liu praleisti tokios pogos. Ar šiandien nėra pamokų, 
Linete? — jis nusišypsojo jai. 

— Bus po pietų. Visi prašė, kad rytą nesimoky- 
tume, ir aš pati negalėjau atsispirti pagundai praleis- 
ti užsiėmimus. 

— Tu per gera vaikams, Linete, — pasakė jis 
rimtai. 

Netė atsikrenkštė. 

— Kaip ji valdo tuos Gatherų vaikus, tiesiog rei- 
kia stebėtis. Žinai, Skvairai, tu turėtum pasikalbėti 
su Buču. Jei jis trumpam paliktų krautuvę ir truputį 
prigriebtų savo vaikus, jie būtų kur kas geresni. 

Skvairas nulipo nuo arklio, atsistodamas netoli 
Linetės. 

— Nete, tu kalbi panašiai kaip Džulė. Ji sako, 
kad aš turiu kažką daryti su tavo vyresniąja dukra. 

— Su Vaida viskas gerai, ir tu tai žinai. Jos tik 
pavydi, kad ji gražesnė už jų dukras. 

— Gal ir taip, bet aš turiu išklausyti visų skun- 
dus. Jei Linetė turi kokių nusiskundimų dėl vaikų 
drausmės mokykloje, aš įsikišiu, bet iki tol... — jis 
nutilo, nes jie abu klausiamai pažvelgė į Linetę. 

— Ne, — pasakė ji tyliai. — Aš nesiskundžiu. 
Dabar reikia grįžti į mokyklą. Turiu pasiruošti pa- 
mokoms, prieš atvykstant vaikams, — ji atsitūpė ir 
apkabino savo dukrelę, kuri laiminga jai nusišypso- 
jo. — Dabar turiu eiti į mokyklą, Miranda, o tu eik 
pas tetą Netę, gerai? 

Miranda sučiauškėjo kažką nesuprantamo ir sku- 
biai nuėjo pas Netę. 

— Aš eisiu su tavimi, — tarė Skvairas, paėmęs 
Linetę už rankos. 

— Ar kelionė buvo sėkminga? — paklausė Line- 
tė, kai jie liko vieni. 

— Taip, — jis pažiūrėjo jai į akis, tokias tamsiai 
pilkas. — Bet man rūpėjo grįžti namo. Ar Džulė su 
Ova nepridarė tau daugiau nemalonumų? 

— Labai mažai, — nusišypsojo ji. — Dabar tu- 
riu eiti, — pasakė ji mažos mokyklos prieangyje. 

— Aš ką tik atėjau pas tave, o tu... 

— Ne! — nutraukė jį. 

Jis žengė į šalį. 

— Spėju, kad tu teisi. Išmintingoji rimtuolė Li- 
netė. Žinoma, tu man neskolinga, kad pasiėmiau ta- 
ve ir tavo vaiką iš Bostono. Na, gerai, — tarė jis, 
negavęs atsakymo iš jos. — Tai jau praeitis. Šiandien 
aš tikrai turiu daug darbo. Ar pasimatysim vakare? 

Linetė nusigręžė ir be atsako išnyko už mokyk- 
los durų. Pirmiausia norėjo trenkti kumščiu per tą 
didžiulį žodyną, gulintį ant jos stalo. Tas Skvairas. 
Visi juo žavėjosi ir garbino jį, ėjo prašyti jo leidimo, 
prieš imdamiesi bet kokio darbo. Spring Likas net 
buvo vadinamas Skvairo miestu, taip kaip Svytbrae- 
ras buvo laikomas Devono miestu. Bet koks skirtu- 
mas! Devonas mylėjo Svytbraero Žmones, o Skvairas 
juos kolekcionavo. Devonas stengėsi dėl žmonių, darė 
dėl jų daug ką be jokio užmokesčio, atsisakydamas 
bet kokios pagalbos. 

Kurį laiką Linetė stengėsi sugyventi su Skvairu, 
ir jis ateidavo vakarieniauti pas ją ir Mirandą, bet 
greitai Džulė ir Ova ėmė patarinėti jai “jos pačios 
labui". Jos kalbėjo, esą negerai, jei vyras buvoja jos 
namuose vakarais, gali pasklisti apkalbos, žinoma, 
jos nesakys nė žodžio, bet yra Žmonių, kurie ne to- 
kie krikščionys dvasia ir kilnūs kaip jos. 

Iš pradžių Linetė Spring Liko Žmonių pažiūros 
apstulbino, bet greitai ėmė juos suprasti ir net išmo- 
ko nuspėti jų reakciją. Moterims labai patiko turėti 
gražų senbernį savo bendruomenėje, bet nepatiko tu- 
rėti viengungę moterį netoliese. Taigi Linetei teko iš- 
kęsti nemažai kandžių pastabų. Spring Likas buvo ke- 
turis kartus didesnis už Svytbraerą, tačiau ji turėjo 
mažiau draugų čia, didesnėje gyvenvietėje. Netė vie- 

nintelė nieko neklausinėjo, nedėbčiojo į Mirandą, lyg 
ji būtų kitokia nei visi, 0 gal net susitepusi. 

Pagalvojusi apie vaikus, ji mintimis sugrįžo į kla- 
sę. Pirmuosius malonius bendravimo su vaikais įspū- 
džius patyrė keliaudama į Kentukį. Tie vaikai buvo 
labai laimingi, nuoširdūs, ir ji juos pamilo. Ji prisi- 
minė savo ir Džesio Takerio medines figūrėles, įsi- 
vaizdavo, kaip Džesis išaugo per paskutinius metus, 
kaip visi pasikeitė. Ar kas nors ją prisimena? 

Ji nuvijo mintis apie Svytbraerą šalin ir sugrįžo į 
Spring Liką. Kai Skvairas jai davė mokytojos darbą, 
ji iš pradžių buvo labai laiminga, bet dabar viskas pa- 
sikeitė. Kaip skyrėsi tie du miestai, taip skyrėsi ir jų 
vaikai. Svytbraero vaikams ji atidavė savo meilę, o 
jie grąžino ją keletą kartų didesnę, bet su Spring Li- 
ko vaikais taip nebuvo. Ji kartais jautė, jog galėtų 
numirti vidury kambario, o vaikai galbūt sugebėtų tik 
apeiti jos kūną. 

Jie žvelgė į ją tuščiomis akimis. Netė pasakė, kad 
Gatherų vaikai sunkūs. Tačiau Linetė jautė, kad ne 
jie problema. 

Kaip ji troško tokio berniuko kaip Džesis, kuris 
ją gintų arba tampytų mergaites už kasų. Šitie vaikai 
tik žvelgė į ją šaltomis akimis ir, atrodė, nesuprato, 
jOg ji taip pat Žmogus. 

Kartą per pertrauką ji išgirdo Perlę Gather sa- 
kant: “Ji liepė tai padaryti". Linetė buvo apstulbusi, 
kai suvokė, kad mergaitė kalba apie ją ne kaip apie 
ponią Tailer ar mokytoją, ar net seną panelę. Net da- 
bar tai prisiminusi Linetė pašiurpo. Ne nuo žodžių, 
bet nuo mergaitės tono. 

Ji išgirdo lauke vaikų balsus, o kai atidarė jiems 
duris, nė vienas iš jų į ją nepažiūrėjo. 

13 skyrius 


— Miranda, ar norėtum eiti pasivaikščioti? — 
paklausė Linetė savo mažosios dukrelės. 

Vaikas, nerangiai klupdamas atsistojo ir nusvy- 
ravo pas motiną. Linetės veide išnyko šypsena, kai 
išgirdo beldimą į duris. Ji vylėsi, jog spės išeiti, iki 
Skvairas atvyks. 

— Sveikas, — ji įstengė maloniai ištarti. — Mi- 
randa ir aš pasiruošusios. | 

Skvairas ignoravo vaiką kaip visada. Mergaitė pa- 
žvelgė į jį labai rimtai, jos žvilgsnis buvo per daug 
įdėmus, kad ji būtų miela. Be to, Skvairo padėties 
žmogui netiktų liesti “negarbingą" vaiką. 

— Gražus vakaras, ar ne? — paklausė Linetė, 
kvėpindama pavasarinės gėlės pumpurus. 

— Taip, — pritarė jis, žvelgdamas į ją. 

— Kas atsitiko Denvilyje? 

Skvairas išpūtė krūtinę. 

— Aš manau, kad mano kalba padarė jiems įspūdį. 

Jis skersom žvilgtelėjo į ją. 

— Ačiū, kad man padėjai. 

— Nėra už ką dėkoti, man patiko tai daryti. Tai- 
gi tu manai, kad tikrai tapsi gubernatoriumi? 

— Taip, Linete, ir... — jis nutilo, kai Linetė nu- 
ėjo pakelti Mirandą, parkritusią į purviną balutę. — 
Linete, aš... — jis vėl pradėjo, paėmęs jos ranką. 

Ji pasitraukė nuo jo taip mandagiai, kaip tik mo- 
kėjo. Labai dažnai jo prisilietimai buvo daugiau, ne- 
gu ji galėjo iškęsti. 

Jis pastebėjo jos judesį. 

— Eikime atgal, gerai? Jau temsta. 


Aukštas vyras įėjo į krautuvę, apžvelgdamas ją 
profesionaliu žvilgsniu. 

— Ar galiu jums kuo padėti? — paklausė baisiai 
nutukęs vyras. Jo maža galva sukiojosi ant riebaus 
kaklo, o per milžiniškus mėsos gabalus nesimatė nei 
pečių, nei viso likusio kūno formos. 

— Ar tu iš čia? 

— Ne, — atsakė tas vyras. — Aš iš Svytbraero. 
Ketinau atidaryti šiuose kraštuose naują parduotu- 
vę, bet matau, jog mane aplenkei. 

Storuliui komplimentas buvo labai malonus. 


— Aš vardu Bučas Gatheris, — jis ištiesė putlų 
delną su trumpais pirštais. 
— Mekalisteris, vadinamas Meku, — ir paspau- 


dė ištiestą ranką. 

— Ar ketini pasilikti šiose vietose? 

— Galbūt, jei rasiu kambarį, kur galėčiau ap- 
sistoti. 

— Aš turiu kitame namo gale kambarį, jei tu ga- 
li už jį užmokėti. 

Devonas numetė ant prekystalio sidabrinę mo- 
netą. Bučas ją apžiūrėjo, prisidėjęs prie savo mažos 
akutės. 

— Už sidabrą aš tau atiduočiau ir savo kambarį. 

Už Devono pasigirdo juokas, ir jis atsigręžė. 

— Ova užuodžia tikrą vyrą, 0. tu niekad neatgau- 
tum savo lovos atgal, — pasakė vienas iš trijų vyrų. 

Bučas kvailai nusišypsojo. 

— Negirdėjau, kad ji būtų skundusis, j0g pada- 
riau jai tik šešetą vaikų. 

— Eikš čia, Mekai. Papasakok mums naujienas. 

Devonas kalbėjosi ir klausėsi tų keturių vyrų, kol 
neišgirdo apie mokyklos mokytoją. 

— Tikrai nebloga mažytė, ir Skvairas turėtų grei- 
čiau ją griebti. 

— Skvairas? — paklausė Devonas. — Girdėjau, 

jog jis bandys tapti gubernatoriumi, kai Kentukis bus 
pripažintas valstija. 

— Teisingai girdėjai. 

— Ar ta mokytoja jo žmona? 

Tas vyras mirktelėjo Devonui. 
— Tik ne prie altoriaus, jei supranti, apie ką 
kalbu. | į 

Devonas išspaudė šypseną. 

— Žinoma, suprantu. 


Linetė paliko mokyklą taip greitai, kaip tik galė- 
jo. Jai reikėjo nueiti pas Netę į namus ir pasiimti Mi- 
randą, bet ji pagalvojo, kad norėtų šiek tiek pabūti 
viena. Tad nuėjo į miško užuovėją, dvelkiančią aro- 
matu ir vėsią. Nusišypsojo ir pasirąžė, mėgaudamasi 
vienatve ir ramybe. | 

— Sveika, Linete. 

Nuščiuvusi nuo to balso, kurį taip gerai pažinojo, 
Linetė suvirpėjo. Labai lėtai ji atsigręžė ir pasižiūrėjo 
į mėlynas, briliantines Devono Mekalisterio akis. 

Ji galėjo tik vėpsoti į jį netikėdama, kad jos šir- 
dis gali taip plakti, nors jis atrodė toks ramus. 

— Ar tu mane atmeni? — paklausė jis, o akys 
juokėsi. 

— Taip, — ji vos sušnibždėjo, stengdamasi su- 
tramdyti kvėpavimą ir nusiraminti. 

— Aš kaip tik keliavau pro šalį, — pamelavo 
jis, — ir išgirdau, jog tu čia, tai pamaniau užsukti 
pasisveikinti. Tu, atrodo, neblogai įsitvirtinai Spring 
Like. 

Jo akys apžiūrinėjo jos kūną ir mėgino prisimin- 
ti kiekvieną dalelę. 

Linetė pakėlė smakrą aukščiau. 

— Man pavyko. 

— Iš to, ką girdėjau, tai daugiau, negu pavyko, 
— Devonas abejingai atsišliejo į medį, ir Linetė jo 
akyse pamatė pykčio blyksnį. 

Kaip jis gali stovėti ten taip ramiai? Kodėl jos kū- 
nas taip virpa? Jis atsisėdo ant žemės, sukryžiavo ko- 
jas ir išrovė ilgą kuokštą žolės. Ji pamiršo, koks jis 
grakštus, kaip jis judėjo, lyg plaukiodamas, tartum po 
jo oda būtų ne kaulai, o vanduo. Jo plaukai buvo dar 
tamsesni, negu ji prisiminė, bet vis taip pat garbano- 
josi. Ji žinojo, ką jautė, liesdama juos pirštais. 

— Tai papasakok man, ką tu darei per porą pas- 
kutinių metų, kaip gyvenai. 

Ji pakėlė į jį akis. Privalo apsimesti nieko ypa- 
tinga nejaučianti taip, kaip ir jis. 

— Paprastai, tikrai. Metus gyvenau Bostone, o 
dar kitus metus čia, Spring Like. Geriau papasakok 
apie Svytbraerą. Kaip Agnesė? 

Devonas nusišypsojo, ir ji išvydo baltus, stiprius 
jo dantis, kurie atrodė dar baltesni tamsios odos fo- 
ne. Jo odos skonį Linetė vis dar jautė. “Liaukis!" — 
paliepė ji sau. 

— Agnesė turi dar vieną mažylį, mergaitę, kuri 
gimė netrukus, kai tu išvykai, — jis Žiūrėjo į ją. — 
Jai davė Blanšos vardą. 

Linetė buvo apstulbinta. 

— Blanša? 

— Taip, kaip Linetė Blanša Tailer. Tik ji to nie- 
kada nesakė. 

Linetė negalėjo nejausti pasitenkinimo. 

— O Estera vėl lauktasi, — tęsė jis. — O Leste- 
ris, ak, tu nepažįsti Lesterio. Svytbraeras gerokai iš- 
siplėtė nuo tavo išvykimo.. 

— O Džesis Takeris? — paklausė ji. — O Lonis? 

— Džesis ir Lonis auga greičiau, negu jų mamos 

gali juos aprengti. Tu jų dabar nepažintum. O Este- 
ros kūdikis, Linkolnas, tas, kuriam tu padėjai gimti, 
jau vaikšto, pradeda šnekėti ir valdo visą moterų na- 
mą. Dvynės vis tokios pat panašios, visas ketvertas. 

— Tu niekada taip nemanei. Tu visada galėjai jas 
atskirti. 

Jis nusišypsojo, truputį patylėjo, o ji nusisuko. 
Oras tarp jų buvo lyg įelektrintas. Bent taip jau at- 
rodė Linetei. 

— O kaip tavo Žmona? — tyliai paklausė ji, ti- 
kėdamasi užgesinti žaibą. 

— Žmona? — paklausė jis netikėdamas savo au- 
simis. — Ką gi aš daryčiau su Žmona? Aš išsiverčiau 
tiek laiko be grandinių, tai apsieisiu ir ateity. 

Ji apstulbo. 

— Bet tavo vaikas... Kaipgi vaikas? 

— Nežinau, apie ką tu kalbi, — jis atsišliejo į 
medį ir, išsitraukęs peilį iš dėklo, ėmė skaptuoti pu- 
šies šaką. 

Linetė atsisėdo ant supuvusio medžio, gulėjusio 
ant Žemės. 

— O kaip Korina? — tęsė ji. 

Jis trumpai į ją Žvilgtelėjo. 

— Korina būtų paskutinė moteris, kurią aš ves- 
čiau. Aš neimu Kordo atliekų, — jis vėl žvilgtelėjo 
greitu, piktu žvilgsniu ir skaptavo toliau. — Korina 
irgi ištekėjo ir tuoj pat po vestuvių gimdė, bet tai bu- 
vo Džonatano Takerio darbas. Kas tau pakišo mintį, 
jog aš ketinu ją vesti? 

Ji apkabino kelius ir pasakė tiesą: 

— Ji pati man sakė, kad laukiasi tavo kūdikio. 

Metęs greitą, įdėmų žvilgsnį, Devonas nusijuo- 
kė, ir jo galingame kakle pasirodė gyslos. 

— Korina visada buvo melagė. Visi tai žinojo. 

Tačiau ji norėjo ne manęs, 0 mano parduotuvės. Ji 
išbandė viską, kad mane gautų, — jis nutilo kalbėti 
ir žiūrėjo į Linetę tol, kol jos veidai užkaito iš sumi- 
šimo. — Na, sakykime, jog buvo neįmanoma, kad ji 
nešiotų mano kūdikį. 

Linetė tik mirktelėjo ir nusistebėjo, ar jis ne me- 
lagis. Atrodė, kad jis skaito jos mintis, — vis pažiū- 
rėdamas į ją. 

— Aš nesakau, kad šiek tiek su ja nekvailiojau, 
bet juk daugybė vyrų tą su ja darė. Nenorėčiau būti 
Džonatano vietoje. Bet kas žino, gal jis ją pataisys. 

— Taip, galbūt, — tarė Linetė. 

Ji svarstė šią informaciją. Jei tik nebūtų per vė- 
lu! Bet net jei Korina melavo, tai juk Devonas paliko 
ją vieną po to, kai pasimylėjo sū ja miške. 

— Dabar papasakok man apie save. Mes per 
daug šnekėjome apie mane. | 

— Ne, ne per daug, tu apie save nė žodžio nepa- 
sakei, — ji giliai įkvėpė oro. — Atrodai pavargęs ir 
sulysęs. 

Jis įdėmiai pažvelgė į ją. 

— Aš valgiau Geilano pagamintą valgį arba savo 
paties, o jis dar blogesnis. Nenuostabu, kad liko tik 
kaulai ir oda. 

Staiga ji panoro, jog jis išeitų. Linetei norėjosi 
jam spirti, kąsti, jį bučiuoti. Ne! Ji neturi taip galvo- 
ti. Ji turi būti rami kaip ir jis. 

— Aš vakar kepiau duoną. Ar norėtum šiek tiek 
paragauti? 

Jis nusišypsojo, ir ji pajuto, kaip vėl stipriau su- 
plakė širdis. 

— Labai norėčiau pavalgyti kokio nors tavo pa- 
gaminto maisto, — jis pakilo ir atsistojo prieš ją. Bet 
ji nežiūrėjo į jį, nes jis buvo per daug arti. 

Ji nusisuko nuo jo, ir jie kartu nuėjo į miško pa- 
kraštį. Pirmiausia, ką išvydo Linetė, buvo Netė, lai- 
kanti už rankos Mirandą. Linetė buvo apstulbusi ir 
pasibaisėjusi savimi. Jinai užmiršo savo dukterį. Ji 
neturėjo laiko pasiaiškinimui, bet, metusi per petį 
“Atleisk", pasikėlė sijoną ir nubėgo pas Netę. 

Ji užduso ir gaudė orą, kai sugriebė Netės ranką. 

— Jei tu mano draugė, jei aš dėl tavęs ką nors 
padariau, prašau, padaryk tai dėl manęs. Nesakyk 
jam, kad Miranda mano dukra. 

Netė žvilgtelėjo per Linetės petį, kad pamatytų, 
kas tas “jis" toks. Ji pamatė aukštą, liekną, gražų vy- 
rą, tamsiais plaukais ir... Mirandos akimis. Nereikė- 
jo didelio proto, kad suprastum, kas jis toks. 

Devonas priėjo:'prie tų dviejų moterų. 

— Nete, štai čia Devonas Mekalisteris. Visi va- 
dina jį Meku. 

Devonas pakėlė vieną antakį: tai ji nenori, jog 
kiti Žmonės vadintų jį Devonu. Tai jos vardas jam. 

— O čia Netė Voters. 

Devonas linktelėjo tai moteriai. Netė linktelėjo 
ir aukštai pakėlė Mirandą. 

— O čia — Miranda, — pasakė Netė. Ji labai 
gerai matė, kaip Linetė giliai įkvėpė, bet nekreipė į 
ją dėmesio ir įstūmė Mirandą į Devono glėbį. — Ar 
negalėtumėte jos palaikyti? 

Devonas buvo nustebęs. Jis mėgo vaikus, bet vi- 
suomet sugebėdavo likti nuo jų nuošalyje. Jie jam at- 
rodė pernelyg šlapi ir triukšmingi. Jis žvelgė susido- 
mėjęs į vaiką savo rankose. 

— Graži maža mergytė, — tarė, atiduodamas ją 
atgal Netei. — Gražios akys. 

Jis nežinojo, kodėl jai ši pastaba pasirodė juokin- 
ga. Linetė greitai sušneko griežtai pažvelgusi į Netę. 

— Aš pažinojau Devoną, kai gyvenau Svytbraere. 

— Aš nežinojau, kad tu gyvenai Svytbraere. Ma- 
niau, kad tu čia atvykai iš Bostono. 

— Taip, aš... — Linetė buvo sumišusi. 

Matydama Mirandą ant Devono rankų ji visai pa- 
simetė. 

— Einu išvirti Devonui vakarienę. Pasimatysime 
vėliau. 

Devonas sėdėjo prie pušinio stalo mažoje trobe- 
lėje. Ji buvo didesnė negu ta, kurią turėjo Svytbrae- 
re, ir su ankšta veranda. 

— Tu nepapasakojai man apie savo gyvenimą čia. 
Ar tu mokytoja? — paklausė jis pilna burna. 

Kaip jis gali čia sėdėti taip ramiai? Kaip jis galė- 
jo laikyti savo dukterį ir nežinoti, kas ji tokia? Tik- 
rai gražios akys. Jos visiškai tokios pačios, kaip ir 
jo, tuščio, baisaus Žmogaus. 

— Čia gerai. Žmonės kitokie negu Svytbraere. 

— Aš sutikau parduotuvėje vieną vyrą, Bučą 
Gatherį, — jis nustojo šnekėti ir nuėjo prie židinio 
pasižiūrėti į skulptūrėles. 

— Tu jas išsaugojai? — tyliai paklausė jis. 

— Taip, išsaugojau, — ji vėl jautė sugrįžtantį 
pyktį. 

Kokią teisę jis turėjo sugrįžti į jos gyvenimą. Ji 
prisitaikė prie pasaulio, kuriame jo nėra. Būdavo va- 
landų, kai visai apie jį nepagalvodavo. Kokią teisę jis 
turėjo sugrįžti? 

— Kodėl tu čia? — griežtai paklausė ji. 

Jis vėl atsisėdo prie stalo ir ėmė valgyti. 

— Klausiau tavęs, kodėl tu čia, ir noriu išgirsti 
atsakymą! 

Jis ramiai padėjo duonos koks 

— Keliavau pro šalį ir, kai išgirdau, jog mano 

sena draugė čia, pamaniau, kad reikia sustoti ir pasi- 
sveikinti. 

— Sena draugė! — pasakė ji tyliai bejausmiu bal- 
su. — Ir tu gali sėdėti čia kaip Svytbraere per skaity- 
mo pamokas? — jos balsas tapo garsesnis, pasidarė 
atšiauresnis. — Ir tu gali kalbėtis su manimi ramiai 
po viso to, kas tarp mūsų įvyko? Po tos nakties, kai 
mes...? — ji pajuto veržiantis ašaras. — Na, o aš ne- 
galiu! — sušuko ji. — Aš išvykau iš Svytbraero, nes 
niekada nenorėjau tavęs daugiau pamatyti, ir dabar 
nenoriu. Aš noriu, kad tu išvyktum iš čia ir niekada 
nesugrįžtum. Ar supranti mane? — ji rėkė garsiai, 
kaip tik galėjo, o ašaros užplūdo akis. 

Ji išbėgo pro trobelės duris į miškus. 

Devonas ramiai sėdėjo prie stalo žiūrėdamas, 
kaip ji bėga. Ji bėgo vis taip pat lėtai ir nerangiai, 
kaip ir anksčiau, pagalvojo jis, paskui atsigręžė į 
maistą ir šyptelėjo. Atrodė, kad tai buvo pirmas kar- 
tas, kai jam iš tikro patiko valgyti. Per daug dažnai 
jis nustumdavo šalin maistą ir siekdavo viskio ąso- 
čio. Dabar jam nesinorėjo gerti. 

Taigi, ji jo neužmiršo! Užsitepęs storai ant duo- 
nos šviežio sviesto, jis atsikando, paskui apžiūrinėjo 
jame dantų žymes. Ji manė, kad jis pamiršo tą naktį, 
kurią praleido kartu. Tą vienintelę naktį, po kurios 
jam visai nereikėjo kitų moterų per dvejus paskuti- 
nius metus. Jis eidavo miegoti su moterimis, bet nė 
viena, su kuriomis mylėjosi, negrąžino jam meilės, 
neatsakė jam tuo pačiu. 

Devonas nusišypsojo ir atsikando dar vieną duo- 
nos kąsnį. Jei ji taip aiškiai jį prisimena, galbūt jie 
galėtų truputį pasismaginti prieš jam išvykstant į 
Svytbraerą, o tada jis grąžintų ją vėl tam Skvairui. 

Kas per žmogus tas vyras, kuris leidžia žmonėms 
save vadinti Skvairu? Na, gerai, nesvarbu, jis gaus 
tai, ko nori. 

14 skyrius 


— Manau, kad nepadoru, jog ji prasideda su juo 
visų mūsų, gerųjų krikščionių, akivaizdoje. Visi, vos 
tik žvilgtelėję į jį akies krašteliu, gali suprasti, kas 
jis toks. Vaikas — kaip iš akies trauktas jo paveiks- 
las, — pasakė Džulė. 

— Ji su juo buvo susidėjusi ir anksčiau, prieš at- 
vykstant čia. Bučas sako, kad jis negrįžo į savo kam- 
barį iki ryto, — Ova sakydama padarė per didelius 
dygsnius lovatiesėje. 

— Ką aš noriu sužinoti, — pasakė Džulė, — tai, 
ką mes darysime toliau. Spring Likas yra dievobai- 
minga bendruomenė, ir man nepatinka tai, kas vyks- 
ta mums prieš nosis. Ir dar mokytoja! Ko ji ketina 
išmokyti mūsų vaikus. 

— Teisingai, — atsakė Ova. — Mokytoja turėtų 
būti pavyzdys, bet jei toks jos pavyzdys, na, žinai, ką 
aš turiu galvoje... 

— Žinoma, suprantu! — Džulė ėmė siūti dar 
greičiau, o jos balsas kilo. — Aš visada Žinojau, jog 
iš jos nieko gero, vis įbedusi akis į Skvairą! 

— Skvairas! — Ova įbedė adatą. — Mes užmir- 
šome apie Skvairą! 

— Jis — tas nekaltas avinėlis, kuriam reikia 
padėti. 

— Taip, iš tikrųjų manau, kad kas nors turėtų 
jam atskleisti, kas vyksta jo panosėje. 

Džulė ir Ova pažiūrėjo viena į kitą. 

— Tai mūsų pareiga, — pratarė Džulė. 

— Krikščionių moterų pareiga, — pritarė Ova, 
ir tos dvi moterys, atidėjusios siuvimo reikmenis, iš- 
ėjo, pasukdamos link didelio suręsto iš rąstų Skvairo 
namo. 

— Labas rytas, panelės. Puiki diena pasivaikš- 
čiojimui, ar ne? 

Ova sumišusi nudelbė akis, bet Džulė visai ne- 
susijaudino. 

— Skvairai, bijau, kad atėjome nemaloniu reikalu. 

Skvairo veidas surimtėjo. 

— Niekas nesusižeidė, ar ne? 

Ova atsiduso. 

— Tu pirmiauia galvoji, ar kiti nesužeisti. Bijau, 
kad vienintelis, kuris nukentėjęs, tai esi tu, ir mes 
laikome savo pareiga... | 

— Savo krikščioniška pareiga, — įsikišo Džulė. 

— Taip, — tęsė Ova, — mūsų pareiga — papasa- 
koti tau, kas vyksta mūsų miestelyje, mūsų žemėse, 
kam tu rodai per didelį savo palankumą. 

— Ar neatsisėstumėte, panelės, ir ar neleistu- 
mėte man išgirsti tai, ką norite pasakyti, — jis pasta- 
tė kėdes verandoje, o kai jos atsisėdo, paklausė: — 
Na, kuo galiu jums padėti? 

— Tai dėl tos mokytojos. 

— Linetės? — paklausė jis. 

— Taip, Linetės Tailer. Bent jau ji taip save 
vadina. 

Toliau kalbėjo Džulė: 

— Mes žiūrėjome pro pirštus į daugelį dalykų, į 
tai, kad vaikas neturi teisėto tėvo, bet kai jis atvyks- 
ta į mūsų miestelį ir tikisi, jog mes... 

— Ką! — Skvairas atsistojo apstulbęs. 

— Tai, ką pasakėme, — pridūrė Ova. — Ji čio- 
nai pasišaukė savo kūdikio tėvą. Jis šiuo metu apsi- 
stojęs mūsų Bučo parduotuvėje. 

Skvairas įsikibo už turėklų. 

— Panelės, aš noriu, kad jūs papasakotumėte nuo 
pradžios viską, ką žinote. | 

Linetė iššlavė mažos mokyklos grindis. Ji gailė- 
josi dėl praeitos nakties, bet to, kas įvyko, negalėjo 
atitaisyti. Jei tik būtų išlikusi jam matant rami, tada 
galbūt jis būtų išvykęs. Pagaliau jis buvo išėjęs, kai ji 
grįžo trobelėn, bet visą naktį jį jautė, lyg vis dar bū- 
tų sėdėjęs prie stalo ir ją stebėjęs. 

— Labas rytas, mokytoja, — Devonas stovėjo at- 
virame tarpduryje, pasilenkęs ties stakta. 

— Laba diena, — pasakė ji kaip galima ramiau. — 
Kuo galiu pasitarnauti tau šį rytą? 

Jis tingiai nusišypsojo. 

— Pagalvojau, kur tiek laiko pradingai, — jis 
šiurkščiai bakstelėjo į didelę knygą ant jos stalo. — 
Kas tai? 

— Tai žodynas. Jei nežinai žodžio reikšmės, gali 
pasižiūrėti ir rasti. 

— Kam gi vartoti žodį, jei nežinai, ką jis reiškia? 

Linetė pažvelgė į jį nepritardama. 

— O jei kas nors pasakė kažką šovni kalba, o tu 
žinai visus žodžius, išskyrus tą vieną. Ar nenorėtum 
tada su savimi turėti šią knygą, į kurią galėtum pasi- 
žiūrėti ir susirasti jo reikšmę? 

— Ne, — rimtai atsakė jis. — Tada aš turėčiau 
nešiotis tokią storą knygą kaip ši. Geriau jau pasi- 
klausčiau šovni žmonių. 

— Bet kartais... — ji nustojo kalbėti, pamačiusi 
į mokyklą įeinantį Skvairą. 

— Linete, man ką tik pasakė, kad mes turime 
svečią, tavo draugą. 

Linetė atsistojo, 0 jai iš abiejų pusių stovėjo po 
vyrą. 

— Taip. Čia Devonas Mekalisteris iš Svytbrae- 
ro, iš Kentukio. 

— Na, Devonai, — Skvairas ištiesė ranką. 

— Mekas! — abu vienu metu — ir Linetė, ir De- 
vonas — sušuko. 

Devono akys sužibo, o Linetė paskubėjo pa- 
aiškinti: 

— Jį visi vadina Meku. 

— A, — tarė Skvairas, matydamas daugiau, ne- 
gu norėjo. — Linete, ar galiu su tavimi pasikalbėti? 

— Zinoma, — ji nežiūrėjo į Devoną, nes žinojo, 
apie ką jis galvojo. Jo pavydas vieną kartą juos jau 
išskyrė, o ji nemanė, kad jis būtų pasikeitęs. 

— Ar jis tavo vaiko tėvas? — reikliu balsu pa- 
klausė Skvairas, vos tik jie išėjo laukan. 

Linetė sumirksėjo apstulbusi. 

— Kaip greitai pasklido žinia. 

— Ar tu praleidai praeitą naktį su juo? 

— "Tu nori pasakyti, kad aš priėmiau jo pasiūly- 
mą, nors atmečiau ne vieno šio miesto vyro tokį pra- 
šymą? Atleisk man, aš turiu darbo. 

Skvairas sugriebė ją už rankos. 

— Aš atsivežiau tave čia. Aš sumokėjau už tavo 
kelionę, ir tu man skolinga. 

— Aš nieko neskolinga! Užmokėjau tau, sugriau- 
dama gerą nuomonę apie save, leisdama visiems ti- 
kėti tuo, kad vakaroji su manimi, — ji reikšmingai 
pažvelgė į jo ranką ant savosios. — Tau būtų skaudu 
žmonių akyse, jei aš pasirinkčiau krautuvininką, o ne 
tave, gubernatorių, ar ne taip? — ji išsisuko iš jo ir 
skubiai sugrįžo į mokyklą. 


— Įsimylėjėlių ginčas? — paklausė Devonas iš 
savo vietos prie durų. 
— Taip! — sušnypštė ji ant jo. — Skvairas vie- 


nas iš ilgos eilės vyrų, kuriuos aš turiu. Na, o dabar 
gal būsi toks malonus ir nešdinsiesi iš mano gyveni- 
mo. 

— Ar tu ketini tekėti už to Skvairo? 

Ji nesiteikė jam atsakyti, bet nuėjo prie stalo. 

— Girdėjau, jog jis labai turtingas. Gali nupirkti 
tau gražių daiktų. 

Ji žvelgė į jį, neatitraukdama akių. 

— Kaip nuostabu, nes mano gyvenimas tik ir su- 
kasi apie šilkines sukneles ir tarnaites. Ar žinojai, 
kad namas, kuriame užaugau, buvo toks didelis, jog 
galėtum sudėti visus Svytbraero namelius vien į jo 
svetainę? O į virtuvę tilptų visi Svytbraero sodai. Kai 
buvau vaikas, man niekada nereikėjo nė pirštelio 
judinti, kad ką nors dirbčiau. Mano tėvas buvo pasam- 
dęs dvylika žmonių, kurie manimi rūpinosi. Aš turėjau 
dvi tarnaites, guvernantę, virėją, du liokajus, vežėją... 

— Tu jau sakei. Taigi dabar tu ketini tekėti už 
Skvairo ir susigrąžinti tai, ką turėjai. 

— Žinoma, — pasakė ji išplėtusi akis. 

Jis tyliai ją tyrinėjo. 

— Tu turi man atleisti. Aš turiu dirbti. Dar tru- 
putį padirbti, kol kas nors aprūpins mane tokiu gy- 
venimu, prie kurio esu pratusi. 

Devonas tyliai išėjo iš mokyklos ir nužingsniavo 
per miestą į mišką. Jis atsisėdo ant kelmo, suėmęs 
galvą rankomis. Kodėl ji kalba tokius dalykus? Juk 
tai netiesa. Dieve, bet ta moteris veda jį iš proto. Bu- 
vo sumanęs, kaip ja atsikratys, kai vėl pamatys, bet 
viskas pasirodė kur kas sudėtingiau. 

— Mekai? 

Jis apsidairė ir pamatė šalia stovinčią moterį. 
Reikėjo šiek tiek laiko, kad suvoktų, jog ji Linetės 
draugė Netė. 

— Ar galėčiau su tavimi pasišnekėti? Miranda, 
nenueik toli. 

Devonas žiūrėjo, kaip vaikas kėblina, o mintys 
buvo niūrios. 

— Žinau, jog tai ne mano reikalas. Man ne kartą 
sakė, bet manau, jog tu turi žinoti, kas vyksta Spring 
Like. 

— Nežinojau, kad čia kas nors vyksta, — pa- 
sakė jis. 

— Žinau. Bet matai — tu sukėlei čia tikrą su- 
maištį. 

— Aš? Bet aš čia nieko net nepažįstu. 

Netė jam nusišypsojo. 

— Akivaizdu, jog tu ir Linetė pažinojote vienas 
kitą anksčiau. 

Jis pakėlė antakį, ir ji nusijuokė. 

— Miranda, eikš čia, pas tetą Netę. Norėčiau tau 
kai ką parodyti. 

Kūdikis nerangiai nuėjo į Netės glėbį. 

Devonas žiūrėjo tai į vaiką, tai į moterį, lyg ji 
būtų kuoktelėjusi. 

— O kaipgijos akys? Ar matei jas kada nors anks- 
čiau? Džulė ir Ova iškart pažino. 

— Neturiu supratimo, apie ką tu kalbi, — Devo- 
nas nutarė, jog ši moteris jam nepatinka. — O kas 
tokios Džulė ir Ova? 

— Jos miestelio liežuvautojos. Paskalos ir Žei- 
džiančios apkalbos — visas jų gyvenimas. Jei ne jos, 
niekam nerūpėtų, kas Linetės dukters tėvas, ir jos 
taip nežemintų visų vyrų lakstymas iš paskos. 


— Tėvas! Linetės dukra! — sušuko jis. — Ji man 
nieko nesakė. 
— Ne, ji nesakė, — Netė jį nutraukė. — Iš tik- 


rųjų ji labai stengėsi nuslėpti savo dukrą nuo tavęs. 
Patarčiau tau iš arčiau pažvelgti į Mirandą, o paskui 
pagalvoti, ar neprisimeni matęs šias akis anksčiau, 
galbūt veidrodyje. 
Netė atsistojo ir pastūmė Mirandą į jos tėvo glėbį. 
Netė paliko juos vienus. 

Devonas buvo per daug pritrenktas, kad įsteng- 
tų galvoti. Miranda traukė jo marškinių sagas, pas- 
kui nustojo jomis domėtis, apsisuko ir išsiropštė iš 
j0 glėbio. Devonas ją stebėjo. Jo dukra! Ar galėjo 
Miranda tikrai būti jo dukra? 

— Miranda? — tarė švelniai, ir mergaitė atsisu- 
ko, šypsodamasi jam, 0 jos akys buvo kaip briliantai. 
Jis įkišo ranką kišenėn ir, ištraukęs stiklinius karo- 
liukus, padavė jai, o mažylė tučtuojau įsidėjo vėrinį į 
burną. Tėvas nusijuokė kartu su ja. 

— Na, mažoji dukrele, dabar tu turi tėvą. Galiu 
lažintis, jog tavo vardas Miranda Tailer. O ką, jei mes 
pakeistume jį į Mirandą Mekalister? — jis griebė ją į 
glėbį, ir mergaitė nusijuokė. 

— Miranda. Kvailas vardas, bet manau, jog, jei 
tėvas tau davė Mekalister vardą, tai tavo motina gali 
duoti bet kokį vardą, koks jai patinka. Manau, kad 
man patinka būti tėvu. 

Linetė pamatė juos lėtai einančius iš miško, su- 
sikibusius rankomis. Devonas sustojo priešais ją, O 
Miranda nuskubėjo pas kačiukus į verandą. 

— Ar tai tiesa? Ar ji mano dukra? 

— Taip, Miranda tavo dukra. 

Jis atsiduso ir giliai įkvėpė oro. 

— Gerai, — ryžtingai tarė. — Aš tave vesiu. 


15 skyrius 


— Mane vesi? — netikėdama paklausė Linetė. 
Ją apėmė toks pyktis, jog, atrodė, sprogsianti. — Taigi 
tu vesi mane. Po dvejų metų ir vienos dukters tu, 
niekše, nepakenčiamas sutvėrime, tu dabar sakai, jog 
mane vesi! 

— Dabar palūkėk minutėlę... 

— Ne! Tai tu palūkėk. Aš ilgą laiką tavęs klausiau, 
o dabar tu manęs paklausyk. Kai tu pirmą kartą atėjai į 
tą mažą trobelę, kur Pasiutusio Lokio vyrai laikė ma- 
ne, kai tu, rizikuodamas gyvybe, mane išgelbėjai, aš ta- 
ve įsimylėjau. Taip, tu turėtum atrodyti apstulbęs. Aš 
įsimylėjau taip stipriai, kad turėjau pereiti visą praga- 
rą, jog suprasčiau, kokia buvau kvailė. Kaip tau patik- 
tų mylėti ką nors, kas visuomet būtų toks piktas kaip 
tu, ir nuolat tave be priežasties kaltintų. 

— Netikras pragaras! Tai aš Žiūrėjau, kaip tu tai 
su vienu, tai su kitu. 

— Vyras po vyro! — sušuko ji. — Buvo tik Kor- 
das, bet jis taip pat graužiamas pavydo kaip ir tu. 
Jūs abu vertėte mane žaisti tą patį žaidimą, kurį jau 
kartą Žaidėte. Tu dėl jo praradai vieną moterį, todėl 
tavo išdidumas buvo įžeistas taip, kad gali netekti ir 
antros moters. 

— Iš ko aš turėjau suprasti, kurio vyro tu norė- 
jai? — paklausė jis švelniai. 

Ji mostelėjo ranka. 

— Tu su manimi beveik nesišnekėjai. Kordas iš- 
sivežė mane iš miesto, bet užuot pasilikusi su juo, aš 
verčiau išėjau į pūgą ir vos nenumiriau. Bet ar tau 
tai rūpėjo? Ne! galvojai tik apie tai, jog tavo varžo- 
vas galbūt mane palietė. 

— Kodėl tu pavadinai mane savo broliu? — su- 
šnibždėjo jis. 

Ji nusijuokė piktu, ironišku juoku. 

— Tu buvai man viskas — brolis, tėvas, motina, 
sesuo — viskas. Aš tave taip mylėjau. Per savo sava- 
naudiškumą tu niekad nesuprasi, kaip labai. Kodėl, 
tu manai, aš tau atsidaviau? Aš buvau tokia kvailė, 
jog būčiau su tavimi gyvenusi bet kaip. Viskas, ką tau 

reikėjo padaryti, tai tik pirštais spragtelėti, ir aš bū- 
čiau atėjusi. Tu nesuprasi, kaip aš jaučiausi tą dieną, 
kai mane palikai. Na, dabar viskas baigta. Aš paga- 
liau atėjau į protą. Tai, ką jaučiau tau, pamažu din- 
go, žuvo dėl tavo įtarimų, kaltinimų, nuolatinio pyk- 
čio. Dabar aš noriu, jog tu dingtum iš mano gyveni- 
mo. Aš niekada nenorėjau tavęs vėl išvysti. Galiu tau 
garantuoti, kad man reikės tik dešimties minučių, jog 
atsikratyčiau nemalonių prisiminimų apie tave. 

Ji praėjo pro jį, bet jis sugriebė jos ranką ir pri- 
sitraukė prie savęs. 

— Aš buvau kvailys, ar ne? — paklausė jis pa- 
prastai, o akyse buvo kažkas nauja. 

— Taip, — atsakė ji, o balse vis dar skambėjo 
pyktis. 

— Toks aš buvau nuo to laiko, kai sutikau tave, 
ar ne? Aš visada tave mylėjau, bet to nesupratau. Aš 
bijojau ką nors pamilti. Tu supratai tai, tikriausiai 
visi Svytbraere tai žinojo, išskyrus mane. Aš tave taip 
ilgai mylėjau, tačiau buvau per daug kvailas, kad tai 
suvokčiau. 

Ji ištrūko iš jo. 

— O dabar tu tikiesi, kad krisiu į tavo glėbį, at- 
leisiu tau, ir mes laimingai gyvensime. Tačiau taip ne- 
bus. Ar supranti, ką tu man padarei? Dar nepraėjo 
nė valanda nuo tada, kai apkaltinai mane, jog išteku 
dėl pinigų. Ar tau niekada neatėjo į galvą, kad man 
gal reikia gerumo, kad gal aš trokštu išgirsti ką nors 
sakant “Labas rytas!" be pašaipos, be paslėptų min- 
čių apie mane, kaip gatvės moterį? Tu apkaltinai ma- 
ne tuo, jog aš atsiduodavau kiekvienam į mane pa- 
žvelgusiam vyrui, bet aš tau pasakysiu, jog tu esi vie- 
nintelis vyras, kuris mane lietė. 

— Linete, aš... 

— Nežiūrėk į mane taip. Sakau tau, man dabar 
nesvarbu, jog tu ir toliau netiki manimi. 

— Bet aš myliu tave. Aš ką tik pasakiau, kad my- 
liu tave. 

— Ir tai sutvarkys viską? Kodėl tu man to nepa- 
sakei tą naktį, kai pradėjome Mirandą? Kodėl nega- 
lėjai man to pasakyti tą dieną, kai radai mane Kordo 
išvežtą prievarta? 

— Aš tada to nesupratau. Tu privalai man at- 
leisti. 

— Ak, aš tau privalau atleisti! — sarkastiškai 
pasakė ji. — Tu visada kaltinai mane, kad aš trokštu 
Kordo, o dabar, po tiek metų, pasirodai mano gyve- 
nime ir kaltini mane, jog aš miegu su Skvairu! — su- 
šuko ji. 

— Linete, prašau, — jis paėmė jos ranką. — Mi- 
randa yra mano duktė. 

Ji ištrūko iš jo. 

— Kokią tu turi teisę ją vadinti savo dukra? Ar 
tu buvai šalia, kai aš šešiolika valandų ją gimdžiau, 
kol ji atėjo į šį pasaulį, kai dvi savaites karščiavau po 
jos gimdymo? O gal pasilikai nors vienai popietei bent 
pasilinksminti su manimi, kai įsitikinai, kokia aš? 

Ji trumpam užmerkė akis, ir Devonas suprato, 
kad ji kalba tiesą. 

— Aš nesupratau, koks aš buvau, kaip elgiausi 
su tavimi. Ir tuo blogiau man, nes aš žinau, ką galvo- 
jau apie tave. Tu teisi. Aš negaliu prašyti tavęs atlei- 
dimo, bet ar mes galime vėl pradėti viską iš pradžių? 
Ar galiu aš tikėtis? 

Ji sužaibavo akimis, sučiaupusi lūpas. 

— Kokia protinga mintis — vėl pradėti, ištrynus 
visą praeitį. Negalima to padaryti. Aš negalėčiau vėl 
tavimi tikėti, niekada tavęs nemylėčiau. Tu niekada 

neįstengtum pasikeisti. Pirmą kartą, kai pasakyčiau 
“Sveikas" kitam vyrui, tu apkaltintum mane viskuo, 
ką tik galėtum sugalvoti. Esu tikra, kad vieną dieną 
suksi galvą, ar Miranda tavo vaikas, ar kito vyro. Kor- 
do irgi mėlynos akys. 

Jis pažvelgė, lyg gavęs antausį, ir žengtelėjo ša- 
lin nuo jos. 

— Tai aš nieko negaliu padaryti nei pasakyti? 

— Nieko. 

— Tada kurią nors dieną mano dukra turės kitą 
tėvą. 

— Mano dukra? Tu neturi į ją teisių. 

Jis priėjo prie jos labai arti, pridėjo ranką jai 
prie skruosto. Šiltą, standų delną prie |8S lygios, 
švelnios odos. 

— Aš myliu tave, Lyna. Ar tai nieko nereiškia? 
Aš to niekam nesu sakęs anksčiau. 

Ji šaltai dėbtelėjo į jį. 

— Anksčiau man tai būtų reiškę visą pasaulį, bet 
dabar jau šiek tiek per vėlu. 

Jis pasitraukė nuo jos. 

— Ar nori, jog aš išvykčiau iš čia ir palikčiau 
tave vieną? 

— Taip, — ji tarė ramiai. — Leisk man susilip- 
dyti save iš naujo, sukurti naują gyvenimą Mirandai 
ir sau. Manau, kad dabar, atsikračiusi tavimi, aš tai 
galiu padaryti. p 

Jis linktelėjo, jo ilgos tankios blakstienos grei- 
tai sumirksėjo. 

— Jei tau manęs kada nors reikėtų... — sušnibž- 
dėjo jis, bet užsikirto, paskui nusigręžė ir išėjo. 


Miranda išsigando, išgirdusi tokį piktą ir garsų 
savo motinos balsą. Ji laikė kačiuką.ant rankų ir pa- 

žvelgė į ją iš verandos. Jos motina rėkė ant kažkokio 
aukšto vyro, kurį pažinojo teta Netė. Mirandos akys 
apsiašarojo, kai motinos pyktis dar sustiprėjo. Jai ne- 
patiko tas triukšmas, ji norėjo, kad tai baigtųsi. 

Ašaros nusirito per skruostus, o burna prasižio- 
jo verkti, bet kačiukas staiga iššoko iš jos rankos ir 
palindo po veranda. Miranda užsičiaupė ir sukrykštė 
žiūrėdama, kaip jis gaudo drugelį. 

Remdamasi ant kelių bei rankų, Miranda nušliau- 
žė pro verandą paskui kačiuką. Po to nubėgo per do- 
bilieną kačiuko ir drugelio link būgštaudama, kad 
motina ją užmiršo. 

Mokyklos durys buvo atidarytos. Miranda jau pa- 
miršo kačiuką ir užlipo ant trijų laiptelių. Ji pažinojo 
mokyklą, žinojo, kad ta vieta, susijusi su jos mama ir 
vyresnių vaikų žaidimais. Iš pradžių ji atsistojo ant 
šiurkščių grindų, o paskui sunkiai atsisėdo. Miranda 
pradėjo verkti, tačiau supratusi, kad jos niekas negir- 
di, liovėsi. Paskui atsistojo ir nuėjo prie didelio suolo 
kambario gale. Užlindusi už kėdės, pamatė mažą, slap- 
tą, šiltą nišą ir įlindo į ją. Atsisėdo, apsižvalgė, jai pa- 
tiko rami vietelė, ir, atsigulusi ant šono, užmigo. 


— Sakau tau, kad čia nieko nėra, — pasakė ber- 
niukas. 

— Na, tada aš padarysiu tai, ar bijai? 

— Aš nebijau! 

— Ššš. Kažkas ateina! Eikime iš čia. 

Tie du berniukai išbėgo iš mokyklos į miško pa- 
kraštį. 

— Matai, kad nieko nėra. 

— Na, vis tiek galėjo būti. Ei! Kur padėjai žibintą? 

Berniukas pažiūrėjo į dešinę ranką nustebęs, kad 
ten žibinto nėra. 

— Spėju, kad palikau viduje. 

— Eik atgal ir atnešk jį. 

— Tik ne aš. Neisiu ten naktį. 

— Kai mano tėvas sužinos, kad nėra vieno jo ži- 
binto, aš pasakysiu, kad tai tu padarei. 

— Aš? Tada tu melagis. 

Kačiukas pamatė atidarytas duris į mokyklą ir 
tyliai nutipeno vidun. Ant grindų stovėjo žibintas, jo 
maža liepsnelė šokčiojo tai viršun, tai žemyn, oran- 
žinė ir geltona, judanti ir užburianti kačiuką. Jis ku- 
rį laiką stebėjo liepsną, pakreipęs galvą į šoną, o pas- 
kui baltą letenėlę ištiesė link ugnies. Bet greitai ka- 
čiukas suprato, kad šiam priešui įveikti reikia grieb- 
tis ko kito. 

Jis tyliai liuoktelėjo ant vieno mokyklinio suolo, 
stebėdamas šokančią šviesą, jos pašėlusį judėjimą, o 
paskui miauktelėjęs išbėgo į šaltą nakties orą. Dobi- 
lai numalšino skausmą, ir kačiukas atsitūpęs ėmė lai- 
žyti žaizdą patenkintas, kad nukentėjo tik kailiukas. 
Susitvarkęs ir atgavęs orumą, jis nupėdino šalin nuo 
mokyklos pastato, iškėlęs uodegą, net neatsigręžda- 
mas atgal. 

Berniukai toliau galynėjosi, nors ne visai rimtai, 
kol šoniniame lange pamatė liepsną. 

— "Tu tai padarei, — pasakė vienas. — Tai tu pa- 
likai ten lempą. 

— Bet tai tu ją man davei. 

— Kaip ten bebūtų, abiem mums išpers kailius. 

— Tu tai žinai! Na, juk čia mokykla, o ne kokio 
nors Žmogaus namas, be to, juk viduje nieko nėra. 
Jei ji sudegs, tai mums nereikės eiti į mokyklą ilgai, 
o gal netgi niekada. | 

Kitas berniukas pažiūrėjo nustebusiomis akimis. 

— Tu teisus. Jei mokykla sudegs, tai daugiau ne- 

bus pamokų. Geriau mums iš čia nešdintis, kol kas 
nors neatėjo ir neapkaltino už šį nusikaltimą. 

Pirmasis liepsnų atšvaitus pamatė Skvairas ir pa- 
skambino verandoje varpu, kuriuo visada skelbdavo 
nelaimę. 

— Kas atsitiko? Ar vėl indėnai? — Bučas Get- 
heras nukrypavo Skvairo namo link. 

— m dega! Griebkite už kibirų! 

— Chm... — sumurmėjo Bučas, pėdindamas pas- 
kui Skvairą. — O kodėl neleisti jai sudegti? Tada ne- 
būtų daugiau vargo su ta mokytoja. 

Liepsnos jau apėmė vieną pastato šoną, ilgi 6: 
ni oranžiniai liežuviai veržėsi pro langą, bandydami 
pasiekti stogą. Atrodė, kad dauguma Spring Liko 
žmonių galvojo panašiai kaip Bučas ir nenorėjo pa- 
dėti. Jie nenorėjo vesti į mokyklą vaikų, atitraukti 
juos nuo darbų, todėl visai negailėjo degančio mo- 
kyklos pastato. Tik paklusdami Skvairo įsakymams 
ir pykčiui, jie lakstė paskui kibirus. 

Atsidarė priekinės durys, ir pasirodė vidinė sie- 
na, paskendusi liepsnose, o dauguma žmonių nusišyp- 
sojo, žinodami, jog nedaug pastato galės išgelbėti. 

Iš tamsos atbėgo Linetė prie degančios mokyk- 
los. Ji pripuolė prie Skvairo, sugriebė jo rankas, su- 
trukdydama perduoti kibirą su vandeniu. 

— Miranda. Aš negaliu rasti Mirandos! — sušu- 
ko ji per triukšmą. 

Jis ją nustūmė. 

— Nėra laiko jos ieškoti. Mes rasime ją vėliau. 
Stokis į eilę ir perdavinėk kibirus. 

Linetė pažvelgė į gaisrą. Šokančios liepsnos ap- 
švietė jos raudoną, patinusį veidą. Mokykla jai reiš- 
kė tiek nedaug, o Miranda buvo viskas. Ji nusigręžė 
ir nuėjo nuo Žmonių, kurie bandė užgesinti ugnį. 


"d 

Netė atbėgo per lauką, o iš paskos dvi jos duk- 
terys. 

— Ak, Linete, — pasakė ji, — man labai gaila 
dėl mokyklos. Žinau, jog ja didžiavaisi. Atrodo, kad 
jos jau negalima išgelbėti. 

— Taip, — išsiblaškiusi tarė Linetė, akimis kla- 
jodama keistai apšviestoje naktyje. 

— Gal Miranda jau išėjo... — pradėjo Rebeka. 

Ir Netė, ir Linetė atsigręžė į ją. 

— Aš nieko nesakiau, — dešimtmetė mergaitė 
bandė atsitraukti nuo susirūpinusių moterų. 

Linetė sugriebė mergaitę už pečių. 

— Ką tu sakei apie Mirandą? — paklausė ji. 

— Ar jūs jos nepasiėmėte? — išstenėjo Rebe- 
ka. — Sakau, kad mačiau ją ten visai neseniai. 

Netė atlenkė Linetės pirštus nuo Rebekos peties. 

— Na, Rebeka, aš noriu, kad tu papasakotum 
viską, ką Žinai. 

— Aš ėjau prie upelio ir pamačiau Mirandą, ei- 
nančią į mokyklą. Durys buvo atdaros. Taigi pama- 
niau, jog ponia Tailer viduje. 

Linetė apsisuko, pasikaišė sijoną ir nulėkė ug- 
nies link. Žmonės nustojo pilti vandenį ant pastato, 
bet stovėjo Žiedu, pasiruošę sustabdyti žiežirbas. Tik 
trobelės galas buvo sveikas. 

Linetė bėgo tiesiai į liepsnas, nedelsdama nė se- 
kundės, nejausdama akinančio karščio. 

— Linete! — sušuko Skvairas 1r sugriebė ją už 
liemens. Įgavusi dvigubai jėgų, ji ėmė spardytis ir 
draskytis, niršdama ir kovodama su juo kaip žvėris. 

— O Dieve, Linete! Kas tau? — jis negalėjo pati- 
kėti, kad tokia gležna ir trapi būtybė galėtų turėti tiek 
daug jėgų. Jis laikė ją abiem rankom per liemenį, ne- 
kreipdamas dėmesio į skausmą, kai toji tvatino kul- 
nais į jo blauzdikaulius. Jie buvo per daug arti ugnies. 

— Tai Miranda! — Netė suriko Skvairui per 
triukšmą. — Linetė mano, kad Miranda ten. 

Jis suprato ir susiraukė, bet jei vaikas buvo ten, 
negalėjo išlikti gyvas, tik ne prie trobelės priekinės 
sienos. 

— Linete! — jis bandė atkreipti jos dėmesį, bet 
negalėjo. Ji vis spardėsi, 0 jo rankos jau buvo sudras- 
kytos ir kruvinos nuo jos nagų. — Linete! Tu negali jos 
išgelbėti. Paklausyk manęs! Dabar ji Dievo rankose. 

Vėliau pasakojo, kad Linetės šauksmas pasidarė 
dar baisesnis, negu kas nors galėjo įsivaizduoti.' Tai 
buvo ilgas, kupinas agonijos, skausmo ir beviltišku- 
mo riksmas. Jis skambėjo virš gaisro, garsiau už kitų 
šūksnius, garsiau už tamsios, niūrios nakties garsus, 
ir nė vienas padaras ar Žmogus negalėjo nesuvirpėti, 
jo klausydamasis. | 

Devonas, tarsi pasirodė akimirksniu ir iš niekur. 

— Kas čia vyksta? — paklausė jis Skvairo. 

— Miranda, — pasakė tas vyras, kruvinomis ran- 
komis laikydamas be nuovokos besiblaškančią Line- 
tę. Jis parodė galva į ugnį. 

Devonas nedelsė nė sekundės. Jis nuplėšė marš- 
kinius, suvilgė kibire, susuko į gniužulą ir užsidėjo 
ant veido. Ir nulėkė tiesiai į liepsną. Tik Netė surea- 
gavo, spėjusi šūktelėti “Ne", bet jis jos nesiklausė. 

Vaikas gulėjo, susiraitęs ant grindų, veideliu įsi- 
kniaubęs į savo ilgą sijoną. Suolas virš jos suteikė 
trumpalaikį prieglobstį nuo ugnies. Ji miegojo, ap- 
svaigusi nuo dūmų ir ugnies karščio. Devonas paėmė 
mažą kūnelį ir suvyniojo visą į savo marškinius, O ji 
net nepabudo. 

Jis greitai apsižvalgė aplink. Trobelės gale dar ne- 
buvo ugnies, bet neatrodė, kad galėtum išbėgti pro de- 
gančią rąstų sieną. Langai abiejose pusėse apimti ug- 
nies ir per maži, kad pro juos išneštų savo dukterį. 

Vienintelis išėjimas buvo prieky. Tas pats, per kurį 
jis įžengė vidun. Nugara pašiurpo, o rankos degė. 

Jis laikė netekusį sąmonės kūdikį, priglaudęs prie 
krūtinės, tarsi tvirtai suvyniotą į ryšulį, vildamasis, 
kad mažas kūnelis bus apsaugotas. Jis įkvėpė oro, 
pilno dūmų, prispaudė veidą prie savo nešulio ir 1š- 
bėgo tiesiai į lauką, bet jo kojos, apautos mokasinais, 
menkai tesaugojo nuo karštų degančių grindų. 

Skvairas pakratė Linetę, priversdamas atsisukti 
į Devoną, duodantį jai ryšulį. 

— Manau, kad jai viskas gerai, — pasakė jis 
kimiai. 

Linetė, nė nežvilgtelėjusi į Devoną, godžiai pa- 
griebė savo dukrą iš jo glėbio. Ji nutraukė marški- 
nius, 0 ant jos veido dar buvo sijonas. Miranda gulė- 
jo visiškai ramiai, nejudėdama ir nekvėpuodama, bet 
paskui truputį kostelėjo, iš lėto atmerkė akis ir vėl 
nugrimzdo į miegą. | 

Linetė pradėjo verkti. Didžiulės palengvėjimo 
ašaros nesutramdomai veržėsi iš jos kūno. Ji prispau- 
dė prie savęs Mirandą, ją supdama, linguodama, ne- 
galvodama nieko, tik apie savo dukrą, kad ši sveika 
ir gyva ant jos rankų. 

Netė ir Skvairas buvo šalia jos, abu jautė didelį 
palengvėjimą, jog vaikas sveikas. Nė vienas iš jų ne- 
pastebėjo, kaip aukštas tamsus vyras pasitraukė iš mi- 
nios, gaisro ir triukšmo. Jis lengvai alsuodamas, bet 
tvirtai nuėjo link savo arklio. Tik viena mintis buvo 
užvaldžiusi protą — pasiekti arklį. Jam beveik pavy- 
ko, tačiau staiga griuvo veidu į žemę, spausdamas ran- 
koje vadeles. 

— Ma, — Rebeka timptelėjo savo mamos sijoną. 

— Ne dabar, Rebeka, — sudraudė Nėtė. — Pa- 
dėkime poniai Tailer nunešti Mirandą į trobelę. 

— Ma, tai tas vyras. 

— Koks vyras? — griežtai paklausė Netė dukters. 

— Tas vyras, išgelbėjęs Mirandą. Jis ką tik par- 
krito. 

Linetė pakėlė akis nuo savo miegančios dukters. 

— Devonas? — paklausė ji tyliai. 

— Spėju, jog taip. Tai tas naujas vyras, kuris ką 
tik atvyko į miestą ir bėgo per ugnį. Jis ėjo prie ar- 
klio, ir aš pamačiau, kaip parkrito. 

— Ar jis atsikėlė? — paklausė Netė. 

— Ne, jis ten gulėjo, kai nuėjau. 

— Parodyk man, — pasakė Linetė, o Miranda 
stipriai ją sugriebė ir prisispaudė prie krūtinės. 

Rebeka palydėjo savo mokytoją per mišką prie 
seno figmedžio. 

— Kaip tu jį suradai? — paklausė Netė. 

— Aš nusekiau paskui jį. Jis tikrai eina tyliai. 
Pažiūrėk! Štai kur jis. 

Moterys kurį laiką palūkėjo, nes net ir iš tolo, 
net ir mėnulio šviesoje, jos matė tą siaubą, kuris kaž- 
kada buvo lygi, švari Devono nugara. Netė paėmė Mi- 
randą, o Linetė nuėjo prie jo. Jis buvo be sąmonės, 
vienoje apdegintoje pūslėmis nusėtoje rankoje laikė 
vadeles. Didesnė dalis jo puikių juodų plaukų buvo 
apdegę, o.ant pečių — daugybė didelių, susproginė- 
jusių, baisių pūslių. 

Jo sunkios kelnės kažkaip apsaugojo apatinę kū- 
no dalį, tačiau vietomis buvo pradegintos skylės, pro 
kurias kyšojo raudona, sužeista oda. Jo mokasinų pa- 
dai buvo nukritę, o kojos apdegusios. 

— Devonai, — sušnibždėjo ji, palytėdama jo 
skruostą, kuris buvo ugnies nepaliestas ir gražus. — 
Devonai, ar girdi mane? 

— Linete, — Netė uždėjo ranką ant savo drau- 
gės delno. — Jis negali tavęs girdėti, Linete. Tu tu- 

rėsi su tuo susitaikyti, bet jis negalės ilgai išgyventi 
su tokiu nudegimu, kaip šis. 

— Negalės ilgai išgyventi? — paklausė ji kvailai. 

— Taip. Pažvelk į jį. Yra vietų, kur net odos nė- 
ra likę. 

Linetė palytėjo ausį. “Devono puiki, lygi oda", — 
pagalvojo ji. 

— Jis negali mirti, Nete. Tik ne dabar, kai išgel- 
bėjo Mirandą. 

— Tai ne noras, o pasekmė to, kas atsitiko. Aš 
niekada negirdėjau, kad kas nors išgyventų po tokio 
nudegimo. 

— Na, o aš girdėjau. 

Moterys atsigręžė į Skvairą. 

— Kai aš buvau jaunas, viena moteris dar labiau 
apdegė, bet ji išgyveno. Iš tikrųjų ji dar ir dabar gyva. 

— Arji galėtų padėti? — paklausė Linetė. — Ar 
ji galėtų padėti Devonui? 

Skvairui nepatiko Linetės balso tonas. 

— Fetna nelabai mėgsta Žmones. Ji neprisiartins, 
jei nenorės. Ji... 

Linetė atsitokėjo. 

— Tu atvesi pas mane šią moterį, — pasakė ji. — 
Aš norėčiau, kad dabar tu eitum ir grįžtum kaip gali- 
ma greičiau. Sumokėsiu jai tiek, kiek panorės, bet ji 
privalo ateiti. 

Skvairas susiraukė, bet padarė, kas jam buvo pa- 
sakyta. Kai jis išėjo, Linetė paėmė iš Netės Mirandą. 

— Eik į mano trobelę ir atnešk antklodžių. Paki- 
šime po juo. Manau, kad taip bus geriausia jį nešti, — 
tarė ji Rebekai. — Nete, pašauk keturis vyrus ir su- 
grįžk greičiau. 

— Gerai, Linete, — nusišypsojo ji, — aš tai pa- 
darysiu. 

— Viešpatie, ką tu padarei su juo? Tik pama- 
nyk, juk buvo gražus vyras, — tarė Bučas Gatheris, 
pažvelgęs į savo didelį pilvą, o paskui į pūslėmis nu- 
sėtą Devono Mekalisterio kūną. — Neatrodo, kad bū- 
tų verta bandyti jam padėti. Mes paprasčiausiai tu- 
rėtume jį palikti ten, kur jis yra. Tai būtų pats di- 
džiausias gailestingumas. 

— Tai tik tavo vieno nuomonė, pone Gatheri, — 
griežtai pasakė Linetė. — Ir dar galiu pridurti, jog ma- 
no nuomonė skiriasi nuo tavosios. Dabar, jeigu tavo 
vyrai man padėtų, aš norėčiau jį nunešti į savo trobelę. 

Bučas ir Mūneris Jornalas susižvalgė, pakėlę an- 
takius. Bučas vėl prakalbo: 

— Dabar aš nežinau, ar gerai, jei mes nunešime 
jį ten, į tavo trobelę, nes tu ir jis nesate vedę, — jis 
gudriai nusišypsojo, o mažos akutės blizgėjo virš ap- 
skritų skruostų. — Teisybė, mes visi žinome, kas jis 
tau buvo, — storulis pažvelgė į vieną, paskui į kitą 
vyrą, jog įsitikintų, kad jie irgi žino jo paslaptį. — 
Kituose miesteliuose Žmonės gal leidžia tokius daly- 
kus, bet mes — padorūs žmonės — čia, Spring Like, 
to nepakenčiame. 

Linetės akys blykstelėjo raudonos šviesos kris- 
leliais į kiekvieną vyrą. 

— Padorumas yra tai, ką šis miestas, abejoju, ar 
kada nors suprato. Tačiau kaip bebūtų, kad ir ką ži- 
notumėte, jūs turite teisę teisti, tik dabar tam ne lai- 
kas. Arba jūs padėsite man, arba aš gabensiu jį pati. 

Bučas nusišypsojo. 

— Jei bandai mus išgąsdinti, tai tau nepavyks. 
Tarp kitko, norėčiau sužinoti, kaip galėjo taip atsi- 

tikti, jog mokyklos pastatas sudegė kaip tik dabar. 
Galbūt jūs abu jį padegėte, kad turėtumėte daugiau 
laiko... — jo mažos kiauliškos akutės nužvelgė tra- 
pią Linetės figūrą, — daryti tai, ką neabejotinai da- 
rėte anksčiau. Man visai nepatinka mokytoja, kuri 
visų akivaizdoje puikuojasi savo meilužiu. Tik pažvel- 

Miške buvo tamsu. Tolumoje traškėjo vis dar de- 
gantis pastatas. Linetė stovėjo čia ir jautė vyrų prie- 
šiškumą. Devonui reikėjo pagalbos, bet jie neketino 
leisti jai padėti. 

— "Tu žinai, Bučai, aš manau, jog ji nuo pat pra- 
džios to prašosi, — Muneris žengtelėjo prie Linetės, 
bet ji nepajudėjo ir neleido sau išsigąsti. Devonas bu- 
vo svarbiau už įsiaudrinusius vyrus. 

— Taip, — tarė Bučas, eidamas prie jos, — aš 
galvojau tą patį. 

— Kas čia vyksta? — Netė nutraukė jų bjaurias 
užmačias. 

Ji rankose laikė antklodes ir su neapykanta pa- 
žvelgė pirma į vieną, paskui į kitą vyrą. 

— Aš jus pasiunčiau pašaukti pagalbos, bet, at- 
rodo, kad jūs tik neramumus keliate. 

Nei Bučas, nei Mūneris nepajudėjo, o kiti du vy- 
rai atrodė iššaukiančiai. 

— Kodėl mes turėtume jai padėti? — piktai pa- 
klausė Bučas. — Kokia ji moteris? Ko ji moko mūsų 
vaikus? Pati ne geresnė už parsiduodančią moterį? 
Žinote, kas jis toks? — jis pasuko savo mažą galvą į 
tą pusę, kur gulėjo be sąmonės Devono kūnas. 

— Aš labai gerai Žinau, kas jis, — atsakė Netė. — 
Bet žinau ir daugiau, tiktai ne apie Linetę. Žinau apie 
tą moterį iš urvo. 

Keturi vyrai dėbtelėjo, paskui nusigręžė. 

— "Tas, kas be nuodėmės, temeta akmenį, — pa- 
citavo Netė. — Dabar turime padėti perkelti jį ant 
paklodžių ir nunešti į Linetės trobelę. 

Bučas paėjo nuo Linetės šalin ir vyptelėjo, pa- 
žvelgęs į Devoną. 

— Aš jam nepadėsiu. Kiek žinau, tai jis padegė 
mokyklą. 

— Su savo dukra viduje?! — rėkte išrėkė Linetė. 

Bučas sukikeno. 

— Štai tu ir išsitarei, pasakei tai, ką mes anks- 
čiau spėliojome. Aš nesiruošiu nė piršto pajudinti. 
Ir žinau, jog nėra reikalo. Vien pažiūrėjęs į jį, matai, 
jOg jis negyvas. 

Netė atsakė, Linetei dar nespėjus pratarti žodžio. 

— Aš to visai nematau. O kai dėl padegimo, tai 
manau, jog reikėtų patiems susiskaičiuoti savo lem- 
pas ir pasidomėti, kur buvo jūsų vaikai tuo laiku, kai 
prasidėjo gaisras. . 

— Tu kaltini mano vaikus dėl to gaisro? — jis 
pašaipiai pažvelgė į Netę. 

— Tikriausiai. Nesakau, jog tyčia. Bet ką aš čia 
šneku, kai apdegusiam vyrui kuo skubiau reikia pa- 
galbos. Jei jūs nesiruošiate padėti, tai nešdinkitės. 

Kai vyrai nuėjo, Linetė, pajutusi palengvėjimą, 
atsiklaupė prie Devono. 

— Ar manau, kad mes galime jį nešti, Nete? — 
paklausė ji tyliai. 

— Taip, aš pasiunčiau Rebeką pakviesti Očio ir 
Vaidos. Nesijaudink, mes jį nugabensime. Pirma pa- 
guldykime štai ant šių antklodžių. 


Pažvelgusi į Devoną, Linetė pradėjo stebėtis sa- 


vo pačios kvailumu. Ant kūno buvo dar daugiau pūs- 
lių, kai kurios jau trūkusios ir geltonas vandeningas 

skystis upeliais tekėjo iškankinta oda. Ką daryti su 
šiais baisiais nudegimais? Ji neturėjo supratimo ir la- 
bai bijojo, jog ką bedarytų, bus vis ne tai, ko reikia. 
Nebent Skvairas grįžtų su Fetna, ta moterimi, kuri 
žinojo, kaip gydyti nudegimus. 

Ar ji galėtų pabandyti praplauti nudegusias vie- 
tas, ar muilas nesukeltų infekcijos? Visos pūslės van- 
deningos. O gal duoti Devonui atsigerti? 

Jis nesujudėjo ir neišleido nė garso, kai Netė, 
jos vyras ir jos dvi dukterys su Linete lėtai nešė jį į 
Linetės namelį. Jo kvėpavimas buvo nelygus ir pri- 
slopęs, akys užmerktos, ir ji spėliojo, ar jis suvokia, 
kas jam atsitiko. 

— Devonai, — sušnibždėjo ji, — ar girdi mane? 

Jis gulėjo bejausmis, o tuo metu jos dėmesį pa- 
traukė kažkoks triukšmas. 

— Daugiau man tavęs nereikia, — Linetė išgir- 
do šnekant aukštu, irzliu balsu. 

— Aš jus supažindinsiu, — atsakė Skvairas. 

— Man tavęs nereikia, — atsakė moteriškas bal- 
sas. — Ji manęs tikrai nesumaišys su kuo kitu. Eik 
sau. Tu turi darbo. 

Linetė žiūrėjo į duris, klausydamasi nujojančio 
Skvairo, kai jos atsivėrė. Pasirodė veidas, kažkada 
buvęs moters, dabar neatpažįstamai sudarkytas. Vie- 
nas akies vokas buvo beveik užmerktas, 0 pro jį vos 
matyti rainelė. Skruostas rumbuotas, išvagotas gilių 
baltų randų. Toje pusėje lūpų nebuvo. Kita veido pu- 
sė ne taip baisiai randuota, bet buvo be ausies ir di- 
desnės dalies plaukų. 

— Aš — Fetna, — pasakė ji aukštu balsu. — Gir- 
dėjau, jog turi apdegusį vyrą. 

Linetė tylėjo. 

— Aš padėsiu tau, net jei sunkiai ištversi, mane 
matydama, — pašaipiai pasakė moteris. 

Linetė nė nemirktelėjo. 

— Jei tu man padėsi, jei pastatysi ant kojų De- 
voną, Man nesvarbu, galėtum būti net iš pragaro at- 
siųstas dvigalvis velnias. 

Moteris sumirksėjo, paskui atlošė galvą ir šaižiai 
nusikvatojo, o jos kakle pasirodė dar daugiau randų. 

— Aš neturiu dviejų galvų, bet tu paskui spręsi, 
ar aš ne iš velnio irštvos, — ji žengė į trobelės vidų. 

— Ką tu galėtum padaryti, kad padėtum šiam 
vyrui? 

— Bet ką, — ramiai atsakė Linetė. 

— Cha! Dauguma jaunų mergaičių taip sako, bet 
pažiūrėsim, kaip bus iš tikrųjų. Rūpintis apdegusiu 
žmogumi nėra labai malonus dalykas. 

— Aš padarysiu viską, — pakartojo Linetė. 

— Gerai, — linktelėjo Fetna. — Pradėkime dirb- 
ti. Pirmiausia duok man patį geriausią, kokį tik gali, 
apšvietimą. Aš nelabai matau. 

Linetė pakūrė ugnį, uždegė pačias geriausias Žva- 
kes ir pastatė lempą į pačią aukščiausią vietą. Fetna 
nuėmė lininę paklodę, užmestą ant Devono nugaros, 
ir Linetė pamatė moters rankas. Jos kairė turėjo tik 
nykštį ir du pirmuosius pirštus, o dešiniosios rankos 
keturi pirštai buvo suaugę kreivai. 

— Pirmas dalykas, kurį mes turime padaryti, tai 
leisti jo odai kvėpuoti. Niekas geriau negydo nudegi- 
mo, kaip paties Viešpaties oras; o tada jį apiplausime. 

Įdėmiai pažvelgusi į Linetę, Fetna ištiesė sudar- 
kytas- rankas labai arti prie jaunosios moters veido. 

— Nedaug ką jomis galiu padaryti, — atrodė, jog 
ji bando Linetę, mesdama jai iššūkį, ir laukia pasiro- 
dant kokių nors pasibjaurėjimo ženklų, lyg norėda- 
ma ją sulaikyti. 

Linetė nekreipė dėmesio į jos rankas prie pat sa- 
vo veido. 

— Pasakyk man, ką aš turiu daryti. 

Fetna nuleido rankas prie šonų, vėl pasiruošusi 
galvoti apie savo pacientą. 

— Pašildyk truputį vandens. Ar turi muilo? 

— Taip, ir jei reikės daugiau, galėsiu dar pasi- 
skolinti. 

Fetna atkirto: 

— Stebiuosi girdėdama, jog šiame mieste tai ga- 
lima padaryti. 

Linetė pašildė puodą ir paėmė nuo sieninės len- 
tynėlės gabalėlį minkšto muilo. 

— Ar čia tavo vaikas? — tyliai paklausė Fetna, 
staiga jos balsas pasidarė ne toks šaižiai aukštas. 

— Taip. Jos vardas Miranda. 

Fetna nusisuko nuo miegančio vaiko. 

— Rytą geriau ją išsiųsk. Vaikai nelabai mėgsta 
mano išvaizdą, — pro sukąstus dantis ištarė ji. 

Linetė išliko tvirta. 

— Aš kitaip auklėju savo vaiką. Neleisiu jai 
spręsti apie Žmogų tik pagal išorę. 

— Nebus lengva, nes pamačiusi mane ji pradės 
verkti. 

— Tikriausiai vanduo jau pakankamai šiltas, — 
tarė Linetė. — Ar parodysi man, kaip tai daryti? 

Linetė nukirpo nuo kūno Devono kelnes ir ap- 
žiūrėjo nudegimus ant kojų, Žymiai mažesnius negu 
ant nugaros, rankų ir pėdų. 

— Tu geriau priprask prie jo, nes kitą savaitę ant 
jo kūno neliks nė sprindžio, kurio tau nebus tekę pa- 
liesti. 

— Savaitę? Ar tu manai, kad jis pasveiks per sa- 
vaitę? 

— Ne, — atsakė Fetna, — bet kūnas pradės gyti. 
Per tris dienas mes sužinosime, kas jo laukia. Dabar 
paimk skudurėlį ir pradėk plauti kūną, bet labai švel- 

niai. Mes neturime susprogdinti daugiau pūslelių, ne- 
gu reikia. Tuo skysčiu Viešpats vėsina jo odą. 

Valandų valandas Linetė plovė visą Devono kū- 
ną, stengdamasi jo daugiau nesužeisti. 

— Ar duoti jam valgyti? 

— Dar ne, — atsakė Fetna. — Jis per silpnas jį 
nuryti. Ar apiplovei jį visą? — paklausė ji. 

— Taip, — Linetė atsiduso, gręždama skudurą. 

— Gerai, tada eik prie upelio, atnešk šviežio van- 
dens, pašildyk jį ir pradėk viską iš pradžių. 

Fetna atidžiai stebėjo jaunąją moterį, bet toji net 
nemirktelėjo. Ji paėmė du kibirus ir išėjo pro duris 
tuo metu, kai Fetna atsiklaupė prie nuogo jauno vy- 
ro, gulinčio ant šiaudais kimšto čiužinio. 

— Ar pabudai, vaikine? — paklausė ji griežtaj. 

Kažkoks garsas pasigirdo iš Devono, ir ji supra- 
to, jog jis ją išgirdo. 

— Žinau, kad labai skauda, bet mes turime ban- 
dyti viską ištaisyti. Tu susikoncentruok į kvėpavimą 
ir stenkis likti gyvas. Ta mergina ruošiasi vėl tave 
prausti, nuo to tau bus vėsiau ir geriau. Tu tik prisi- 
mink, kad reikia kvėpuoti ir neprarasti vilties. Skaus- 
mas po kurio laiko aprims, ir viskas, kas tau liks, bus 
prisiminimai. 

Linetė paėmė saują samanų ir jomis iššveitė kibi- 
rus, prieš juos vėl pripildama. Pirmą kartą jai norėjo- 
si verkti. Visa diena buvo baisi, pradedant Devono kal- 
tinimais, jų ginču, paskui vos nežuvus Mirandai, 0 
dabar — Devonas, gulintis jos trobelėje su daugybe 
bjaurių pūslelių. Ji pripylė kibirus ir nunešė juos į 
trobelę. Ką ji dar jautė Devonui ar nejautė, dabar 
neturėjo reikšmės. 

Ji pažvelgė į aiškų, tamsų dangų ir tylomis pasi- 
meldė už Devoną. Skaudėjo pečius, o kibirai tempė 

rankų gyslas, bet ji nekreipė į tai dėmesio. Buvo kaž- 
kas daug svarbiau už pavargusius pečius. 

Fetna sėdėjo ant kėdės šalia stalo prie lėkštės su 
mėsa ir duona. Ji beveik nematė Linetės. 

Linetė atsiklaupė ir vėl ėmė plauti Devono nu- 
garą. Pūslelės vis šlapiavo. 

— Ar jis tavo vyras? — pilna burna paklausė 
Fetna. 

— Jis... jis ne mano vyras, ne, bet aš jį pažinojau 
seniau. 

— Ką tavo vyras pagalvos, grįžęs namo ir radęs 
kitą nuogą vyrą tavo lovoje? 

— Aš nesu ištekėjusi. 

Fetna sukikeno. 

— Pasaulis nedaug tepasikeitė per pastaruosius 
metus. Aš maniau... Skvairas sakė, kad tu mokytoja. 

— Buvau, — Linetė nenorėjo daugiau apie tai kal- 
bėti. Tačiau Fetna viską sužinos anksčiau ar vėliau. 

— Kuo jis vardu? — paklausė moteris, pastum- 
dama tuščią lėkštę. 

Linetė meiliai palietė Devono ausį. 

— Sleidas Mekalisteris! — ištarė Fetna, negalė- 
dama patikėti. 

Linetė nusišypsojo, žaisdama su juoda Devono 
plaukų garbana. 

— Sleidas buvo jo tėvo vardas. Pamenu tą dieną, 
kai jis sužinojo, jog pavadintas savo tėvo vardu. Visi 
kalbėjo, kad jis mylėjo savo tėvą taip stipriai, jog la- 
bai nusiminė, jam Žuvus, — ji vėl ėmė jį plauti. 

— Ar Sleidas buvo užmuštas? — tyliai paklausė 
Fetna. 

— Taip. Lokio, — Linetė nematė Fetnos skaus- 
mingos grimasos. — Agnesė sakė, jog Devonas pa- 
našus į tėvą. 

— Abu berniukai buvo panašūs, — pasakė Fetna. 

Linetė pažvelgė į tą moterį, tik dabar supratusi, 
apie ką ji kalba. 

— Tu pažinojai Devono tėvą? Ir dvynius? 

— Taip, — tarė Fetna, paėjusi nuo stalo prie kė- 
dės, arčiau miegančios Mirandos. 

— Aš atvykau su Sleidu, berniuko motina ir 
kitais. | 

— Džordžina, — pasakė Linetė, sudrėkindama 
skudurėlį šiltame vandenyje. 

— Dedu galvą, ji turėjo vardą, toji ponia Meka- 
lister, bet man niekada nebuvo leidžiama jo ištarti, — 
su panieka ištarė Fetna. — Kur yra tas kitas, panašus 
į jį? Girdėjau, jog ji išvyko į Rytus, pasiėmė vieną ber- 
niuką, o kitą paliko. 

— Taip, ji tai padarė, bet aš niekada nemačiau 
10 brolio. 

Fetna šiek tiek patylėjo, paskui nusišypsojo Li- 
netei už nugaros. 

— Ar šis vaikinas tavo kūdikio tėvas? 

Linetė atsigręžė ir nusišypsojo jai, jau nematy- 
dama pašaipos jos veide. 

— Taip. 

— Jei jis toks kaip Sleidas, galiu suprasti, kodėl 
tu prasidėjai su juo be kunigo. 

— Agnesė sakė... 

— Agnesė Emerson? — pertraukė Fetna. 

— Taip. Ar tu pažįsti ją? 

— Aš pažįstu juos visus. Aš buvau truputį vy- 
resnė už juos, Sleido metų, ir mes visi kartu gyvenome 
Šiaurės Karolinoje. Atvykome visi kartu, pasistatė- 
me namus. 

Linetė suraukusi antakius paklausė: 

— Kodėl išvykai iš Svytbraero ir atkeliavai čia? 

Fetna tuoj pat suprato ir šyptelėjusi atsakė: 


6 163 


— Aš esu bjauri moteris, 0 jis jau miręs. Taigi 
manau, jog, jei ir pasakysiu, tai neturės jokios reikš- 
mės. Aš buvau įsimylėjusi Sleidą Mekalisterį, jis bu- 
vo mano didžioji gyvenimo meilė. Kai jis išvyko Šiau- 
rėn ir vedė tą... tą moterį, aš maniau, jog išprotėsiu. 
Paskui atvykau su juo į Vakarus, vildamasi, jog kas 
nors atsitiks. Bet kai tai atsitiko, ir ji, palikusi jį, iš- 
vyko į Rytus, jam vis tiek nereikėjo manęs. Manau, 
kad supratai, kaip skaudžiai pralaimėjau. Aš pabė- 
gau su pirmu manęs geidusiu vyru ir atvykau čia. 

— Ar dabar tu gyveni su savo vyru? 

Fetna nusisuko, ir Linetė ant jos kaklo pamatė 
iššokusius baltus randus, palengva virstančius pur- 
puriniais. 

— Jis mirė gaisro metu, bet pats jį ir sukėlė, iš- 
gėręs per daug kvietinės. Norėjo nužudyti mane, iš- 
degindamas iš manęs visą blogį, kaip jis sakė, bet vė- 
jas pagavo ugnį, ir Žuvo jis, o ne aš. Daug kartų aš 
norėjau... 

— Jo nugara, atrodo, nukentėjo labiausiai, — Li- 
netė nutraukė Fetnos prisiminimus, spėdama, jog ji 
norėtų juos visai pamiršti. 

Fetna atsiklaupė šalia lovos ir apžiūrėjo nudegimus. 

— Jis atrodo labai prastai, bet galėjo būti dar 
blogiau. Mačiau nudegimų iki kaulo, kai oda būna 
juoda ir krinta gabalais. Tada vilties jau nėra. Dabar 
geriau pamiegotum. Rytą reikės vėl jį daug kartų plau- 
ti, o netrukus pradėsime ir maitinti. 

— Aš nenoriu miegoti. Šios pūslės vėl pradeda 
šlapiuoti. 

— Bet jos verks dar dienų dienas, o tau reikės 
jas plauti. Dabar tu turi išsimiegoti. Ar nori dirbti 
su manimi kartu, ar man prieštarauti? 

Linetė silpnai nusišypsojo ir išsitraukė čiužinį, 
kurį anksčiau atnešė Netė. 

— Gulkis ant čiužinio, o aš įsitaisysiu ant grindų. 


— Ne, — griežtai ištarė Fetna. — Aš pasiliksiu 
čia ant kėdės. Viena iš mūsų turi budėti prie jo. 
— Tada aš... — Fetnos žvilgsnis ją sustabdė. — 


Gerai, tu galėsi miegoti rytoj. 
Linetė pasislinko čiužinį arčiau Devono ir išsi- 
tiesė, o po akimirkos ir užmigo. 


17 skyrius 


Kai Linetė prabudo, saulės spinduliai veržėsi pro 
langus, ir ji prisiminė praeitos nakties įvykius. Fet- 
nos veidas dienos šviesoje atrodė dar baisiau. Jos su- 
darkyta oda suteikė veidui pašaipią išraišką, ir Line- 
tė suprato, kodėl ji gyveno atokiau nuo kitų žmonių. 
Spring Liko gyventojai niekada nebūtų geri tam, kas 
net nebuvo panašus į žmogų. Miranda vis dar miego- 
jo, matyt, paveikta gaisro. 

Linetė pasuko galvą į Devoną ir nusišypsojo, ma- 
tydama jo nekaltą nuogumą. Lygūs, stangrūs jo sėdme- 
nys buvo gerokai šviesesni negu visos kitos kūno dalys. 
Pūslės ant nugaros vėl šlapiavo. Atsidususi ji pakėlė 
kibirus ir tyliai išėjo laukan atsinešti vandens. 

— Linete. 

Ji pažvelgė į Skvairą ir jam nusišypsojo. 

— Labas rytas. 

Jis taip pat šyptelėjo. 

— Nežinau, ar jis toks geras. Atrodo, kaip prieš 
lietų. Kaip... jis? 

Aš net nežinau. Fetna sako, kad po kelių dienų pa- 
matysim, ar jis... ar jis pasitaisys, ar ne. 

— Kaip tau sekasi su Fetna. Žinau, kad ji kar- 
tais gali būti labai nesugyvenama. 

Linetė suraukė kaktą. 

— Man rodos, ji labai maloni. Mes pasišnekė- 
jome. 

— Spring Liko žmonės jai gana atšiaurūs, jie... 

Linetė nepritariamai blykstelėjo akimis. 

— Bet ne aš, nors, žinoma, pripažinsiu, jog jos 
veidas nėra toks, į kokį aš norėčiau kiekvieną dieną 
žiūrėti, bet šio miestelio žmonės dėl jos turi savų įsi- 
tikinimų. Prieš keletą metų buvo dar vienas gaisras. 
Degė visa šeima, bet mes juos išgelbėjome. Fetna at- 
ėjo, tačiau visi vis tiek mirė, — tęsė Skvairas. 

Linetė kilstelėjo vieną antakį. 

— Sakai, kad jie apkaltino Fetną dėl jų mirties? 

— Nežinau, ar jie apkaltino, ar ne, bet jiems ji 
labai nepatiko. Jos elgesys, jos išvaizda. Ji tik įsaki- 
nėjo visiems jai padėti. Jei ji būtų paprasčiausiai pra- 
šiusi... 

— Prašiusi! — piktai tarė Linetė. — Taip, kaip 
aš prašiau keturių vyrų atnešti Devoną į mano tro- 
belę? Prašiau, 0 jie atsisakė. 

— Atsisakė?! — sušuko Skvairas. — Kas jie to- 
kie? Kas atsisakė tau padėti? 

— Dabar nesvarbu. Netės šeima man padėjo, bet 
daugiau aš nieko nenoriu girdėti apie Fetną. Ji man 
gera ir padeda slaugyti Devoną. 

Skvairas paėmė iš jos pilnūs vandens kibirus, ir 
abu ėjo greta. 

— Man labai gaila, jog tave nuliūdinau, bet aš 
norėjau tik perspėti, jei kartais tau būtų su ja sunku. 

— Visai priešingai, — atšovė Linetė. — Dabar 
aš turiu eiti, nes nudegimus reikia plauti. 

Skvairas atidarė duris ir sustojo, išvydęs nuogą 
Devono kūną. Jo veidas išblyško. 

Linetė negalėjo sulaikyti šypsenos. 

— Fetna sako, kad turime leisti nudegimams kvė- 
puoti. 

— Esu įsitikinęs, jog ji teisi, — jis negalėjo pri- 
siversti pažvelgti į randuotą moterį. — Bet ar nega- 
lėtumėte uždengti, ė... nors kai kurias jo kūno dalis? 

Fetna šaižiai nusijuokė, priversdama Skvairą į ją 
atsisukti. Nors buvo ir pasiruošęs tam vaizdui, jis pa- 
juto, kaip jo viduriai apsivertė. 

Linetė, pamačiusi jo žvilgsnį, paėmė iš jo kibirus. 


— Man reikia dirbti, — šaltai pasakė ji. — Taigi 
atleisk man. 

Skvairas nepasidavė. 

— Linete, aš tikrai manau, jog tu turi jį kažkaip 
pridengti. Pagalvok apie Mirandą. 

Linetė atrėmė jo žvilgsnį. 

— Devono sveikata man svarbesnis už Miran- 
dos delikačius jausmus, Žinoma, jei tokio amžiaus ji 
jų turi. Aš neauginu jos kaip gležnos gėlelės, kuri iš- 
sigąstų, pamačiusi sergančio vyro užpakalį. Dabar, 
atsiprašau, turiu jį apiplauti. 

Skvairas pažvelgė į ją, nusisuko ir užtrenkė duris. 
Tramdomas Fetnos juokas ir uždaromų durų trenksmas 
pabudino Mirandą. Mergytė apsivertė lovoje ir apsidai- 
rė, nustebinta pasikeitimų savo namuose. 

Linetė pastebėjo Fetnos reakciją į Mirandą — ji 
nusuko veidą nenorėdama, jog vaikas ją pamatytų. 
Linetė giliai įkvėpė ir suprato, jog arba dabar, arba 
niekada. . 

— Fetna, aš turiu pasirūpinti Devonu. O tu gal 
pažiūrėsi Mirandą? Ją reikia tuoj pat išvesti į lauką, 
jei tik ji dar ne šlapia. 

— Ne, negaliu, — tarė Fetna, o jos balse skam- 
bėjo neviltis. 

Linetė lėtai ir švelniai plovė pūsles ant Devono 
kūno. 

— Aš negaliu daryti abiejų dalykų. Be to, užtek- 
tinai netvarkos čia, aš turiu apsitvarkyti. 

— Bet aš negaliu jos išvesti. Jie ten. 

Linetė atsigręžė į ją. 

— Esu tikra, jog kalbi apie Spring Liko Žmones, 
tačiau yra svarbesnių dalykų už randuotą veidą. 

Fetna sumirksėjo, o vienas jo vokas smarkiai su- 
trūkčiojo. 

— O kaip ji, mažoji? — ji vis dar negalėjo pažiū- 
rėti į mergaitę. 

— Miranda! — pašaukė Linetė ir ištiesė ran- 
kas. — Eikš, Miranda. Bijau, jog jai per tokį trum- 
Kolei nesukako vieneri metai, ji nežinojo, kas jos 
motina. Aš atvykau į Kentukį su keletu vežimų, ir 
jei kas nors sirgdavo, o taip atsitikdavo, atrodo, 
nuolatos, turėdavau juos slaugyti. Tuomet Mirandą 
prižiūrėdavo kas nors kitas. Spring Like ją visada 
prižiūrėjo Netė, o aš dirbau mokykloje. Todėl Mi- 
randa yra viena iš tų, kurie nepaiso nepažįstamų 
žmonių, — ji atsuko kūdikio veidą į Fetną. — Čia... 
aš nežinau tavo pavardės. 

— Jau seniai ją užmiršau, — ji nenoriai pažvel- 
gė į lygų, tobulą kūdikio veidą. 

— Miranda, čia teta Fetna. Ji pasiliks pas mus. Ar 
eisi pas ją? Ji išves tave į lauką, — tačiau Linetės liūde- 
siui Fetnos veidas Mirandai nepatiko. Jis išgąsdino ją 
taip, kaip ir berniūkščiai, kurie rodydavo grimasas. Mi- 
randa nusisuko į motiną ir pradėjo verkšlenti. 

— Aš liepiau tau to nedaryti. Nežinau, kaip tu 
gali pakęsti mano veidą, bet nėra jokios priežasties 
versti į jį Žiūrėti vaiką, — senė nutilo, Linetei padė- 
jus Mirandą ant kaulėtų jos kelių. 

— Miranda, pažvelk į mane, — vaikas pažiūrė- 
jo į Motiną, bijodamas vėl pažvelgti į Fetną. — O 
dabar, Miranda, paklausyk. Teta Fetna atrodo ki- 
taip, bet dėl to nereikia bijoti, — Linetė palietė sa- 
vo akį. — Matai — akis. O čia — Mirandos akis, — 
ji paėmė mergytės ranką, o Miranda palietė savo pa- 
čios akį. — Kur mamos akis? — Miranda nusišyp- 
sojo ir pasispardė savo basomis kojytėmis. Jai pati- 
ko tas žaidimas. — O čia Mirandos akis, — mergai- 
tė palietė savo akį. 

Fetna apstulbo, kai vaikas bakstelėjo pirštuku į 
jos randuotą akį. 

— Žiūrėk, štai čia mamos nosis, Mirandos no- 
sis, tetos Fetnos nosis, — mergaitė nusijuokė, o Li- 
netė atsisuko į Fetną. — Po kelių minučių ji nugalės 
drovumą. Kodėl tu neleidi jai paliesti veido ir įsiti- 
kinti, jog nesistengi jos išgąsdinti? 

Fetnai jau buvo per daug. Nuo to laiko, kai apde- 
gė, jau dvylika metų ji niekam neleido liesti savo veido. 
Tiesą pasakius, ir pati vos prie jo prisiliesdavo, 
nenorėdama susitaikyti su storais randais ant skruostų 
ir kaklo, randuotomis lūpomis ir su tuo, jog nėra vie- 
nos ausies. Miranda buvo per daug jauna, kad turėtų 
aiškią nuomonę apie tai, kas iš tikrųjų bjauru. Fetna 
išsivedė vaiką lauk, ir Linetė liko viena su Devonu. 

Ji švelniai jį plovė, 0 priėjusi prie veido atsiklau- 
pė ir pabučiavo jo šiltą skruostą. 

— Tu juk pasveiksi, Devonai, ar ne? Greitai at- 
sistosi ant kojų, ir mes kaip visada.vėl ginčysimės, — 
ji toliau jį plovė, šnekėdama su juo, drąsindama jį 
sveikti. 

Darė tai labai drąsiai, nes žinojo, kad jis negali 
jos girdėti, juk šis bejėgis vyras po jos pirštais visai 
nepriminė užvakarykščio Devono, vyro, kurio; ji sa- 
kė, negalinti mylėti. 

Fetna sugrįžo į trobelę, Miranda laikėsi už jos 
sužalotos rankos. Lauke buvo beprasidedantis lietus. 
Fetnos subjaurotas veidas dar labiau išsikreipė nuo 
šypsenos: 

— Manau, kad tuoj prasidės lietus. Skvairui bus 
sunku joti. 

— Kodėl Skvairas turi joti šiandien? 

— Mes turime pradėti jį šiandien maitinti, — ji 
linktelėjo Devono pusėn. — O visos mano erškėtuo- 
gės liko trobelėje. Mes turime priversti jį gerti erš- 
kėtuogių arbatą. Aš atvykdama nešiausi krepšį, bet 
tas kvailas Skvairo arklys atsistojo piestu ir sutrypė 
Jį su žemėmis. Skvairas sakė atvešiąs šiandien, bet 
kol kas jo nematyti. 

Linetė tuoj pat pašoko ant kojų. 

— Eisiu pasižiūrėti, kur jis yra, — ji sugriebė 
šalį, apsisiautė juo galvą ir išėjo iš trobelės. 

Lietus buvo šaltas, ir ji akimirksniu peršlapo, bet 
nuskubėjo į Skvairo namus. Nors smarkiai pabeldė į 
duris, niekas neatsakė. 

Jai nepatiko mintis eiti pas Džulę Jarnal, bet jautė 
turinti tai padaryti, kad sužinotų, kur išvyko Skvairas. 

Džulės Jarnal pašaipus veidas tarytum sakė: “ Aš 
taip ir žinojau“, kai ji, Linetei pabeldus, atidarė du- 
ris. Nepakvietė jos vidun, paliko stovėti lietuje. 

— Ko tau reikia? 

— Ar žinai, kur yra Skvairas? 

— Jis išvyko anksti rytą medžioti su mano vyru. 
Tikiuosi, jog šiuo metu pasislėpė kur nors nuo lie- 
taus. Ko tau iš jo reikia? 

— Ar jis nieko nesakė apie tai, jog vyks pas Fet- 
ną? — paklausė Linetė, nugalėjusi išdidumą. 

— Ko gi jam reiktų tos raganos namuose? Mums 
nepatinka matyti ją Spring Like. Ta moteris pikta. 

— Pikta? — paklausė netikėdama Linetė, o van- 
duo sruvo jos veidu. — Ji gera moteriškė, tik suluo- 
šinta. Joje nėra nieko pikta. 

— Tu neturėtum taip apie ją manyti. Bet aš tave 
perspėju. Geriau jos čia nebūtų, verčiau ji tuoj pat 
dingtų, nes... Na, aš tave perspėju, prisimink mano 
žodžius. 

Linetė apsigręžė ir paliko moterį, stovinčią tarp- 
duryje. 

— Paminėsi mano žodžius! — sušuko jai pavy- 
mui Džulė. 

Linetė įžengė į savo šiltą trobelę. 

— Negaliu jo rasti. Džulė pasakė, jog jis išjojo 
medžioklėn. Ar manai, kad pamiršo? 

Fetna atšovė: 

— Ne tai, kad pamiršo, bet nenori prisiminti. Ma- 
čiau, kaip jis paskutinį sykį pažiūrėjo į Sleido ber- 
niuką, todėl nemanau, kad skubėtų padėti jam pa- 
sveikti. 

— Tu teisi, — Linetė ištiesė rankas link lieps- 
nos. — Kaip toli yra tavo trobelė? 

— Tu tikriausiai nemanai eiti viena? 

— Kaip toli tavo trobelė? — primygtinai klausė 
Linetė. 

— Paklausyk, tu Kentukyje išgyvenai pakanka- 
mai ilgai, kad žinotum, kokie čia tyko pavojai. Čia 
ne rytai. Indėnai jau nepuldinėja gyvenviečių taip, 
kaip anksčiau, kai aš buvau maža mergaitė. Bet ko- 
dėl žmonės gyvena arti vienas kito? Indėnams patin- 
ka nuošalios fermos, o dar labiau jaunos merginos, 
kažkur vaikštinėjančios vienos. Tu žinai, ką indėnai 
padarytų, jei tave pagautų. 

— Taip, žinau, — ramiai ištarė Linetė. — Aš ži- 
nau, ką jie padarytų. Ar galima iš kur nors dar gauti 
erškėtuogių šiuo metų laiku? 

— Ne, — papurtė galvą Fetna. — Birželį dar per 
anksti erškėtuogėms. 

— Tada jų galima rasti tik tavo trobelėje, bet jų 
reikia čia. 

Fetna į ją pažvelgė. 

— Tu sakei, kad viską dėl jo padarysi, bet nema- 
niau, kad gali net savo gyvybe rizikuoti. 

— Na, argi tai man taip pavojinga? Juk tu gyve- 
ni ten, 0 esi moteris? 

Fetna atmetė galvą ir nusijuokė šaižiu, trūkčio- 
jančiu juoku. 

— Yra šioks toks skirtumas tarp manęs ir tavęs. 
Indėnai laikosi nuo manęs atokiau, bet prieš aštuo- 
nerius metus jie atnešė man vieną savo vado sūnų. 
Jis buvo apdegęs. Jie pastatė sargybinį, 0 tuo tarpu 
aš vaiką gydžiau. Jis pasveiko, ir nuo to laiko indė- 
nai neša man dovanas. Nėra dienos, kad prie savo 
durų nerasčiau ko nors valgyti. Kartkartėmis jie at- 
neša man ką nors apžiūrėti, o retkarčiais užeina ir 
tas vado sūnus. Todėl aš galiu ten pasilikti, bet tu 
būtum puikus grobis jauniems smarkuoliams. 

Linetė papurtė savo drėgną šalį priešais ugnį, ir 
liepsna sušnypštė. 

— Nemanau, jog turiu pasirinkimą. Erškėtuogės 
reikalingos Devonui, bet jos tavo trobelėje, o aš esu 
vienintelė, kuri gali jas atnešti. 

Fetna žinojo, jog ginčytis beprasmiška. 

— Ar tu visada tokia užsispyrusi? 

Linetė kurį laiką rimtai svarstė šį klausimą. 

— Manau, kad taip. Kartais reikia kažką būtinai 
padaryti, net jei kiti trukdo, atkalbinėja, vis tiek rei- 
kia laikytis savo. Spėju, kad tai paveldėta iš tėvo, — 
ji nusišypsojo. — Dabar pasakyk, kaip patekti į tavo 
trobelę. 

Linetė atidžiai klausėsi Fetnos aiškinimų apie 
septynių mylių kelionę, septynios mylios pirmyn ir sep- 
tynios atgal. Ji turės skubėti, o dar tas lietus! Kai ji 
išėjo laukan, lietus pliekė žemę stipriomis srovėmis. 
Uždarydama duris negirdėjo, kaip Devonas pabandė 
šnekėti, pasakyti jai “Ne", mėgindamas sustabdyti, at- 
kalbėti nuo pavojingos kelionės: 

Ant siauro tako purvo buvo aukščiau kulkšnių. 
Jis apsėmė jos batus ir sunkėsi ant pėdų, gličiai žliug- 
sėjo tarp kojų pirštų. | 

Vanduo tekėjo jos veidu. Šlapias vilnonis šalis 
skleidė pelėsių kvapą. Jos ilgi, stori plaukai, sunkūs 
nuo vandens, svėrė galvą. 

Su didžiuliu palengvėjimu Linetė išvydo prieky- 
je mažą trobelę. Pastūmė sunkias ąžuolines duris ir 
atsisėdo priešais šaltą, tuščią židinį. Ji sunkiai alsa- 
vo, jai traukė kojų raumenis, nuo sunkios, daug jėgų 
pareikalavusios kelionės bei nuolatinio priešinimosi 
klampiam purvui, pavertusiam kiekvieną jos žingsnį 
kankinančia kova. Ji išsiėmė smeigtukus iš plaukų ir 
išleido sunkią jų masę ant pečių bei nugręžė juos ant 
akmeninio židinio. 

Staiga kažkieno ranka sugriebė jos šlapius plau- 
kus ir smarkiai truktelėjo galvą atgal, o šalti, aštrūs 
plieninio peilio ašmenys prigludo prie gerklės. 

— Ką tu čia darai? 

— Prašau, paleisk, — ji sušnibždėjo į aštrų plie- 
ną. — Aš atėjau vaistų. Fetna man padeda slaugyti 
apdegusį Žmogų, 0 aš atėjau vaistų. 

Jis paleido ją, pastūmęs taip, kad ji atsiremtų 
rankomis į šiurkščius židinio akmenis. Atsigręžusi 
pažvelgė į jį. Tai buvo jaunas indėnas, apsirengęs 
elnio odomis, o jo tankūs juodi plaukai krito žemiau 
pečių. 

— Aš turiu pasiimti vaistus ir grįžti atgal pas jį. 

Jaunas indėnas žiūrėjo, kaip ji atsistojo ant kė- 
dės ir ėmė traukti ilgus stiebus nuo gegnių prie lubų. 
Jis atrodė sutrikęs lyg nežinotų, ką su ja daryti. 

— Kuriai genčiai tu priklausai? — paklausė Li- 
netė drebančiu balsu. 

Tas vyras tikrai neatrodė panašus į nuožmų kar- 
žygį, ir spėjo, jog jis užėjo į trobelę pasislėpti nuo 
lietaus. 

— Aš esu iš šovni genties, — tarė jis su pasidi- 
džiavimu ir išpūtė krūtinę. 

Linetė nusišypsojo ir vėl pasijuto saugi. 

— Tas vyras, kuris apdegė, turi šovni kraujo. Jo 
vardas — Devonas Mekalisteris, — indėno veidas ne- 
rodė jokių pažinimo ženklų, ir Linetė pagalvojo, ar 
tiktai Devonas neturi kito vardo šovni gentyje. 

Jis ją apžiūrinėjo. 

— Kaip tu nuvyksi atgal į baltojo žmogaus miestą? 

— Kojomis, nes aš neturiu arklio. 

— Geltonoji Ranka nugabens tave į baltojo žmo- 
gaus miestą, — atrodo, jis laikė, jog Linetei tai dide- 
lė garbė. 

Ji nusišypsojo jam. 

— Iš tavo pusės tai labai malonu. Ar nepalaiky- 
tum man šio maišo, kol aš jį pripildysiu? 

— Vyras nedirba tokio darbo, — jis su panieka 
pažiūrėjo į ją. 

— A, aš nežinojau. Maniau, jog galėtum padėti 
vienam iš savo gentainių. 

Akimirką jis atrodė sumišęs, o paskui nenoro- 
mis paėmė lininį maišą ir praskleidė, 0 ji supylė erš- 
kėtuoges. Linetė nusišypsojo jam, bet jis į ją nežiū- 
rėjo. “Jis dar beveik berniukas", — pagalvojo ji. 

Lietus bilsnojo į stogą, o du jauni Žmonės viduje 
negirdėjo besiartinančių arklių. Durys plačiai atsi- 
vėrė, ir į vidų įgriuvo Skvairas ir Mūneris Jarlanas, 
abu nešini Kentukio ginklais. 

Linetė ir Geltonoji Ranka sustingo iš netikėtumo. 

— Linete, pasitrauk nuo jo iš lėto, — tarė Skvai- 
ras atsargiu, žemu balsu. 

— Nesąmonė! — pasakė ji ir Žengė ant žemės nuo 
kėdės, atsistodama tarp baltųjų vyrų ir indėno. — Leis- 
kite pristatyti jums Geltonąją Ranką, jis yra... 

— Jis indėnpalaikis, o geras indėnas — tai miręs 
indėnas, — pasakė Mūneris, perkreipęs lūpą. 

— Geltonoji Ranka — mano draugas. 

— Sakiau tau, jog ji neverta padorių žmonių drau- 
gijos, — pasakė Mūneris, pakėlęs ginklą. 

Geltonoji Ranka pastūmė Linetę šalin. 

— Aš nesislepiu už moterų, — tarė jis, tiesiai 
žvelgdamas į galvon nukreiptą ginklą. 

Mūneris paspaudė gaiduką, bet ginklas neiššovė. 

— Prakeiktas parakas! Sušlapo šiame prakeik- 
tame lietuje. Tas indėnas jau būtų miręs. 

Linetė vėl atsistojo priešais Geltonąją Ranką ir 
pažvelgė į Skvairą. 

— Argi tu ketini tai leisti?. Jis vos neužmušė ne- 
kalto Žmogaus. Tu stovėjai ten ir būtum leidęs už- 
mušti nekaltą Žmogų! 

— Nurimk, Linete. Mūneris turi priežasčių taip 
žiūrėti į indėnus. 

— Aš jų irgi turiu! — ji atsisuko į jaunuolį. — 
Tu sakei, jog nuveši mane į Spring Liką. Ar vis dar 
padarysi taip? 

Jis trumpai linktelėjo. Ji uždėjo savąją ranką 
ant jo. 

— Aš žinau, jog tu esi išdidus, bet tau nebus di- 
delė garbė būti užmuštam tokio vyro, kaip šis. 

Jis apsvarstė jos žodžius ir linktelėjo, atrodo, su- 
tikdamas su ja. Ji atsisuko į Skvairą ir Mūnerį. 

— Kadangi turėtų būti akivaizdu, jog man nerei- 
kia jūsų globos, ar nejotumėte savo keliu? 

— Linete, mes negalime tavęs palikti su indėnu. 

— Tada siūlau jums joti kartu su mumis, nes aš 
josiu su Geltonąja Ranka. 

— Linete, prašau, — tarė Skvairas, — tu gali jo- 
ti su manimi. 

Ji pažvelgė į Mūnerį, kuris akylai stebėjo Gelto- 
nąją Ranką. 

— Ne, aš turiu savo palydovą. 

Linetė visą laiką stengėsi būti tarp indėno ir Mū- 
nerio. Ji jojo už šovni ant jo arklio, tvirtai laikyda- 
masi už jo liemens, ir spausdama didelį maišą erškė- 
tuogių. 

Lietus ir nuotolis tarp jos ir Geltonosios Ran- 
kos galvos neleido jai kalbėtis su juo. Likus myliai 
iki Spring Liko, jis spustelėjo kojomis arklį priešin- 
gu keliu, o Linetė pažiūrėjo į Skvairą ir Mūnerį, be- 
sistengiančius neatsilikti, bet jaunasis indėnas gerai 
žinojo kelią ir buvo labiau pratęs prie lietaus, kuris 
akino du baltaodžius. 

Po kelių minučių jie atjojo į ankstėsnę vietą, ku- 
rioje buvo palikę sumišusius ir pasimetusius vyrus. 
Linetė užsiėmė burną, kad sulaikytų juoką, matyda- 
ma jų apstulbimą ir pastangas kovoje su lietumi. Pa- 
žvelgusi į Geltonąją Ranką, pamatė, kad jo lūpų kam- 
pučiai taip pat trūkčioja. Tai, kas galėjo baigtis mir- 
timi, virto nekaltu pokštu. 

— Dieve gailestingasis, mergaite, ką tu padarei, 
jog sukėlei tokį sąmyšį? — Fetna sutiko šlapią ir dre- 
bančią Linetę. — Cia buvo Skvairas, įsakinėjo, rei- 
kalavo ir tiek keikėsi, jog mažylė pradėjo verkti, ir 
man ilgokai teko ją raminti, — Fetna meiliai pažvel- 

gė į Mirandą, kuri sėdėjo prie ugnies ir labai susi- 
kaupusi valgė su šaukštu. 

— Kaip jis? — Linetė nuėjo pas Devoną, palik- 
dama po savęs vandens balutes. 

— Beveik taip pat, bent jau tavęs nekeikia. Gal 
papasakosi man, ką pridarei, kai pabėgai su indėnu 
ir užtraukei ant Spring Liko žudynes. 

— Cha! Aš negaliu suprasti, kaip šie žmonės rū- 
pinasi dėl tokių smulkmenų. 

— Indėnai — ne smulkmena, jei būtum čia išgy- 
venusi tiek ilgai kiek ir aš, tai suprastum. 

— Aš nieko nežinau apie indėnų pavojus po to, 
kai jie nužudė mano tėvus. Aš mačiau savo moti- 
ną... — ji nutilo. — Bet pirmiau turiu apsirengti sau- 
sais drabužiais, — pasakė sagstydamasi suknelės 
priekį. — Geltonoji Ranka tik šiek tiek didesnis už 
berniuką, ir jis man padėjo surinkti erškėtuoges. 

Linetė nusisuko nuo Devono, atsigręždama į Fet- 
ną, ir nepastebėjo, kaip jis su dideliu vargu pasuko 
galvą į moterų pusę. Fetna spėliojo, ar jis tai padarė, 
išgirdęs apie Geltonąją Ranką, ar Linetei pasakius, 
jog ruošiasi persirengti. 

Fetna pirmą kartą išvydo jį atmerktomis akimis, 
ir net ją šiurpas nukrėtė, kai pamatė Sleidą Mekalis- 
terį tokį, kokį ir atsiminė, nepasikeitusį po dvidešim- 
ties metų. Jai prireikė tik kelių sekundžių, kad prisi- 
mintų, jog jis Sleido sūnus. 

Ji įdėmiai jį apžiūrėjo, bet jis žvelgė tik į Linetę, 
nusirengusią, vien su glaudžiai aptempta liemenėle 
ir apatiniu sijonu. Fetnos akys linksmai nušvito. Vi- 
sai kaip Sleidas, pamanė ji. Ko dar daugiau reikėtų 
negu kūną apdeginęs baisus skausmas ir kybanti ant 
plauko gyvybė, kad jis galėtų susilaikyti, nežiūrėjęs į 
nusirengusią gražią mergaitę. 

— Na, tai ar nepapasakosi man? — neatšlijo Fet- 
na, stengdamasi užgniaužti kylantį juoką vogčiomis 
stebint Devoną. 

Linetė nutraukė nuo savęs šlapius sijonus ir ėmė 
energingai sausinti kūną šiurkščiu lininiu rankšluos- 
čiu. Ji vilkėjo atvira liemenėle ir apatinėmis, nesie- 
kiančiomis kelių kelnėmis. 

— Tavo trobelėje buvo jaunuolis iš šovni genties. 
Esu tikra, jog jis ten užėjo tik pasislėpti nuo lietaus. 
Manau, jog jis manęs išsigando taip, kaip aš jo, — ji 
atrišo liemenėlę ir nusiėmė ją per galvą, o paskui išli- 
po iš kelnių. 

— Pasisuk, aš nušluostysiu tau nugarą. Ar ma- 
nai, kad Mirandai užteko valgymo? 

Linetė atsisuko savo nuogu kūnu į Devoną, o gal- 
vą pakreipė į dukterį. Ji nusišypsojo Mirandai, ir 
mergaitė šypsojosi, kol Fetna trynė Linetės nugarą. 
Kai Linetė atsigręžė į Devoną, jis gulėjo ramiai, už- 
merktomis akimis, negiliai kvėpuodamas. Ji paėmė 
rankšluostį iš Fetnos, perėjo per kambarį ir ėmė reng- 
tis sausais drabužiais. 

Kai Fetna vėl pažvelgė į Devoną, jis atrodė mie- 
gąs, bet ji buvo tikra, jog pastebėjo šypsenos pėdsa- 
ką ant jo lūpų. 

— Niekas negali užmušti vaikino, kuris vis dar 
žiūri į moteris, — sumurmėjo ir lengviau atsikvėpė 
Fetna, nes jai visai nepatiko mintis, kad Sleido sūnus 
gali mirti jos globojamas. 

Linetė atsiklaupė šalia Devono, palietė jo plau- 
kus, perbraukė pirštu per ausį. 

— Jo veido spalva jau geresnė, Fetna, ar ne? O 
gal aš tik taip įsivaizduoju? 

Fetnos veidas suvirpėjo nuo kažko, panašaus į 
šypsnį. 

— Manau, jog jis pasitaisys. Iš tikrųjų esu tuo 
tikra. 

— Esi tikra! — Linetė apsidžiaugė, bet tik aki- 
mirkai. — Patikėsiu tuo, kai pati įsitikinsiu, jog jis 
Devonas, o ne koks skudurininkas. 

— O, jis visai ne skudurininkas. Esu tuo tikra, 
kaip nieku kitu gyvenime, — Fetna atsistojo. — Na, 
užtenka čia žiovauti. Dabar mes turime daug darbo. 
Ar jautiesi stipri, mergyte? | 

— Turiu jėgų tiek, kiek paprastai. Ką mes turi- 
me daryti? | 

Mes turime pakelti tą berniuką ir pasodinti, nes 
jis turi pradėti gerti arbatą. O ar tu supranti, jog jis 
neišėjo laukan nuo tada, kai apdegė? 

Nieko negalėdama su savimi padaryti, Linetė pa- 
raudo, o Fetna gėrėjosi jos veidu. 

— Sakiau, jog slaugyti apdegusį Žmogų nėra ma- 
lonus užsiėmimas. Dabar paimk tas pagalves ir pa- 
dėk jas ant suoliuko taip, kaip aš tau rodžiau. 

Abiem moterims prireikė daug pastangų ir lai- 
ko, kol pakėlė Devoną ir pasodino jį ant suolo. Jos 
negalėjo paliesti nudegimų, o kadangi pėdos buvo la- 
bai nudegusios, jis pats mažai galėjo padėti. Jos abi 
matė jo veide įtampą, kai apdegusi oda tempėsi ir at- 
rodė, jog gali trūkti. Jos užkėlė čiužinį ant stalo, kad 
Devonas galėtų pasilenkti į priekį, o jo šonkauliai kil- 
nojosi nuo įtampos. Linetės akyse žibėjo ašaros, nes 
ji jautė jo skausmą. 

Jai prireikė keleto minučių ir nebylaus pamoky- 
mo sau, kad įveiktų savo sumišimą ir padėtų Devo- 
nui atlikti tą varginančią procedūrą. Fetna nė kiek 
nepadėjo ir, atrodė, nuoširdžiai džiūgavo, matydama 
sumišusią Linetę. 

Kai arbata buvo paruošta, Fetna įdėjo šiek tiek 
druskos, aiškindama, jog visas vanduo, kurio Devo- 

nas neteko, buvo sūrus (Linetė nutarė neklausinėti, 
iš kur ji tai žino), o dabar reikia jį sugrąžinti į jo 
kūną. Devonas priešinosi, nenorėdamas gerti arba- 
tos, springdamas ja. 

— Tu turi priversti jį gerti, — tarė Fetna. — Visi 
jie tokie. Jie tik nori numirti, ir niekas negali jų įti- 
kinti, jog nė nesiruošia to padaryti. 

— Bet jis daugiau negers, — pasakė Linetė, ku- 
pina nevilties. — Kaip aš jį galiu priversti? 

— Nežinau, žmonės žino įvairių būdų: užima nosį 
ir grasina, verkia, bučiuoja juos — daro viską, kad tik 
priverstų gerti. Tu tai jau esi dariusi. Tai vienas iš leng- 
viausių dalykų. Greitai turėsi jį priversti ir valgyti. 

— Kaip aš tai galiu padaryti, kai jis negali manęs 
išgirsti? Jis neatgauna sąmonės nuo gaisro. 

— Cha! Jis mato gerai, įtariu, jog geriau už mane. 

Linetė apstulbo. 

— Tai kodėl jis tada nieko nepasako? 

— Skausmas, mergaite, baisus skausmas! Nėra 
apie ką šnekėti, kai viskas, ką tu gali, —tiktai jausti, 
jog tavo kūnas dega. 

— Devonai, — ji pašnibždėjo tyliai į ausį, — tu 
turi išgerti tą arbatą. Mes norime, kad tau būtų ge- 
rai. Miranda nori susipažinti su tavimi. Ji mano, jog 
tu esi kažkokia didelė prikimšta lėlė, visai ne tikra. 
Kai pasveiksi, galėsi išskaptuoti jai lėlės galvą, o aš 
padarysiu kūną. Ar padarysi tai dėl savo dukters? 

Linetė pasakė kažką svarbaus, nes pagaliau De- 
vonas pamėgino atsigerti. 

Trečią dieną Devono nudegimai nustojo šlapiuo- 
ti, o pūslelės ėmė gyti. Tą dieną, kai išvargusi Linetė 
į Devono gerklę pylė dar daugiau arbatos, jis ištarė 
jai savo pirmuosius žodžius. 

— Pabučiuok mane, — paerzino jis. 

— Ką? — ji pastatė skardinį ąsotį ant stalo. 

Fetna ir Miranda buvo lauke, o jie trobelėje bu- 
vo vieni. 

— Pabučiuok mane, — pakartojo Devonas ir pa- 
kreipęs galvą žiūrėjo jai į akis. 

Kaip buvo gera vėl matyti tas žėrinčias mėly- 
nas akis. 

— Negersiu, jei manęs nepabučiuosi. 

— Devonai! Ką tu sakai? Aš negirdėjau tavo bal- 
so jau ištisas tris paras, tavo nugara neatpažįstamai 
apdegė, o tu dabar prašai manęs tokių kvailų ir ab- 
surdiškų dalykų. 

— Nesipriešink, Lyna, prašau, — jo galva nusvi- 
ro, ir akys vėl užsimerkė. 

— Ne, mano meile, man labai gaila. Aš pabu- 
čiuosiu tave, — ji pabučiavo į skruostą ir vokus taip, 
kaip tai darė kelias pastarąsias dienas. Ar jis žinojo 
apie tuos bučinius, ar jis buvo be sąmonės, kaip Li- 
netė tikėjosi? 

Ketvirtą dieną jis, atrodė, sustiprėjo, nors kal- 
bėjo mažai. Kartais, kai jį paliesdavo, jos sumišimas 
išgąsdindavo ją pačią. 

— Atrodo, jog jis taisosi, — pasakė Fetna ket- 
virtos dienos popietę. 

— Norėčiau būti tokia tikra kaip tu. Bet kodėl 
jis nešneka? 

— Dieve, padėk mums. Duok jam dar porą die- 
nų. Visi apdegę Žmonės panašūs. Pirmiausia jie yra 
per daug sužeisti, kad skųstųsi, o paskui per daug 
gerai pasijunta, kad pasakotų tau viską, kas jiems ne- 
gerai. Reikia pasikliauti tik savo kantrybe. Bet jei jau 
kartą pradėjo skųstis, tai suprask, jog jie išgijo. 

— Tada norėčiau išgirsti skundą. Ši tyla kurti- 
nanti. 

— Priminsiu tau šiuos žodžius vėliau. 

Linetė pakėlė medinius kibirus. 


181 


— Eisiu prie šaltinio. 

— Kodėl tau nepasilikti, nepavaikščioti netoliese, 
neprisiskinti gėlių! — sušuko Fetna jai pavymui. — 
Jis niekur nevaikšto, o tau reikia permainų. 

Pavasarinis oras kvepėjo puikiai, ypač išėjus iš 
tvankios trobelės. Užuot ėjusi tiesiai prie upelio, ji 
nuėjo į ramią vietelę po guobomis. Žemė buvo apau- 
gusi dobiliukais, o juose dūzgė šimtai bičių. 

Linetė pasijuto kalta, palikusi Devoną vieną, juk 
ji gali nubėgti kur tik nori, tuo tarpu jis turi pasilikti 
viduje, nors paukščiai gieda, gėlės šlama nuo švel- 
naus vėjelio. 

— Linete. 

Ji užmerkė sekundei akis, nenorėdama susidurti 
su trikdytoju. Ji nebuvo mačiusi Skvairo nuo tos die- 
nos, kai ji ir Geltonoji Ranka stovėjo ant kalvos lie- 
tuje ir juokėsi iš Skvairo ir Mūnerio. 

— Taip, — ji prisivertusi nusišypsojo. — Kaip 
tu gyveni? 

Jis neatrodė gerai, lyg būtų blogai arba per ma- 
žai išsimiegojęs. 

Jis atsisėdo šalia jos, beveik susmuko. 

— Spėju, jog tai aš turėčiau paklausti, kaip tu 
čia gyvuoji? Neteko tavęs matyti pastarosiomis die- 
nomis. Tikriausiai būni su juo visą laiką? 

— Aš būnu su “juo", nes Devonas yra apdegęs, 
ir jam manęs reikia. Negaliu čia ilgiau pasilikti, nes 
netrukus vėl reikės jį valgydinti. 

— Valgydinti? Tu maitini jį? Suaugusį vyrą? 

— Skvairai, jis vos nemirė, gelbėdamas mano duk- 
terį. Jis silpnas ir nieko negali pats daryti. Aš padary- 
čiau tai bet kam, jei jis būtų išgelbėjęs mano Mirandą. 

— Argi, Linete? Gal todėl, jog vis dar jį myli, ir 
nori jam padėti? 

— Aš nemanau, kad galėčiau atsakyti į šį klausi- 
mą, nes abejoju, jog kas nors kitas, išskyrus Miran- 
dos tėvą, būtų puolęs į liepsnojantį pastatą. 

Skvairas nusisuko nuo jos. 

— Manau, tu teisi. Nemačiau jokios vilties ją 1š- 
gelbėti tą naktį, bet jei ji būtų mano paties vaikas, 
tada gal ir... kas galėtų pasakyti? 

Linetė tylėjo. 

— Tu atrodai pavargusi, — toliau šnekėjo jis. 

— Taip ir yra. 

Staiga Linetė supyko: 

— Ką tu nori sužinoti? Smulkmenas iš tos nak- 
ties, kurią aš praleidau su Devonu Mekalisteriu? Ar 
tau rūpi kiekviena paskala? Jis labai serga. 

Skvairas buvo ramus. 

— Aš sužinojau apie tave daug ką per paskuti- 
nes savaites. Manau, jog tu nė nesistengi sugyventi 
su Žmonėmis, jog tau patinka sukelti apkalbas apie 
tai, ką darai ne taip, kaip kiti žmonės. Ne dėl to, 
kad esi anglė ir tavo manieros kitokios, bet todėl, 
jog dirbi, stengdamasi likti nuošalyje. 

Linetės akys sužaibavo, lūpos kietai susičiaupė. 

— Anglijoje buvau auklėjama kitaip. Aš buvau 
mokoma priimti žmones tokius, kokie jie yra, o ne 
tokius, kokius juos nori matyti ar mato kiti. Kai pir- 
miausia atvykau čia, į šį miestelį, jo Žmonės buvo pa- 
siruošę mane priimti, jeigu būčiau tokia kaip ir jie. 
Džulė ir Ova norėjo, kad aš nekęsčiau Netės ir jos 
dukrų, norėjo, jog visuomet kalbėčiau šlykščius da- 
lykus apie žmones, kurie nebuvo su joniis, bet aš to 
nenorėjau. 

— Bet tavo pasipūtimas sukėlė visas tas pro- 
blemas. 

— Man labai gaila, jog pasirodžiau jums tokia, 
bet aš tikrai to nenorėjau. Tik nesuprantu, kodėl tu 
nori, jog aš prisijungčiau prie jų. 

— Tai ne todėl, jog aš noriu, kad tu prisijung- 
tum prie jų, — jis paėmė jos ranką. — Aš manau, 
kad po to, kai užmokėjau už tavo kelionę į Kentukį, 
daviau tau šį darbą, nepaisydamas, jog turi nesantuo- 
kinį vaiką, norėsi man atsidėkoti. 

Ji pasitraukė šalin nuo jo. 

— Ar tu norėjai, jog aš padėčiau sukurti gerą 
nuomonę apie tave? Būtų buvę labai gražu ir tai pa- 
dėtų tapti gubernatoriumi, jei tu paimtum beturtę, 
puolusią moterį ir išgelbėtum jos ir jos kūdikio sie- 
las. Bet aš viską griaunu. Juk tavo rinkėjams neatro- 
do padoru, jei moteris, kurią tu “išgelbėjai" ir pada- 
rei mokytoja, gyvena su savo meilužiu? Tu norėjai 
atskleisti mano nuodėmes, nes tikėjaisi, kad tapsiu 
tavo meiluže, bet reikalai dabar pasikeitė. 

— Tu dar pasigailėsi, Linete. Aš ketinu tapti gu- 
bernatoriumi, ir jokia menka kekšė, kokia esi tu, ma- 
nęs nesustabdys. 

— Nesijaudink, aš to ir neketinu daryti. Vos tik 
Devonas pasitaisys tiek, jog galėtų keliauti, aš palik- 
siu šią vietą, net jei tektų šliaužte šliaužti. 

— Ir kur tu keliausi? — piktai paklausė jis. — 
Atgal į savo garbinamą Svytbraerą? Tu ruošiesi pa- 
keliui mane apjuodinti, paskelbti, jog Skvairas Tal- 
botas nevertas būti gubernatoriumi? 

Ji šaltai į jį pažvelgė. 

— Abejoju, kad aš tiek daug apie tave kalbėčiau. 
Dabar turiu grįžti pas Devoną, — ji nusigręžė ir nuėjo. 

Linetė buvo tokia įpykusi, kad, kai įžengė į tro- 
belę ir užtrenkė duris, jos akys buvo lyg laukinės, 
paklaikusios. Ji nepastebėjo, kad pirmą kartą Devo- 
nas buvo pats atsisėdęs ir užsiklojęs antklode. 

— Ar patekai į audrą, ar ketini pati ją sukelti? — 
paklausė Fetna, bet Linetė nekreipė į ją dėmesio, bu- 
vo per daug pikta, kad ją matytų ar girdėtų. 

— Miranda, mieloji, — pasakė Fetna, — kodėl 
mums neišėjus ir nepasižiūrėjus, ar lauke dar nesu- 
dygo žirniai? — ji ištiesė sudarkytą ranką vaikui. 

Miranda pažiūrėjo į motiną, kuri beveik nepri- 
minė tos moters, jai pažįstamos, ir su džiaugsmu iš- 
ėjo su Fetna. 

Nei Devonas, nei Linetė, pasilikę vieni, nekal- 
bėjo. Linetė žvelgė į sienoje kažkokį tašką, o Devo- 
nas žiūrėjo į ją. 

— Lyna, — ištarė jis tyliai, o jo balsas nuo ilgo 
tylėjimo buvo pasidaręs kimus. — Lyna, — pasakė 
jis vėl, kai ji nepakrutėjo. Ji atsigręžė ir tiktai dabar 
atkreipė į jį dėmesį. 

— Devonai!Tu sėdi! 

— Maniau, jog niekada to nepastebėsi. Eikš, at- 
sisėsk prie manęs. Man reikia į ką nors atsiremti. 

Ji atsisėdo šalia jo ant suoliuko ir, nuėmusi ant- 
klodę, užmetė ją ant savęs, o jis pasislinko arčiau jos. 
Linetė jautė jo nuogos odos šilumą per sijoną ir apa- 
tines kelnes. Staiga jis jau nebuvo bejėgis ligonis, bet 
vyras, šiltas, gyvybingas, netgi labai. Ji ėmė nuo jo 
trauktis. 

— Prašau, nereikia, — pasakė jis, ir ji pasiliko ten, 
kur buvo. — Pasakyk man, kas tave taip supykdė? 

Ji negalėjo pažvelgti į jį. 

— Gal.tu jau atspėjai — aš susiginčijau su Skvai- 
ru. 

Ji nepastebėjo jo šypsenos. 

— Meilės ginčas? — paklausė jis. 

— Aš nemyliu... — ji pažvelgė į jį, paskui nusi- 
šypsojo. — Niekada nemylėjau to žmogaus. Jis man 
davė tik darbą, daugiau nieko. 

Devonas patylėjo. 

— Tave nuliūdino atsitikimas su Geltonąja Ran- 
ka? 

— Taip, ir daugelis kitų dalykų - kad ir tai, jog 
vyrai atsisakė atnešti tave čia. Kaip gali du miestai 
taip skirtis, Devonai? 

— Aš nežinau ir nemanau, jog norėčiau sužino- 
ti. Gerai, kad Geltonosios Rankos niekas nenušovė, 
nes iš šio miestelio nebūtų likę nieko daugiau, tik ke- 
lios krūvos smilkstančių malkų. 

— Aš neklydau dėl jo! 

— Lyna, turi kai ką suprasti. Indėno gyvenimo 
būdas nėra toks pats kaip baltojo žmogaus. Tu negali 
vaikštinėti manydama, jog indėnai geri, garbingi žmo- 
nės, kuriais tu gali pasitikėti, įstengdama apginti sa- 
ve tik gražiu, mažyčiu kūnu, — Dieve, kaip jis norė- 
jo nebūti toks silpnas. Net ir kalbėti buvo per sunku, 
jis jautėsi lyg sutryptas. 

— Bet jis juk iš šovni genties 

Devonas atvėrė burną, bet vėl sučiaupė. Kartais 
šnekėtis su Linete tas pats, kaip ir kalbėti su medžiu. 

— Nemanau, jog noriu daugiau šnekėti. Ar pa- 
dėsi man nueiti prie čiužinio? — jis jam atrodė labai 
toli, ištisos mylios. 

— Ne, Devonai, tu turi valgyti. Aš išviriau viš- 
čiuką ir riebų sultinį. Ketinu tave valgydinti, — ji nu- 
metė antklodę ir nuėjusi pripylė puoduką sultinio. 

Devonas sėdėjo tiesus. Jis negalėjo nei atsilošti, 
nei palinkti į priekį, bet ir sėdėti jam jau buvo per 
sunku. Kai pirmą kartą atsargiai atsisėdo, stengda- 
masis neliesti pėdomis grindų, jis pasijuto geriau, ta- 
čiau dabar norėjo tik ilsėtis, miegoti, negalvoti ir ne- 
kalbėti, o ypač nevalgyti. 

Linetė stovėjo prieš jį su dar vienu puodu kaž- 
kokio garuojančio viralo. Tos dvi moterys nieko dau- 
giau neveikia, tik jį maitina, kaip jam rodėsi, ištisus 

menesius. Nejaugi jos nežino, kad jam skauda, kad 
nugaros oda jam yra per maža, ir gali bet kuriuo mo- 
mentu plyšti. Nejaugi nežino, koks jis pavargęs, kaip 
kenčia, negalėdamas net pats išeiti į lauką. Nejaugi 
nežino, kad jis vyras. Viskas, kas joms terūpi, tai 
maisto kimšimas į jo gerklę. Staiga jis įsiuto. 

— Po velnių, Linete! Aš nieko nenoriu... — jis 
liovėsi, nes ji keistai į jį Žiūrėjo. 

Ji rūpestingai pastatė puoduką, paskui ėmė juok- 
tis. Juoktis taip, kaip jis niekada dar nematė besijuo- 
kiančio suaugusio. Jos burna buvo plačiai išsižiojusi, O 
visas kūnas kretėjo. Jis nustebęs žiūrėjo, kaip jos ko- 
jos pasidarė lyg guminės, ir ji susmuko ant grindų. Jos 
juokas užpildė orą, o kojos bejėgiškai pynėsi po ilgu 
sijonu. Ji laikėsi už pilvo, ašaros riedėjo per veidą. 

— Linete, kodėl tu juokiesi? Aš tik pasakiau, kad 
nenoriu daugiau valgyti, o tu man net neleidai baigti. 

Bet Linetė negalėjo paaiškinti, jai trūko oro. “Po 
velnių, Linete!“ Malonūs, melodingi žodžiai! Jis 
sveiksta. Niekas geriau negalėjo jos tuo įtikinti. 

Devonas tik spoksojo į ją ir juto, kad jos juokas 
užkrečiantis. Jis išsišiepė. 

— Tu esi keisčiausia moteris. Neatrodo, jog ka- 
da nors tave suprasiu. 

Fetna grįžo su Miranda ir pažvelgė į juos abu. 
Devonas šypsojosi, o Linetė vartėsi ant grindų, pa- 
skendusi savo sijonuose. Jos veidas buvo ašarotas. 

— Ji tikrai kuoktelėjo, — tarė Devonas. 

Mirandai nerūpėjo, kodėl jos motina buvo tokia 
laiminga, svarbu, kad buvo tokia. Linetė negailestin- 
gai kuteno savo dukterį. Vaikas spardėsi ir džiaugs- 
mingai krykštė. 

— Štai, berniuk, išgerk tai, kol neatšalo, — tarė 
Fetna. 

Devonas susidomėjęs stebėjo savo dukrą ir Li- 
netę — niekada anksčiau nebuvo matęs jos tokios už- 
simiršusios, — ir išgėrė visą karštą sultinį. 

Galų gale, pavargusi nuo kvatojimo, Linetė atsi- 
gulė aukštielninka ant medinių grindų, jos šonai trūk- 
čiojo. Miranda norėjo žaisti ir toliau, bet ji ją sulaikė. 

— Aš jau pavargau, Miranda. 

Pagaliau nurimusi mergaitė atsigulė šalia mamos 
ir buvo labai patenkinta. 

— Ar jūs čia ketinate gulėti visą naktį? — pa- 
klausė Fetna, stovėdama prie jų. — Tam jūsų vyrio- 
kui reikia pagalbos, kad galėtų grįžti į lovą, bet aš 
bijau, jog esu per silpna, kad jam viena padėčiau. 

— Abejoju tuo, — Linetė pasakė, atsistodama ir 
žiūrėdama į Devoną. 

Jis rimtai pažvelgė į ją ir parodė, kad puodukas 
tuščias, apversdamas jį dugnu į viršų. 

Ji jam šyptelėjo. 

— Prašau, daugiau nieko nedaryk. Man ir taip 
rytoj skaudės pilvą. 

Devonas labai rimtai pasakė: 

— Aš tau jį išmasažuosiu. 

Linetės veidai išraudo, ir ji aiškiai išgirdo Fet- 
nos kikenimą. Ji atsistojo priešais jį. 

— Uždėk ranką man ant pečių, o aš prilaikysiu. 
Tik stovėk ant kojų. 

Kai jis atsistojo, antklodė nukrito. Devonas ėmė 
ją traukti į viršų, bet ir 481 paleido. Jis piktdžiugiš- 
kai išsišiepė. . 

— Pamiršau, jog čia nėra nieko tokio, ko tu nesi 
mačiusi ir laikiusi daug kartų anksčiau. 

— Devonai! — Linetė pajuto, kaip išraudo visas 
jos kūnas, net ausys ir pirštai. Ji baimingai pažvelgė 
į Mirandą. 

— Aš maniau, jog tai tu pasakei, kad neauklėji 
savo vaiko taip, jog šis, pamatęs nuogą vyro nugarą, 
išsigąstų. 

Linetė negalėjo nieko atsakyti. Kai Devonas 1š- 
sitiesė veidu ant čiužinio, ji užmetė ant jo paklodę, 
visai į jį nežiūrėdama. Po to ji sugriebė gabalą au- 
deklo iš siuvinėjimo krepšio. 

— Ką darai, mergaite? — paklausė Fetna, o jos 
balsas išdavė juoką. 

— Manau, jog gyvatė ką tik pasirodė Edeno so- 
de, o Adomas dabar gaus figos lapelį, — ji ištiesė 
apdegusių kelnių, kurias Devonas mūvėjo gaisro me- 
tu, kutus. 

— Jie turės tikti, kol aš pasiūsiu naujus, — ji 
vengė Devono akių. 


19 skyrius 


Bučas Gatheris sėdėjo trobelėje atsilošęs kėdė- 
je, rankomis apglėbęs savo didžiulį pilvą. 

— Jei tu manęs klausi, tai mums pasitaikė rimta 
problema. Na, bet aš nenoriu būti pirmas, kuris mes 
akmenį, yra ir kitų Žmonių, kuriuos tai jaudina, ne 
tik aš. Kalbu ir apie mūsų vaikus. Negaliu net pagal- 
voti apie tai, kad ši nedorėlė auklėjo mūsų vaikus. 

— Ir aš noriu kažką padaryti. Jūs visi mane pa- 
žįstate. Nesu iš tų, kurie akdėtų rankas susidėję, kai 
darbas neatliktas. 

Kiti žmonės parduotuvėje su juo sutiko. 

— O dar ta apdegėlė moteris, — pasakė Džulė. — 
Aš žinau, jog jūs visi prisimenate, kaip tą kartą ji pali- 
ko Vilsonus mirčiai. Tai visada man.buvo mįslė. Jie jau- 
tėsi puikiai, kol neatėjo ji. Ir dar mane glumina vienas 

dalykas. Tai tos moters žvilgsnis. Dabar aš klausiu ta- 
vęs: ar galėtų normalus žmogus išgyventi po tokio gais- 
ro? Ar galėtų kas nors, kas neturi ryšių su šėtonu, iš- 
likti per tokį gaisrą? 

Jie abu tylėjo, žvelgdami į Džulę, o ji jaudinosi 
nuo nukreipto į ją visų dėmesio. 

— Dabar aš tai suprantu taip: nė vienas iš mūsų 
neištveria buvimo su ta apdegėle, ir gerai, kad ne, 
nes mes esame krikščionys. Bet niekada nesuprato- 
me, kodėl mes jos nemėgome. Ir vis dėlto kažkoks 
vidinis balsas mums kuždėjo, kas gerai, o kas blogai. 

— O ar atmeni, kai ta mergina anglė atvyko į 
Spring Liką. Ak, kaip mes stengėmės, visi mes, bet 
nė vienas jos nepamėgome. O kodėl, klausiu jūsų? 
Kas gi sukėlė tą priežastį, kas liepė mums likti nuo 
jos nuošalyje? 

Ji nutilo, o jos kūnas suvirpėjo iš malonumo, kad 
visi jos klausosi. 

— Kažkas įgimto yra krikščionyse, kas verčia 
juos atskirti blogį, pajusti jį. Nuo pat pradžių mes 
visi supratome, jog kažkas čia ne taip. 

Visi stovėjo ramiai, žvalgydamiesi vieni į kitus. 
Bučas vėl prakalbo: 

— Džulė išsakė tai, ką mes jaučiame, o ką mes 
galime padaryti? 

Nė vienas nekalbėjo, ir tada Ovai kilo mintis: 

— Ar žinote, kaip galvoju aš? Ko man gaila? Tos 
mažylės. Tos vargšės mažętės mergaitės. Jie užbūrė 
ją ir moko sekti tuo pačiu keliu. 

— Ova teisi! — pasakė Džulė. — Mes turime 
atimti mergaitę iš tų raganų ir patys ją išauklėti. Bus 
sunku išvaryti iš jos velnią, bet tai mūsų pareiga. 

— Chmm, — sumurmėjo Bučas. — Jūs, moterė- 
lės, teisios.Dabar mes turime nuspręsti, ką daryti su 

tomis dviem moterimis ir vyru. Jo akys sublizgo, nes 
jam buvo aišku, ką jis darytų su jaunesniąja moterimi. 


— Lyna, eikš, atsisėsk prie manęs. 

— Devonai, aš turiu daug darbo. 

— O ką, jei pasakysiu, jog man skauda nugarą 
ir net labai, bet manau, kad tu gali palengvinti tą 
skausmą. 

Ji pasidėjo mezginį ant kelių. 

— Ar tikrai skauda? Gal aš galiu padėti? 

— Dieve! Aš negaliu prisiminti, kada nekentė- 
jau šio baisaus skausmo. O tu tikrai gali palengvinti 
mano kančias. 

Trobelėje jie buvo vieni, ir nors ji suprato, jog 
tai jo užgaida, nuėjo, atsisėdo šalia ir apžiūrėjo Žaiz- 
das, kurios palengva gijo. 

— Ar galėtum ką nors suvalgyti? 

Jis išvertė akis. 

— O ne, prašau, daugiau jokio maisto, — su- 
šnibždėjo jis kažką, bet ji neišgirdo, todėl pasislinko 
arčiau prie jo burnos. Jis pabučiavo jai ausį, ir ji ėmė 
trauktis, bet jis uždėjo vieną ranką jai ant liemens. 

— Neik, Lyna, prašau. Aš kaip tik galvojau ir 
noriu su tavimi pasišnekėti. 

— Apie ką? — paklausė ji įsitempusi. 

Devonas patraukė ją arčiau savęs, veidu prisig- 
laudė prie kaklo, laikydamas jos liemenį, vieną koją 
permetė ant jos šlaunų. Linetė bandė nuojo atsitrauk- 
ti, bet nors ir koks jis buvo silpnas, ji negalėjo lygin- 
tis su juo jėga. 

— Aš galvojau apie naktį, kai mes pradėjome Mi- 
randą. 

Jis pasistūmė prie jos arčiau, visąlaik suprasda- 
mas, jog ji nenori jo palikti. 

— Tu tik leisk man šnekėtis su tavimi, Lyna, kas 
gi čia bloga? Atsimeni tą naktį, kurią mes praleido- 
me kartu? Ne, neatsitrauk. Prižadu, jog nedarysiu nie- 
ko, tik šnekėsiu. Ką gi aš galėčiau padaryti šitaip ap- 
degęs? 

Ji ramiai sėdėjo prie jo peties, sakydama sau eiti 
šalin nuo jo, bet nepriversdama savo kūno klausyti 
proto įsakymų. | 

— Ar žinai, kur aš norėčiau būti? — sušnibždė- 
jo jis jai į ausį. — Norėčiau būti kalno viršūnėje, ma- 
žoje trobelėje kartu su tavimi. Joje būtų prinešta mal- 
kų stirta ir daugybė maisto, ir Žinai, ką norėčiau pa- 
daryti pirmiausia. 

Ji neatsakė. 

— Aš sudeginčiau visus tavo drabužius iki pas- 
kutinio siūlelio. Žiūrėčiau, kaip tu vaikštai, į tavo odą, 
kaip tu siūbuoji ten, kur reikia, tokia minkšta, švelni 
ir viliojanti. O, kai atsižiūrėčiau, tada po daugybės 
žiūrėjimo į tave valandų, gal net dienų, pakelčiau ta- 
ve ir paguldyčiau į lovą. 

Jis pažiūrėjo į ją, į jos užmerktas akis, į pravi- 
ras lūpas, švelnias ir šiltas, pro kurias baltavo maži 
dantukai. 

— Atsiklaupčiau prie tavo kojų. Apglėbčiau ran- 
komis, tavo mažas pėdas. Glostyčiau pirštais tavo ko- 
jų pirštelius. Žiūrėčiau į tave, į tavo baltą kremo spal- 
vos odą taip arti savosios, lyg ąžuolas ir lazdynas, o 
gal tu pušelė, nes tokia švelni, o aš toks... — jis tyliai 
susijuokė žemu balsu. — Aš liesčiau savo rankomis 
tavo kojų kulkšnis ir blauzdas, tas mažas blauzdas, 
kurias aš stebėjau tiek kartų, kai tu, pasikėlusi sijo- 
ną, bėgai. Tavo kelius, smulkius kaulus, mažus išlin- 
kimus. O tada tavo šlaunys, o, taip, tavo šlaunys! Kaip 
aš norėčiau paliesti jas, man jos taip patinka, tokios 


192 


stangrios iš išorės ir iš vidaus! Tavo vidus, kur tu to- 
kia minkšta ir švelni, kaip brangakmenių dėžutė, sle- 
pianti kažką labai brangaus. 

— Tada mano pirštų galiukai paliestų tavo šlau- 
nikaulius, o mano nykščiai? Ką darytų mano nykš- 
čiai? Jie panirtų į švelnaus šilko kilimėlio tamsiąsias 
garbanėles ir jas patempti. Aš paliesčiau skylutę ta- 
vo pilve, ir tada mano burna daugiau negalėtų išlauk- 
ti, dantimis paliesčiau ją, žŽnaibydamas ir glostyda- 
mas liežuviu. Aš taip stipriai apkabinčiau tavo lie- 
menį, jog mano rankos tave apjuostų. Priversčiau ta- 
ve atsimerkti. Akys būtų angliško viskio, kurį man 
atgabena pirkliai iš Anglijos, spalvos, auksinės, bet 
dar tamsesnės, kai žvelgia į mane. Lyna, jos spindi 
tik man vienam. 

Jis dantimis perbėgo per jos kaklą. 

— Aš paliesčiau tavo šonkaulius, tokius mažus, 
kaip paukštelio, o paskui, ak, tavo krūtis. Tas jų sal- 
dumas! Aš lėtai, tikrai labai lėtai liesčiau tik jų ap- 
valumus kraštuose, perbėgčiau pirštais per jas abi, 
viena po kitos, pajusčiau, jų sultingą stangrumą, o 
paskui labai lėtai, kad net priversčiau tave šaukti, pa- 
liesčiau mažyčius, rožinius spenelius. 

— Lyna, — sušnibždėjo jis. — Lyna, — jis pa- 
lietė jos lūpas savosiomis labai švelniai, bet ji šiurkš- 
čiai patraukė jį prie savęs. Jų burnos susiliejo, go- 
džiai gerdamos, lyg mirdamos iš troškulio, springda- 
mos, skęsdamos. 

Ji gulėjo prie jo šono, o jos kūnas skausmingai 
geidė jo. Ji sugriebė jo tvirtus sėdmenis ir prisitraukė 
arčiau savęs. Devono ranka nuslydo jos plaukais ir at- 
lošė jos galvą. Jų aistra buvo stipri ir liepsnojanti. 

Atsiverdamos trinktelėjo trobelės durys. Devo- 
nas atsitraukė prie sienos ir išsklaidė kerus. Linetė 

atsigręžė, sulaikiusi kvėpavimą, ir neatgavo jo net ta- 
da, kai pamatė, jog ten nieko nėra, ir suprato, kad 
tai vėjas jas pūstelėjo. 

Atgavus nuovoką, ji nubėgo uždaryti durų, bet 
stabtelėjo, pajutusi vėsų pavasarinį orą. Ji ramino sa- 
ve, nuščiuvusi dėl tokių stiprių savo jausmų, kuriuos 
anksčiau išgyveno tik vieną kartą. 

Devonas atsisegė kelnes ir pasitaisė, kad atsipa- 
laiduotų nuo spaudimo, paskui apsivertė ant pilvo, 
nežiūrėdamas į Linetę, stebėjosi savo jausmų protrū- 
kio jėga. 

Linetė išbėgo iš trobelės, trokšdama atvėsinti sa- 
vo galvą gryname ore. 

— Linete! 

Ji išgirdo Netės balsą ir iš karto nudžiugo, išvy- 
dusi draugę. 

— Nete, aš tavęs taip ilgai nemačiau. 

Jos susiėmė rankomis. 

— Kaip jis? — paklausė Netė. 

— Jis... jis... — Linetė sumišusi nuleido galvą. 

— Suprantu, jog jis sveiksta? — ištarė Netė, o 
jos akyse Žaidė linksmos kibirkštėlės. 

Linetė turėjo nusijuokti. 

— Esu tikra, jog galėtum pasakyti, kad jis dau- 
giau negu sveiksta. Gerai. Pasivaikščiokime. Aš tu- 
riu puodą indigo dažų sandėliuke, bet jie nepabėgs. 
Linete, esu susirūpinusi dėl šio miesto. 

— Ką tu turi minty? 

— Tiesiog per daug ramu, o šį rytą visi buvo nu- 
ėję pas Bučą į parduotuvę ir ilgokai ten išbuvo. Re- 
beka sako, kad ji matė keletą besišypsančių Žmonių. 
Žmonės šiame miestelyje nesišypsos, ir aš dėl to ne- 
rimauju. 

— Esu tikra, jog jie aptarinėjo, kokią gėdą aš už- 

traukiau bendruomenei, kaip aš auklėjau ir mokiau 
nepadorumo jų vaikus, tarsi būtų taip kada buvę. 

— Ne, aš manau, jog čia slypi kažkas daugiau, ir 
tas nežinojimas mane labai gąsdina. Rebeka norėjo 
pašnipinėti, o aš jai pasakiau “ne", bet manau, kad 
leisiu jai sužinoti ką nors daugiau. 

— Nete! Prašau, neversk Rebekos to daryti. Aš 
esu tikra, kad vos tik išvyksiu:.. 

— Išvyksi! — Netė pertraukė. — Tu juk nenori 
pasakyti, kad tu išvyksi, ar ne? 

Linetė nustebusi pažvelgė į ją. 

— Taip, aš išvyksiu. Aš grįšiu į Svytbraerą. 

— Su savo vyru, — pasakė Netė paprastai. 

Linetė šyptelėjo. 

— Taip, su savo vyru. Jis nėra be trūkumų. Ne- 
te, atrodo, mes niekada nesugyvenom labai gerai, daž- 
nai pykomės, bet turi ir tiek puikių savybių, dėl ku- 
rių aš jį taip myliu, — ji svajingai pažvelgė į miško 
pakraštį. — Visada padeda žmonėms. Jis tuo skun- 
džiasi, bet visada jiems padeda. Devonas priima žŽmo- 
nes tokius, kokie jie yra: ar jie būtų baltieji ar indė- 
nai, ar turtingi ar vargšai. Ir dar, jis drąsus, rizikavo 
savo gyvybe, kad mane išgelbėtų, nors nežinojo net 
mano vardo. O sugrįžęs... 

Netės juokas ją nutildė. 

— Skamba taip, lyg jis būtų pasiruošęs palikti 
šią Žemę ir prisijungti prie angelų — toks jis gerutis! 

— Ak, ne, — Linetė greitai paprieštaravo savo 
draugei, kad ši taip negalvotų. — Jis labai žmogiš- 
kas. Ant manęs jis pyksta beveik visuomet, o Geila- 
ną ir Dolą puldinėja nuolat, o... 

— Linete! — nusijuokė Netė, o jos draugė jai 
pritarė. 

— Manau, jog aš tikrai iškeliausiu. Bijau, jog 
Kentukyje užsibuvau per ilgai. Prieš metus aš nebū- 

čiau pasakojusi apie savo jausmus kam nors. Auklė 
man sakydavo, jog žmonės tavęs nesužeis, jei neži- 
nos tavo paslapčių. 

Netė paglostė draugės ranką. 

— Tu turi pasilikti Spring Like dar truputį, kad 
papasakotum man apie savo auklę, apie tuos laikus, 
kai gyvenai Anglijoje. Bet dabar aš turiu griebtis tos 
vilnos. Gal tu man padėsi suverpti? 

— Padėsiu, jei tik galėsiu, — sąžiningai atsakė 
Linetė, ir jų akys susitiko. 

— Aš vis dėlto paprašysiu Rebekos, kad pasi- 
klausytų, ką Žmonės šneka.. Jei ką nors išgirsiu, pra- 
nešiu tau. 

— Aš nesijaudinu. Šie žmonės — tik liežuvauto- 
jai, nieko daugiau. 

— "Tu pasitiki jais labiau negu aš, — Netė pasu- 
ko savo namų link, ir draugės išsiskyrė. 

Linetė pažvelgė į savo trobelę ir, kai pamatė Fet- 
ną ir Mirandą įeinant, nusekė joms iš paskos. 

— Štai, berneli, — pasakė Fetna. — Kažkokia mer- 
gaitė atnešė tau, sakydama, kad jie buvo ant tavo ar- 
klio, — randuota moteriškė ištiesė karoliukais puoštų 
mokasinų porą. — Jie šiek tiek apsaugos tavo kojas. 

Devonas akinančiai nusišypsojo Fetnai, o Linetė 
pralinksmėjo matydama, kaip ši nusigręžė susidro- 
vėjusi, lyg būtų jauna mergaitė. 

— Nuoširdžiai dėkoju, mis Fetna. 

— Tik jau ne mis... — pradėjo Fetna, bet nutilo. 

Linetė praėjo pro juos abu ir ėmė skusti bulves. 

— Fetna pažinojo tavo tėvą, Devonai, — pasakė 
sunkiai įstengdama žiūrėti jam į akis, vis dar prisi- 
mindama jo lūpas ir prieš valandėlę ištartus žodžius. 

— Kažką girdėjau apie tai, bet mano atmintis la- 
bai miglota, — jis išlenkė vieną antakį, žvelgdamas į 
Linetę, o ši nusisuko. — Ar tu pažinojai jį Šiaurės 
Karolinoje? 

Fetna atsisėdo į kėdę ir įsistebeilijo į Devoną. 

— Tu tikrai panašus į jį. Nebūčiau atskyrusi ta- 
vęs nuo jo, jei niekas to nebūtų pasakęs. 

— Kordas irgi į jį panašus, — pasakė Linetė, duo- 
dama Mirandai gabalėlį žalios bulvės. — Nors jų ei- 
sena ir laikysena skiriasi, bet panašumas yra. 

— Kas toks Kordas? 

Pamačiusi Devono veidą, Linetė suprato, ką pa- 
sakė. Jai tai buvo seniai žinoma, taip seniai, jog net 
pamiršo, kad Devonas nežino, jog Kordas buvo jo ne- 
tikras brolis. 

— Man... labai gaila, neturėjau to sakyti, — ji 
atsidususi išmetė bulvių lupėnas į atliekų kibirą, ku- 
rį laikė Netės kiaulėms. 

— Linete! — žemu balsu tarė jis. — Noriu, jog 
maii paaiškintum, ką pasakei. 

Ji atsisėdo ant suoliuko ir papasakojo jiems Kor- 
do istoriją, kad Kordas ir Devonas — broliai. Kai ji 
baigė, Devonas užmerkė akis. 

— Koks kvailys, — ramiai ištarė. 

— Sleidas? — paklausė Fetna, tikriausiai pasi- 
ruošusi ginti gerą Sleido vardą. 

— Ne, Kordas buvo kvailys, — jis atsimerkė. — 
Mano tėtis būtų jį pamilęs ir priėmęs, jei tik būtų 
žinojęs, jog Kordas yra jo. Tėtis kentėjo, netekęs Ke- 
vino, mano dvynio brolio. Nebuvo žmogaus, jojančio 
į rytus, ar vežimo, keliaujančio ton pusėn, kuris ne- 
būtų gabenęs laiško Kevinui ir jo motinai. 

Linetė pastebėjo, jog jis nevadino jos savo motina. 

— Tėtis vis sakydavo, jog vieną dieną jie sugrįš. 
Kordas būtų padėjęs tėčiui. 

Linetė stebėjo jį ir jautė jo balse meilę savo tė- 
vui. Devonas domėjosi Kordu tik tiek, kiek jis būtų 
naudingas jo tėvui. 

— Kordas būtų kitoks, jei jis dalintųsi su mani- 
mi tėvu. 

Linetė nusišypsojo. 

— Kalbėdamas apie tėvą, ar suvoki, jog ir pats 
esi tėvas? 

Devonas pažvelgė į Mirandą, sėdinčią ant grin- 
dų ir žaidžiančią su margu kačiuku. 

— Sunku man apie tai galvoti. Ji dar tokia ma- 
žytė ir... Miranda, parodyk man savo kačiuką. 

Miranda nustebusi pažvelgė į žmogų, iš kurio 1š- 
girdo savo vardą. Jis miegojo mamos lovoje, ir jam 
buvo skiriama tiek daug dėmesio. Ji atsistojo ir pa- 
žvelgė į jį. Dvi poros 12 akių tyrinėjo viena kitą. 

Jis ištiesė jai ranką, o ji tik pažvelgė į ją ir pa- 
sislėpė už Fetnos sijono. Bet vis tiek nusišypsojo 
tėvui. 

— Man ji patinka, Linete. Ji graži. 

— Džiaugiuosi, iog ji tau patinka, — sarkastiš- 
kai pasakė Lincte. — Nenorėčiau, jog ją reikėtų grą- 
žinti ten, iš kur ji atsirado. 

— Na, argiji ne patį aštriausią liežuvį turinti mo- 
teris, kurią man yra tekę sutikti? 

Fetna jam nusišypsojo. 

— Rodos, kad ne visada ji tau pasakė tai, ką rei- 
kėjo, — ji reikšmingai pažvelgė į Mirandą. 

Linetė sumišo ir pakeitė pokalbio temą. 

— Devonai, kada ruošiesi padaryti Mirandos lė- 
lei galvą? Atrodo, jog dabar turi pakankamai jėgų. 

Jis pažvelgė į ją tokiu žvilgsniu, nuo kurio ji sku- 
biai Žvilgtelėjo į prijuostę, pilną pupų. 

— Greitai galėsi man atnešti medžio. 

— Tu tik man pasakyk, ir aš tau ką nors surasiu. 

— Cha! Gal ir atneši kokio ąžuolo ar išdžiūvu- 
sio riešutmedžio. 

Linetė nesuprato, kodėl tie du ne..nka. 

— Matai, — tarė jis Fetnai, paskui atsigręžė į 
Linetę. — Man bloga nuo buvimo kambaryje. Aš tuoj 
imsiu skaptuoti sienas — tiesiog dantimis! Kodėl gi 
mums trumpam neišėjus laukan? 

— Dabar? Bet mes negalime. 

— Kodėl ne? 

— Tavo pėdos, jos vis dar baisios o man reikia 
virti, ir... 

— Eikite judu, — pasakė Fetna. — Aš ir Miran- 
da pasitvarkysime čia ir padarysime, ką reikia. 

Linetė bandė prieštarauti. 

— Na, Lyna, tu, atrodai taip, lyg bijotum pasilik- 
ti viena su manimi, — pašaipiai pratarė Devonas. — 
Ką galiu tau padaryti, būdamas toksai bejėgis? 

Linetė susitvardė ir neparaudo. 

— Žinoma, mes galime eiti. Visai tavęs nebijau, 
Devonai Mekalisteri. 

Jie ėjo greta. Devonas lėtai ir skausmingai pri- 
ėjo prie verandos ir pakėlė mažą rankinį pjūklą. Jis 
stabtelėjo ir palietė plaukus ties smilkiniu. 

— Ir aš tavęs nebijau, Linete... Mekalister. 

Ji praėjo pro jį ir aplenkdama nusišypsojo. 

— Palauk minutėlę, — pasakė jis. — Aš negaliu 
eiti taip greitai. 

Ji atsigręžė ir pamatė skausmą jo veide, kai jis 
bandė eiti apdegusiomis kojomis. Paėmė jo ranką, ir 
jis pasilaikė už jos. 

— Devonai, tau nereikėjo eiti laukan ir bandyti 
vaikščioti. 

Jis nusišypsojo jai, truputį suktai, bet vis dėl to 
tai buvo šypsena. ) 

— Pavasario diena, praleista su gražia moteri- 
mi, man patinka už viską labiau. Nejau tu galėtum 
atimti iš manęs šį malonumą? 

Ji palietė viršugalviu jo petį. 

— Ne, Devonai, negaliu tau ko nors atsakyti. 

— Nejaugi! Ši diena gali būti tikrai labai maloni. 

— Tuoj pat liaukis, arba aš parversiu tave ant 
skaudančios nugaros. 

— Mano nugaros? Pamenu vieną naktį aš gulė- 
jau ant nugaros, o anglė mergina... 

— Devonai! | 

Jis nusijuokė, bet daugiau nieko nepasakė. Kai 
galiausiai jie pasiekė dobilų pievelę, Devonas palai- 
mingai atsisėdo, o Linetė, nuavus jam mokasinus, pa- 
matė, jog jo pėdos keliose vietose suskirdusios ir 
kraujuoja. Tai pamačius jos akyse susitvenkė ašaros. 

— Eikš čia tu, kvaila mergaite, ir liaukis taip 
žiūrėjus. Dabar keliauk prie tos epušės ir nupjauk 
vieną šaką. 

Rasti medžio šaką, kuri atitiktų Devono reikalavi- 
mus, buvo nelengva. Linetė ėmė suprasti jo menišką 
prigimtį ir tai, kiek laiko ir minčių jis įdėjo į savo 
drožinėtas skulptūrėles. 

— Žiūrėk, jog medis nebūtų per daug jaunas, 
lankstus, nes čia neturiu tinkamų skaptavimo įrankių. 

Ji pakėlė antakius, bet nieko nepasakė, tik atsi- 
sėdo prie jo. Buvo tiesiog gera matyti, jog jis jaučiasi 
gerai ir kruta. Kai medis buvo jo rankose, jis išsi- 
traukė peilį ir ėmė šnekėdamas skaptuoti. 

— Aš turėjau daug laiko apmąstymams, Lyna, 
kol gulėjau ten. Lyna, ir aš apgalvojau viską, ką tu 
man pasakei tą rytą, kai įvyko gaisras. 

— Devonai, aš... 

— Nepertrauk manęs. Tu jau pasakei, ką norė- 
jai, o dabar mano eilė. Per visą savo gyvenimą aš su 
niekuo nesu taip pasielgęs, man labai gaila, jog taip 
atsitiko, daugiau negu dėl vienos priežasties. Manei, 
jog tau visada jaučiau gilius jausmus, nes kitaip ne- 

būčiau galėjęs susikauti su Dėmėtuoju Vilku. Bet aš 
supratau, jog negaliu leisti mirti tai, kuri rūpinasi ki- 
tais daugiau negu savimi, ypač tada, kai tavo pačios 
gyvenimas buvo besibaigiąs. Negaliu pasakyti, jog bu- 
vau tave įsimylėjęs, bet kažką tau tikrai jaučiau. O 
tada, kai tu nusiprausei, pasijutau, lyg būčiau išduo- 
tas. Gal jaučiausi esąs kilnus, išgelbėjęs mažą sutvė- 
rimą, bet kai pamačiau, koks jis gražus, pasijutau, 
lyg būtum iš manęs pasijuokusi. Ką tikrai jaučiau, at- 
rodo, negalėčiau pasakyti. 

— Pats Tomas Džefersonas nepajėgtų to padaryti. 

Devonas, nesuprasdamas jos žodžių, sumirksė- 
jo, nes niekada nebuvo girdėjęs apie jokį Džefersoną. 

— Manau, kad tai reiškia, jog tu supranti mane. 
Man tikrai labai gaila dėl to, ką aš tau padariau. Žinau, 
jog po to, kai man pasakei, jog niekada man nieko ne- 
jaustum tai nedaug ką padės, bet noriu, jog tu žinotum, 
kad aš labai gailiuosi, ir dar noriu, jog būtum tikrai 
laiminga su savuoju Skvairu. 


— Savuoju! — pradėjo ji, paskui nutilo ir liūdnu 
balsu vėl pasakė: — Esu tikra, jog būsiu, nes jis — 
kovotojas. 

— Kovotojas! — Devonas liovėsi drožinėjęs. — 


Jis nežinotų, kaip kautis su ketverių metų vaiku. Jis 
visada gyveno ramiai ir patogiai. 

— O tu? Argi tu neturėjai visada to, ko troškai 
savo gyvenime? 

— Velniop! Kaip tu gali tai sakyti, kai moteris, 
kurios trokštu labiau negu ko nors kitko, nori kito? 

— Žinoma, tu juk niekada jai nepasipiršai. Gal 
ir pasakei, jog ją vesi, kai sužinojai, kad ji tau pagim- 
dė vaiką, bet tu jos nepaprašei. Nors ji nenustojo ta- 
vęs mylėjusi net ir po to, kai turėjo daug laiko viską 
apgalvoti ir tai suprasti. 

Linetės akys sužibėjo, stebėdamos Devoną. Iš 
pradžių jis netikėdamas žvelgė į ją, paskui ėmė su- 
prasti žodžių prasmę ir su palengvėjimu iš lėto nusi- 
Šypsojo. 

— Tai tu manai, jei aš pasipirščiau jai dabar, tai 
ji sutiktų už manęs tekėti? 

— Drįstu atsakyti, jog ji rimtai apsvarstytų pa- 
siūlymą. 

Jis plačiai nusišypsojo. 

— Tada kur mano mokasinai? 

Ji mįslingai suraukė kaktą. 

— Jie yra už tavęs, bet dabar tau jų nereikia. 

— Tikrai reikia, — pasakė jis, nusisukdamas pa- 
kelti vieną. — Aš turiu eiti pas Fetną paprašyti, kad 
ji tekėtų už manęs. Aš niekada nesvajojau, kad ji su- 
tiks, bet dabar, kai tu man atvėrei akis, aš... 

— Fetna! — sušuko Linetė. — Fetna! — ji nega- 
lėjo tuo patikėti, bet nespėjus jai ištarti nė žodžio, 
Devonas šoko ant jos ir prisitraukė artyn, spausda- 
mas prie krūtinės. 

— Devonai, — sugebėjo šiaip taip ištarti dus- 
dama. 

Jis paleido ją iš savo glėbio, bet ne visai. 

— Lyna, ar tu tekėsi už manęs ir gyvensi su ma- 
nimi? Ar praleisi su manimi kiekvieną naktį? 

Ji atsistūmė nuo jo ir pažvelgė į jo laimingas, žė- 
rinčias mėlynas akis. 

— Kas čia per pasiūlymas? Praleisti kiekvieną 
naktį su tavimi? Nė vienas džentelmenas nepaminė- 
tų tokio dalyko... kaip naktiniai užsiėmimai su ledi. 

Jis buvo rimtas ir šiek tiek susimąstęs. 

— Aš ne džentelmenas ir jau senokai. 

Ji nusijuokė, trindama savo veidą į jo lygią nu- 
ogą krūtinę. 

— Geriau jau tavo sąžiningumas negu visi tie sal- 
džiai kvepiantys, nėriniuose skendintys. Vyliuosi, jog 
visuomet manęs geisi, Devinai. 

Jis atlošė jos galvą, pavargęs nuo šnekų, ir pa- 
bučiavo jos saldžias, geidulingas lūpas. Jie abu nė ne- 
nutuokė, jog yra stebimi iš girios dviejų vyrų. 

Linetei prireikė dar akimirkos, kad priverstų De- 
voną suprasti, kad ji nori savo pirmosios nakties ne 
panašios į pasikočiojimą kažkokiuose dobiluose. Jis 
pastebėjo, jog jie jau praleido vieną pirmąją naktį, 
tačiau leido jai ginčą laimėti. 

Į Linetės trobelę grįžo du laimingi, besijuokian- 
tys Žmonės, bet jų džiugią nuotaiką sutrikdė tai, ką 
jie išgirdo ir išvydo viduje. 

Miranda rėkė, o jos mažas kūnelis buvo ištep- 
liotas purvu. Kai ji pamatė savo motiną, atsispyrė nuo 
Netės ir išsilaisvinusi nubėgo prie Linetės. Linetė ją 
apkabino, bet pajutusi vaiko baimę, pati ėmė virpėti. 

— Kas čia įvyko? — piktai paklausė Devonas. 

— Jie jau pradeda, — pasakė Netė. — Jų vai- 
kai apmėtė purvu Fetną ir mergaitę, išvadinę jas 
raganomis. 

Ji pasisuko į Fetną ir pirštu parodė į kraują, te- 
kantį Fetnos veidu iš žaizdos kaktoje. 

Devonas atsiklaupė šalia moters ir paėmė iš Ne- 
tės skudurėlį. 

— Man, atrodo, teko daugiau, negu purvas, — ra- 
miai tarė Fetna, kai Devonas apžiūrinėjo jos žaizdą. 

Pamažu Linetė nuramino Mirandą, ir trobelėje 
pasidarė tylu. Fetna atsuko į Devoną savo baisų, su- 
darkytą veidą, o jos akyse Žibėjo ašaros. 

— Tu galėjai būti mano, berniuk, — tyliai pa- 
sakė Ji. 

Jis trumpai į ją žvilgtelėjo, paskui nusišiepė ir 
vėl ėmė tvarkyti jos žaizdą. 

— Gerai, kad nebuvai mano mama, nes jaučiu, kad 
kiekvieną dieną būčiau gavęs į kailį, kai to nusipelny- 
čiau. O jei tu tai darytum, aš negalėčiau atsisėsti. 

Fetna nusijuokė savo šaižiu, spiegiančiu juoku. 

— Manau, kad tau būtų buvę tik į naudą. 

Praėjo kelios valandos, kol trobelėje vėl viskas 
buvo sutvarkyta. Netė išėjo namo, o Devonas padėjo 
Linetei išmaudyti Mirandą. Mergaitė, naudodamasi 
tėvo nepatyrimu, sugebėjo aptaškyti jį patį ir pusę 
trobos. Fetnos žaizdą reikėjo siūti, o ji niekam to ne- 
leido daryti, tik Devonui. Pagaliau Fetna ir Miranda 
išsekusios užmigo. 

Kartą naktį Linetė išgirdo Devoną, išeinant lau- 
kan. Kai jis tuoj pat negrįžo, ji nuėjo jo ieškoti ir 
rado, sėdintį verandoje, panarinusį galvą. 

Ji pasistengė kalbėti Žvaliai: 

— Atrodo, šiandien tu pavergei tris moteriškes. 

Jis nekreipė dėmesio į jos žodžius. 

— Reikia kažką daryti, Linete. Jų yra per daug, 
o aš per silpnas, kad kovočiau vienas prieš juos, — 
jis pažvelgė į ją, šviečiant mėnesienai, ir tarė: — Tau 
ir taip daug mūšių jau teko. Pagaliau laikas, kad įsi- 
gytum ką nors, kas rūpintųsi tavimi. Mes išvykstame 
iš čia. Rytoj keliaujame namo. 

— Namo, — pasakė tyliai Linetė. — Į Svytbraerą. 

— Taip, į Svytbraerą ir imame su savimi Fetną. 
Ar sutinki? 

Ji pasijuto taip gerai, taip saugiai ir tokia lai- 
minga. 

— Taip, puiku. Labai puiku. 

— Dabar eik vidun, kol nepamiršau, jog tu ma- 
no išrinktoji, ir visų tų sąlygų, kurias man pateikei 
šią popietę dėl mylėjimosi su tavimi, nes paimsiu ta- 
ve tiesiog šioje verandoje. 

Ji luktelėjo, bet paskui atsistojo ir nuėjo vidun. 
Prie durų atsigręžė, bet jis jau buvo paskendęs savo 
mintyse. 


Skvairas įsipylė dar vieną bokalą gėrimo, o jo ran- 
ka nevalingai virpėjo. Atrodė, jog jis nematė nieko, 
tik spalvotas — raudonas, oranžines, geltonas, juo- 
das — figūras. “Ta maža kalė pasijuokė iš manęs". 
Visi iš jo juokėsi. 

Jis atsisuko ir pažvelgė į indėną, surištą ir nu- 
mestą į kampą. Taigi ji mano, jog gali su savo meilu- 
Žiu iš jo juoktis, ar ne? Kaip jis būtų pelnęs sau Skvai- 
ro titulą, jei būtų toks silpnas? 

Jis vėl pripildė savo alavinį bokalą. Viskis nude- 
gino gerklę. Iš tikrųjų, atrodo, gėrimas jo visai nepa- 
veikė, tik pyktis dar labiau užvirė ir vis augo. 

Jis prisiminė Bostoną. Kaip Linetę išgelbėjo. Kur 
ji dabar būtų, jei ne jis? O ką ji padarė jam, kad tin- 
kamai atsidėkotų? 

Jis prisiminė, kaip ji bučiavo Mekalisterį ne vien 
tik lūpomis, bet visu savo kūnu. Jis su trenksmu pa- 
statė bokalą. Na, Dievas girdi, ji dar bučiuos ir jį taip 
kada nors. Atsigręžė į indėną ir pamatė juodas, ku- 
pinas neapykantos akis. Mintis apie dar kažką, kas 
jautė panašius jausmus, privertė jį nusišypsoti. 

Ką gi tas indėnas veikė, šnipinėdamas tą jauną 
baltųjų porą? Ar tik norėdamas pažiūrėti kuo visa 
tai baigsis? Bet tikriausiai dėl kažko daugiau, jei ne- 
išgirdo net gana sunkių Skvairo žingsnių UŽ savęs — 
taip buvo įsispoksojęs, kai Skvairas šautuvo trinkte- 
lėjo jam per galvą. 

Jis pakėlė bokalą, sveikindamas indėną. 

— Ko tu ten norėjai, berniuk? Tu nepanašus į 
vieną iš tų jaunų eržilų, kurie nori įrodyti savo vyriš- 
kumą. Kažką tu rezgi... — jis ištuštino bokalą. — Ga- 
liu tau prisipažinti — galvoju apie kai ką. Pirma, no- 
riu atsilyginti tai moteriai už tai, kaip ji su manimi 
pasielgė. Vyras negali gerai jaustis, kai juo moteris 
pasinaudojo. Barškuolės gyvatės! Visos moterys yra 
tokios. Jos meluoja ir išnaudoja tave, taip jau yra per 
amžius. Na, štai, — jis pabandė dar patraukti viskio 
iš tuščio butelio, — nieko nelaimės, — užsimiršęs 
perėjo į neaiškią Kentukio tartį. — Ne, ji nelaimės. 
Ji dar sumokės man už tai. Daugiau ji iš manęs nesi- 
juoks. Viskas, ką aš ketinu padaryti — tai pašalinti 
iš kelio Mekalisterį. 

Net ir girtas jis pastebėjo, kaip blykstelėjo indė- 
no akys, jam ištarus šį vardą. Jis tai apmąstė. 

— Taigi, tu pažįsti Mekalisterį, ar ne? Supranta- 
ma, jog jis pats indėnas. Ar kalbi angliškai, indėne? 

Surištas ir užkimšta burna vyras trumpai linkte- 
lėjo. 

— Kuo tai baigsis? Indėnai moka angliškai. At- 
einanti vyriausybė turės steigti mokyklas ir mokyti 
tuos gyvulius skaityti ir rašyti. Aš išimsiu tau kamš- 
tį, bet pabandyk tiktai ką nors padaryti, tai su di- 
džiausiu malonumu išspirsiu dantis ir didesnę dalį ta- 
vo snukio. 

Jis atkimšo vyrui burną. 

— Na, tai kuo tu vardu? 

— Pasiutęs Lokys! — pasakė indėnas. 

— Gerai, Pasiutęs Loky, mūsų laukia ilga šneka. 


Nubudusi Linetė pirmiausia pamatė tuščią De- 
vono lovą. Ji atsiduso. Jai labiau patiko, kai jis gulė- 
jo nejudėdamas, kol nebuvo nuėjęs su ja ant dobilie- 

nos, kol dar nesėdėjo su ja verandoje praeitą naktį. 
Ji padėjo rankas už galvos ir įsistebeilijo į lubas. Fet- 
na ir Miranda dar miegojo, pavargusios po vakarykš- 
čių įvykių. 

Šiandien, pamanė ji, šiandien jie paliks šį bjaurų 
miestą. Devonas parves jas visas į Svytbraerą. Vie- 
nintelės Netės jai buvo gaila. Gaila, kad ji liks Spring 
Like, bet namie tiek draugų, kad, vien apie juos pa- 
galvojus, darėsi gera. 

— Kur tas vaikinas? 

Linetė pažvelgė į Fetną, išsitiesusią ant dar vie- 
no skolinto čiužinio ant grindų. 

— Aš nežinau. Dabar, kai jam davei mokasi- 
nus, bijau, jog jis visur vaikštinėja, — ji stengėsi nu- 
slėpti nepasitenkinimą, skambantį balse, bet tai ne 
visai pavyko. 

Fetna nusišypsojo. 

— Geriau įsidėmėk, jog negali išlaikyti Mekalis- 
terio lyg butelyje, laukiančio tavo leidimo išeiti, kur 
tik jis nori. 

— Taip, tikriausiai taip, — Linetė jai irgi nusi- 
šypsojo. — Bet aš jau įpratau nežinoti, kur jis. Pra- 
eitą naktį jis susirūpinęs sėdėjo verandoje valandų 
valandas. Bent jau man rodėsi, jog praėjo ištisos va- 
landos. Ir neišgirdau jo grįžtant. 

Fetna atsisėdo. 

— Vyro pareiga rūpintis savo moterimis. Dabar 
turiu paruošti mums ką nors užvalgyti. 

Linetė svajingai nusišypsojo. 

— Mes negalime per daug gaišti, nes šiandien 1š- 
vykstame, — ji nepastebėjo niūrios Fetnos veido iš- 
raiškos. 

— Jūs vykstate į Svytbraerą? 

Linetė apsivertė ant pilvo ir pažvelgė į Fetną. 

— Mes visi vykstame. Devonas sakė, kad itin no- 
ri, jog tu vyktum su mumis. 

Fetna atsisėdo ant suoliuko. 

— Jam nereikia tokios senos moters kaip aš. 

Linetė atsistojo ir ėmė lankstyti antklodę. 

— Devonas žino, ko nori. O mes neturime laiko 
su juo ginčytis, nes turim pradėti krautis daiktus. 

Atrodo, kad Fetna suprato, ką Linetė sakė. 

— Nežinau, ar Svytbraere galėtų būti blogiau ne- 
gu čia. Man reikia susirinkti daiktus iš savo trobelės. 

— Žinoma, — pasakė Linetė. — Čia trims nėra 
ką veikti, Devonas ir Miranda man padės. Kodėl gi 
tau neiti ir nesusikrauti daiktų? Susitiksime, kai bū- 
si susiruošusi. 

Fetna, atrodo, nusišypsojo. 

— Kaip tik tai ir ketinu padaryti. Ar tau manęs 
čia nereikia? 

— Ne, kuo greičiau bus viskas atlikta čia ir tavo 
trobelėje, tuo greičiau mes galėsime išvykti. 

— Ir aš tam pritariu, — nespėjus Linetei nė mirk- 
telėti, Fetna išėjo pro duris, o Linetė suprato, kaip 
ta moteris jautėsi, nes ir pati jautėsi taip pat. 

Linetė žinojo, jog Devonui reikia laiko pabūti vie- 
nam. Beveik visą savaitę jis negalėjo to padaryti. Ji 
taip pat suprato, kaip jis nemėgo taip ilgai būti užda- 
rytas kambaryje, bet nesugrįžus jam iki vidurdienio, 
ėmė nerimauti. 

Linetė nuėjo į mišką, ramiai vaikštinėjo aplin- 
kui, tikėdamasi bet kuriuo momentu rasti jį miegantį 
po medžiu. Ketino jį išbarti ir įsivaizdavo, kaip jis 
griebs ją į glėbį, neleisdamas daugiau šnekėti. 

Grįžusi į trobelę, labiau susirūpino, kodėl jo dar 
nėra. Išsiblaškiusi padavė Mirandai pietus, o pati per 
daug nervinosi, kad valgytų. Ji nedaug turėjo savo ir 


208 


dukters daiktų, bet nusprendė imti tik pačius būti- 
niausius. 

Į duris pasibeldė, atidariusi ji išvydo Skvairą. Jis 
pažvelgė į tvarkingus ryšulius ant grindų ir praėjo pro 
ją į mažos trobelės vidų. 

— Taigi tu išvyksti. 

— Taip, — pasakė ji, supratusi, kad jį visiškai 
buvo pamiršusi. 

— Supratau, jog tu net neketinai man pranešti 
apie savo planus. 

— Aš... — ji iškėlė aukštai smakrą ir sutiko jo 
žvilgsnį. — Mano elgesys yra neatleistinas, ir aš atsi- 
prašau. Viskas, atrodo, įvyko taip greitai, kad aš ne- 
turėjau laiko apie tai net pagalvoti. 

— Oho! — suprunkštė jis. — Spėju, jog kalbi 
apie savo seną meilužį, sugrįžusį ir vėl tave pakerė- 
jusį. Žinai, man labai gaila jūsų, jaunų merginų. Ne- 
svarbu, ką vyras padaro, jei jūs manote, kad jį myli- 
te, juo tikite, nesvarbu, ką jis dar jums padarys. 

— Nesuprantu, apie ką tu šneki. 

— Ne? Na, apsidairyk aplinkui. Tu jau susikro- 
vei daiktus ir pasiruošusi vykti, bet kurgi tavo jauna- 
sis gerbėjas? — jis nusišypsojo, kai ji jam nieko ne- 
atsakė. — Matai, Linete, taip, kaip jau kartą tave pa- 
liko, taip padarė ir vėl. Jis neketino tavęs vesti. Ko- 
dėl turėtų tai daryti? Kam vyrukui susaistyti save su 
žmona ir vaiku, kai visas pasaulis jam po kojomis. 
Jis jaunas, gražus ir moterims patinka, tai kodėl tu- 
rėtų taip pasielgti? 

— Nenoriu daugiau nieko apie tai girdėti. Gal 
malonėtum išeiti. 

Jis atsisėdo ant suoliuko priešais stalą ir atsilošė. 

— Ar varai mane iš mano paties namų? Ar galiu 
priminti, kad naudojiesi viskuo, kas priklauso man? 

Aš net sumokėjau už Mirandos gimdymą, — jo akys 
pasidarė piktos. — Dabar, kai jis išvyko ir paliko ta- 
ve, ką ketini veikti? Ar ruošiesi sekti jam iš paskos į 
Svytbraerą? Vysies jį lyg kokia vulgari moteris? 

— Daugiau nenoriu girdėti tavo įžeidinėjimų. 
Tiesa, jog aš nežinau, kur yra Devonas, bet netikėsiu 
tomis tavo netikromis pastabomis apie jį. 

— Tiki ar ne, bet jos teisingos. Šį rytą jis atėjo 
pas mane ir pardavė man šitai už tiek, kad jam pa- 
kaktų nuvykti į Svytbraerą. 

Linetė pažvelgė į Devono peilį, kurį laikė Skvai- 
ras. 

— Netikiu tavimi. 

— Tu turėtum pasiklausti, ar Mekalisterio arklys 
vis dar yra. Nėra, nes jis jį išsivedė, ir keletas Spring 
Liko žmonių matė, kaip jis išjojo. 

— Netikiu, — tiek tegalėjo ištarti ji. 

Jis nusijuokė. 

— Tai tavo teisė. Dabar turėčiau eiti. Apgalvok 
viską ir paklausk savęs, ar nori, jog Mirandą auklėtų 
toks tėvas, — jis stabtelėjo prie durų. — Tarp kitko, 
ar jis gavo iš tavęs, ko norėjo? — jo akys įdėmiai nu- 
žvelgė kiekvieną jos kūno dalį, bet ji stovėjo tiesi ir 
neatsakė jam nieko. Nusikvatojęs jis uždarė duris. 


— Netikiu tuo, — pasakė Linetė. — Kad ir ko- 
kios nelaimės slėgtų Devono pečius, jis — ne melagis. 

Netė įdėjo kupiną šaukštą kvapnios arbatos į 
puodą. 

— Nepažįstu šio vyro, kad galėčiau tau pasakyti. 
Žinau tik tiek, kad jo arklys šį rytą dingo. 

— Jis nebūtų išjojęs vogčiomis naktį, žinau, 
kad ne. 

“O aš žinau, kaip tu norėtum juo tikėti", — pa- 
galvojo Netė. 

— Ką ketini daryti dabar, kai jis išvyko? 

— Aš... aš nežinau. Aš turiu eiti pas Fetną, ji 
jau visą dieną manęs laukia, — ji pažvelgė pro atvi- 
ras duris į besileidžiančią saulę. — Jau vėlyvas me- 
tas, ir aš nežinau, ką daryti. 

Rebeka uždususi įbėgo į kambarį ir sušuko: 

— Aš sužinojau, mama, sužinojau! 

— Gerai, gerai, sėskis, — pasakė Netė, — ir pa- 
pasakok mums. 

Linetė nustebusi pažvelgė į motiną, paskui į 
dukterį. 

— Nete, juk tu neliepei jai... — pradėjo ji. 

— Žinoma, liepiau, — atsakė Netė meiliai nusi- 
šypsojo Rebekai. — Ši mergaitė turi talentą išgirsti 
net per plyšelį... 

Linetei tai nepatiko, bet ji beviltiškai troško su- 
žinoti, kas taip staiga privertė Devoną išvykti iš 
Spring Liko. 

— Girdėjau, kaip Skvairas šnekėjosi su ponia Jar- 
nal. Jie labai ginčijosi. Ponia Jarnal sakė, kad nori kaž- 
ką padaryti su panele Tailer ir ponu Mekalisteriu, o 
Skvairas burbtelėjo, kad kai kas jau padaryta, — ji 
pažvelgė į abi moteris, norėdama įsitikinti, kad jos ge- 
rai girdi kiekvieną Žodį. 

— Ką jis sakė? — nekantravo Netė. 

— Skvairas pasakė, kad jis pardavė poną Meka- 
listerį indėnams. 

— Indėnams! — Netė išsižiojo ir išplėtė akis. 

Linetė atrodė labai rami. 

— Ką dar jis pasakė, Rebeka? 

— Tai beveik viskas. Jis pasakė, kad sutiko tą 
indėną miške, pargriovė jį, trenkęs per galvą, ir suri- 
šo. Skvairas pasakė, kad tas indėnas stebėjo besibu- 
čiuojančius ponią Tailer ir poną Mekalisterį, — mer- 
gaitė nustebusi pažvelgė į savo mokytoją. 

— Kas dar? — Linetė nekreipė dėmesio į mer- 
gaitės smalsumą. 

— Jis sakė, kad parsivarė indėną į savo namus ir 
sužinojo, jog šis persekiojo poną Mekalisterį visur, 
norėdamas jį užmušti, bet neturėjo nei arklio, nei šau- 
tuvo, kad sugrįžtų pas savo žmones. 

— Taigi Skvairas padėjo indėnui užpulti Devo- 
ną, — užbaigė Linetė. 

— Taip, ponia. 

— Na, gerai, — Netė atsiduso. — Spėju, jog mes 
nieko negalime padaryti. 

— Mes galime eiti iš paskos, — žiūrėdama į ją 
tarė Linetė. 

— Tu ir aš? — paklausė Netė. — Dvi moterys 
vienos miškuose? Šiame mieste daugiau nieko nėra, 
kas galėtų tau padėti. Mano Otis grįš tik kitą savai- 
tę. Kas gi tau daugiau padės? 

— Nežinau, — Linetė atsistojo. — Aš dar neži- 
nau, ką ketinu daryti, bet negaliu jiems leisti laikyti 
Devoną, — ji stabtelėjo prie durų ir pažvelgė į Rebe- 
ką. — Ar atsitiktinai nenugirdai to indėno vardo? 

— Taip, tai buvo Pamišęs Lokys. 

Netei iš pradžių pasirodė, jog Linetė ruošiasi nu- 
alpti. Jos veidas išblyško, akys tapo stiklinės, ėmė 
linkti keliai. 

— Linete, ar tau viskas gerai? 

Ji papurtė galvą, kad akyse praskaidrėtų. 

— Aš privalau eiti. Aš turiu eiti ir jį surasti. 

Netė ėmė protestuoti, bet Linetė jau buvo išėju- 
si, Ir ji vėl ėmė minkyti duoną. 

— Ar manai, kad ji nuėjo paskui tą indėną, ku- 
ris pagrobė poną Mekalisterį. 

— Ne, žinoma, ne, — pasakė Netė dukrai. — Ji 
turės laiko viską apgalvoti ir įsitikins, jog tai neįma- 

noma. Jokia moteris negali viena keliauti miškais, net 
ir Linetė tai Žino. 

— Aš eičiau! — pasakė Rebeka. — Nežinai, ką 
šneki. Kai ko moterys negali padaryti. Lipti ant ar- 
klio ir joti naktį paskui indėnų gaują neįmanoma. Net 
jei Linetė kartais ir atrodo nerandanti vietos šiame 
pasaulyje, ji turi turėti pakankamai sveiko proto, 
kad... — ji nutilo ir įsistebeilijo į duoną. 

Netė nusišluostė rankas į prijuostę. 

— Linetė visai netenka proto dėl to vyro, kaip 
tik taip ir pasakė. Ji eis paskui jį, esu tuo tikra, kaip 
ir tuo, jog Žinau, kuo esu vardu. Rebeka, baik tą duo- 
ną ir pastatyk, kad pakiltų. 

— Ak, ma, aš noriu eiti ir pasišnekėti su panele 
Tailer. 

— Panašiau, jog panelė Tailer šnekės su manimi. 


21 skyrius 


Linetės trobelės durys buvo atdaros, 0 ji tyliai 
sėdėjo prie stalo, išsiblaškiusiu žvilgsniu stebėdama 
Mirandą, žaidžiančią su kačiuku. Ji neišgirdo, kaip 
įėjo Netė. 

— Na, tai kur gausi arklių? 

Linetė pažvelgė į ją, ir jos suprato viena kitą. 

— Ketinu pavogti vieną iš Skvairo. 

Neištvėrusi Netė šyptelėjo. 

— Ar manai, jog gali pavogti du? 

— Ne, — rimtai pratarė Linetė. — Tai mano pa- 
čios reikalas, ir tu negali su manimi eiti. 

— Norėčiau žinoti, kodėl ne? — paklausė pasi- 
piktinusi Netė. 

Linetė labai ramiai pažvelgė į ją. 

— Tu būtum tik našta. Aš turėčiau visą laiką ta- 
vimi rūpintis, o tu negali nei joti, nei gerai šaudyti. 

Netė atrodė trumpam pritrenkta, o paskui nusi- 
juokė. 

— Tu tikrai tai išklojai tiesiai Šviesiai. 

— Aš turiu taip padaryti. Tai labai rimta. Pasiu- 
tęs Lokys nekenčia Devono ir manęs. Jei aš jo neiš- 
laisvinsiu, tai mes abu prarasime savo gyvybes. 

— Dieve! — Netė atsisėdo ant kėdės. — Aš ne- 
žinau, kaip gali, sėdėdama čia, taip ramiai šnekėti 
apie mirtį? 

— Esu tikra, jog mano ramumas tik išorinis. De- 
vono gyvybė pavojuje, yra tik mažytis šansas jį išgel- 
bėti. Suprantu, jog labai nedidelis, bet jei tik yra nors 
mažytis vilties lašelis, ketinu jį išgelbėti. 

Netė atsiduso: 

— Gerai, jei aš negaliu vykti, tai galiu pasirū- 
pinti Miranda. 

— Ne, aš nuvesiu ją Fetnai. Šie žmonės gali pa- 
daryti jai čia ką nors bloga, bet eiti pas Fetną jie bi- 
j0s. 

Netė susižavėjusi pažiūrėjo į savo draugę. 

— Nesu mačiusi nieko, kas turėtų tokį blaivų 
protą kaip tu. Ką galiu padaryti, kad padėčiau? 

— Tu gali man padėti pavogti arklį. 

Netė beveik pati sau šyptelėjo. 

— Man būtų labai malonu padaryti daugiau. 

Jos palaukė, kol visai sutemo, ir nusigavo į Skvai- 
ro užtvarą. 

Netė laikė Mirandą, stovėdama netoliese, o Li- 
netė įlindo pro tvorą. Netė negalėjo jos matyti ap- 
tvare, todėl ėmė jaudintis, kad kažkas negerai. Ar- 
kliai ramiai vaikščiojo, netrikdomi Linetės buvimo. 
Kartą, ji galėjo prisiekti, jog matė švystelint ryškius 

Linetės plaukus po vienu iš arklių pilvų, bet sau sa- 
kė, jog suklydo. Atrodo, praėjo valandų valandos, kol 
Linetė išsivedė pro vartus arklį. 

— Ko tu taip ilgai? — sušnibždėjo Netė. 

— Balnojau, — trumpai atsakė Linetė. — Dabar 
jau turiu eiti. Lik sveika... drauge. 

Jos apsikabino. 

— Sėkmės, Linete, linkiu tau didžiausios sėkmės 
pasaulyje, tik būk atsargi. 

Ji sėdo į balną ant aukšto juodo arklio. 

— Ar tu tikrai galėsi suvaldyti šį gyvulį? — pa- 
klausė Netė, keldama Mirandą pas motiną. 


— Zinoma: 
— Man stigs tavo juokingos tarties, tavo nuošir- 
dumo, — pasakė Netė, nusišluostydama akis ranka, 


bet Linetė jau ragino arklį, o jos mintys sukosi apie 
laukiančią kelionę. 

— Kur tas vaikinas? — buvo pirmi Fetnos žo- 
džiai, kai ji pamatė Linetę ir miegančią Mirandą. 

— Skvairas, — ji užsikirto, tardama jo vardą, — 
atidavė jį Pasiutusio Lokio globai. 

— Pasiutęs Lokys? Ar tai ne jis išžudė tavo 
šeimą? 

— Kaip tik jis, bet daugiau jis negaus nė vieno iš 
mano šeimos, — ji padavė jai Mirandą. 

— Tu gi nemanai vykti paskui jį? 

— Taip, vykstu. 

— Viena? Maniau, jog turi šiek tiek proto, bet 
pasirodo, kad ne. 

— Liaukis, prašau. Mes jau aptarėme tai su Nete. 

Fetna šiek tiek patylėjo, prieš pradėdama kalbėti. 

— Gerai, jok iš paskos, bet tik ne viena. 

— Tu negali joti su manimi, Fetna. Tu esi per... 

— Gali to nesakyti. Ne aš ketinu joti su tavimi. 
Geltonoji Ranka jos. 

— Geltonoji Ranka? Ar jis čia? 

— Ne, bet bus. Aš žinau sutartinį ženklą, ku- 
riuo pašaukiu, kai man jo prireikia. Palūkėk, ir jis 
netrukus pasirodys. 

Įėjusi į trobelę, Fetna nuėmė nuo židinio atbrai- 
los elnio ragą, ir, išėjusi laukan, keletą kartų jį papū- 
tė į visas puses. Tada moterys ėmė laukti. Fetna pa- 
ruošė maisto kelionei: kukurūzų ir džiovintos mėsos, 
o Linetė tuo metu Fetnos Biblijoje rašė. Ji užrašė, 
jog palieka Fetną savo vaiko globėja. 

— Jei aš negrįšiu po dviejų savaičių, tu gali... 

— Ša! — nutraukė ją Fetna. — Aš pasirūpinsiu 
tavo mergaite, kol tu sugrįši, ir kitaip nė negalvosiu. 
Štai, valgyk dabar ir nešnekėk tiek daug. 

Linetė rūpestingai atvyniojo keturias Devono 
skulptūrėles. 

— Atnešiau jas, jei kartais... 

— Jei kartais negrįžtum į Spring Liką. Dabar už- 
sičiaupk ir valgyk, paskui aš tau duosiu kai ką, kas 
tau galėtų praversti. 

Nė viena iš moterų neišgirdo, kaip atėjo Gelto- 
noji Ranka. Jis paprasčiausiai atsirado trobelėje ir 
tyliai ištarė: 

— Aš esu čia. 

Linetė papasakojo jam, kas atsitiko Devonui, 0 
jaunuolis jos įdėmiai klausėsi. 

— Neprašau, jog vyktum su manimi, — ištarė ty- 
liai. — Aš vyksiu viena. 

Berniukas išpūtė krūtinę. 

— Kaip tu jį rasi? Kaip rasi pėdsakus? 

— Aš... 

— Moterys to nemoka. O ar moki joti? 

— Taip. 

— Tada galime joti. Per daug laiko jau prarasta, — 
pasakė jis Linetei, sėsdamas ant arklio. 

Fetna išėjo su jais ir padavė jai šautuvą, parako 
ir šovinių. 

— Ar mokėsi naudotis? 

— Taip. 

— Tada jokite, ir telaimina jus Dievas. Grįžkite 
abu sveiki. 

Kai jie nujojo, Fetna atsisėdo ir stebėjo miegan- 
čią Mirandą. Kažkaip visa tai rodėsi labai beviltiška. 
Du jauni žmonės iškeliavo paskui tokį baisų niekšą 
Pasiutusį Lokį. Fetna atsiduso ir prisiminė, jog šian- 
dien jie visi turėjo išjoti į Svytbraerą. 

Ji užmerkeė akis ir atlošė galvą. Svytbraeras. Ten 
praėjo jos jaunystės dienos, gyvenimas iki gaisro. Ji 
prisiminė kiekvieną Svytbraero Žmogų. 

— Įdomu, ar Dolas toks pat bjaurus, kaip ir vi- 
sada buvo? — sumurmėjo ji. — Dabar Dolas bus vie- 
nas iš tų, kurie padės Sleido berniukui. Ir Dolas, ir 
Geilanas, ir Lytlis — jie visi galės padėti. 

Ji nusišypsojo, pagalvojusi apie grėsmingą Ag- 
nesės Emerson išvaizdą su šešių pėdų ilgumo šautu- 
vu. Jokie indėnai negalėtų jos išgąsdinti. 

Staiga Fetna atsisėdo. Svytbraeras! Šis žodis 
skambėjo ausyse. Ji pažvelgė į savo rankas ir kojas. 

— Truputį susidėvėjusios, — garsiai ištarė, — 
bet jie apsipras. 

Emė dėti maistą į krepšį. Pirmą kartą ji pagalvo- 
jo palankiai apie savo veidą. Bent jau niekas — nei 
baltasis, nei raudonasis — negalės jai padaryti nieko 
bloga kelionės metu. Tikrai niekas nesikabins prie 
jos. Ji nusišypsojo, pagalvojusi apie Dolą Starką, — 
kaip jis pašoks ją išvydęs. Dieve! Ji taip gerai nesi- 
jautė jau dvylika metų, net ir prieš gaisrą. 

— Eime, Miranda, — ji pakėlė miegančią mer- 
gaitę. — Mes turime daug darbo. 


+ 

Fetna išėjo, o trys kaukėti žmonės, kurie vėliau 
atslinko vogčiomis ir padegė mažąją trobelę, nieka- 
da nesužinojo, jog ji tuščia. 

— Dievo valia įvykdyta! — pasakė moteriškas 
balsas, ji nepastebėjo abejonės kitų dviejų akyse. 


Linetė ramiai sekė paskui Geltonąją Ranką, ne- 
suteikdama jokios dingsties ja suabejoti ar jausti pa- 
sibjaurėjimą baltos moters silpnumu. Ji atrodė ne- 
pavargstanti, tartum nebūtų Žmogus, persekiojantis 
Pasiutusį Lokį ir jo belaisvį. Kartą jie sustojo pamie- 
goti prie upelio, ir jis matė, kaip ji negiliai miegojo, 
lyg nenorėtų gaišti laiką miegui. 

Vietovė buvo atšiauri, augmenija tanki. Kartą jie 
turėjo joti per klampynę, o vėliau teko sustojus trauk- 
ti iš arklių kojų dėles. Linetė susibraižė rankas, ant 
jos skruostų buvo daugybė įdrėskimų, tačiau ji nie- 
kuo nesiskundė. 

— Ar mes artėjame prie jų? 

Tai buvo pirmi žodžiai, ištarti per dvidešimt ke- 
turias valandas. 

— Taip, — atsakė jis. — Pasiutęs Lokys neatsar- 
gus. Jis neslepia savo pėdsakų. Mano, jog niekas ne- 
seka. 

— Taip, — pasakė ji, žvelgdama į tolį. — Jis ne- 
turi pagrindo manyti, jog bus persekiojamas. 

— Jokime, užtenka šnekų. 

Dar dvi dienas jie be perstojo jojo. Linetės suk- 
nelė sudrisko, plaukai sulipo nuo nešvarumų, susivėlę 
nuo krūmų ir medžių šakų, bet jos akys karštligiškai 
žibėjo, žvelgdamos priekin, tikėdamos bet kurią aki- 
mirką išvysti Pasiutusio Lokio vyrus ir Devoną. 

Geltonoji Ranka paliepė sustoti ir šiek tiek už- 
valgyti džiovintos mėsos ir žemuogių. Jie sėdėjo vie- 

nas prieš kitą. Prie Linetės šono buvo užtaisytas šau- 
tuvas. Staiga ji pastebėjo kažką vos vos krustelint prie 
Geltonosios Rankos kojos ir besiruošiantį kirsti ge- 
luonį. Akimirksniu pagriebė šautuvą ir iššovė. Ilgų 
treniravimosi metų dėka jos šūvis buvo labai tikslus. 

Geltonoji Ranka pažiūrėjo į ją, o paskui į negy- 
vą gyvatę prie savo kojos. Jis pakėlė ją, prieš vėl pa- 
žvelgdamas į Linetę. 

— Tu išgelbėjai man gyvybę, — pasakė tyliai. — 
Bet pražudei mus abu. Eikš, mes turime truinpam pa- 
sislėpti. Jie neturi mūsų rasti. 

Iš to, apie ką jis kalbejo, Linetė suprato, kad jie 
tikrai netoli Pasiutusio Lokio ir jo vyrų. Atrodė, kad 
praėjo tik kelios sekundės nuo to laiko, kai jų taiki 
stovykla buvo apsupta indėnų, ir tuomet Linetė išvy- 
do savo tėvų žudynes ir save tų pačių vyrų nelaisvėje. 

Geltonoji Ranka ją prispaudė po gervuogių krū- 
mais. Aštrūs spygliai badė jai kūną. Staiga jos protas 
tapo labai blaivus. Pasiutęs Lokys juos ras ir užmuš 
taip, kaip galbūt jau užmušė Devoną. Ji negali išsi- 
gelbėti pati nuo šio Žmogaus, bet gali išgelbėti Gel- 
tonąją Ranką. 

Ji atsispyrė nuo berniuko ir nusirideno žema pa- 
šlaite tiesiai prie Pamišusio Lokio kojų. 
kų, trenkė žemėn. Jis atsigręžė į kitus ir kažką pasa- 
kė, tempdamas Linetę už plaukų taip, kad jos galva, 
rodėsi, nutrūks nuo kūno. 

Kiti keturi indėnai išsišiepė, kai Pasiutęs Lokys 
permetė Linetę ant savo ponio ir nujojo. 

Jie jojo ilgai, ponio nugarkaulis smigo į Linetės 
juosmenį. Kai pagaliau sustojo, Pasiutęs Lokys nu- 
stūmė ją nuo arklio. Nors ji ketino atsistoti ant kojų, 
keliai neišlaikė, ir ji nukrito ant Žemės. 

Aštri lazda ir spiegiantys moterų balsai privertė 
Linetę apsižvalgyti. Baisus pralaimėjimo suvokimas 
apėmė ją, išvydus tą pačią moterį, kuri ją mušė, kai 
pirmą kartą pateko į Pasiutusio Lokio stovyklą. Ne- 
atrodė, kad būtų praėję treji metai. Iš tikrųjų atro- 
dė, jog ji nebuvo ištrūkusi iš šios purvinos vietos. Ji 
žiūrėjo į ją stebinčius aplink susirinkusių Žmonių vei- 
dus, vildamasi išvysti porą mėlynų akių, bet jų ten 
nebuvo. 

Pasiutęs Lokys patempė ją už plaukų, ir ji atsi- 
stojo prieš jį. Jis pasakė moterims kažką savo kalba, 
jos visos sukikeno vienu balsu ir lėtai prisiartino, 
varstydamos ją šlykščiomis akimis. jos sustojo, kai 
vienas vyras — senas, sudžiūvęs, vieni kaulai — at- 
bėgo į stovyklą. Jis atrodė labai susijaudinęs ir vis 
rodė į Linetę ir dar į kažką, kas buvo jo rankoje, mo- 
suodamas rankomis į tą pusę, kur buvo sugauta Li- 
netė. 

Pamišęs Lokys pagriebė tą daiktą ir metė Line- 
tei į veidą. Ji pažino, jog tai buvo maišelis, kuris ka- 
bojo prie Geltonosios Rankos šono. Aiktelėjo, pa- 
galvojusi, jog jie pagavo tą berniuką. Pasiutęs Lokys 
trenkė jai per veidą ir ji nuo smūgio sunkiai išsilaikė 
ant kojų. 

Jis kažką paliepė moterims, kurios parbloškė 
ją ant Žemės ir surišo šiurkščiomis, pjaunančiomis 
virvėmis. Paskui atlenkė kojas atgal ir surišo kartu 
su rankomis, pavertusios jos kūną skausmingai 1š- 
lenkta kilpa. Moterys ją pakėlė ir supo ore prilai- 
kydamos rankomis. Tada Linetė netoliese išgirdo 
arklių tapsėjimą. Kaip šaižus lojimas nuaidėjo Pa- 
siutusio Lokio įsakymas, ir moterys ją įmetė į tuš- 
čią, tamsią lūšną. 

Atgavusi kvapą, Linetė pažino tą pačią lūšną, ku- 


220 


rioje buvo, kai nužudė jos tėvus, bet šį kartą nebuvo 
jokios vilties, kad ateis mėlynakis, negrynakraujis in- 
dėnas ir ją išgelbės. * | 

— Sveika, baidykle. 

Linetė negalėjo pajudėti, jos kojos buvo suriš- 
tos už nugaros, pririštos prie rankų, bet ji pažino tą 
balsą — labai gerai jį pažinojo. Ašaros užspaudė jai 
gerklę. Koks džiaugsmas žinoti, jog jis gyvas. Gal ir 
neilgam,.bet gyvas. 

— Ar gali apsiversti? 

Tai nebuvo lengva. Linetė pati sau buvo panaši į 
žuvį, plekšinčią ant sausos žemės, bet ji greičiau nu- 
mirs, negu praras viltį pamatyti Devoną. Po akimir- 
kos jį išvydo. 

— Devonai! Ką jie tau padarė? 

Jis bandė nusišypsoti, bet neįstengė praverti lūpų. 

— Jie pasilinksmino. Kodėl tu čia? Tu turėjai 
saugiai pasilikti su Miranda. Eikš arčiau. 

Ji pasivartė ant grindų ir priartėjo prie jo. 

— Pabučiuok mane, — kimiu balsu paprašė jis. — 
Man reikia tavęs. 

Ji neklausinėjo jo, bet pajuto, jog jo bučiniai bu- 
vo kaip niekad trokštantys jos bučinių. Kai Linetė 
palietė jo sausas, beveik sutrūkinėjusias lūpas, su- 
prato, jog reikia sudrėkinti jo burną. Devonas atsi- 
traukė, 0 jo akys trumpam nušvito. 

— Senas indėniškas būdas? — paklausė ji. 

— Ne. Mekalisteriškas. Linete, kodėl tu čia? Tu 
neturėtum čia būti. 

— Tu tai sakei, Devonai. Aš turiu peilį. 

Jis beveik pašoko, pažvelgęs į ją. Jo kūnas, kaip 
ir jos, buvo sulenktas ratu atgal. 

— Jis mano šlaunies vidinėje pusėje, tik nežinau, 
kaip jį iš ten paimti. 

Jis, atrodė, nesugeba greitai ir teisingai galvoti. 

— Greitai. Mes turim greitai suktis. Ar gali pa- 
judėti į viršų? 

— Kaip tu jį paimsi? 

— Dantimis, — atsakė jis. 

Linetė sugebėjo pasislinkti aukštyn, nors jai 
skaudėjo pavargusius raumenis. Devonas dantimis pa- 
traukė sijoną ir apatinius aukštyn iki juosmens, kad 
pasiektų lininių kelnaičių virvutę. Bet ji buvo užmaz- 
gyta, ir jis negalėjo atrišti. 

— Po velnių, Linete! Kam tu užmezgei tą mazgą? 

Ji šyptelėjo tamsoje, išgirdusi jo žodžius. 

Stipriai suleidęs dantis, jis perkando raištį ir ga- 
balėlį lininio audeklo. 

Tas peilis, kurį davė Fetna, buvo paslėptas prie 
šlaunies vidinės pusės, o jo kriaunos buvo nutrynu- 
sios kitą švelnią šlaunį. 

Devonas pažvelgė į jos kūną, kuris bolavo tam- 
soje lyg dramblio kaulas tuomet, kai jis, palenkęs gal- 
vą, išėmė peilį iš jo įdėklo. Atrodė, jog jis užtruko 
ilgiau, negu reikėjo. 

Linetė suprato, kokia ji buvo pavargusi. O gal 
tai nebuvo vien nuovargis? Ji apsivertė ant pilvo, kad 
jis galėtų nupjauti virvę ant kojų ir rankų. Kaip gera 
buvo vėl išsitiesti! 

Devonas išmetė peilį iš dantų ir priglaudė veidą 
prie šaltos, nešvarios Žemės, per daug pavargęs, kad 
įstengtų nupjauti virvelę, kuria buvo surištos rankos. 

Po akimirkos jis paklausė: 

— Lyna, ar gali man nupjauti? 

Ji sunerimo dėl jo tono. Jis buvo sužeistas, 0 jo 
linksmumas buvo daug jėgų reikalaujanti pastanga. 

— Greičiau, Lyna, greičiau. 

— Taip, Devonai, — vis dar surištomis už nugaros 
rankomis ji surado peilį ir pabandė jo ašmenimis brau- 
kyti per galinę virvelę, jungiančią jo kojas su ranko- 
mis. Ji pabandė raminti savo pašėlusias mintis, kad 
jau nupjovus virvę. Tačiau Devonas nepajudėjo iš sa- 
vo nepatogios, neįprastos padėties. 

— Bijau, jog per daug ilgai išbuvau tokioje po- 
zoje. Ar gali atlaisvinti mano rankas. 

Nebuvo lengva suvaldyti ir baimę, ir rankas, ka- 
da bandė perpjauti virvę mažu peiliu... Jai sunkiai 
sekėsi rasti tokią vietą, kur galėtų užkišti peilį. 

— Nesijaudink, jog gali mane sužeisti, — sušnibž- 
dėjo Devonas. — Nupjauk man ranką, — o aš to ne- 
pajusiu. Tik daryk tai greitai. 

Ji pajuto, kaip kartą peilio galiukas smigtelėjo, 
bet jis net nevirptelėjo, ir tada suprato, jog jo ran- 
kos nutirpusios. | 

Pagaliau išlaisvintas, Devonas lėtai, nerangiai pa- 
judino rankas. 

— Duok man peilį. Linete, paklausyk, — pasakė 
jis į ausį, pjaudamas virvelę ant jos rankų riešų. — 
Aš čia jau seniai, ir jaučiuosi silpnai. Prižadėk man 
kai ką. Jei kur nors parkrisiu, palik mane. Eik viena 
ir palik mane. Nenoriu, kad Pasiutęs Lokys vėl mane 
pagautų. Ar supranti mane? 

— Kuo puikiausiai, — pasakė ji tyliai. 

— Pažadi? 

Linetė ištiesė rankas ir vėl patrynė riešus. 

— Ne. Dabar duok man peilį. Aš perpjausiu vir- 
vę ant tavo kojų. 

— Lyna, prašau. 

— Devonai, negaišk laiko, — ji perpjovė raiš- 
čius ir pamatė, jog jo kojų pėdos šlapios, tikriausiai 
kraujavo. Tačiau ji neturėjo laiko verkti ir prisivertė 
daryti tai,skkas buvo būtina. 

— Ar gali paeiti? — paklausė ji, kai jie abu buvo 
išsilaisvnę. 

— Juk negali manęs panešti. 

Linetė sulaikiusi kvėpavimą žvelgė pro plyšį į die- 
nos šviesą, norėdama pamatyti, kas dedasi lauke. Pa- 
siutusio Lokio Žmonės tingūs ir neišstatė sargybos pos- 
tų, o dabar jam išvykus, jie dar labiau atsipalaidavę. 

— Aišku, — pasakė ji ir pasiūlė jam savo ranką. 

Jis paėmė ją, ir ji padėjo jam atsistoti. Veidas 
lyg kaukė slėpė visas mintis ir jausmus. Devonas link- 
telėjo, o ji išvedė jį į mišką. 

Vos tik žvilgtelėjusi į Devoną dienos šviesoje, ji 
pamatė, kad jo pusiau užgijusios žaizdos vėl atsivėrė. 
Linetė neklausinėjo, ką Pasiutęs Lokys jam padarė. 

Devono akys buvo rūsčios, netardamas nė žo- 
džio, jis davė jai ženklą vesti jį iš paskos. 

Jie lėtai ėjo apie valandą. Linetė žinojo, jog jis 
galės paeiti visai nedaug. “Jei tik aš galėčiau panešti 
ji", — galvojo, kai jie pasiekė upės krantą. Vandens 
paviršiuje plūduriavo keli rąstai, surišti, paruošti sta- 
tybai. Linetės galvoje sukosi įvairios mintys, ir ji spė- 
liojo, kokia nelaimė privertė kažkokius Žmones pa- 
mesti taip kruopščiai trobelės statybai paruoštus rąs- 
tus, kai staiga ją pervėrė mintis. Ji negali panešti De- 
vono, bet vanduo gali! 

— Devonai, jei aš nuvesčiau tave,į upę, ar galė- 
tum išsilaikyti ant rąsto? 

Jis linktelėjo, o akys sužibo. Ji prilaikė jį visa 
savo liauno kūno jėga, kol jie pasiekė upės pakraštį. 

Linetė pastebėjo iš to, kaip jis įkvėpė, kad vėsus 

vanduo jį iš pradžių skaudino. Devonas buvo nuogas 
iki juosmens ir basas, vilkėjo tik šiurkščios medžia- 
gos kelnes. Tačiau, kai įbrido į vandenį giliau, vėsa 
apramino skausmą ir valė žaizdas. Vandens lengvu- 
mas padėjo nejausti skaudančių pėdų, ir jis pasijuto 
geriau. 

— Šaunuolė. Šaunuolė Lyna, — pasakė, leisda- 
mas vandeniui jį nešti. 

— Mano guvernantė vertė mane mokytis, ką rei- 
kia daryti su sužeistais, kraujuojančiais vyrais Ken- 
tukio tyrlaukiuose. 

Jis uždėjo ranką ant rąsto ir pažiūrėjo į ją, pakėlęs 
vieną antakį. Neaišku, ar ji juokavo, ar kalbėjo rimtai. 

— Daugiau nešnekėk. Greitai jie ims mūsų ieš- 
koti, — pasakė jis ir priglaudė savo skruostą prie 
šiurkščios žievės, pirmą kartą per keturias dienas pa- 
tirdamas poilsio palaimą. 

Jie tyliai valandų valandas plaukė upe. Nusilei- 
dus saulei, juos apgaubė tamsa. Kartais Devonas, ro- 
dės, beužmiegąs, o Linetė budėjo, kad jis nenuslystų. 

— Kada nors tavimi aš pasirūpinsiu, — sušnibž- 
dėjo Devonas kartą, kai jai atrodė, jog jis miega. 

— Norėčiau, kad taip būtų, — pasakė, paliesda- 
ma jo ausį. | 

Jie išgirdo arklius, beveik be garso risnojančius 
krantu. Devono ranka nusileido nuo rąsto ir patrau- 
kė Linetės galvą prie savęs, ant krūtinės, tarp savęs 
ir rąsto. Ji nekvėpavo, bijodama sukelti triukšmą. 
Dar ilgai po to, kai arklių jau nebuvo girdėti, Devo- 
nas vis laikė ją -prie savęs, ir ji turėjo atsispirti nuo 
jo, kad užimtų savo vietą šalimais. Linetė klausiamai 
pažvelgė į jį. 

— Tavo plaukai, — pasakė jis, — per daug švie- 
sūs, — ir užgulė ilsėdamasis rąstą. 

Kai patekėjo saulė, Linetė suprato, jog jiems bū- 
tina kur nors sustoti poilsio. 

— Devonai? — švelniai paklausė ji. 

Jis atmerkė giedras ir ryškias, mėlyna šviesa spin- 
dinčias akis. 

— Maniau, jog tai sapnas, — pasakė, šypsoda- 
masis tobulais, baltais dantimis, šviečiančiais tamsia- 
me veide. — Maniau, jei atmerksiu akis, tu prading- 
si, ir aš suprasiu, jog visa tai tik įsivaizdavau. 

Ji panardino ranką į jo švelnias, tankias tamsių 
plaukų garbanas. 

— Ir būtum teisus, nes nuo dabar tu neatsikra- 
tysi manęs net miegodamas. 

Jis plačiai išsišiepė. 

— Kai mes išsigelbėsime, padarysime dar dau- 
giau Mirandų. 

Ji su pasibjaurėjimu pažvelgė į jį. 

— Nejau tu apie nieką daugiau negalvoji? 

— Tai buvo... 

— Nesakyk man “seniai". 

Jis nusišypsojo jai ir neatsakė. 

— Devonai, — pasakė ji rimtai, — aš nežinau, 
ką daryti. Tu turi išsidžiovinti rūbus, be to pailsėti, 
mums abiem reikia pavalgyti. 

Jis pakėlė galvą ir apsižvalgė. 

— Mes dar nepakankamai toli nuo. Pasiutusio 
Lokio. Ar gali nors kiek išsilaikyti, dar šiek tiek pa- 
plaukti. 

— Taip, jei tu gali. 

— Taip, — pasakė jis ir vėl užsimerkė. 

Po pietų lijo, bet Linetė džiaugėsi, nes jos ran- 
kos ir sprandas buvo nusvilinti saulės. Tamsios De- 
vono odos, saulė, atrodo, negalėjo įveikti. Ji džiau- 
gėsi, matydama, jog žaizdos ėmė gyti. Leidžiantis sau- 

lei, kai nustojo lyti, Devonas padėjo Linetei pasukti 
rąstą į krantą. Ji negalėjo patikėti, kad taip nusilpo 
po dvidešimt keturias valandas trukusio plaukimo, 
po kelionės upe ant rąsto ir visai be maisto. 

Devonas krito į minkštą sausų lapų krūvą. 

— Eik ir surask mums ko nors užvalgyti, mote- 
rie, — tarė, užmerkdamas akis. 

Linetė stovėjo virš jo ir matė, kaip jis linksmai 
pramerkė vieną akį. 

— "Tu atsimokėsi man už tai, Devonai Mekalis- 
teri, — pasakė ji, bet jis užsimerkė ir taikiai nusišyp- 
sojo, kai ji lėtai žengė miškan. 

Kentukio tyrlaukiai buvo tikras rojus, pilnas lau- 
kinių Žvėrių, vaisių ir riešutų. Ji priskynė sterblę pri- 
sirpusių, didelių gervuogių ir atnešė jas Devonui. Jis 
valgė lėtai, gardžiuodamasis kiekviena uoga, kai Li- 
netė tuo tarpu jas ryte rijo. 

Ji nustojo valgyti ir, žiūrėdama į jį, paklausė: 

— Kiek laiko tu nevalgei? 

Jis gūžtelėjo pečiais. 

— Keletą dienų. Praradau laiko pojūtį, — jis pa- 
žvelgė į ją, o jos veido išraiška buvo švelni ir mylinti. 

— Nesitikėjau pamatyti tave, Lyna. Tau nerei- 
kėjo ten ateiti. 

— Kartą aš tave praradau, nes maniau, jog mes 
neturim vilties, bet, žinoma, neleisiu, kad tai vėl at- 
sitiktų. Be to, Skvairas pasakė, jog tu pabėgai ir ma- 
ne palikai. 

Jis nieko nepasakė, tik labai susidomėjo gervuoge. 

— Aš žinau, jog tai jis... Žinau, ką jis padarė, — 
pridūrė ji. 

— Tikiu, jog Žinai, — pasakė Devonas, dėdamas 
į burną uogą. — O dabar truputį nusnūskime. Rytoj 
vėl turėsime keliauti. 

— Bet kaipgi? Tavo pėdos baisios. 

Jis suėmė ranka jos šlapią sijoną ir apatinius. 

— Jei gerai atsimenu, tu turi užtektinai drabu- 
žių. Šimtui porų mokasinų, gal net ir porai marški- 
nių pagaminti. 

— Taip, žinoma, — ji atsistojo, pasikėlė savo si- 
joną ir atsirišo viršutinius baltinius. 

Devonas atidžiai ją stebėjo, bet nieko nesakė. 

Ji suplėšė medžiagą į juostas ir aprišo jo kojas, 
stengdamasi nežiūrėti į ką jos pavirto. Kai jis vėl atsi- 
stojo, jo veide ji išvydo stoišką išraišką. Kartais Devo- 
nas atrodė toks tolimas ir labiau priminė vieną iš 
šovni. 

Jie nedaug tenuėjo, o jis nuolat jai rodė, kaip ne- 
palikti pėdsakų kelyje. Pagaliau sustojo miegoti po 
išplauto griovio gūbriu. 

Linetė nuėmė nuo jo kojų raiščius, paskui ramiai, 
įsitaisiusi jo glėbyje, užmigo. 

Kažkas pakuteno jai nosį, ir ji pasikasė, prieš at- 
merkdama akis. Devonas pabučiavo jos švelnias lū- 
pas, 0 jos rankos apsivijo jo kaklą. 

— Ne, mano mielas paukšteli, ne čia. Mes pri- 


valome keliauti, — jis pažvelgė į nukarusius me- 
džius. — Aš nesijaučiu čia saugus. Mus seka, ir jis 
netoliese. 


— Jis? — Linetė išplėtė akis. 

— Aš nežinau kas. Eikime greičiau ir tyliai. 

Devono kojos buvo apsitraukusios šašais, ir ji Ži- 
nojo, jog iš naujo jas tvarstyti bus negerai. 

Jie ėjo lėtai, labai palengva. Devonas buvo pra- 
tęs prie spartaus ėjimo. Ji jautėsi apsvaigusi ir sekė 
jam iš paskos, neklausinėdama, beveik užsimiršusi 
kur jie ir kodėl. Kartais jis stabtelėdavo ir, atrodė, 
uostė orą. 

— Devonai, — prašneko ji, bet griežtas jo žvilgs- 
nis ją nutildė. 

Jis žinojo, jog jos Žingsniai daug triukšmingesni 
už jo. Nors jis ir buvo sunkesnis, bet žengė taip leng- 
vai ir atsargiai miško danga, jog beveik nesigirdėjo. 

Kartą jie sustojo pasiskinti gervuogių, tačiau De- 
vonas atrodė lyg kažką stebintis, užsiėmęs, o tuo tar- 
pu Linetė drebančiomis rankomis stengėsi suvalgyti 
kuo daugiau uogų. 

— Eime, — pasakė jis labai tyliai, taip, kad ji 
vos jį išgirdo ir su gailesčiu pažvelgė į prinokusias 
uogas. 

Prietemoje ji pažiūrėjo į randuotą Devono nu- 
garą, 0 paskui žemė, rodos, pasisuko po jos kojomis, 
ji pasijuto apsunkusi, 0 po to lengvutė. 

Keliai neišlaikė, ir ji sukniubo ant žemės. 

— Linete! — Devonas apglėbė rankomis galvą. — 
Linete, — pasakė jis vėl, ir ji nustebusi atsimerkė. 

Ji norėjo sėstis, bet jis ją stipriai laikė. 

— Ar aš nukritau? 

— Taip, — atsakė, truputį susiraukęs. — Bijau, 
jog tave per stipriai stumtelėjau. Ar matai štai ten 
tas uolas? 

Ji pasikėlė ir linktelėjo. 

— Ar pajėgsi štai iki ten? 

— Žinoma, — ji pabandė vėl atsisėsti, bet jis lai- 
kė ją, o akys žvelgė piktai. 

— Linete, aš jau pavargau nuo tavo “žinoma", — 
jis pakartojo jos energingą kalbėjimo manierą. — Tik- 
riausiai pamiršau, jog tu iš rRytų ir nebuvai auklėjama 
šiam gyvenimui. Tu turėjai turėti sveiko proto, kad pa- 
sakytum, jog negali daugiau eiti. Dabar liaukis stengtis 
padaryti viską pati šiame pasaulyje ir eik prie tų uolų. 
Aš ruošiuosi padaryti stogą virš mūsų galvų. 

— Bet kaipgi tu, Devonai? Tu juk sužeistas, — ji 
palietė jo žaizdotą ranką. — Ir valgei mažiau už mane. 

— Kai ištrūksime iš viso to, aš tave nuvesiu pas 
savo prosenį. Jis taip bijojo, jog baltojo kraujas pada- 
rys mane per daug švelnių, jog vos neužmušė manęs, 
įšventindamas į vyrus. Ugnis ir Pasiutęs Lokys — tai 
niekis, palyginti su tuo, ką tas senis išgalvojo. 

— Bet negali būti. Iki šiol neturėjai randų. 

Jis jai nusišypsojo. 

— Malonu sužinoti, jog mane apžiūrinėjai. 

Ji nusuko žvilgsnį. 

— Manau, jog eisiu prie uolų. 

— Pasakyk man, ar visos anglės tokios kaip tu? 

— Visai ne. Bijau, kad aš suteršiau visų anglių 
garbę. Jei mano tėvas būtų sužinojęs apie tai, ką pa- 
dariau tave sutikusi, tai būtų atsisakęs pripažinti ma- 
ne savo dukterimi, — ji atsisėdo ant vieno akmens ir 
žiūrėjo į Devoną, laužantį šakeles stogui. 

— Lyna, — pratarė jis švelniai, — papasakok 
man apie savo šeimą. Kodėl jūs palikote Anglją ir 
visus turtus, kuriuos turėjote? 

Ramiu balsu ji papasakojo apie savo vaikystę, ka- 
da jai nieko nestigo. Bet kai tėvo kasyklos bankruta- 
vo, jis išėjo, nesižvalgydamas atgalios, beveik taip, 
lyg būtų laukęs naujo gyvenimo naujojoje Žemėje. 

— Ar dėl to, jog turėjai tarnų, esi tokia valdinga? 

Ji nekreipė dėmesio į jo repliką. 

— Tu neturėsi didelio namo ir tau patarnaujan- 
čių Žmonių, jei pasiliksi su manimi, — tarė jis beveik 
grasinamai. — Mano mama... 

— Ne visi turtingi Žmonės iš to paties molio kaip 
indėnai, taip pat tikiuosi, ir pasipūtę krautuvininkai! 
Jei aš trokščiau turtų, būčiau ištekėjusi už vieno iš 
savo gerbėjų Anglijoje. Ir galbūt tavo motina išvyko 

dėl kitų priežasčių, o ne dėl šilkinių rūbų? Tikriau- 
siai ji rūpinosi, jog jos sūnūs užaugs ir bus persekio- 
jami indėnų, kad jos vyras rizikuos, jog jį užmuš Io- 
kys, ar jos draugės bus suluošintos gaisruose, — ji 
nusigręžė, stengdamasi valdyti savo pyktį. 

— Galbūt, — sušnibždėjo Devonas, jo rankos bu- 
vo užimtos pastogės rentimu. 

Praėjo nemažai laiko, kai Linetė vėl prakalbo: 

— Kas mus sekė? 

— Ne sekė, o, kiek aš supratau, vis dar seka: Jis 
mus seka nuo tada, kai išlipome ant kranto. Jei tai 
būtų Pasiutęs Lokys ir jo Žmonės, jie taip ilgai ne- 
delstų, o jis vis dar seka mus, taigi, spėju, jog pa- 
prasčiausiai yra smalsus. 

Devonas pažvelgė į ją taip, lyg staiga jai būtų 1š- 
dygusios trys galvos. 

— Dieve! Jis kelia daugiau triukšmo negu bu- 
lius. Tai turėtų būti didelis vyras, sunkiasvoris. Vaikš- 
to tvirtai, tikriausiai tai baltasis. 

Ji pažvelgė į jį su nuostaba, o paskui apžvelgė 
mišką. 

— Kur jis dabar? — tyliai paklausė. 

— Jis pasišalino visai neseniai, kaip tik po to, 
kai tu parkritai. Spėju, jog atsinešti šiek tiek maisto, 
o gal pavargo nuo spoksojimo. Kaip bebūtų, neketi- 
nu tave palikti vieną. 

— Mane? Bet aš neturiu nieko, ką galima būtų 
pavogti. 

Jis pažvelgė į ją pralinksmėjęs, 0 ji pajuto, kaip 
užkaito skruostai. 

— Manau, kad tai mano kaltė, — pasakė jis, 
kruopščiai dengdamas akmenis medžių šakomis. — Aš 
turėjau tave išmokyti per trejetą paskutinių metų, lai- 
kydamas prie savo šono, jog tai tave gali pavogti. 

Linetė pažvelgė į jį ir nusišypsojo, staiga ją uŽ- 
plūdo laimė. 

— Pasilik čia, 0 aš eisiu paieškoti ko nors valgy- 
ti. Būsiu netoliese, todėl, jei pajudėsi iš čia, aš išgir- 
siu ir žinosiu, jog kažkas atėjo. Ar supranti mane? 

— Taip. 

Jis dingo miške. Tamsi oda ir kelnės susiliejo su 
sodria Kentukio miškų žaluma. Linetė vos sumerkė 
akis, bet tuoj pat jas atmerkė, pabučiavus Devonui. 

— Štai, — jis pabėrė įvairių uogų jai ant kelių. — 
Aš turiu porelę triušių, bet nenoriu kurti ugnies naktį. 

Ji godžiai surijo uogas ir net tamsoje matė, koks 
Devonas pavargęs. Jis pasirąžė (jo ilgas kūnas vos 
tilpo ankštoje pastogėje) ir apkabino Linetę. 

Ji nubudusi kurį laiką gulėjo, klausydamasi jo ra- 
maus kvėpavimo, gerdama jo žemišką kvapą. Prieš ją 
iškilo prisiminimas puotos, kurioje buvo dar tik ke- 
turiolikos metų. Ji vilkėjo baltą satino suknelę su gel- 
tono šilko rauktu sijonu bei tokios pat spalvos kaip 
ir jos geltoni plaukai rože juose. Ji atsiminė visus 
tuos lieknus, gražius jaunuolius, mandagiai besilanks- 
tančius prieš ją. “Panele Linete, ar galima jus pakvies- 
ti šiam šokiui“, — tie žodžiai vis aidėjo jos sąmonė- 
je, ir ji arčiau prisiglaudė prie Devono. 

— Lyna. 

— Kas gi? — sušnibždėjo ji, priglaudusi lūpas 
arti jo. 

— Tu jau anksčiau pasakei man “ne", bet aš no- 
riu dabar mylėtis su tavimi. Ar ir vėl pasakysi man tą 
patį? 

Ji neatsakė jam, bet pritraukė jo veidą arčiau. 
Ji buvo išalkusi, o baimė, matant prieš akis kenčiantį 
skausmą Devoną, ir ilga kelionė su Geltonąja Ran- 
ka — visi šie dalykai padarė jos aistrą žiaurią, kupi- 
ną ilgesio ir nevilties. * 


232 


— Ššš, mano meile, — jis ramino ją, bučiuoda- 
mas smilkinius, o Linetė jautė, kaip ašaros rieda jos 
skruostais. 

Devonas suprato tas ašaras ir troško pažadėti, kad 
jos beprasmiškos, bet negalėjo. Jis juokavo, ją erzino, 
bet neparodė, koks pavojus jų tyko. Pasiutęs Lokys 
buvo tingus, ir Devonas abejojo, ar jis sektų juos taip 
toli, bet visiškai tuo įsitikinęs nebuvo. Jie dabar nega- 
li sustoti, bent jau ne ant žemės, galbūt medyje, bet 
jis negali leisti jai žinoti, kaip arti mirties jie yra. Ar 
jis žinojo, ar suprato, kad Linetė buvo prie išsekimo 
ribos, o jis vis dar per silpnas, kad galėtų ją nešti. 

— Myliu tave, Lyna, atmink, myliu tave. 

— Taip, Devonai, taip, — bet Linetei daugiau 
nerūpėjo meilės žodžiai, tik pajautimas vyro svorio 
virš savęs. Jos ranka perbėgo jo šonkauliais, pirštų ga- 
liukais jį paliesdama. Jos galvoje kilo svaigulys, kai ją 
palietė. Jai norėjosi šaukti iš malonumo, džiaugiantis 
juo. Kūną maudė geismas, ji vieną kartą tvirtai sušu- 
ko, 0 jis tai išgirdo ir turėjo ją nutildyti, bet jo paties 
ekstazė buvo per daug didelė, jog ją pertrauktų. 

Devonas buvo pakibęs virš jos, žvelgė į jos veidą 
ir plaukus, blyškiai šviečiančius mėnesienoje. Linetė 
nusišypsojo lyg katė, svajingai suglebusi. Jis judėjo 
lėtai, 0 ji pažvelgė plačiomis akimis į jį, paskui apsi- 
vyniojo aplinkui. 

— Ne! Nepalik manęs, — ji negalėjo juo pasiso- 
tinti. 

Bet jis jau buvo ją palikęs. 

— Niekada, meile, niekada. Aš nesujudėsiu visą 
naktį, jei tu nenorėsi. Ar nespaudžiu tavęs? 

Ji tik užmerkė akis ir nusišypsojo ta pačia katės 
šypsena. 

— Aš tai iškęsiu, — sušnibždėjo ji ir greitai už- 
migo patenkinta protu, nesuvokdama pavojaus. 

23 skyrius 


Buvo labai ankstyvas rytas, kai Devonas ją paža- 
dino. Jis nusirito nuo jos, akimis kažko ieškodamas 
prieblandoje ir tuo pat metu tylomis maudamasis kel- 
nes. Vieno perspėjimo žvilgsnio užteko, kad Linetė su- 
silaikytų nešnekėjusi ir nejudėtų. Devonas dingo 
brėkštančioje tamsoje, O ji, apsivertusi ant pilvo, žiū- 
rėjo ir klausėsi, bet nieko negirdėjo ir nematė. Saulė 
skverbėsi pro tamsą, skelbdama dieną, paukščiai svei- 
kino vieni kitus, bet Linetė dar nieko nematė. Ji ėmė 
atsipalaiduoti ir pasijuto beužmieganti. 

— Taigi, mes ir vėl susitikome. 

Linetė atmerkė akis, bet į jį nepažvelgė, nes pa- 
žino tą balsą ir nuo jo sudrebėjo. 

— Manau, jog Mekas girdėjo, kaip aš atėjau. 

Ji pasuko galvą ir pažvelgė į šviesią Kordo Me- 
kalisterio figūrą. Greitai užsitraukė savo pasijonį, ku- 
riuo Devonas buvo apklojęs jos nuogą kūną. 

— Tu neturi į mane taip Žiūrėti. 

Jis nusišypsojo, o Linetė nuo jo šypsnio nejučia 
pasijuto šiltai. Kordo grožis veikdavo daugelį moterų. 

— Kodėl tu čia? — tesugebėjo paklausti ji, bū- 
dama tokioje negarbingoje padėtyje. 

— Pamačiau jus, plaukiančius upe, pasirodė, jog 
jums reikia pagalbos. 

— Bet tu klydai, — pasigirdo ramus Devono 
balsas. 

Ji negirdėjo, kaip Devonas prisiartino, bet iš nuo- 
stabos Kordo veide suprato, jog ir jis taip pat. Kaž- 
kas keisto trumpam šmėstelėjo Kordo akyse, o pas- 
kui jis tingiai nusišypsojo. 

— Mekai, gera tave vėl sutikti. Geriau negu pra- 
eitą kartą, — jis išleido garsą, panašų į juoką. 

Linetė nieko negalėjo išskaityti Devono veide, 
nes jo akys tapo neįžvelgiamos, o laikysena, plačiai 
išžergtomis kojomis, atrodė grėsminga. 

— Aš atnešiau keletą paukščių, — tęsė Kordas. — 
Maniau, jog jie jums pravers. 

Devonas vieną kartą linktelėjo galvą, ir Linetė 
suprato, jog jis galvoja apie ją, o ne apie save. 

Penki paukščiai, pasmeigti ant iešmo, kabančio 
virš laužo, Linetei atrodė nuostabiausiai už viską pa- 
saulyje. Kordas šyptelėjo, kai ji nusuko vieną koją, 
tamsia, traškančia odele, o viduje rožinę, karštą ir 
sultingą. Kordas valgė visą paukštį, o Devonas sėdė- 
jo nejudrus, stebėjo Kordą, karingai nusiteikęs ir ne- 
pasitikintis. Linetė nieko negalėjo pasakyti. Tai dviejų 
brolių konfliktas, ir ji neturėjo teisės kištis. 

Kordas aplaižė pirštą, apžiūrėdamas pusiau su- 
valgytą paukštį. 

— Na, Mekai, argi taip dera pasveikinti savo se- 
niai prarastą brolį? — jis stebėjo Devoną ir matė, 


jog šis nerodė jokio nustebimo ženklų. — Ar tu jam 
pasakei? 
— Taip, — atsakė Linetė. — Devonai, ar norė- 


tum ką nors suvalgyti? 

Jis nekreipė į jos žodžius dėmesio. Kordas suki- 
keno. 

— Atrodo, jog vaikinas bijo atitraukti nuo ma- 
nęs akis, jog aš ir vėl nepabėgčiau su tavimi, — pri- 
dūrė Kordas, o jo akys sužibo, žvelgdamos pirma į 
jos veidą, o paskui į kūną, apnuogintą petį po suplė- 
šyta rankove. 

— Neatrodo, kad jis supranta, jog atėjau su tai- 
kiais ketinimais. Ilgai galvojau, kas atsitiko, ir nuta- 
riau, jog moterų rasti lengviau negu brolį, ir jei tu 
tokios pat nuomonės, tai norėčiau viską pradėti iš 
naujo. 

Linetė pažvelgė į Devoną. Jo veidas buvo neįskai- 
tomas. Ji gerai suprato, kaip sunku atleisti kam nors 
tai, kas atrodė neatleistina. Atsistojusi ištiesė ranką. 

— Ar eisi su manimi? 

Devonas tyliai atsistojo, tarsi nenorėdamas pa- 
likti Kordo, išleisti to žmogaus iš akių. | 

Jie buvo truputį toliau nuo mažos savo stovyk- 
los, kai jis pratarė: 

— Linete, jei manai, jog ketini mane įkalbėti... 

— Visai neketinu tavęs įkalbinėti, — pertraukė 
ji. — Tiesiog norėjau šiek tiek pabūti dviese. Manau, 
jog Mes ir taip jau praradome veltui trejus metus. Ma- 
niau, jog norėsi mane pabučiuoti. 

Jis suktai išsišiepė. 

— Drįstu pasakyti, jog galėčiau norėti, — jis pa- 
šiepė jos tartį. Po to sugriebė ją už rankų, apkabino, 
paskui priglaudė nepastebėdamas, kad užgulė ją visu 
savo svoriu, o kojomis ji nesiekė Žemės. 

— Džiaugiuosi, jog tai praeitis, — ji sušnibždė- 
jo jam prie kaklo. 

— Turi galvoje blogus laikus? 

— Taip, — dantimis ji grybštelėjo jo kaklą, lie- 
žuviu paliesdama jo lygią odą. 

— Dieve, Linete! — jis atsiklaupė ir, rankomis 
apglėbęs jos kojas žemiau kelių, ją pakėlė. — Aš nie- 
kada nenorėjau leisti tau išeiti. Niekada nenoriu ta- 
vęs prarasti. 

Ji nusišypsojo, nepaprastai laiminga, net per 
daug. 

— Niekada nemaniau, jog mes pereisime per vi- 
sus tuos nesusipratimus. O tu? 

Jis pabučiavo jos lūpas, jo burna buvo pravira, 
jis ryte rijo ją, traukdamas nuo savęs. Staiga atsiplė- 
šė visai, ir ji išvydo jo akyse pyktį. 


236 


— Žinau, ką tu ketini daryti, Linete Blanša Tailer. 

Ji pažvelgė į jį apstulbusi. 

— Aš nežinau, ką... 

— Taip, tu žinai, ir liaukis apsimetinėti tokia ne- 
kalta. Tu tokia pat nekalta, kaip ir, na, aš nežinau 
kas, bet tikrai Žinau, ką tu darai, todėl gali liautis. 

Ji prigludo prie jo peties. 

— Apie ką tu? 

Jis atlošė jos veidą ir pažvelgė į ją. 

— Dabar aš suprantu, kodėl kai kurie vyrai lei- 
džia savo Žmonoms nurodinėti, kaip jiems elgtis, bet 
aš nesu vienas iš jų, ir tu geriau pratinkis prie to jau 
dabar. Gal ir praleidai gyvenimą mokykloje, bet aš 
nesu jau toks bukas ir permatau tavo gudrybes. 

— Devonai, neturiu supratimo, apie ką tu kalbi. 
Gal galėtum man paaiškinti? 

— Tu bandai įkalbėti mane pripažinti, koks aš bu- 
vau niekšas, ir kaip tu man atleidai. Dabar nori, jog 
aš atleisčiau Kordui po viso to, ką jis man padarė. 

— O kas čia bloga? 

— Pirma, aš ne iš tų, kurie atleidžia. Kai kas nors 
man “pašiukšlina", aš nepamirštu to taip greitai. 

— Tu puikiai pasakei. O ką, jei ir aš jausčiau tau 
tą patį? 

Jis nusišaipė. 

— Tave paveikė noras atsigulti į mano lovą. 

— Devonai! — ji atrodė pritrenkta. 

— Bet Kordui aš nieko tokio nejaučiu. Jis nori, 
jog Jam atleisčiau, nori, jog pirmas pripažinčiau jį 
broliu. . 

Ji nusisuko supratusi, jog beveik neįmanoma nie- 
kinti vyrą, kuris laiko ją savo glėbyje, pakėlęs nuo 
žemės. 

— Manau, jog tu tikrai neteisus, be jokios abe- 
jonės. 

— O aš manau, jog tu tikrai per daug pasipūtu- 
si, — jis įgnybo jai į ausį. — Kaip manai, ar mes 
padarėme vaiką praeitą naktį? Aš net nežinojau, jog 
buvau toks stiprus, kad padariau tau vaiką tada per 
vieną naktį. 

Ji pažvelgė į jį su pasibjaurėjimu. 

— Aš vis atrandu tavyje savybių, kurios man ne- 
patinka. 

Jis atrodė šiek tiek suglumęs. 

— Kartais man regis, jog nesuprantu visko, ką 
tu sakai. Žinai, aš beveik užmiršau skaityti. 

— Ne! 

Jis nusišiepė, kai ji pažiūrėjo į jį. 

— Eikime atgal. Aš jau praalkau. 

— Tai tu kalbėsiesi su Kordu? 

— Gal, — neryžtingai pasakė jis. — Eikime, — 
jis pastatė ją ant Žemės, ir ji nusekė paskui jį, apžiū- 
rinėdama dar neužgijusias žaizdas nugaroje. 

Kordas žiūrėjo į juos, ramiai laukdamas ženklo 
iš Devono. Du vyrai stebeilijosi vienas į kitą, tokie 
nepanašūs, bet abiejų akyse degė ta pati liepsna. 

— Ar pastebėjai ką nors iš Pasiutusio Lokio žŽmo- 
nių? — paklausė Devonas, sėsdamasis ant didelės la- 
pų krūvos, atsirėmęs į vėsias uolas ir tiesdamas ran- 
ką į vieną iš paukščių ant iešmo. 

Kordas atsipūtė. 

— Nieko. Ar tai jis apdegino tave? 

— Ne, — Devonas valgė lėtai, kad neskaudėtų 
skrandžio po tokio ilgo pasninkavimo. — Tai atsiti- 
ko Spring Like. 

Linetė žinojo, jog Kordas smalsus, ir taip pat 
žinojo, kad Devonas daugiau nieko nepasakys, to- 
dėl tarė: 

— Devonas įbėgo į degantį namą ir išgelbėjo ma- 
no dukterį. 

Kordas pažvelgė į juos abu. 

— Duktė? Che... Spėju, kad aš tada dėdė. 

Linetė stengėsi nenurausti, bet negalėjo susilai- 
kyti. Ji bandė siekti dar vieno gabalėlio paukštienos. 


— Nevalgyk daugiau, — pasakė Devonas. 
— Bet aš alkana! 
— Linete! — jo akys prisimerkė. — Tu per ilgai 


išbuvai be maisto, todėl dabar negali per daug prisi- 
kimšti. 

Ji žinojo, jog jis teisus, nors norėjo daugiau val- 
gyti, bet atsigulė ant akmens ir užmerkė akis. Kaip 
gera, kai kas nors sprendžia už tave. Dūzgė vabz- 
džiai, kai Devonas patraukė Linetę taip, kad jos gal- 
va ilsėtųsi ant jo kelių. Jis paglostė jos kaktą ir ste- 
bėjo ją žinodamas, kokia ji pavargusi, kaip jai reikė- 
jo, kad kas nors ja rūpintųsi. 


— Linetė atrodo labai pavargusi, — tyliai pra- 
šneko Kordas. — Jums abiem teko daug ką iškentė- 
ti, ar ne? 


Devonas linktelėjo. 

— Pasiutęs Lokys mane pačiupo, nuėmė šiek tiek 
odos, o paskui Linetė, — jis pažvelgė į ją susižavė- 
JęS, — mane iš ten išvadavo. Jojo daug dienų. 

— Kaip ji tave surado? 

— Geltonoji Ranka atjojo su ja. Aš nežinau, kaip 
ją sučiupo, 0 jo ne. 

— Geltonoji Ranka? — Kordas pakėlė antakius 
ir pažvelgė į miegančią Linetę. — Sunku patikėti, kad 
tas jaunuolis padėtų kokiems nors baltiesiems po to, 
kas atsitiko jo motinai. 

Devonas palietė jos plaukus. Jo ranka apglėbusi 
pečius ją saugojo. 

— nete ypatinga. 


(R EY E) 


rą jei kartais Pasiutęs Lokys ką sumanytų. 

Devonas linktelėjo ir stebėjo, kaip tas stambus 
vyras išeina. Jis palietė Linetės skruostą, nykščiu švel- 
niai glamonėdamas jos antakį, ir galvojo, kaip gera 
buvo šalia jos, kaip gera, kad jie buvo saugūs. Jis at- 
lošė galvą ant akmens ir užmigo. 

Tik miškas žinojo apie keturis indėnus, perse- 
kiojančius tuos du vyrus ir moterį. Tik miškas matė 
ir girdėjo. 

Nebuvo jokio garso, kuris būtų jį pažadinęs ar 
perspėjęs jį. Vieną momentą jis užmigo, o kitą — šalto 
peilio ašmenys prigludo prie jo gerklės, ir Devonas, 
atmerkęs akis, išvydo žiaurias, fanatiškai sužibusias 
Pasiutusio Lokio akis, triumfuojančias, sugavus lai- 
mikį. Peilis įdrėskė kaklo odą, ir tiršto kraujo srove- 
lė ėmė tekėti iš žaizdos. 

Linetė pabudo pajutusi, jog Devono kūnas įsi- 
tempė. Ji nejudėjo, suprasdama pavojų. Vos vos pa- 
sukusi galvą, išvydo kraują ant Devono kaklo. Jai už- 
gniaužė kvapą. Pajuto, kaip jo ranka tvirtai suspaudė 
jos petį, ir nutylėjo. 

Devonas ramiai kalbėjosi su indėnu, žodžių ji ne- 
suprato, bet Pasiutusio Lokio akys sužibo, ir jis, su- 
ėmęs Linetę už plaukų, nutempė ją nuo Devono. 

— Ne, Devonai, ne! — sušuko Linetė, kai jis puo- 
lė prie jos. 

Jo šonkaulis nukreipė peilio ašmenis, kurie bū- 
tų giliai įsmigę jam į šoną. Pasiutęs Lokys smogė vy- 
rui, kuris dūrė Devonui, ir tas vyras parkrito ant že- 
mės. Pasiutęs Lokys nenorėjo prarasti Devono, jis 

norėjo patirti malonumą jį žudydamas savo būdais. 
Devonas kažką šnekėjo indėnui, bet žodžiai, atrodė, 
pavertė šio Žmogaus akis dar tamsesnėmis, bjaures- 
nėmis, karštligiškesnėmis. Ji manė, kad tik kartą matė 
tą vyrą juokiantis. Jų rankos buvo stipriai surištos 
odiniu raiščiu. 

— Lyna, aš... 

Ji pažvelgė jam į akis ir pamatė didesnę kančią, 
negu tada, kai Devonas buvo apdegęs. Jo akys buvo 
baisios, paklaikusios. 

— Devonai, nekaltink savęs. 

Pasiutęs Lokys smogė jai į šonkaulius, ir ji su- 
smuko, pamačiusi tris vyrus, laikančius Devoną, be- 
siveržiantį ją apginti. 

Indėnai tempė juos nuo akmenų į saulės šviesą, 
ir Linetė riktelėjo, pamačiusi Kordą su perrėžta ger- 
kle. Jis žvelgė į juos nebematydamas. Ji nusisuko, nu- 
leido galvą žemyn, užmerkė akis, kai indėnai vedė 
pro jį. Linetei išsiveržė ašaros, pamačius Kordą. Jos 
nevaldomai pabiro, kai ji išgirdo Devoną, sušnibž- 
dant “broli", jam einant pro mirusį žmogų, kutis bu- 
vo Kordas Mekalisteris. 

Pasiutęs Lokys įmetė ją į balną, o pats atsisėdo 
už nugaros. Jo nešvari ranka tvirtai laikė ją už juos- 
mens, neleisdama jai kvėptelėti. Ji nedrįso pažvelgti 
į Devoną, bijodama jo akyse pamatyti Žinią apie tai, 
kas jiems galėtų atsitikti. “Prašau, Dieve, — meldė 
ji, — tegul tik viskas pasibaigia greitai“. Ji galvojo 
apie Mirandą ir Fetną, apie tai, kad mergaitė augs, 
daugiau nematydama savo motinos. O Devonas, bent 
dar vieną naktį praleido su juo. Ji pakėlė galvą ir ap- 
sižvalgė po mišką. Jos tėvas visada buvo narsus vy- 
ras, kaip ir visi Taileriai, 0 ji neužtrauks jiems negar- 
bės, dabar sutikdama savo mirtį. Greitai viskas bus 

baigta. Ir ji susijungs su Devonu kitame pasaulyje, 
pasaulyje be pavojų ir nuoskaudų. Linetė pakėlė smak- 
rą ir laikėsi tiesiai. Ji nepadarys gėdos savo protėviams 
ir vyrui, kurį myli, neparodys jokio bailumo ženklo. 

Devonas stebėjo ją, 0 jam viduriai vertėsi, pa- 
galvojus, ką Pasiutęs Lokys gali padaryti jo gražiajai 
Linetei. Jis bandė derėtis su tuo indėnu, kad pasiim- 
tų jį, o Linetę pamirštų, bet tasai nesutiko. Geriau 
jau jis niekada jos nebūtų vėl pamatęs, negu leidęs, 
kad taip atsitiktų. Jos mažas pakeltas aukštyn smak- 
ras vertė jo skrandį susitraukti dar labiau, ir jis nu- 
suko nuo jos žvilgsnį. 

Kai jie pasiekė naują Pasiutusio Lokio gyvenvie- 
tę, buvo naktis, ir, užuot vedę kalinius į vieną iš lūš- 
nų, jie pririšo juos prie stulpų, maždaug jardo atstu- 
mu vieną nuo kito. Juos saugojo du vyrai, rudose sa- 
vo rankose jie laikė karo vėzdus, o kiti tuo tarpu ėmė 
šnekučiuotis, juoktis ir gurkšnoti viskį. Tik kartą Li- 
netė pabandė prašnekinti Devoną, bet skausmas jo 
balse privertė ją nutilti. 

Visą naktį jie stovėjo, tuo tarpu moterys juos ba- 
dė aštriomis lazdelėmis, o vyrai sėdėjo ir spoksojo. 

— Ar tai įvyks rytą? — sušnibždėjo Linetė pri- 
kimusiu balsu, giliai kvėpuodama, bandydama save 
nuraminti ir nekreipti dėmesio į šimtus mažų, skaus- 
mingų žaizdelių savo kūne. 

— Taip, — tarė jis žemu balsu. — Lyna, aš... aš 
noriu tau pasakyti, kad... 

Ji pasimuistė, patraukė raiščius, stengdamasi jį 
pamatyti. 

— Prašau, nesakyk nieko. Išvykdama iš Spring 
Liko, žinojau, kas gali atsitikti. 

Jis pažvelgė į tankmę priešais ir pasimeldė savo 
prosenelių dievams. Jis meldė ištvermės pakelti ne 

skausmą, bet Linetės netektį, padėti iškęsti tą kan- 
čią, kurią ji jaus. 

Tankiame miške nuaidėjęs šūvis privertė visus pa- 
kelti galvas. Devonas pažvelgė ir pamatė šešėlius ten, 
kur jų neturėtų būti. Kažkas ten buvo pažįstama, ta 
maniera, kai plonas šešėlis judėjo ramiai, lėtai. Jis 
sumirksėjo blausiomis akimis. Ne! Negali būti! 

Ketvertas indėnų pašoko ant kojų, griebėsi už 
lankų ir strėlių, kurie buvo menka gynyba prieš ilgus 
Kentukio šautuvus. 

— Kas tai? — paklausė Linetė, bet Pasiutusio 
Lokio akys ją nutildė. 

Pasigirdo dar vienas šūvis, ir vienas iš indėnų kri- 
to su Žiojėjančia žaizda krūtinėje. Linetė užmerkė 
akis, stengdamasi paslėpti veidą, įtraukdama kaklą, 
kad kaip nors apsigintų nuo to siaubo aplinkui. Ji ne- 
matė Pasiutusio Lokio, pakeliančio ranką ir nukrei- 
piančio į Devono galvą aštrų peilį. Ji taip pat nematė 
vyro, kuris puolė indėną su šakėmis. 

Devonas muistydamasis sušuko: 

— Linete, pažvelk! Žiūrėk! 

Aplinkui buvo triukšmas, šauksmai, rėkė žmo- 
nės, ir ji nenorėjo žiūrėti. 

— Linete! 

Jo paliepimas privertė ją pakelti galvą, ir ji laiku 
pamatė Agnesę Emerson, palinkusią nuo šešių pėdų 
ilgumo šautuvo atatrankos. Nustebusi apsižvalgė. Jie 
visi buvo ten! Visi Svytbraero gyventojai kaip spie- 
čius buvo užpuolę indėnų stovyklą — Estera ir Do- 
las, Vilma su Floidu, Lytlis su Agnese, Fetna, Geila- 
nas, Korina, Geltonoji Ranka ir kiti, kurių ji nepažino- 
jo. Ji ėmė verkti, stiprios konvulsijos, raudojimas ją tie- 
siog plėšė. Svytbraeras! Puikusis, nuostabusis Svytbra- 
eras! Jie atėjo tada, kai jai labiausiai jų reikėjo. 

— Ar viskas gerai? — paklausė Vilma Taker, nu- 
pjovusi Linetės raiščius. 

Linetė negalėjo šnekėti, įstengė tik verkti, ir Vil- 
ma su džiaugsmu apkabino savo draugę. 

— Ką mes su jais darysime? — sugriaudėjo Ag- 
nesės balsas. 

Linetė pažvelgė pro Vilmos petį, kad pamatytų 
tą dėmę, kuria jai virto Devonas, kai šis ją kėlė nuo 
žemės. Ji pajuto ašaras ant savo kaklo, kai jis ją lai- 
kė. Paskui stipriai apkabino, stengdamasi perimti iš 
jo truputį jaudulio. 

— Man viskas gerai, Devonai. Prašau, man vis- 
kas gerai. 

— Atrodo, jog jūs būtumėte liovęsi vaidytis, bent 
jau šiuo metu. 

Linetė atsigręžė į tą pusę, iš kur pasigirdo su nie- 
kuo nesupainiojamas Dolo balsas, o šalia jo stovėjo 
Geilanas. Devonas pakėlė galvą ir šiek tiek atleido 
Linetę. Ji, nusišypsojusi Devonui, paliko jį ir, nubė- 
gusi prie Dolo, sugriebė jį taip stipriai, jog tas vos 
neišvirto. 

Visi kvatojosi, glėbesčiuodami vieni kitus. Korina 
priglaudė prie savęs Linetę. 

— Ar nepyksti ant manęs daugiau už tai, jog tau 
melavau? 

— Ne, — atsakė Linetė nuoširdžiai. — Viskas 
baigėsi gerai, o tai ir yra svarbiausia. 

Korina šniurkštelėjo ir nusuko akis, kai Vor- 
tas Džeimsonas išdidžiai pristatė savo naują mažą 
žmonelę. 

— Kas atsitiko, vaikine, ar tu bijai vėl ją prarasti? 

Linetė atsisuko, pamačiusi Devoną netoli savęs. 

— Nekaltink jo už tai, — tęsė Geilanas. — Jei 
aš sutikčiau miške tokią mergaitę, kaip ji, apsirengu- 
sią taip, ir aš bijočiau ją prarasti. 

Linetė pažvelgė į savo sudriskusią suknelę. Jos 
sijonas buvo perplėštas ties šlaunimi, o suknelė ties 
petimi ir kaklu nuplėšta. 

— Jūs abu nė kiek nepasikeitėte, visad kišatės 
ten, kur nereikia, — tarė lėtai tęsdamas žodžius De- 
vonas. 

— Nereikia! — sugriaudėjo Dolas. — Na, kai 
mes jus abu radome, jūs buvote... 

— Na, liaukitės tučtuojau! — paliepė Agnesė. — 
Jei dar nepastebėjote, mes stovime prie kažko ne taip 
gražaus, — jos žodžiai privertė visus pažvelgti į sker- 
dynių lauką. 

— Kordas, — pasakė Linetė. — Jie jį užmušė. 

— Mes žinome, — Estera paglostė jos ranką. — 
Jis paskubėjo, ir mes jį palaidojome. 

— Gerai, — pasakė Agnesė. — Eikime palaidoti 
šituos. Estera, tu ir Korina nuveskite Lyną ir Meką 
kur nors, kad pailsėtų, — ji pažiūrėjo į Devoną. — 
Ir daugiau nesuteikite man bėdos. Tavo nugara tokia 
baisi, kad man skauda, vien į ją pažiūrėjus. 

— Tau reikėtų pamatyti jo pėdas! — pasakė Li- 
netė, paskui nutilo, nes visi tylėjo tol, kol Dolas ėmė 
juoktis. 

— Eik, Korina, nuvesk juos kur nors ir nesukelk 
tarp jų ginčo, kaip anksčiau esi padariusi, — pasakė 
Dolas savo dukrai. 

— Ak, tėti, — pasakė Korina. — Aš dabar ište- 
kėjusi už Džonatano, — ji atsigręžė į Linetę. — Aš 
turiu mažą berniuką. 

Linetė vos nepasakė jai apie savo pačios dukrą, 
bet susilaikė. 

Devonas nesitraukė nuo Linetės nė per pėdą, lai- 
kydamas ją už rankos. Jai reikėjo garantijų, nes ji 
bijojo, kad atsibus vėl pririšta prie stulpo, o Pasiutęs 
Lokys šoks aplink ją. 

Visi sugrįžo greitai, ir Agnesė parodė į aukštą, 
liekną, šviesiaplaukį vyrą, kurio Linetė nepažinojo. 

— Tai Lesteris Soris. Jis apsigyveno Svytbraere, 
tau išvykus. 

Lesteris atrodė svarbus Žmogus. 

Lytlis nuėjo su Džonatanu prie arklių už kelių 
mylių, o visi žmonės susėdo kartu aplinkui laužą, ir 
kai maistas buvo atneštas, ėmė valgyti. 

— Kaip Linkolnas? — paklausė Linetė Esteros 
apie vaiką, kuriam ji padėjo gimti. 

— Dieve! — sušuko Agnesė. — Estera jau pa- 
gimdė dar vieną po to, kai išvykai. Jei Mekas nebūtų 
sugrįžęs ir nebūtų laikęs Dolo savo parduotuvėje, ji 
pavargtų nuo gimdymų. 

Estera paslėpė savo veidą, o Dolas išsišiepė iki 
ausų. 

— Iš kur jūs sužinojote apie mus? — paklausė 
Devonas, žvelgdamas tai į vieną, tai į kitą. 

— Fetna, — pasakė Dolas, linktelėjęs galva į mo- 
terį. — Sėdėjau aš savo verandoje, užsiiminėdamas sa- 
vo reikalais, pindamas ir dirbdamas kaip visuomet, — 
j0 akyse linksmai šoko ugnelės. — Kai ši moteris pri- 
minutės, kad suprastum, jog tai Fetna. Ji visada buvo 
tokia bjauri, kad vyrų plaukai pražildavo nuo vieno 
žvilgtelėjimo į ją, 0 ji nė kiek nepasikeitė, — jis nuti- 
lo, pažvelgęs į besiklausančius. — Taigi, aš įdėmiai į 
ją pažiūrėjau, ir žinote, jūs teisūs. Ji nėra tokia bjau- 
ri, kokią aš ją prisimenu. 

Visi, o garsiausiai Fetna, juokėsi, ir Linetė su- 
prato, kaip puikiai ši moteris jautėsi, vėl pasijutusi 
šių Žmonių dalimi. 

Jie praleido visą dieną šnekėdami, vyrai statė pa- 
stoges nakčiai, prisimindami dienas, praleistas kartu 
Svytbraere. 

Linetė prisiminė Kordą ir pamanė, kaip jis būtų 
apsidžiaugęs, kad Devonas pavadino jį broliu. Agne- 
sė suprato jos širdgėlą ir šnekėjo apie Kordą, kaip 
jis buvo susirūpinęs dėl senatvės, gal šitaip ir geriau 
išėjo. Linetė netikėjo nė vienu žodžiu, ką ji sakė, bet 
jai buvo malonu jį prisiminti geruoju. 

Pakankamai mažai žmonės klausinėjo apie Line- 
tę, ir ji spėliojo, kiek Fetna jiems papasakojo. Ji pa- 
juto kraują plūstant į veidą, kai pagalvojo apie viską, 
ką Fetna galėjo jiems papasakoti. Saulė jau leidosi, 
ir ilga diena pagaliau artėjo prie pabaigos. Linetė pa- 
sirąžė, džiaugdamasi, kad viskas jau pasibaigė, kad 
pagaliau jie saugūs, bet vis dėlto metė trumpą žvilgs- 
nį į Devoną. Dar tik praeitą naktį ji praleido jo glė- 
byje. Kada gi vėl ji praleis dar vieną naktį su juo? 

Ją persekiojo Skvairo žodžiai apie Devoną. Ar 
norės jis ją vesti po to, ką jie išgyveno? Jis gavo iš 
jos tai, ko troško, tai ar norės ją vesti? Kai Devonas 
pažvelgė į ją, ji nusuko žvilgsnį. 

— Spėju, jog jau laikas, — pasakė Dolas, susi- 
žvalgęs su Agnese. 

— Ir aš spėju, jog tu teisus. 

Kiti nepritariamai atsiduso, vengdami Devono ir 
Linetės akių. Jie lėtai pakilo. 


— Ne, — pasakė Agnesė, — jūs likite čia. Kai 
ką mes turime padaryti, nesvarbu, ar tai jums patin- 
ka, ar ne? 


Žmonės išėjo į mišką. Devonas paėmė Linetės 
ranką. 

— Ką, tu manai, jie pasakytų, jei aš įslinkčiau 
šią naktį į tavo guolį? " 

Ji nuėmė ranką šalin. 

— Prašau, nereikia. Užtektinai. to buvo Spring 
Like. 

— Aš sučiupau juos, — pasakė Geilanas, ir jie su- 
žiuro į vyrą, nukreipusį ilgą šautuvą į Devono galvą. 

— Geilanai! — sušuko Linetė ir bandė keltis, bet 
pajuto kažką už nugaros ir ten pamatė Agnesę, nusi- 
taikiusią į ją. 

— Kas, po velnių, čia vyksta? — paklausė Devo- 
stūmė jį su didesne jėga, negu reikėjo. 

— Dolai, tu moki kalbėti, pasakyk jiems, — tarė 
Lytlis. 

— Na, Svytbraeras tikrai buvo taikus miestelis, 
kol Mekas neparvedė namo šios mažytės anglės, — ji 
nusišiepė suraukusiam antakius Devonui. — Nuo to 
laiko viskas apsivertė aukštyn kojomis. Mekas pusę 
laiko praleidžia arba vydamasis ją, arba sprukdamas 
nuo jos, o kai jis vėl Svytbraere, tai toks atšiaurus, 
kad niekas negali arti jo gyventi. Dabar štai kas atsi- 
tiko. Fetna atvyksta ant mulo į Svytbraerą ir visiems 
išpoškina velnišką istoriją, kuria mes vos galime pa- 
tikėti, bet ji prisiekinėja, jog tai tiesa. Dar daugiau, 
ji turi ant balno šią mergytę, kuri, kaip ji sako, pri- 
klauso jums abiem. 

Linetė nulenkė galvą, negalėdama į juos pažvelgti. 

— Na, taip visai negalima, — pasakė Agnesė. — 
Nedera jums abiem dūsauti vienam dėl kito ir užten- 
ka šiems dviem miesteliams dėl jūsų bėdų, be to, kai 
jūs imate daryti vaikus, nebūdami vedę, tai jau ne pa- 
gal Dievą, ir manome, kad kažkaip turime padaryti, 
jog taip nebūtų. 

— Ką gi jūs ruošiatės daryti? — Linetė girdėjo 
pyktį ir priešiškumą Devono balse. 

— Mes turime paimti reikalą į savo rankas, — 
tęsė Dolas. — Nutarėme, kad galime padėti išspręsti 
viską, kas jau padaryta. 

— Kaip? — piktai paklausė Devonas. 

— Lesteri, eikš čia. Jei jūs atsimenate, jis šven- 
tikas, ir ketina jus sutuokti. O jei jūs nesutinkate, aš 
manau, turime kažką daryti. 

Linetė pažiūrėjo į pažįstamus veidus, laikančius 
šautuvus, šakes, dalgius, ir negalėjo atsitokėti, kad 
Dolas sako teisybę. 

— Užteks, seni, — tarė Devonas, pykčio kupinu 
balsu. — Man nepatinka, kai kažkas sako man, ką 
daryti, ypač, kai nurodinėja, ką turėčiau vesti. Aš 
pats žinau, ko noriu, ir man nereikia sakyti, kada tai 
turi įvykti. 

— Nušaukit jį, — ramiai ištarė Linetė, O visi pa- 
žvelgė į jos liepsnojančias, raudonas akis. Taip Lonis 
ir Džesis erzindami apie ją sakydavo. — Girdėjote, 
nušaukite jį. Jūs negalite įsivaizduoti, ką aš išgyve- 
nau nuo to laiko, kai sutikau šį vyrą, praeitą savaitę 
jis prisiekinėjo, jog mane myli ir nori vesti, o dabar 
aš suprantu, jog manimi pasinaudojo savo tikslams. 

— Linete! — pasakė Devonas, sugriebęs ją už ran- 
kos. — Tai netiesa. Žinai, jog tai, ką sakai, netiesa. 

— Težinau tiek, kad atsisakai mane vesti. 

— Visai ne. Aš tik nenoriu, kad mane verstų. 

— Ar aš tave verčiu? Aš tikiu, kad buvau nejti- 
kėtinai kantri ir tau tolerantiška. 

Jis spoksojo į ją, paskui nusijuokė, apsikabino 
ją ir vėl prisispaudė prie savęs, 0 ji nejudėdama įrė- 
mė rankas jam į krūtinę. 

— Ar tu manai, kad tu vėl pradedi? 

Ji nusišypsojo, priglusdama prie jo peties. 

— Neturiu supratimo, apie ką tu šneki? 

Jis atitraukė ją nuo savęs. 

— Manau, jog prireiks daug laiko, kad išmoky- 
čiau tave, jog vyrai yra šeimos galva. 

— Šeimos? — paklausė ji, išplėtusi akis. 

Devonas atsigręžė, nukreipdamas šautuvo vamz- 
dį į Dolą. 

— Eik pašauk Lesterį. Aš pasiruošęs. 

Dolas nusišiepė ir nuleido ginklą. 

— Sakyčiau, pats laikas. 

Sutuoktuvės buvo tylios, tik miško garsų lydimos, 
kelios moterys sušnarpštė, nors ir Geilano akyse, at- 
rodo, Linetė pastebėjo ašarą sužibus. Korina ir Es- 
tera nupynė gėlių vainikus, kad pridengtų suplėšytą 
Linetės suknelę. Drebančiose rankose ji laikė gėlių 
puokštę. Kadangi sprendimas jau buvo priimtas, De- 
vonas, atrodo, nesivargino dėl santuokos rimtumo, 
tačiau Linetė pastebėjo, jog jo rankos labai šaltos. 

— "Tu gali ją dabar pabučiuoti. 

Devonas laikė Linetę apglėbęs per pečius ir pa- 
bučiavo, 0 ji buvo nustebinta, kad ceremonijai bai- 
giantis, jis atsipalaidavo. 

Kai Lytlis atsigręžė pabučiuoti ją į skruostą, 
Linetė trumpam pagalvojo apie ramius vakarus prie 
laužo, o Devonas tuo tarpu dėstė savo nuomonę apie 
per daug neįprastas jų jungtuves. 

Jie vėl valgė, sėdėdami prie laužo, ir nei Devo- 
nas, nei Linetė nepažvelgė vienas į kitą, abu buvo su- 
mišę. Praėjus dviem valandoms po ceremonijos, Lyt- 
lis ir Džonatanas parodė jiems pastogę, kurią jie pa- 
darė dieną. Ji buvo truputį atokiau nuo kitų. 

— Mes manome, kad per vieną dieną patyrėte už- 
tektinai, todėl paliksime jus vienus, — tarė Lytlis. — 
Bet perspėju: kad tikėkitės mūsų vizitų, kai sugrįšime 
namo. 

Devonas nusišypsojo ir užtraukė antklodę ant 
Linetės. Jie vis dar nežiūrėjo vienas į kitą, kol akys 
nepriprato prie tamsos. 

— Man dėl to labai gaila, — pradėjo Devonas. — 
Aš ne tik apie tai, kas atsitiko su Pasiutusiu Lokių, 
bet ir visa kita. Aš pasistengsiu viską ištaisyti ir būti 
tau geras. 

Linetė pažvelgė į jį labai labai rimtai. 

— Ar tai reiškia, jog tu būsi visad puikus vyras 
ir nepyksi dėl kiekvienos smulkmenos, kurią aš... 

Greitas pykčio blyksnis perbėgo Devono veidu. 

— Po velnių, Linete, aš... — jis nutilo, nes pa- 
matė jos linskmas akis. — Tu esi neįtikėtinai keista 
moteris! 

Linetės džiaugsmingas, triumfuojantis juokas 
pasklido ore, pripildė pastogės vidų ir ištrūko lauk. 

— Užsičiaupk, Dolai, — atsakė Agnesė vyrui į 
jo kandžią pastabą, bet nei Devonas, nei Linetė ilgai 
ilgai negirdėjo ničnieko. 

Au Dlaao 
AMŽINYBĖ 


Romano veiksmas vyksta mažame miestelyje, pavadintame 
keistu, neįprastu pavadinimu — Amžinybė. Graži, išlepinta 
mergina iš senos, turtingos ir garbingos giminės Kerė Mont- 
gomeri įsimyli vyrą, kurį matė... tik fotografijoje. Kuo visa tai 
baigiasi, skaitytojas sužinos perskaitęs visą šią įdomią ir painią 
istoriją. 


„„Kerė Montgomeri padarė suktybę. Atvykusi į jų šeimai 
priklausančią “ Vorbruko laivininkystės" kompanijos kontorą, ji 
lyg niekur nieko pasisiūlė perduoti tėvui pasirašytinų dokumen- 
tų pluoštą. Vedybinę sutartį įkišo į komercinius dokumentus, ir 
tėvas neskaitydamas akimirksniu sukeverzojo ant jos parašą. O 
pinigai padarė visa kita: žmogus, sutvirtinęs jos santuoką su Džo- 
šua, buvo surastas. 

Štai taip vieną gražų vasaros rytą, praslinkus metams po 
Amerikos Pilietinio karo, Kerė Montgomeri oficialiai tapo misis 
Džošua Grin. 

Baigus formalumus, Kerė iš eilės apsikabino su visomis bi- 
čiulėmis, pažadėjo, kad jų ilgėsis, tačiau pabrėžė, kad dabar pra- 
sideda jos naujas, nepaprastai laimingas gyvenimas. Merginos 
balsu verkė, ašaromis laistydamos naują Kerės suknelę. 

— O kas bus, jeigu jis tave muš? 

— O jeigu jis girtuoklis ?.. 

— O jeigu jis vagis ar kortuotojas, arba tik išėjęs iš kalėji- 
mo? O Jeigu jis žmogžudys? 

— Bet juk jūs nesijaudinot dėl šimtų kitų moterų, kurias mes 
tokiu būdu ištekinome, tai kodėl taip susirūpinote manimi? — prie- 
kaištavo Kerė, kuriai jau gerokai įgriso visi tie rypavimai. 

Kerės laukė dar vienas, pats sunkiausias išbandymas — 
papasakoti artimiesiems apie viską, ką ji iškrėtė. 


Teiraukitės visuose knygynuose. 


Džudi Devena 
PRINCESĖ 


Džeitis Montgomeris nuo mirties išgelbsti moterį ir 
netikėtai paaiškėja, jog ji princesė. 

Kažkas kėsinasi į jos gyvybę, gal politiniais sumetimais, o 
gal trokšta jos sosto. Montgomeris ilgai negali sau prisipažinti, 
jog jis Ariją pamilo. O jos gyvybę tenka gelbėti dar ne kartą. 

Arija — nedidelės šalies Lankonijos princesė. Apie tai, kiek 
netikėčiausių nuotykių jie abu patirs Amerikoje ir egzotiškojoje 
Lankonijoje, sužinosite perskaitę šią knygą. Jūs, be abejo, 
pamilsite abu šaunius ir narsius pagrindinius knygos veikėjus. 


Džeitis jojo beveik be triukšmo, ir dėl to tai, kas atsitiko, 
buvo visiškai netikėta. Dar prieš sekundę jis buvo ant arklio, o 
jau po akimirkos lėkė prie Arijos. Ji išgirdo už savo nugaros 
keistą garsą ir atsisukusi išvydo, kaip šis didžiulis vyras krenta 
ant jos. Ji riktelėjo kur kas silpniau, negu išsigando. 

Kulka nekliudė tiktai per kelis colius. Ji krito nuo arklio 
po Džeičio svorio sunkumu, o kulka prašvilpė virš jų galvų. 

Džeitis vikriai pasuko savo kūną, kad pirmas atsidūrė ant 
akmenuotos žemės, ir Arija dribtelėjo ant jo, po to jis trūktelėjo, 
ir jie nusirito nuo takučio į nedidelę, tankių krūmų ir aukštų 
žolių slepiamą lomelę. Jis pridengė Ariją savo kūnu, patikimai 
Ją saugodamas, ir kurį laiką jie gulėjo nejudėdami. Po to jis 
kilstelėjo galvą, kad apsidairytų, kas darosi aplinkui. 

— tai buvo šūvis? — sukuždejo Arija, |velgdama jami į 
veidą. 

— Iš kažkokio didelio, mano nuomone, iš sportinio 
šautuvo, nes jo vamzdis blizgantis. Aš mačiau saulės atspindžius. 

— Galbūt tai medžiotojas. 

Jis pažvelgė žemyn į ją. 

— Tr jis, žinima, pagalvojo, kad mūsų arkliai — dideli raguoti 
elniai? — Jis vėl atsisuko į kalnus. — Jie šove į tave, Princese. 

— Oi! — Išsigando ji, ir jos rankos apkabino Džeitį. — Tu 
vėl man išgelbėjai gyvybę. 


Teiraukitės visuose knygynuose artimiausiu metu. 


Džudi Deuezo 


SALDUS 
MELAGIS 


Pagrindinis romano veiksmas plėtojamas šiuolai- 
kinėje Amerikoje. Samanta Eliot atvyksta į Niujorką. 
Čia, laikydamasi tėvo testamento, turinti praleisti kurį 
laiką, kol gausianti didelį palikimą. Jos laukia nepaprasti 
nuotykiai, susidūrimas su mafija ir, be abejo, meilė, ku- 
ri padeda ne tik susirasti laimę, bet ir demaskuoti ma- 
fi0zą, visą gyvenimą persekiojusį jos šeimą. 


| MU PAL A LAD SK LAZ 


mu. KALNŲ LAURAI 
2 ERO 


Tragiškos aplinkybės pagrin- 
dinę romano heroję operos dai- 
nininkę La Reina verčia keliauti į 
Kolorado aukso kasyklas kon- 
certuoti. Tokia kelionė La Reina 


KALNŲ pavojinga. Likimas taip lėmė, kad ją 


LAURAI ij ir pareigingas 


Teiraukitės visuose knygynuose. 


Lucy Montgomery 


Ožagiorių namai 


Į Kanadai priklausančią princo Edvardo salą iš 
žemyno po ką tik įvykusių vedybų atsikelia gyventi misteris 
ir misis Blaizai. Jaunas gydytojas Gilbertas ir jo žmona Enė 
patenka į nepaprastai jaukų, ramų Keturių Vėjų prieplaukos 
gyvenimą. Įsikūrę medžių ir gėlių apsuptame sename, 
suremontuotame name, jie prie židinio klausosi buvusio 
istorijų... Atlaidžią šypseną mums sukels “mirtinas" vyrų 
priešas, nepaprastai sąmojinga, tikra vaikščiojanti kaimo 
enciklopedija mis Kornelija Brajend, jaudins kitų veikėjų 
likimai. 

Romanas dvelkia tikrųjų vertybių — meilės, drau- 
gystės, ištikimybės, gėrio ir grožio dvasia. Jį vienodai 
mielai skaitys ir jaunimas, ir brandaus amžiaus sulaukę 
žmonės. 


Greitai išleisime ir antrąją knygą 


VIZIJŲ KARALYSTĖ 

Linetė brovėsi į Kentukio tyrlaukius, praeityje palikdama 
gyvenimą Londone. Per keletą baisių akimirkų jos gyvenimas 
pasikeitė amžinai. Laukiniai indėnai užpuolė jų vežimų 
vilkstinę, išžudė jos bendrakeleivius, ir ji liko viena atšiauriame 
krašte... žiaurios šovni genties nelaisvėje. 

Kai dailusis drąsuolis kreipėsi į ją puikia anglų kalba, 
Linetė suprato, kad ji išgelbėta. 

Kol jo pavydas neprivertė jų leistis į pavojinga kelionę, 
kupina pavojų ir klastos... kelionę, kurios metu iškilo grėsmė 
jų gyvybėms ir tokiai nepaprastai jų meilei! 

